
ios tvirtos ir galingos akmeninės sienos stūksojo daugiau 
kaip du amžius. Išsiskiriančios iš kalvų ir klonių jos tarsi simbolizavo 
įgimtą Žmogaus troškimą statyti, kurti ir palikti savo pėdsaką. 

Per pastaruosius du šimtmečius žmogus poravo akmenį su ply- 
tomis, medį su stiklu, plėtė, aukštino ir keitė, taikydamas prie laiko- 
tarpio, poreikių ir kaprizų. Visą tą laiką pastatas prie kryžkelės ste- 
bėjo, kaip aplink kilo vis daugiau ir daugiau statinių, kol galiausiai 
gyvenvietė virto miestu. 

Purviną kelią užklojo asfaltas; arkliai ir vežimai užleido vietą au- 
tomobiliams, stiliai kone akyse keitė vienas kitą. O štai šis aikštės kam- 
pe iškilęs vietovės orientyras tebestūksojo, ištvėręs visas permainas. 

Šis pastatas pažino karą, girdėjo artilerijų aidus, sužeistųjų ai- 
manas, įbaugintųjų maldas, regėjo kraują ir ašaras, džiaugsmą ir įnir- 
šį, gimimą ir mirtį. 

Jis klestėjo gerais laikais, ištvėrė sunkumus. Nors keitėsi savi- 
ninkai ir tikslai, tačiau akmeninės sienos išliko. 

O dabar grakštūs pirmųjų aukštų mediniai balkonai sukrypo, 
stiklas suskilo, cementinis sutvirtinimas ėmė irti ir byrėti. Beketas 
suprato, kad sustoję prie miesto aikštės degant raudonai šviesoforo 


šviesai žmonės galėjo pastebėti pro tuščias langų ertmes išplasnojan- 

čius balandžius ir paklausti savęs, kodėl čia teberiogso toks nušiuręs 
statinys. Bet netrukus užsidegė žalia, ir automobilis nuvažiavo. 

Vyras mindžikavo kitapus aikštės prisišliejęs prie sijos, nykščius 
susikišęs į džinsų kišenes, sulaikęs kvapą. Kai gatvė tuščia, galima 
pereiti ir degant raudonai, bet Beketas tebelūkuriavo. Buvo matyti 
nuo stogo gatvės pusėn nukaręs tamsiai mėlynas brezentas, dengian- 
tis pastato priekį. Žiemą jis buvo naudingas, net padėdavo viduje su- 
laikyti šilumą, o dabar pasitarnavo kaip skydas nuo kaitrios saulės, be 
to, ir vaizdą užstojo. 

Tačiau Beketas žinojo ne tik dabartinę pastato būklę, bet ir kaip 
jis atrodys restauruotas. Juk tai jis su mama ir dviem broliais paren- 
gė šio namo projektą, kuriame Beketas nurodytas kaip architektas 
— tokios jo pareigos „Montgomerių šeimos rangovų“ firmoje. 

Trečią ryto tvankioje tyloje Beketui kirtus gatvę, jo teniso ba- 
teliai nekėlė jokio triukšmo. Pralindęs pro pastolius ir sliūkindamas 
palei pastato sieną Sen Polio gatvės link, jis maloniai nustebo, gatvės 
žibintų šviesoje išvydęs puikiai nuvalytus akmenis ir plytas. 

Sienos atrodė senos. Betgi jos ir yra senos, o būtent tai ir dalis jų 
žavesio bei grožio, priminė sau Beketas. Tik šįsyk pirmąkart gyveni- 
me jis galėjo pasakyti, kad jos atrodo prižiūrimos. 

Vyras pasuko galinės namo pusės link, peržengė saulės iškepintą 
purvą, statybinę skaldą, papiltą ten, kur jau greitai bus kiemas. Čia 
trečio ir ketvirto aukšto balkonai atrodė tiesūs ir tvirti. Lauke džiūvo 
ką tik nudažyti pagal užsakymą pagaminti tvoros stulpeliai, atkarto- 
jantys matytus senose pastato fotografijose ir atkurti pagal liekanas, 
rastas vykdant žemės kasinėjimo darbus. 

Beketas žinojo, kad pagrindinis rangovas, jo vyriausias brolis 
Raideris, buvo susiplanavęs paruošti tvoros skersinius ir stulpelius. 
Taip sakė Ovenas, vidurinysis Montgomerių brolis, nuolat užver- 
čiantis juos įvairiausiais grafikais, sąrašais, projektais bei sąmatomis 
ir informuojantis Beketą apie kiekvieną įkaltą vinutę — nori jis to 


ar mc. 

Bet kai tai liečia šį namą, paprastai noriu žinoti, pagalvojo Be- 
ketas, beieškodamas rakto. Senasis viešbutis jau tapo šeimos manija. 

Jis užvaldė mano mintis, prisivertė prisipažinti vyras, atvėręs lai- 
kinas duris į patalpą, kuri įrengta taps vestibiuliu. Užvaldė širdį ir, po 
velnių, prispaudė kiaušus. Joks kitas projektas, prie kurio dirbo, dar 
nebuvo šitaip jo pavergęs. Beketas įtarė, kad niekada ir nepavergs. 

Vyras įjungė apšvietimą, ir paluby kabančios lemputės šviesa už- 
liejo plikas betonines grindis, sienas, įrankius, brezentą ir medžiagas. 

Kvepėjo mediena, betono dulkėmis ir šiek tiek kepintais svogū- 
nais, kurių kažkas, matyt, buvo užsisakęs priešpiečiams. 

Beketas nusprendė, kad antrą ir trečią aukštą verčiau apžiūrės 
ryte, kai bus kur kas geresnis apšvietimas. Apskritai kvaila mintis 
buvo ateiti čia dabar, kai nieko dorai nematyti, o dar tokiam nusiva- 
riusiam nuo kojų. Bet jis nepajėgė atsispirti. 

Prispaudė kiaušus, vėl pagalvojo Beketas, sliūkindamas pro pla- 
tų arkinį įėjimą su gruoblėtais, dar neišbaigtais akmeniniais kampais. 
Tada pasišviesdamas prožektoriumi pasuko prie viršun vedančių dar- 
binių kopėčių. 

Nutilus vinių šaudyklėms, pjūklams, muzikai, balsams ir užliejus 
sutemoms, ši vieta turėjo kažin ką ypatinga. Kažin ką nevisiškai ty- 
kaus ir ramaus. Beketo nugara nuėjo pagaugais, bet jis ir vėl nepajėgė 
atsispirti. 

Vyras nukreipė prožektorių į trečią aukštą, akis užgriebė rusvos 
spalvos medžiaga apmuštą sieną. Oveno ataskaitos kaip įprastai tiks- 
lios — Raideris su darbininkų brigada šioje namo dalyje pasirūpino 
šilumos izoliacija. 

Pamiršęs, kad ketino lipti viršun, Beketas nušvito šypsena, o po 
patalpą klaidžiojančios pilkšvai mėlynos jo akys suspindo iš pasiten- 
kinimo. 

— Judam pirmyn, — mieguistu balsu sušnabždėjo Beketas. 

Vyriškis — aukštas, siaurų klubų, Montgomeriams būdingų ilgų 
kojų, su banguotų kaštoninių plaukų kupeta, paveldėta iš motinos gi- 

minės, — nukreipęs prožektoriaus šviesos pluoštą, toliau inspektavo 
sutemose skendintį namą. Priminęs sau, kad jei ir toliau taip šmiri- 
nės, tai nė prigulti nespės, Beketas užkopė į ketvirtą aukštą. 

— Štai apie ką šneku. 

Jam perbraukus ką tik sumontuotos gipskartonio plokštės siūlę, 
mintis apie miegą išsklaidė tikras pasitenkinimas. 

Beketas dar pašvietė per išpjautas elektros lizdų skyles ir pasuko 
į patalpą, kuri taps svečių namų šeimininkės apartamentais, apžiūrėjo 
vandentiekį virtuvėje ir vonioje. Dar ilgiau jis klaidžiojo patalpoje, 
kurioje bus įrengti ištaigingiausi viešbučio apartamentai, pritariamai 
linkteldamas į stumdomąją sienelę, skiriančią vonios erdvę. 

— Tu tikras genijus, Bekai. O dabar, dėl Dievo meilės, eik 
namo. 

Alpdamas iš nuovargio vyriškis dar kartą viską įdėmiai apžvelgė 
ir ėmė leistis laiptais. 

Pasiekęs trečią aukštą, jis išgirdo kažkokį šnarėjimą, neabejoti- 
nai sukeltą moters. Sulig garsu pasklido ir stiprus saldžių magnolijų 
kvapas. 

 Beketo pilvas susitraukė, tačiau jis tvirtai nukreipė prožektorių 
tolyn koridoriumi, vedančiu į nebaigtus svečių kambarius. Kai garsas 
ir kvapas pradingo, vyras papurtė galvą. 

— Žinau, kad čia esi, — garsiai ištarė, ir jo balsas nuaidėjo. — Ir, 
spėju, jau senokai čia slepiesi. Mes šiuos namus ne tik atgaivinsime, 
bet ir padarysime daug daugiau, nes jie to verti. Velniškai tikiuosi, 
kad kai viską baigsime, jie tau patiks, nes tiesiog taip privalo būti. 

Beketas dar luktelėjo minutę ar dvi, kol smalsumą įveikė nuo- 
vargis ir jau nerūpėjo, kas gi apsigyveno šiame remontuojamame 
name. 

— Šiaip ar taip, — gūžtelėjo jis, — mes suteiksime jiems visa 
kas geriausia, o šitą mes tikrai puikiai sugebame. 

Nusileidęs žemyn Beketas pastebėjo, kad nedega lemputė. Du- 
syk spragtelėjęs jungiklį, vyras tik gūžtelėjo pečiais. Ne pirmas kartas, 


kai jį sugadina šis čia besivaidenantis „gyventojas“. 

— Labanakt, — ištarė Beketas ir užrakino duris. 

Šįkart jis jau nelaukė, kol užsidegs žalia, ir iškart kirto gatvę 
link kitame aikštės kampe stovinčio „Vestos“ restorano pastato, kurio 
viršutiniame aukšte buvo jo butas ir kontora. Taku pasiekęs automo- 
bilių aikštelę, iš savo sunkvežimio kabinos Beketas išsitraukė krepšį. 
Nusprendęs, kad nudės visus, kurie paskambins jam prieš aštuonias, 
atsirakino laiptinę ir perėjęs restorano aukštą užsirabždino iki savo 
buto durų. 

Jis nesivargino įsijungti šviesos, judėjo kambaryje pasikliauda- 
mas atmintimi bei nuo gatvės sklindančia šviesa. Greitai nusimetęs 
drabužius, šmurkštelėjo į lovą. Įsikniaubęs veidu į čiužinį ir tebegal- 


vodamas apie magnolijas, vyras greitai užsnūdo. 


Mobilusis telefonas, kurį Beketas buvo palikęs džinsų kišenėje, 
suskambo penkios minutės iki septintos. 

— Kalės vaikas. 

Jis išsirito iš lovos, prišliaužęs grindimis ištraukė telefoną iš ki- 
šenės, bet kai niekas neatsiliepė, suprato, kad prie ausies laiko pri- 
spaudęs piniginę. 

— Šūdas. 

Nusviedęs piniginę šalin, apgraibomis susirado telefoną. 

— Po velnių, ko nori? 

— Ir tau labas rytas, — pasisveikino Ovenas. — Ateinu iš „She- 
etz“ užkandinės su kava ir spurgomis. Rytinėje pamainoje dirba nau- 
ja pardavėja. Ji labai seksuali. 

— Pritrėkšiu tave plaktuku. 

— Tada negausi kavos ir spurgų. Aš jau pakeliui pas tave, netru- 
kus į rytinį posėdį turėtų atvykti ir Raideris. 

— Juk jis tik dešimtą valandą. 


— Negi neskaitei mano žinutės? 

— Kurios? Išvykau tik dviem dienoms, o tu man atsiuntei mili- 
joną sumautų žinučių. 

— Tos, kurioje parašiau, kad posėdis perkeliamas į penkioli- 
ka minučių po septintos. Tad kuo skubiau maukis kelnes, — patarė 
Ovenas ir padėjo ragelį. 

— Velnias. 

Beketas per dvi minutes apsiprausė po dušu ir apsimovė kelnes. 

Dėl per naktį susitelkusių debesų buvo taip tvanku, jog vaikščioti 
lauke buvo tas pat, kas maudytis karštame vandenyje su drabužiais. 

Einant gatve Beketo ausis pasiekė vinių šaudyklės pokšėjimas, 
radijo šaukiniai ir pjūklų zvimbimas. Pastato viduje kažin kas kvatojo 
kaip beprotis. 

Vyras jau buvo bepasukąs prie namo, kai Ovenas kaip tik pastatė 
savo automobilį. Ką tik nuplautas jis taip spindėjo, kad net sužėrėjo 
prie pamatų plokščių stovinčios sidabrinės įrankių dėžės. 

Ovenas išlipo iš automobilio. Dėvėjo džinsus, baltus marškinė- 
lius, prie diržo prisisegęs tą prakeiktą telefoną, kuris neleido Beke- 
tui išsimiegoti, buvo apsiavęs šiek tiek aptrintus darbinius batus ir 
tvarkingai susišukavęs rudus plaukus. Jis tikrai turėjo laiko nusiskusti 
savo gražų veidelį, su apmaudu pagalvojo Beketas. 

Atvykėliui nusišypsojus, Beketas spėjo, kad brolio akys už tų 
bronzinių saulės akinių yra budrios ir linksmos. 

— Duokš greičiau man kavą. 

Ovenas pakėlė nuo padėklo aukštą plastikinį puodelį, pažymėtą 
B raide. 

— Parsivilkau tik trečią valandą, — Beketas nurijo didelį, gyvy- 
biškai svarbų mauką. 

— Kodėl? 

— Nepavyko ištrūkti iš Riėmondo beveik iki dešimtos, o tada 
spaudžiau devyniasdešimt penktuoju keliu. Ir tik nesakyk, kad prieš 
tai turėjau pasidomėti eismo sąlygomis. Duokš sumautą spurgą. 


Ovenui atidarius didelę dėžę, tvankiame ore pasklido mielių, 

cukraus ir riebalų kvapas. Beketas čiupo spurgą ir godžiai prarijo 
pusę, užsigerdamas gurkšniu kavos. 

— Tvora atrodys tikrai gražiai, — nerūpestingai ištarė Ove- 
nas. — Bus verta viso jai paaukoto laiko ir pinigų. 

Brolis linktelėjo priešais jo mašiną stovinčio sunkvežimio pusėn. 

— Gipskartonio plokštės ketvirtame aukšte jau sumontuotos ir 
šiandien bus antrąkart glaistomos. Stogdengiai pritrūko vario, todėl 
šiek tiek nukryps nuo grafiko, o kol kas jie pjausto šiferį. 

— Girdžiu, — sumurmėjo Beketas, sucypus akmens pjūklui. 

Pasiekus koridorių ir Ovenui toliau vardijant atliktus darbus, 
kava pažadino Beketo smegenis. 

Triukšmas sustiprėjo, bet dabar, kai organizmas gavo porciją cuk- 
raus ir kofeino, Beketui tai skambėjo kaip muzika. Jis pasisveikino su 
keliais termoizoliacinę plėvelę klijuojančiais darbininkais, tada nupė- 
dino paskui Oveną į skalbyklą, kuri šiuo metu laikinai buvo paversta 
kontora. 

Ten jie aptiko Raiderį, piktai žvelgiantį į ant „stalo“ — faneros, 
paklotos ant ožių — paskleistus projektus. Brolio nuolatinis palydo- 
vas apšepęs kiemsargis Kvailiukas knarkė prie kojų. 

Užuodęs spurgas, šuo atsimerkė ir ėmė bilsnoti nušiurusia uo- 
dega į grindis. Beketas atgnybo gabaliuką spurgos, mestelėjo viršun, 
ir šuo meistriškai jį sučiupo. Kvailiukas nesivargino lakstyti paskui 
pagalius ar kamuoliukus, kadangi iš to jokios naudos. Jį domino tik 
bet kokios rūšies maisto medžiojimas. 

— Jei vėl kalbėsi apie kokį nors pakeitimą, nudėsiu tave anks- 
čiau už Oveną. | 

Raideris tik suniurnėjo ir ištiesė ranką, norėdamas paimti kavą. 

— Jei perkelsime skydinę, šią erdvę trečiame aukšte galėsime 
panaudoti pagalbinei patalpai įrengti. 

Kol Raideris mąstė apie pakeitimus, Beketas įniko doroti dar 
vieną spurgą. 

Nedideli pakeitimai juk nepakenks, o tik patobulins, mąstė Be- 

ketas. Galų gale iš jų visų būtent Raideris labiausiai rūpinasi pastatu. 
Bet kai brolis užsimojo atsisakyti kesoninių valgomojo lubų, Beketas 
puolė ginčytis. 

— Tegul lieka, kaip suplanuota. Jos suteikia savitumo. 

— Valgomajam nereikia savitumo. 

— Kiekvienas šio pastato kambarys bus kuo nors ypatingas. Be 
visų kitų detalių, valgomasis išsiskirs kesoninėmis lubomis. Jos čia 
tinka, nes derės prie sienų plokščių aplink langus. Gilūs langai, lubos, 
akmeninė arka galinėje sienoje — tai kambario akcentai. 

— Tu tikra rakštis subinėj. 

Raideris metė žvilgsnį į spurgas ir čiupo pynutę su cinamonu. Nė 
nepažvelgęs pašėlusiai besidaužančios uodegos pusėn, atgnybė galiu- 
ką ir mestelėjo viršun. Tą pačią akimirką šuo captelėjo skanėstą ore. 

— Kaip sekėsi Ričmonde? 

— Kitąsyk, kai užsimanysiu padėti draugui suprojektuoti ir 
įrengti verandą, kaip reikiant man vožtelėk. 

— Mielai, — nusišypsojo Raideris, kramsnodamas pynutę. Iš 
po dažais išteptos beisbolo kepuraitės kyščiojo jo tankūs rudi, į ga- 
lus juoduojantys plaukai. — Betgi, maniau, taip stengeisi, norėdamas 
įlįsti į Driu sesers kelnaites? — kilstelėjo jis antakius. 

— Tai buvo viena iš priežasčių. 

— Tai kaip sekėsi? 

— Prieš kelias savaites ji susimetė su kažkokiu vaikinu, bet to 
man niekas nė nepasivargino pranešti. Net nemačiau jos. Taigi įsitai- 
siau ant gulto laisvame Driu kambaryje, apsimesdamas, kad negirdžiu, 
kaip kiekvieną sumautą naktį jis ginčijasi su Džene ir kaip aiškina, jog 
ji kiekvieną sumautą dieną verčia jo gyvenimą pragaru. — Beketas 
ištuštino kavos puodelį. — Beje, veranda vis tiek gražiai atrodo. 

— Kadangi jau grįžai, man labai praverstų pagalba bibliotekoje 
montuojant lentynas, — pareiškė Ovenas. 

— Dabar turiu baigti kai kuriuos darbus, bet po pietų galėsiu 
pagelbėti. 

— Tinka. — Ovenas padavė jam aplanką. — Mama išvyko į 
„Basts“, — tarė jis, turėdamas omeny baldų parduotuvę, pavažiavus 
gatve žemyn. — Čia surašyti jos perkamų baldų duomenys ir kuriems 
kambariams jie skirti. Ji nori, kad atvažiuotum prie parduotuvės. 

— Bet juk atgabenau visą partiją baldų prieš išvažiuodamas pas 
Driu. Ar ji apsipirkinėja šviesos greičiu? 

— Rytoj mama susitinka su teta Kerole aptarti audinių, todėl 
reikia kuo skubiau pristatyti baldus, kad galėtų nuspręsti, ką ir kaip 
derinti. Juk tai tu buvai pasiėmęs kelis laisvadienius, tikėdamasis pa- 
sismaginti, — priminė Ovenas. 

— Ir nusiplauti nuo darbo. 

— Užsičiaupk, Raideri. — Beketas išplėšė aplanką iš jo ran- 
kos. — Geriau jau imsiuosi veiklos. 

— Ar nenori apžiūrėti, kaip atrodo viršutiniai aukštai? 

— Jau viską apžiūrėjau. 

— Trečią valandą ryto? — nesuprato Ovenas. 

— Taip, trečią ryto. Atrodo neblogai. 

Brolių pokalbį nutraukė vienas darbininkas. 

— Labas, Beketai. Raideri, šeštame aukšte iškilo neaiškumų dėl 
gipskartonio plokščių. 

— Ateisiu po minutės. — Raideris ištraukė iš segtuvo ranka 
rašytą sąrašą ir įteikė Ovenui. — Užsakyk šias medžiagas balkono 
karkasui. 

— Bus padaryta. Ar šįryt tau dar būsiu reikalingas? 

— Reikia nugruntuoti kelis milijonus tvoros stulpelių, išklijuoti 
mylią izoliacinės plėvelės ir dekoruoti antro aukšto priekinį balkoną. 
Tai kaip pats manai? 

— Manau, kad užsakęs medžiagas čiupsiu savo įrankių diržą. 

— Užsuksiu popiet prieš važiuodamas į parduotuvę, — briga- 
dininkams tarė Beketas ir spruko, kol dar Raideris nespėjo įjungti 


vinių šaudyklės. 


17 


NE 


Namuose Beketas įstatė puodelį į kavos aparatą, patikrino van- 
dens ir pupelių kiekį. Kol malė pupeles, peržiūrėjo ant virtuvės bufeto 
Oveno sukrautą korespondenciją ir prirašytus lipnius lapelius. Beke- 
tas susimąstė, kiek kartų laistė augalus. Nors Oveno ar ko nors kito 
jis ir neprašė atlikti šio nuobodaus darbo, bet nenustebo išvydęs, kad 
visos gėlės tvarkingai palaistytos. Jei gyventum kartu su Ovenu, dėl 
tokių dalykų galėtum visiškai nesukti galvos. 

Beketas išmetė reklaminį šlamštą į šiukšlių dėžę, atsirinko svar- 
biausius laiškus, pasiėmė kavos puodelį ir pasuko į savo kabinetą. 

Jam patiko kambarys, kurį susiprojektavo prieš kelerius metus 
Montgomeriams įsigijus šį pastatą. Seną ąžuolinį stalą jis pasistatė 
prie lango, pro kurį atsiveria vaizdas į pagrindinę gatvę. Sėdėdamas 
prie jo galėjai patogiai stebėti svečių namus. 

Užmiestyje Beketui priklausė žemės sklypas, tačiau jo suprojek- 
tuoto namo statybos darbai stūmėsi vėžlio greičiu, kai tuo tarpu visi 
kiti projektai vyko labai sklandžiai. Tačiau, nuoširdžiai kalbant, jis ir 
nematė prasmės skubėti statyti tą namą, nes buvo visiškai patenkintas 
ir savo skyle virš „Vestos“ restorano. Be to, čia labai patogu — jei dirb- 
damas išalksti, tereikia skambtelėti ir tau iškart pristatys karšto mais- 
to, o jei nori ir pavalgyti, ir pabendrauti, užtenka nusileisti apačion. 

Čia pat veikia bankas, kirpykla, „Crawford's“ užkandinė, kurioje 
gaminami dieviško skonio mėsainiai, knygynas ir paštas. Jis pažįsta 
visus savo kaimynus, pardavėjus ir žino Bunsboro gyvenimo ritmą. 
Ne, skubėti išsikraustyti nėra jokios priežasties. 

Beketas žvilgtelėjo į Oveno duotą sąrašą. Nors ir labai knietėjo 
sužinoti, ką ten mama su teta išsirinko, bet tą padarys vėliau. Dabar 
reikia imtis darbų, kurių jau jokiu būdu nevalia atidėlioti. 

Artimiausias valandas Beketas praleido mokėdamas sąskaitas, 
pildydamas informaciją apie projektų atnaujinimus ir atsakinėdamas 
į elektroninius laiškus, kurių prisikaupė jam išvykus į Ričmondą. 

Vyras nužvelgė storą baltą segtuvą, pilną brėžinių, nuotraukų, 
spausdintų tekstų ir schemų. Šildymo, oro kondicionavimo ir au- 
tomatinės gesinimo sistemos, lempos, baldai, plytelės, visos vonios, 
klozetai, kriauklės ar čiaupai bus parenkami konkrečiam svečių namų 
numeriui. Dalis jų jau buvo parinkta ir patvirtinta, bet dokumentų 
kaupsis vis daugiau, todėl vertėtų kuo skubiau peržvelgti, ką ten iš- 
rinko mama. 

Paėmęs aplanką Beketas paskleidė ant stalo pavyzdžius. Kie- 
kvieno jų kamputyje mama buvo užrašiusi kambarių inicialus. Rai- 
deris su komanda dar neapsispendė dėl svečių ir liukso kambarių, bet 
Beketas jau žinojo, kad inicialai „Dė<R“ reiškė „Džeinė ir Ročesteris“ 
pagal Šarlotės Brontės romaną „Džeinė Eir“. Tai galinės namo pusės 
apartamentai trečiame aukšte, į kuriuos patenkama pro vieną iš dvie- 
jų privačių įėjimų. 

Beketui labai patiko mamos sumanymas kambariams suteikti 
įsimylėjėlių porelių vardus. Ji taip pavadino visus svečių namų nu- 
merius, išskyrus priekinį liukso kambarį, kurį buvo nuspręsta vadinti 
tiesiog mansarda. 

Jis paėmė lovų lankstinuką ir neilgai svarstęs nusprendė, kad 
mamos parinktas medinis baldakimas idealiai tiktų net ir Tornfildo 
pilyje, kur gyveno pats Edvardas Ročesteris. Tada šyptelėjo, išvydęs 
išlenktą prabangią antikvarinę sofą ir mamos prierašą, kad ši turėtų 
stovėti baldakimo kojūgalyje. 
tyvą pateikė ir sekreterą su stalčiais. Beketas nusprendė, kad pastara- 
sis kur kas unikalesnis ir įdomesnis. 

Akivaizdu, kad mama jau apsisprendusi ir dėl lovos „Baterka- 


* 


pėje ir Vestlyje“* — antrajame liukso kambaryje užpakalinėje pastato 


pusėje, nes ant lapo puikavosi prierašas didžiosiomis raidėmis: ŠTAI 
KO REIKIA!!! 


* Filmo „Princesė nuotaka“ veikėjai. 

Beketas ėmėsi kitų pavydžių. Peržvelgęs paskutinį ir pripažinęs, 
kad mama tikrai neleido laiko veltui, jis pasisuko į kompiuterį. 

Kitas dvi valandas Beketas dirbo „AutoCAD“ projektavimo 
programa, modeliuodamas kambario apstatymą, visaip sukiodamas ir 
komponuodamas baldus. Kartkartėmis praverdavo segtuvą, pasitiks- 
lindavo vonių duomenis ar plokščiaekranių televizorių kiekviename 
miegamajame vietas. 

Kai pagaliau jautėsi patenkintas darbo rezultatais, jis elektroniniu 
paštu nusiuntė broliams prisegtą dokumentą, o mamai — jį ir priedą, 
kuriame pateikė didžiausius galimus tuščios erdvės plotų, skirtų vi- 
siems naktiniams staliukams, o jei reikės — ir kėdėms, matmenis. 

Baigęs panoro padaryti pertrauką ir išgerti dar kavos. Šaltos 
kavos, o dar geriau — šaltos kapučino, nusprendė Beketas. Niekas 
netrukdo nueiti į netoliese esantį knygyną, kuriame parduoda labai 
gardžią kavą. O kartu truputį pramankštins kojas. 

Beketas nekreipė dėmesio į tai, kad ir jo kavos aparatas galėjo 
pagaminti kapučino, o šaldytuve netrūko ledo. Įtikinęs save, kad rei- 
kia nusiskusti, nes apsileidusiam bus pernelyg karšta, dar kurį laiką 
užtruko vonioje. 

Žengęs į lauką ir paėjęs šaligatviu palei pagrindinę gatvę, jis su- 
stojo prie Šerės grožio salono persimesti keliais žodžiais su besiilsin- 
čiu kirpėju Diku. 

— Kaip einasi darbai viešbutyje? — pasmalsavo kirpėjas. 

— Pradėjome montuoti gipskartonio plokštes, — trumpai pa- 
aiškino Beketas. 

— Žinau. Pats padėjau dalį iškrauti. 

— Išduosime tau algalapį. 

Dikas linktelėjo viešbučio pusėn ir nusišypsojo. 

— Smagu matyti, kaip jis atgimsta. 

— Man taip pat. Tai iki. 

Beketas pasuko knygynėlio link. Kai praėjo pro knygomis iš- 


puoštą vitriną ir atvėrė duris, jį pasitiko varpelio žvangėjimas. Pakėlęs 

ranką pasveikinti Lorę, kuri aptarnavo pirkėją, jis sužiuro į pagrindi- 
nėje lentynoje išdėstytus bestselerius ir naujienas. Paėmęs naujausią 
Džono Sandfordo knygą minkštais viršeliais ir mintyse paklausęs sa- 
vęs, kaip sugebėjo ją pražiopsoti, Beketas permetė akimis anotaciją ir, 
vis dar laikydamas ją rankose, vogčiomis ėmė apžiūrinėti parduotuvę. 

Jam patiko ši jauki knygyno erdvė, kurios patalpos gracingai įsi- 
liejo viena į kitą, o į antrame aukšte esantį biurą ir sandėliukus vedė 
senoviški laiptai. Lentynose ir stenduose mirguliavo ne tik knygos, 
bet ir atvirukai, pakabukai, vietinių menininkų darbeliai bei įvairiau- 
sios smulkmenos, kurios traukė žvilgsnį ir viliojo viską apžiūrėti. 

Kaip ir viešbutis, knygynas buvo dar vienas senas pastatas, per- 
gyvenęs karą, pokyčius, prabangos ir skurdo metus. Tą senojo miesto 
dvasią padėjo išlaikyti neryškiomis spalvomis nudažytos sienos ir se- 
nos medinės grindys. 

Šis pastatas Beketui visada asocijavosi su knygomis ir moteri- 
mis; kitaip ir negalėjo būti, nes knygyno savininkę visuomet supo 
moteriškas personalas — tiek ilgametės, tiek ir laikinos darbuotojos. 

Aptikęs ką tik išleistą Volterio Mozlio knygą, susidomėjęs ėmė 
ją vartyti. Po kelių minučių, eidamas į kitą knygyno skyrių, jis pro 
laiptus žvilgtelėjo į antrą aukštą ir išgirdo balsus. Supratęs, kad ten 
šnekasi mergaitė ir moteris, kurią mažoji vadino mama, Beketas šiek 
tiek nusivylė. Klerė juk neturi dukros, o tris sūnus. Turbūt ji į darbą 
ateis vėliau, o gal apskritai šiandien jos nebus? Kita vertus, juk jis atėjo 
čia nusipirkti kavos, o ne pamatyti Klerę Merfi. Klerė Bruster, pasi- 
taisė Beketas. Taip ji vadinasi jau dešimt metų, taigi per tiek laiko jau 
galėjo ir priprasti. Klerė Merfi-Bruster — trijų vaikų mama, knygyno 
savininkė, su kuria lankė tą pačią mokyklą. Ji grįžo į miestelį po to, kai 
irakiečių snaiperis sugriovė jos gyvenimą — pražudė Klerės vyrą. 

Beketas atėjo čia ne susitikti su Klere — na, nebent atsitiktinai 
ji čia būtų. Taip, vidurinėje mokykloje Klerė jam patiko, betgi čia jis 
atėjo ne rodyti dėmesį buvusio bendraklasio, kuriam be galo pavydė- 


jo, našlei. 

— Atleisk, kad priverčiau laukti. Kaip sekasi, Bekai? 

— Ką? — duryse suskambus varpeliams, Beketas grįžtelėjo į 
Lorę. — Viskas gerai. Radau keletą knygų. 

— Numanau, — šyptelėjo Lorė ir, nubraukusi nuo veido me- 
daus spalvos sruogą, prisegė ją segtuku. 

— Kiek ten liks grąžos? Tikiuosi, užteks puodeliui šaltos kapu- 
čino? 

— Ką nors sugalvosim. Šią vasarą pas mus šalti visi gėrimai. 
Didelį? — pasiteiravo Lori, mostelėjusi į puodelius. 

— Aha. 

— Kaip sekasi restauruoti viešbutį? 

— Gerai, — trumpai tarstelėjo Beketas ir, Lorei ėmus darbuotis 
prie espreso aparato, pasuko prekystalio link. 

Daili lėlytė, pagalvojo Beketas. Dirbti pas Klerę ji pradėjo nuo 
pat knygyno atidarymo, derindama mokyklą ir darbą, taigi jau bus 
penkeri ar net šešeri metai. Nejaugi taip seniai? — susimąstė jis. 

— Žmonės nuolat mūsų klausinėja, — kalbėjo Lorė toliau dirb- 
dama. — Kada, kas, kaip. O svarbiausia, kada pagaliau nuimsite tą 
brezento uždangą, kad galėčiau pamatyti savo akimis. 

— Ir sugadinti staigmeną? 

— Smalsumas mane pražudys, — nusikvatojo Lorė. 

Taukšdamas su pardavėja, pro kavos aparato ūžimą jos neišgir- 
do, bet pajuto. Atsisukęs pamatė Klerę, besileidžiančią senoviniais 
laiptais, viena ranka įsikibusią į turėklą. 

Kas čia man darosi? — nusistebėjo Beketas, pajutęs, kaip su- 
spurdėjo širdis. Kita vertus, Klerė vertė spurdėti jo širdį dar nuo tada, 
kai jam buvo šešiolika. 

— Labas, Bekai. Kai išgirdau apačioje balsus, taip ir spėjau, kad 
čia tu. 


Klerė nusišypsojo, o pašėlusiai spurdanti Beketo širdis apmirė. 


2 skyrius 


Ba prisivertė susitvardyti ir pasisveikindamas su Klere 
išspaudė kuo nerūpestingesnę šypseną. Moteriai lipant laiptais, jos 
ilgi į arklio uodegą surišti saulės spalvos plaukai siūbavo. Klerė Be- 
ketui visada atrodė panaši į saulėgrąžą — tokia pat aukšta, ryški ir 
linksma. Jos pilkos su žaliais krašteliais akys dar labiau sužibėdavo, 
kai ji praverdavo burną. 

— Keletą dienų tavęs nemačiau, — tarė ji. 

— Buvau išvykęs į Riėmondą, — paaiškino Beketas ir pastebėjo, 
kad per tą laiką Klerė spėjo įdegti, nes moters oda žvilgėjo auksu. — 
Ar ką nors praleidau? 

— Pažiūrėkim... Iš Kerolės Teker kažkas pavogė sodo nykš- 
tuką. 

— (Oho, tai baisu. 

— Kerolė siūlo dešimties dolerių premiją tam, kas jį suras. 

— Iššniukštinėsiu kiekvieną kampą, — juokdamasis pažadėjo 
Beketas. 

— Kas naujo viešbutyje? 

— Pradėjome klijuoti gipskartonio plokštes. 

— Pasenusios žinios, — nusišaipė Klerė. — Vakar man tai sakė 
Eiverė, kuriai papasakojo Raideris, užėjęs suvalgyti picos. 

— Mano mama užsakė naujų baldų ir netrukus ims prie jų de- 
rinti priedus. 

— O va čia jau įdomiau, — Klerės akyse paryškėjo žali kraš- 
teliai, ir Beketui vėl užėmė kvapą. — Labai norėčiau pamatyti, ką 
parinko Džastina, neabejoju, kad tai bus gražu. Beje, girdėjau gandus, 
kad ketinate pirkti varinę vonią? 

Beketas iškėlė tris pirštus. Klerė išplėtė akis, o jos vyzdžių žalu- 
mas dar paryškėjo. Jam tuoj prireiks dirbtinio kvėpavimo. 

— Net tris? Iš kur gaunate tokių daiktų? 

— Turime savų ryšių. 

Klerė giliai atsiduso ir pažvelgė į Lorę. 

— Tik įsivaizduok, kaip būtų nuostabu pasilepinti varinėje vo- 
nioje. Skamba taip romantiškai... 

Beketas iškart ėmė įsivaizduoti Klerę, nusimetančią tą gražią 
vasarinę suknelę, išmargintą raudonomis aguonomis, ir įlipančią į va- 
rinę vonią. Nederėtų taip galvoti, tuoj pat sudrausmino save vyras. 

— Kaip laikosi vaikai? — traukdamas piniginę pasiteiravo jis. 

— Puikiai. Mes jau gyvename mokyklinėmis nuotaikomis, todėl 
jie nekantrauja sulaukti rugsėjo. Tik Haris apsimeta, kad ne, juk eis 
jau į trečią klasę, todėl vaidina visažinį. Bet jo ir Liamo pasakojimai 
apie mokyklą taip įkvepia, kad į ją jau nori ir mažylis Merfis. Negaliu 
patikėti, kad šiemet jis pradės lankyti darželį. 

Mintys apie vaikus Beketą visada sugrąžindavo į tikrovę, pri- 
mindamos, kad Klerė ne tik patraukli moteris, bet ir MAMA. 

— Vaje, dar neturėjau progos šios paskaityti, — mostelėjo Klerė 
į Mozlio knygą, kurią Lorė jau dėjo į maišelį. — Kai pabaigsi, būtinai 
papasakosi, ką apie ją manai. 

— Žinoma. Beje, jeigu nori, užeik kada apsižvalgyti į svečių 
namus. 

— Mes dirsčiojame į juos pro knygyno langus, — išsidavė Klerė. 

— Jei norėsi patekti į vidų, įeik pro galinę pastato pusę. 

— Tikrai? Norėčiau juos apžiūrėti, bet, kaip supratau, jūs nepa- 


geidaujate, kad ten landžiotų pašaliniai žmonės. 

— Paprastai taip, bet... — Beketas nutilo, suskambus durų, pro 
kurias įėjo dvi porelės, varpeliams. — Na, geriau jau eisiu. 

— Gero skaitymo, — palinkėjo Klerė ir pasisuko į klientus. — 
Kuo galėčiau jums padėti? 

— Keliaujame po šias apylinkes ir domimės jų istorija, — paaiš- 
kino vienas vyras. — Gal turite knygų apie Antietamo mūšį? 

— Taip, turime. Tuoj jums parodysiu, — Klerė su klientu pasu- 
ko į patalpas apačioje, o vyriškio kompanionai ėmė naršyti lentynas. 

Beketas stebėjo Klerę, besileidžiančią laipteliais į patalpą, kurią 
ji vadino Alygeliu. 

— Ką gi, Lore, tada laimingai. 

— Beketai? 

Viena ranka nusitvėręs durų rankenos jis stabtelėjo. 

— O knygų ir kavos nereikia? — Pardavėja įbruko jam į vieną 
ranką knygas, o į antrą — kavos puodelį. 

— O, taip, — nusijuokė Beketas ir papurtė galvą. — Ačiū. 

— Nėra už ką, — atsakė Lorė ir atsiduso pagalvojusi, ar jos vai- 


kinas kada nors stebėjo ją išeinančią. 


Klerė sukrovė į vežimėlį išsiųsti supakuotas knygas. Eidama 
žvyruota automobilių stovėjimo aikštele, ji pagaliau atsikvėpė, jos 
veidu dvelktelėjo švelnus vėjelis. 

Ji pamanė — o gal greičiau tikėjosi, — kad tai lietaus pranašas. 
Jei gausiai palytų, būtų išties puiku — nereikėtų laistyti sodo ir gėlių 
vazonuose. Jeigu nežaibuos, galbūt po pietų ji leis berniukams išsi- 
dūkti lietuje, o paskui juos išmaudys. Kadangi šiandien — filmų va- 
karas, tai išspragins ir kukurūzų. Tik pirmiausia reikėtų pasitikslinti, 
kurio eilė rinktis filmą. Klerė ne kartą įsitikino, kad kai trys jos sūnūs 
negali susitarti — žiūrėti „Kempiniuką Plačiakelnį“, „Iurboreindže- 


rius“ ar „Žvaigždžių karus“, eilės laikymasis yra kaip išsigelbėjimas 

ir stiprus argumentas, kad vaikai liautųsi ginčytis, skųstis ir peštis. 
Žinoma, nesutarimų vis tiek neišvengsi, tačiau jie bent jau greitai 
nurimdavo. 

Klerė atidavė siuntas, trumpai šnektelėjo su pašto viršininke 
ir pasuko atgal. Kadangi trisdešimt ketvirtosios gatvės eismas buvo 
kiek tirštokas, paėjėjo iki aikštės, paspaudė šviesoforo pėsčiųjų myg- 
tuką ir ėmė laukti. Ir darsyk šmėkštelėjo mintis, kad bent jau geogra- 
fine prasme ji atsidūrė ten, nuo ko pradėjo. Bet kai akys užkliuvo už 
didelio mėlyno brezento, dengiančio restauruojamą viešbutį, Klerė 
pripažino, kad visa kita pasikeitė ir vis dar keičiasi. 

Iš Bunsboro ji išvyko vos devyniolikos, ką tik ištekėjusi. Bu- 
vau tokia jaunutė, bet kupina ryžto, apimta euforijos ir apsvaigusi 
iš meilės! — dabar pagalvojo ji. Išsikraustydama į Šiaurės Karoliną, 
tetroško gyventi su Klintu, būti karininko žmona. 

Ir man puikiai sekėsi, nusprendė Klerė. Ji įrengė namus, jais 
rūpinosi, puse etato dirbo knygynėlyje ir skubėdavo namo paruošti 
Klintui pietus. O kad yra nėščia, sužinojo tik kelios dienos iki to lai- 
ko, kai Klintas buvo pirmąkart dislokuotas Irake. 

Ir tada sužinojau, kas yra baimė, prisiminė Klerė, eidama „Ves- 
tos“ restorano link. Tačiau tą baimę numalšino besąlygiškas jaunys- 
tės optimizmas ir kūdikio, kurį ji pagimdė vos dvidešimties, grįžusi 
namo, laukimo džiaugsmas. 

Tada namo grįžo ir Klintas, bet netrukus visi trys išsikraustė 
į Kanzasą, kuriame gyveno beveik metus. Liamas gimė per antrąjį 
Klinto vizitą į Iraką. Kai vėl sugrįžo namo, mažiesiems berniukams 
buvo tiesiog nuostabus tėtis, bet karas ištrynė iš jo veido lengvai atsi- 
randančią šypseną, netikėtai pratrūkstantį ir užkrečiantį juoką. 

Kai Klerė paskutinį kartą atsisveikindama jį pabučiavo, dar ne- 
žinojo, kad vėl laukiasi. Tą dieną, kai jai atidavė vėliavą iš Klinto kup- 
rinės, Merfis pirmąkart suspurdo jos pilve. 

O dabar aš vėl sugrįžau namo. Visam laikui, pagalvojo Klerė, 


atidarydama stiklines restorano duris. 

Ji pataikė per vėlyvų priešpiečių metą. Prie tamsių, blizgių me- 
dinių stalų sėdėjo daugybė išsibarsčiusių lankytojų, tarp kurių paste- 
bėjo ir ne vietinius. Jų mieguistas garbanotas kūdikis sėdėjo vėžimė- 
lyje, ramstydamasis į raudonas pagalvėles. 

Klerė iškėlė ranką pasisveikti su Eivere, kuri tuo metu prie baro 
liejo padažą ant kažin kokios tirštos masės. Kaip namuose Klerė pri- 
ėjusi prisipylė stiklinę limonado ir atsisėdo priešais. 

— Tikriausiai šiandien lis. 

— Taip sakei ir vakar. 

— Bet šiandien kalbu rimtai. 

— Gerai, tada pasiimsiu skėtį, — nepiktai burbtelėjo Eiverė, ant 
padažo trupindama mocarelos, dar uždėjo dešros, pjaustytų grybų ir 
juodųjų alyvuogių. Tada greitais ir įgudusiais judesiais atvėrė vieną iš 
didžiųjų orkaičių ir pašovė picą, paskui ištraukė jau iškepusią kitą ir 
supjaustė. 

— Sveika, Klere, — sučiulbėjo iš virtuvės įsukusi viena pardavė- 
jų. Iškart stvėrusi picą ir kelias lėkštes, ji nulingavo prie stalelių. 

— Och... — atsiduso Eiverė. 

— Sunki diena? — užjautė Klerė. 

— Nuo pusės dvyliktos dirbome be pertraukos ir tik prieš va- 
landą galėjome šiek tiek atsipūsti. 

— Ar šivakar irgi dirbsi? — pasiteiravo Klerė. 

— Skambino Vendė, ji vėl susirgo. Taigi, rodos, turėsiu ją pava- 
duoti. 

— Jei susirgo, vadinasi, susitaikė su savo vaikinu. 

— Aš irgi sirgčiau, jei susidėčiau su tokiu nevykėliu. Vendė su- 
geba iškepti velniškai skanią picą, bet tikriausiai man teks ją atleisti. 
Jau tos šiuolaikinės merginos... — Eiverė pavartė dideles mėlynas 
akis. — Apie darbo etiką jos visiškai nieko nenutuokia. 

— Kaip vardas to vaikino, su kuriuo šlaisteisi pabėgusi iš pamo- 
kų mokykloje? : 

— Lencas Pofinbergeris. Tai buvo tik laikinas susižavėjimas, 
bet, varge, kaip brangiai aš už jį sumokėjau! Mane sučiupo tik kartą, 

tačiau tėtis visam mėnesiui skyrė namų areštą. Dabar Lencas — me- 
chanikas, dirba šioje gatvėje veikiančiose remonto dirbtuvėse. — Ei- 
verė gurkštelėjo limonado ir prisimerkusi žaismingai nusišypsojo. 
— Mechanikai seksualūs. 

— Tikrai? 

— Tik Lencas yra išimtis. 

Suskambus telefonui, Eiverė suskubo atsiliepti. Tada priėmė 
užsakymą, iš orkaitės ištraukė picą, supjaustė ją, o padavėja vis dar 
garuojančią nunešė prie stalelio. 

Klerė mėgavosi limonadu ir stebėjo triūsiančią Eiverę. Jos su- 
sidraugavo dar mokykloje, abi buvo palaikymo komandų kapitonės. 
Nors ir varžovės, bet vis tiek draugavo. Eiverei įstojus į koledžą, ryšys 
nutrūko, o neilgai trukus ir pati Klerė išsikraustė su Klintu į Fort 
Bragą. Jiedvi atnaujino draugystę, kai Klerė grįžo į miestą su dviem 
savo berniukais ir trečiuoju po širdimi. Tada raudonplaukė Eiverė 
pieno baltumo oda, paveldėta iš savo škotų protėvių, buvo ką tik ati- 
dariusi itališko maisto restoraną. 

— Neseniai į knygyną buvo užėjęs Beketas. 

— Pranešk spaudai! — kvyktelėjo draugė. 

Sarkazmą Klerė priėmė plačiai šypsodamasi. 

— Jis mane pakvietė apžiūrėti svečių namų vidaus. 

— Tikrai? Palauk, baigsiu įvykdyti šį užsakymą, o tada galėsime 
kartu nueiti. 

— Negaliu. Po valandos... — Klerė žvilgtelėjo į laikrodį, — tu- 
riu pasiimti vaikus, o dar laukia galybė darbų. Gal rytoj prieš knygy- 
no atidarymą? Pas tave tokiu laiku irgi nedaug lankytojų. 

— Sutarta. Apie devintą paruošiu orkaites ir visa kita, o apie 
dešimtą galėsiu išsprukti. 

-— Dešimtą tinka. Gerai, jau turiu eiti. Grįšiu į darbą, paskui 
reikės pasiimti vaikus, pagaminti jiems pietus, išmaudyti, o tada su- 
rengsime filmų vakarą. 

— Jei kartais norėtum iš šio sąrašo išbraukti pietų gaminimą, tai 
turime nuostabių ravioli su špinatais. 

Klerė jau buvo besižiojanti atsisakyti, bet labai greitai susivo- 
kė, kad jei nupirks jau paruošto maisto, sutaupys apie keturiasdešimt 
penkias minutes, kurias tektų praleisti virtuvėje. 

— Gerai, paimsiu. Klausyk, Eivere... Šeštadienio vakarą berniu- 
kus pasiims mano tėvai, ten jie ir pernakvos. Ką manai, jei pagamin- 
čiau ką nors, kas nėra pica, atsidarytume butelį vyno ir surengtume 
mergaitišką vakarėlį? 

— Mielai. Taip pat galėtume apsivilkti gundančias sukneles ir 
išeiti į miestą, galbūt sutiktume vyrų, su kuriais praleistume vakarą. 

— Galėtume, bet kadangi didžiąją dienos dalį praleisiu preky- 
bos centre, rinkdama sūnums mokyklinius drabužius, po to tikriau- 
siai norėsiu nušauti visus vyrus, kurie tik tars man žodelį. 

— Tada tiks ir mergaitiškas vakarėlis. 

Eiverė sudėjo į dėžutę maistą ir padavė Klerei. 

— Ačiū. Tai gerai, iki rytojaus. 

— Klere, — šūktelėjo Eiverė, draugei jau žengiant pro duris. — 
Šeštadienį atsinešiu antrą butelį vyno, ko nors saldaus ir pižamą. 

— Taip tik dar geriau. Kam reikia vyrų, kai turi geriausią draugę? 

Kai Eiverė iškėlė ranką ir spragtelėjo pirštais, Klerė nusikvatojo 
ir vėl pasuko pro duris, bet čia kaktomuša susidūrė su Raideriu. 

— Jau du iš trijų, — šyptelėjo ji. — Neseniai susitikau Beketą. 
Dabar betrūksta Oveno. 

— Jis nuvažiavo pas mamą, kuri darbuojasi su Beku. Galiu pa- 
vėžėti, — nusišypsojo Raideris. — Tik pasiimsiu, ką buvau užsakęs 
pietums, nes mama aiškina, kad tokiu oru ką nors gaminti visiška 
nesąmonė. 

— Visiškai sutinku, — pritarė Klerė, pamosavusi krepšiu. — 
Perduok Džastinai nuo manęs labų dienų. 

— Perduosiu. Gražiai atrodai, Klere. Gal norėtum eiti pašokti? 

Moteris nusišypsojo ir sustojo prie perėjos laukti užsidegant ža- 
lios šviesos. 


— Žinoma. Paimk mane su berniukais aštuntą. 

Jai pasisekė, nes nereikėjo ilgai laukti ir jau netrukus galėjo per- 
eiti gatvę. Klerė stengėsi prisiminti, kada paskutinį kartą koks nors 


vyras ją kvietė šokti, be to, siūlė nejuokaudamas. Deja, neprisiminė. 
ASN 


Montgomerių dirbtuvės buvo įsikūrusios masyviame pastate, be 
to, sukonstruotame taip, kad ir atrodytų galingai. Jo priekyje puika- 
vosi ilgas prieangis, kuriame dažniausiai būdavo prikrauta įvairiausių 
nebaigtų projektų, įskaitant ir porą išklerusių medinių lauko kėdžių, 
kurios jau pustrečių metų laukia, kada bus sukaltos ir perdažytos. 

Čia be jokios tvarkos buvo sukrauti atlikę nuo vykdytų projektų 
langai, durys, kelios praustuvės, plytelių dėžės, žvirgždo maišai, kli- 
juotinė fanera ir įvairiausi kitokie smulkūs daiktai, kuriems neatsira- 
do vietos namo viduje. 

Kadangi šita makalynė Oveną vedė iš proto, kas keletą mėnesių 
jis priversdavo Raiderį su Beketu nors kiek apsitvarkyti, bet tie tik 
ištraukdavo keletą daikčiukų, o kitą dieną ir vėl numesdavo į tą pačią 
krūvą. Ovenas puikiai žinojo, kad broliai taip elgiasi tyčia. 

Dirbtuvėje riogsojo stalo įrankiai, matavimo prietaisai, keletas 
didelių įrankių dėžių su ratukais, sienojų krūva, stikliniai indai ir ka- 
vos skardinės (Oveno paženklintos) vinims, varžtams bei sraigtams. 

Nors šis vaizdelis irgi neatitiko aukštų Oveno reikalavimų, vis 
dėlto čia Raideris su Beketu palaikė kažką panašaus į tvarką. 

Jiedu smagiai dirbo, o iš seno grotuvo, atsitempto iš šeimos 
namų, plyšavo roko muzika. Keletas ventiliatorių sklaidė karštį, o 
Beketas kaštono mediena šėrė ūžiančio stalinio pjūklo ašmenis. Jam 
patiko dirbti su mediena, uosti jos kvapą. 

Mamos labradoro retriverio mišrūnas Kusas, išsidrėbęs po stalu, 
mėgavosi grožio miegu. Kuso brolis Finčas kas dešimt sekundžių vis 
numesdavo cypsintį žaislą prie Beketo kojų. Kvailiukas gulėjo ant 
nugaros pjuvenų krūvoje, iškėlęs letenas į viršų. 

— Ar aš tau panašus į tokį, kuris trokšta žaisti? — išjungęs pjūk- 
lą, Beketas žvilgtelėjo į beprotiškai susijaudinusias Finčo akis. 

Finčas vėl įsikando kamuoliuką ir atnešė prie Beketo kojų. Nors 
ir žinodamas, kad toks jo elgesys paskatins šunį prašyti daugiau dė- 
mesio, Beketas vis tiek pakėlė kamuoliuką ir sviedė pro atviras dirb- 
tuvės duris. Paklaikęs iš džiaugsmo Finčas tą pačią akimirką šovė 
paskui jį. 

— Ar ta ranka masturbuojiesi? — nusišaipė Raideris. 

— Aš abirankis, — nesutriko Beketas, į džinsus valydamasis 
šuns seiles. 

Kai jis čiupo kitą Raiderio išmatuotą ir pažymėtą kaštono lakš- 
tą, pasirodė Finčas, vėl numesdamas kamuoliuką prie Beketo kojų. 

Dabar taip ir vyko: Raideris matavo ir žymėjo, Beketas pjovė, o 
Ovenas pagal instrukciją, pritvirtintą prie faneros lakštų, suklijuoda- 
vo tas medžio dalis ir suspausdavo gnybtais. 

Vieną iš dviejų lubas siekiančių lentynų, kurios vėliau puikuosis 
viešbučio bibliotekoje, reikėjo nugludinti švitriniu popieriumi ir nu- 
beicuoti. Kai baigs meistrauti antrą lentyną, šį žavų darbelį tikriausiai 
paves Ovenui. 

Visi broliai — puikūs meistrai, betgi nė vienas neprieštarautų, 
kad iš visų trijų kruopščiausias yra Ovenas. 

Beketas išjungė pjūklą ir vėl švystelėjęs kamuoliuką ekstazės 
apimtam Finčui pastebėjo, kad lauke sutemo. Pabudęs Kusas ėmė 
Žžiovauti ir rąžytis, paskui trintis Beketui į kojas. Laikas baigti, nu- 
sprendė Beketas ir pasuko prie senojo dirbtuvės šaldytuvo. 

— Alaus metas, — paskelbė jis, nešinas trimis alaus buteliais. 

— Jau supratau. 

Raideris paspyrė šuns numestą kamuoliuką pro atvirą langą su 
tokia jėga, kokia kadaise vidurinėje pasiųsdavo į vartus futbolo ka- 
muolį. 

Finčas kaip žaibas metėsi paskui jį. Kažkas sudužo priemenėje. 

— Matei? — išsižiojo Beketas, o Raideris ėmė kvatoti. — Tas 
šuo tikrai pamišęs. 

— Velniškai puikus šuolis, — Raideris iškėlė nykštį ir priėjęs 
prie knygų lentynos perbraukė jos šoną. — Puiki mediena. Bekai, 
kaštonas tikrai buvo geras pasirinkimas. 

— Jos derės prie grindų. Sofa turėtų būti prabangi, iš tamsios 
odos, o kėdės — iš šviesesnės, kontrastui sukurti, — nusprendė Be- 
ketas. 

— Koks skirtumas. Šiandien pristatė į lubas įmontuojamus 
šviestuvus, kuriuos užsakė mama, — Raideris gurkštelėjo alaus. 

Ovenas išsitraukė telefoną pasižymėti. 

— Ar jau apžiūrėjai juos? 

— Buvau per daug užsiėmęs. 

Ovenas vėl kažką užsirašė. 

— Dėžės sužymėtos? Sukrovei jas rūsyje? 

— Taip, taip... Sužymėtos ir sukrautos „Vestos“ rūsyje. Atkelia- 
vo ir valgomojo lubų bei sieniniai šviestuvai. Jie ten pat. 

— Man reikia kvitų. 

— Gerai, duosiu. Niekur jie nedingo, stropuoli. 

— Techninė dokumentacija privalo būti tvarkinga. 

Čia įsiveržė Finčas ir pašėlusiai vizgindamas uodega vėl numetė 
kamuoliuką. 

— Mestelk vėl. Įdomu, ar jis dar kartą tai padarys, — pasiūlė 
Beketas. 

Linktelėjęs Raideris nusviedė kamuoliuką pro langą, ir šuo 
stryktelėjo paskui. Prieangyje vėl kažkas nukrito. Susidomėjęs Kvai- 
liukas padėjo letenas ant palangės ir pabandė ant jos užšokti. 

— Reiktų patraukti šunį. — Ovenas gurkštelėjo alaus, žiūrė- 
damas į strikinėjančias ir besibraižančias užpakalines Kvailiuko ko- 
jas. — Pasiimsiu jį, kai tik baigsiu gerti alų. 

Broliai užrakino duris, pasiėmė daugiau alaus ir dar ketvirtį va- 
landos lauke kalbėjosi apie dirbtuves, mėtydami kamuoliuką nepails- 
tančiam Finčui. 

Pievelę ir netoli esantį mišką užliejo cikadų svirpimas ir jonva- 
balių žibėjimas, tolumoje graudžiai ūbavo pelėda. Visa tai pažadi- 

no Beketo prisiminimus apie karštas naktis, kai jie trise bėgiodavo 
nepailsdami kaip dabar Finčas, kai iš namų sklido šviesos. Kai jos 
išsijungdavo ir vėl įsijungdavo, pranešdamos, kad metas grįžti namo, 
o šitai jiems, vaikams, visada atrodydavo per anksti. 

Beketas šiek tiek jaudinosi dėl mamos, kuri viena gyvena šia- 
me tarp medžių pasislėpusiame dideliame name. Kai mirė tėvas, visi 
trys broliai faktiškai parsikraustė atgal į namus, bet po kelių mėnesių 
mama juos išvarė. Vis dėlto dar vienerius metus kuris nors vienas iš 
brolių bent kartą per savaitę vis sugalvodavo dingstį pas ją nakvoti. 
Tačiau buvo akivaizdu, kad mama laikosi puikiai. Ji turi darbą, seserį, 
draugų ir šunų. Džastina Montgomeri tame didžiuliame name ne 
šiaip egzistuoja. Ji jame GYVENA. 

Raideris linktelėjo į namą, šviesos sklido ne tik iš priebučio ir 
virtuvės, bet ir iš mamos darbo kambario. 

— Ji naršo internete ir medžioja viešbučiui dar daugiau baldų. 

— Jokių abejonių, tą ji puikiai sugeba, — sutiko Beketas. — Jei 
neapsiimtų to daryti ir neturėtų tokios velniškai geros akies, tektų 
kankintis mums. 

— Bet tu vis tiek naršai, — pastebėjo Raideris. 

— Tai dalis mano darbo, brol. 

— Jei jau apie tai prašnekome, — įsiterpė Ovenas, — mums vis 
dar trūksta privalomų avarinio išėjimo ženklų ir šviestuvų. 

— Jau domėjausi jais. Tikrai nepaliksime taip nesaugiai. Rytoj 
būtinai surasiu mums tinkamų ir pristatysiu bent jau didesnę dalį, — 
pažadėjo Beketas. 

— Atsinešk savo įrankių diržą, — savo ruožtu priminė jam Rai- 
deris. 


Vėjeliui pučiant pro atvirus pikapo langus, Beketas vairavo 
namo. Kai radijas užgrojo „Goo Goo Dolls“, jis paskendo prisimini- 
muose apie vidurinę mokyklą ir Klerę. 

Jis važiavo aplinkkeliu, nors galėjo rinktis ir kur kas trumpesnį 
kelią. Bet ne todėl, kad šis kelias veda pro Klerės namą. Tik noriu 
pasivažinėti. Juk aš ne koks maniakas, tarė sau. 

Važiuodamas pro nedidelį namelį prie pat miesto ribos Beketas 
truputį sumažino greitį ir pastebėjo, kad čia, kaip ir jo šeimos name, 
įjungta šviesa virtuvėje, prieangyje bei svetainėje. 

Klerė, suguldžiusi vaikus, dabar tikriausiai ilsisi po sunkios dar- 
bo dienos ir nori atsigriebti, skirdama nors šiek tiek laiko sau. Gal 
skaito knygą ar žiūri televizorių. 

Galėčiau pabelsti į Klerės duris ir sugalvoti kokią dingstį, pa- 
galvojo jis. Labas. Važiavau pro šalį ir pastebėjau, kad tavo namuose 
dega šviesos. Kadangi automobilyje turiu įrankių, gal kartais tau rei- 
kia ką nors pataisyti? 

Jėzau, koks aš kvailys... — pagalvojo Beketas ir nuvažiavo tolyn. 
Per visą jo patirties su moterimis istoriją Klerė Merfi-Bruster vienin- 
telė jį trikdė ir jaudino. 

Beketas mokėjo elgtis su moterimis. Gal todėl, kad jos jam tie- 
siog patiko — kaip atrodo, kalba, kvepia, kaip keistai veikia jų protai. 
Jis žavėjosi dailiosios lyties atstovėmis nuo kūdikėlių iki promočiučių 
vien dėl to, kad jos yra. 

Šioje srityje niekada nepatyriau pralaimėjimų. Ną, gal tik Klerės 
atveju. Niekada nesuabejojau dėl savo pasakytų žodžių joms. Nebent 
Klerės atveju. Niekada nebuvau drovus, kai reikėdavo žengti pirmą 
žingsnį. Bet tik ne Klerės atveju. 

Betgi daug paprasčiau leisti laiką su tokiomis kaip Driu sesuo, 
nusprendė Beketas. Patrauklios moterys, su kuriomis tiesiog smagu 
flirtuoti, nesitikint ar nenorint per daug. Taigi metas kartą ir visiems 
laikams išmesti Klerę ir jos žavius berniukus iš galvos. 

Beketas pastatė automobilį gale namo ir pakėlė akis į tamsius 
langus. 

Reikėtų grįžti namo, nuveikti keletą darbų ir šiek tiek nusnūsti, 
pamąstė, bet, užuot taip ir padaręs, pasuko svečių namų link, nu- 
sprendęs patikrinti, ką per tą dieną atliko Raideris su komanda. 

Nesu pasirengęs likti vienas, su savo mintimis, todėl mieliau pa- 


būsiu vaiduoklio kompanijoje, nusprendė jis. 
„TRL 


Klerės namuose turboreindžeriai kovojo su piktadariais. Bom- 
bos sproginėjo, reindžeriai skraidė, krito, ridenosi ir atakavo. Šią ir 
galybę kitų šio vaikiško filmuko serijų ji matė tiek kartų, kad galėjo 
nė nemirktelėdama išpoškinti viską, kas bus. 

Tai suteikė privalumą apsimesti, kad ji visa esybe įsijautusi į 
veiksmą, nors tuo metu galvoje sukosi visai kitos mintys. Liamas pa- 
dėjo galvą Klerei ant kelių ir ši netruko pastebėti, kad nors sūnaus 
akys neužmerktos, bet jau stiklinės. Dar kelios minutės ir jis užsnūs. 

Haris gulėjo ant grindų su raudonuoju reindžeriu rankose ir iš 
jo tykumo Klerė suprato, kad ir vyriausią sūnų suėmė miegas. Bet 
mažasis Merfis, naktinis pelėdžiukas, sėdėjo šalia budrus ir taip susi- 
domėjęs filmuku, tarsi žiūrėtų jį pirmą kartą. 

Jeigu ji tik leistų, Merfis galėtų šitaip sėdėti ir iki vidurnakčio. 
Klerė puikiai žinojo, kad kai filmukas baigsis, jaunėlis maldaus pa- 
rodyti dar vieną. O jos laukia dar daugybė darbų: reikia apmokė- 
ti sąskaitas, sutvarkyti drabužius, sudėti į skalbyklę krūvą nešvarių 
rankšluosčių... Dar būtų gerai šiek tiek paskaityti parsineštą naująją 
knygą — ne tik savo malonumui, bet ir todėl, kad skaitymą Klerė lai- 
kė svarbiausia savo darbo dalimi. Galvoje perkračiusi neatliktų darbų 
sąrašą, moteris suprato, kad triūsti teks iki vidurnakčio. 

Pati kalta, kad leidausi berniukų įkalbama žiūrėti du filmus, pa- 
priekaištavo sau. Betgi šitai jiems suteikė daug džiaugsmo, o ji turėjo 
progą praleisti vakarą prisiglaudusi prie savo mažųjų vyrukų. Skal- 
binių niekada netrūks, o štai jos berniukai tikrai ne amžinai trokš 
praleisti laiką su mama, namie žiūrėdami filmus. 

Kaip ir spėjo, tą pačią minutę, kai gėris nugalėjo blogį, Merfis 
Įsistebeilijo į ją maldaujančiu rudų akių žvilgsniu. Kaip keista, kad 

jis vienintelis paveldėjo Klinto akių spalvą ir mano šviesius plaukus, 
nusistebėjo Klerė. 

— Mamyte, noriu dar vieno filmuko! Aš visai nepavargau! 

— Žiūrėjai net dvi serijas. Viskas, užteks, — švelniai tarė Klerė 
ir bakstelėjo pirštu Merfiui į nosytę. 

Jo gražų strazdanotą veiduką iškreipė kančia. 

— Prašau! Dar bent vieną seriją! 

Dabar Merfis priminė išbadėjus; žmogų, maldaujantį nors su- 
žiedėjusios duonos kriaukšlės. 

— Merfi, jau seniai laikas į lovą. — Klerė pridėjo pirštą Merfiui 
prie burnytės, kai tas vėl žiojosi kažką pasakyti. — Jeigu pasigirs dar 
nors vienas verkšlenimas, teks jį tau priminti kitą filmų vakarą. Nagi, 
stok ir eik pasisioti. 

— Nenoriu. 

— Vis tiek eik. 

Merfis atsikėlė nutaisęs kankinio veido išraišką ir nutipeno. 
Klerė pakrutino Liamą, pakėlė jo atsipalaidavus; kūnelį ir prisiglaudė 
prie krūtinės. Miegančio sūnaus galva nusviro jai ant peties. Jo vešlūs, 
banguoti rudi plaukai kvepėjo apelsininiu šampūnu. Klerė nunešė 
vaiką laiptais į antrą aukštą prie tualeto, kur nenorėjęs sisioti Merfis 
dainavo, tuštindamas savo šlapimo pūslę. 

— Nenuleisk dangčio ir vandens. 

— Bet juk mane mokei, kad reikia. 

— Taip, bet dar į tualetą eis Liamas. Greičiau daryk ir bėk į 
lovytę, vaikeli. Tuojau ateisiu. 

Klerė pastatė Liamą, viena ranka apkabino, o kita numovė jo 
pižamos kelnes. 

— Pasisiokime, vyruti. 

— Gerai, — tarstelėjo berniukas ir taikydamas į klozetą susiū- 
bavo. 

Kad prie šio vakaro darbų neprisidėtų dar ir sienų valymo 
džiaugsmai, Klerė prilaikė sūnaus ranką, tada užsmaukė jo kelnes ir 
jau ketino nuvesti į lovą, bet Liamas pasisuko iškeltomis rankomis, 

kad mama jį paimtų ant rankų. Atsidususi Klerė nunešė sūnų į mie- 
gamąjį ir paguldė dviaukštės lovos apačioje. Merfis jau gulėjo susi- 
rangęs viršuje su transformerio figūrėle rankoje. 

— Tuoj grįšiu, — sušnibždėjo Klerė. — Tik atnešiu Harį. 

Ji pakartojo tą pačią rutiną su Hariu, bet tik iki tualeto. Mat vai- 
kas neseniai nusprendė, kad mamytė yra mergaitė, o juk mergaitėms 
nedera būti tualete, kai berniukai sisioja. 
siai, ir pasitraukė nuo tualeto durų. Krūptelėjusi, kai berniukas trink- 
telėjo dangtį, ji dar luktelėjo, kol jis nuleis vandenį. 

— Automobilyje mačiau mėlynas varles, — pasakė Haris, išėjęs 
iš tualeto. 

— Aha, — tarė Klerė, lydėdama sūnų į miegamąjį. Ji žinojo, 
kad Haris dažnai sapnuoja ryškius sapnus. — Man patinka mėlynos 
varlės. Lipk į lovytę. 

— Raudona varlė vairuoja. 

— Turbūt ji vyriausia. — Klerė pabučiavo jam į skruostą, tada 
pakštelėjo Liamui ir galiausiai Merfiui. — Užmerk akytes. 

— Aš nepavargęs, — atsakė Merfis. 

— Vis tiek užmerk. Gal pasivysi Harį su mėlynomis varlėmis. 
Raudona varlė vairuoja. 

— Ar ten yra šuniukų? 

— Jei tik panorėsi — bus. Labos nakties. 

— Labos. Mamyte, ar mes galime laikyti šuniuką? 

— Susapnuok jį. 

Žmogaus-voro naktinės lemputės šviesoje Klerė paskutinį kartą 
nužvelgė sūnus, kurie buvo visas jos pasaulis. Tada nusileido laiptais 
ir ėmėsi likusių darbų. 

Po vidurnakčio moteris užmigo su knyga rankose, degant šviesai. 
Ji sapnavo mėlynas varles ir jų raudoną vairuotoją, violetinius ir žalius 
šuniukus. O keisčiausia, kad suvokusi esanti pakankamai pabudusi, 
jog išjungtų šviesą, ji išvydo ir Beketą Montgomerį, kuris šypsojosi 
jai besileidžiant laiptais knygyne. 

3 skyrius 


JBR valandą Klerė pastatė savo automobilį žvirgždė- 
toje knygyno stovėjimo aikštelėje. Kadangi mama — telaimina ją 
Dievas — pasiėmė berniukus visai dienai, o Lorė knygyną atidarys 
vėliau, Klerė galės bent kurį laiką padirbėti tyloje. Ant vieno peties 
užsimetusi rankinę ir portfelį, ji atrakino galines duris. Įėjusi į laip- 
tinę uždegė šviesas, užlipo laiptais, praėjo pro sandėlį, kuriame laikė 
įvairias prekes, ir galiausiai pateko į pagrindinę knygyno dalį. Klerei 
labai patiko, kad knygyno skyriai įsilieja vienas į kitą, bet kartu vis 
tiek išlieka atskiri. 

Tą pačią akimirką, vos tik išvydo šį seną pastatą šalia miesto 
aikštės, jau neabejojo, kad jis bus jos. Klerė puikiai prisiminė jaudulį 
ir įtampą, kurie apėmė nusprendus pasinaudoti šiuo likimo vingiu. 
Investavusi tokią didelę dalį sumos, kurią armija skyrė žuvusių karių 
žmonoms, Klerė jautė tarsi Klintas būtų šio knygyno dalis. 

Reikėjo pirkti patalpas, sukurti verslo planą, atidaryti sąskaitas, 
tartis su tiekėjais dėl daugybės knygų ir suvenyrų, rengti pokalbius, 
apgalvoti, kaip išdėstyti tūkstančius kitų smulkmenų. Visa ta su kny- 
gynu susijusi intensyvi veikla, patirtas stresas, užimtumas ir pastangos 
padėjo jai užsimiršti, kai teko išgyventi netekties skausmą. Išgyventi. 
Visa tai Klerė privalėjo padaryti dėl savęs ir vaikų. 

Jau tada Klerė suprato, kad knygynas ją išgelbėjo. Žuvus Klintui, 
po širdimi nešiodama trečią vaikelį, tais baisiais mėnesiais be kny- 
gyno, be tos įtampos ir susitelkimo į darbą, ji galėjo visiškai palūžti. 
Klerė turėjo būti stipri dėl savo berniukų, dėl savęs. Taigi ji privalėjo 
išsiugdyti valią, turėti tikslą ir pasirūpinti pajamomis. 

Dabar visa tai turiu, pagalvojo Klerė, eidama pro bufetą įsipil- 
ti pirmojo šios dienos kavos puodelio. Trijų vaikų mama, karininko 
žmona ir našlė tik savo pastangų dėka tapo verslininke, valdytoja ir 
darbdave. 

Nuo sūnelių ją atskirdavo ilgos darbo valandos knygyne. Bet 
man tai patinka, nusišypsojo Klerė, virdamasi nestiprios latė kavos. 
Jai patiko būti užsiėmusiai, jausti asmeninį pasitenkinimą, kad ne 
tik gali išlaikyti save ir vaikus, bet ir įneša solidų indėlį į savo gimtąjį 
miestą. 

Klerė nebūtų galėjusi to padaryti be savo tėvų, Klinto meilės ir 
paramos ar be tokių draugių kaip Eiverė, kuri dalindavosi naudingais 
verslo patarimais ir pakišdavo petį išsiverkti. 

Nusinešusi kavą į antrą aukštą, prisėdo prie savo stalo. Galvo- 
dama apie Klinto tėvus, ji įsijungė kompiuterį ir parašė jiems trumpą 
elektroninį laiškelį, prisegė naujausias vaikų nuotraukas. Tada ėmėsi 
atnaujinti savo knygyno tinklalapį. 

Išgirdusi, kad atėjo Lorė, šūktelėdama pasisveikino. Baigusi tin- 
klalapį, Klerė suskato atsakinėti į elektroninius laiškus, paskui nusilei- 
do žemyn, kur greta žemos sienelės Lorė naršė savo kompiuteryje. 

— Gavom vakar užsakytas prekes. Aš... — Lorė išpūtė savo ru- 
das akis. — Oho, kaip šiandien gražiai atrodai. 

— Ačiū, — pamaloninta Klerė koketiškai pasisukiojo, demons- 
truodama savo žalsvą paplūdimio suknelę. — Bet vis tiek negaliu 
padidinti tau algos. 

— Aš rimtai. Tu visa švyti. 

— O kas nešvyti, kai taip karšta? Dabar ketinu apžiūrėti svečių 
namus, jei tau manęs prireiks, skambink į mobilųjį. Jei ne, grįšiu apie 
pirmą valandą. 

— Nėra reikalo skubėti. Beje, paskui norėsiu išgirsti visas deta- 
les. Ar dar nenusiuntei knygų į „Penguin“? 

— Ne, ketinau tai padaryti grįžusi. 

— Puiku, nes kai kurias knygas reikia nukainoti. Kai grįši, jau 
būsiu parengusi konkretų sąrašą. 

— Gerai. Kadangi išeinu, gal tau ko nors parnešti? 

— Gal galėtum supakuoti vieną iš tų Montgomerių broliukų? 

— Kurį nors konkrečiai? — nusišypsojo Klerė tarpdury. 

— Pasikliausiu tavo skoniu, — nesutriko Lorė. 

Nusijuokusi Klerė uždarė duris ir traukdama „Vestos“ restorano 
link išsiuntė Eiverei žinutę: „Jau pakeliui.“ Beveik tuo pat metu pro 
restorano duris išskubėjo ir Eiverė, atrašiusi: „Aš taip pat.“ 

Klerė, dėvinti dryžuotą suknelę, o Eiverė — juodus kaprius ir 
marškinėlius stovėjo priešingose gatvės pusėse prie šviesoforo. Drau- 
gės susitiko prie pagrindinės gatvės. 

— Puikiai žinau, kad pusę ryto praleidai prie orkaitės, gaminda- 
ma sūnums pusryčius ir visus tris rengdama. 

— Toks mano gyvenimas, — sutiko Klerė. 

— Tai kaip čia yra, kad tu niekada neatrodai suplukusi? 

— Dievo dovana, — atsakė Klerė, jiedviem perėjus šaligatvį ir 
pasukus po pastoliais. — Man visada patiko šitas pastatas. Kartais 
žiūriu į jį pro savo kabineto langą ir įsivaizduoju, koks jis kadaise 
buvo. 

— O aš nekantrauju pamatyti, koks jis 5us, — sukrykštė Ei- 
verė. — Jeigu jie sugebės jį tinkamai restauruoti, tada tavo ir mano 
pajamos gerokai padidės — beje, kaip ir viso miesto. 

— Laikykime kumščius. Mano knygynėliui visai neprastai eina- 
si, tačiau jei mieste atsiras gražus viešbutukas turistams, tai olialia... 
Galėčiau prikalbinti daugiau knygų autorių, organizuoti didesnius 
renginius. O svečiai trauktų pas tave pietauti ar vakarieniauti. 

Moterys trumpam sustojo prie galinės pastato sienos, kur ant 


nelygios žemės mėtėsi lentjuostės ir skaldos maišai. 

— Įdomu, kaip jie įrengs užpakalinę dalį? — susidomėjo Eive- 
rė. — Prie tokių balkonų reikia ko nors įspūdingo. Sklinda įvairiausių 
gandų — kad bus paplatinta automobilių aikštelė ir pasodinta dau- 
giau medžių. 

— O aš girdėjau, kad bus fontanas ir baseinas. 

— Pabandykime sužinoti iš pirmų lūpų. 

Įėjusios į pastatą moterys iškart pateko į visuotinį triukšmą ir 
įrankių griozdynę. 

— Testostero lygis pašoko penkiais šimtais, — išlemeno Eiverė. 

— Ir vis didėja. Jie paliko arkas. — Klerė priėjo arčiau ir ėmė 
apžiūrinėti plačias išlenktas angas priekyje ir po kaire. — Įdomu, ar 
paliko dėl to, kad norėjo ar kad privalėjo? Arkos — vienintelis da- 
lykas, kurį prisimenu nuo tada, kai čia buvo antikvariatas. Kartais 
mama mane čia atsivesdavo. 

Prisiartinusi prie pagrindinės arkos Klerė pastebėjo grublėtus 
laikinus laiptus, vedančius į viršutinius aukštus. 

— Niekada nebuvau kituose aukštuose, o tu? 

— Kartą vidurinės mokyklos laikais. — Eiverė nužvelgė laip- 
tus. — Su Treviu Makdonaldu, apklotu ir obuolių vyno buteliu. Čia 
buvome paskyrę pasimatymą. 

— O tu buvai pašėlusi mergiotė. 

— Jei mano tėtis būtų sužinojęs, būtų nudėjęs vietoje. Ir vis dar 
nudėtų, tad jam — nė šnipšt, gerai? Bet kuriuo atveju, tai ilgai ne- 
truko. Trevis net nepasiekė trečio aukšto, nes išsigando išgirdęs, kaip 
girgžda durys ir grindų lentos. Aš norėjau apžiūrėti kitą aukštą, bet 
Jis pridėjo į kelnes, — nusikvatojo Eiverė, joms pradėjus lipti aukš- 
tyn. — Jis net neužuodė magnolijų arba niekada to nepripažino. 

— Magnolijų? 

— Stipraus ir tokio svaiginamo magnolijų kvapo, tarsi būčiau 
Įkišusi į jas nosį. Manau, kad ir kas tąnakt buvo, dėl visų šių restaura- 
vimo darbų pastatą jau apleido. 

— Tu tiki vaiduokliais? 

— Žinoma. Mano proproprosenelė tikriausiai vis dar vaidenasi 
savo dvaro rūmuose netoli Edinburgo. — Stabtelėjusi Eiverė uždėjo 
rankas ant klubų. — Oho. Čia tikrai viskas atrodo gerokai kitaip nei 
tada, kai bučiavau Trevį Makdonaldą. 

Draugės užkopė į trečią aukštą ir įėjusios pro tarpdurio karkasą 
užuodė medienos ir gipskartonio plokščių kvapą. Kažkur už jų ke- 
tvirtame aukšte intensyviai dirbo žmonės. Klerė įkišo galvą į kambarį 
kairėje. Blausi šviesa, krintanti pro pastato priekinius langus den- 
giantį brezentą, apšvietė nebaigtas grindis. 

— Įdomu, koks čia bus numeris? Reiktų susirasti kurį nors 
Montgomerį. O, tik pažvelk į šias balkono duris. Man jos patinka. 

— Šitai tau dar labiau patiks, — mostelėjo Eiverė. — Tik pa- 
žiūrėk, koks erdvus vonios kambarys, vonia, dušai, praustuvės... 

— Jis didesnis nei mano ir berniukų kartu sudėjus, — susižavė- 
jusi sutiko Klerė. — Galėčiau čia gyventi. Nejaugi ir kituose kamba- 
riuose viskas bus taip prabangu? Norėčiau sužinoti, koks čia numeris. 

Perėjusi miegamąjį, Klerė pasuko pro duris ir kaktomuša susi- 
dūrė su Beketu. 

Vyras žaibiškai ištiesė rankas, sulaikydamas susvyravusią Klerę. 
Kažin ar atrodau tokia pat nustebusi bei sutrikusi kaip ir jis? — spė- 
liojo moteris. Tikriausiai labiau, nes plaktukas jo įrankių dirže atsi- 
trenkė ne į jo šlaunį. 

— Atsiprašau, — pasakė jiedu vienu balsu, ir Klerė nusijuokė. 

— Ne, tai aš atsiprašau. Nuo tokios erdvios vonios tiesiog ap- 
svaigau ir nežiūrėjau, kur einu. Bet ketinau susirasti tave. 

— Mane? 

— Tikriausiai tą reikėjo padaryti iškart, kai tik atėjome, tačiau 
mums pasirodė, kad visi labai užsiėmę. Kol dar neįsikrausčiau, norė- 
čiau sužinoti, koks čia kambarys. 

— Kol dar negsi... Cha, — mėgino nusijuokti Beketas, bet jis 
kvaito nuo Klerės kvapo ir jausmo, kad jos kūnas ir tos padūmavusios 
ežero spalvos akys taip arti. — Manyčiau, jis tau dar labiau patiks, kai 
bus baigtas. 

— Tai bent nupasakok, kaip jis atrodys? 

— Na... — pralemeno Beketas ir lėtai žingtelėjo atgal. Jei jis 
palies Klerę, tai jo smegenys visiškai nustos veikusios. 

— Juk tai tu jį suprojektavai? 

— Didesne dalimi. O, labas, Eivere. 

— Jau pamaniau, kad būsiu prarijusi kokią tabletę, kuri paver- 
tė mane nematoma, — besijuokiančiose Eiverės akyse ėmė šokinėti 
kipšiukai. — Bekai, negaliu patikėti visa šia transformacija. Lanky- 
damasi čia pastarąjį kartą mačiau tik išdaužytus langus, nutrupėjusias 
plytas, balandžius ir vaiduoklį. 

— Patikėk, langai ir plytelės nebuvo tokia didelė problema kaip 
balandžiai. O vaiduoklis tebėra. 

— Tikrai? 

— Tik nepasakok visiems, gerai? — nervingai nusijuokė Beke- 
tas, taisydamasis dulkėtą beisbolo kepuraitę. — Nes dar neišsiaiški- 
nome, ar jis kliuvinys, ar vertinga pastato detalė. 

— Tai ji. Magnolija. 

— Tiesa. O tu iš kur žinai? — Beketas kilstelėjo antakius. 

— Prieš daug metų mudvi buvome susitikusios. Tylėsiu kaip 
kapas, — prisiekė Eiverė ir sulig tais žodžiais pavaizdavo, kad už- 
trauktuku užveria lūpas, po to — ir širdį. 

— Ačiū. Čia „Titanijos ir Oberono“* numeris. 

— Varinė vonia... — šūktelėjo Klerė ir nudrožė tiesiai į vonios 
kambarį. 

— Plati varinė vonia, — patvirtino Beketas, sekdamas pas- 
kui. — Ją pabrėš sienų plytelės su vario ir žemės atspalvių raštais. 
Taip pat šildomos grindys, beje, tokios bus įrengtos ir kituose vonios 
kambariuose. 

— Aš tuoj apsiverksiu, — sumurmėjo Klerė. 

— O čia dušas, — jau ne toks susikaustęs Beketas nusišypso- 
Jo. — Stiklinės durys be rėmų, sendintos bronzos įrenginiai. Dar vi- 


* V. Sekspyro romantinės komedijos „Vasarvidžio nakties sapnas“ personažai. 

sose voniose bus rankšluosčių džiovintuvai. Dvi varinės kriauklės su 
miško imitacijos stovais, tarp jų — varinis būgno formos staliukas, o 
gamtos motyvus papildys sienų plytelės, išmargintos vijoklių raštais. 
Tualetas — ten. 

— (Garsusis magiškas tualetas. Trūksta žodžių... — nutęsė Eive- 
rė ir ėmė aiškinti nieko nesupratusiai Klerei: — Kaip bidė ir tualetas 
viename — automatinis vandens bei dangčio nuleidimas, kai nuo jo 
pasitrauki. 

— Eik sau?! 

— Kaip įsakysi, — nusišypsojo Beketas ir pasuko į miegamą- 
jį. — Čia stovės lova, viso kambario akcentas. Atviras baldakimas su 
geležinėmis kolonomis, vario ir bronzos tonai, vijoklių raštai... Tikra 
grožybė. 

— Kaip buduaras. 

— Toks ir buvo sumanymas. Dar papuošime jį tiuliu. Čia stovės 
tualetinis staliukas, virš jo plokščiaekranis televizorius, ten — sniego 
baltumo naktiniai staliukai ir vadinamosios dienos šviesos lemputės — 
natūralią dienos šviesą sukuriančios liuminescencinės lempos. Sienas 
nudažysime švelniai žalia spalva. Manau, reikės langų karnizų. Pačius 
langus impregnuosime, o dėl visiško privatumo pakabinsime tamsaus 
medžio žaliuzes. Dar papuošime vienu kitu aksesuaru ir viskas. 

— Romantiškas buduaras dviem vidurvasarį arba viduržie- 
mį, — atsiduso Klerė. 

— Gal norėtum sukurti reklaminio lankstinuko tekstą? Aš rim- 
tai, — pasiūlė Beketas. 

— Hmm... — suabejojo Klerė, apsidairydama tuščiame kamba- 
ryje. — Galėčiau tau padėti, jei... 

— Tu pasamdyta, — paskubėjo pasakyti jis. Apstulbusi Klerė 
netruko atsitokėti. 

— Tuomet vėliau privalėsi mus detaliai supažindinti su likusiais 
aukštais, — tarė ji, žvilgtelėjusi į laikrodį. — Į ką dar galėtume už- 


mesti akį? Turiu kelias laisvas minutes. 

— Labai norėčiau pamatyti virtuvę. Nieko negaliu padaryti — 
profesinė liga, — mirktelėjo Eiverė. 

— Palydėsiu tave iki apačios, o likusią namo dalį aprodysiu, kai 
turėsi laiko, — pažadėjo Beketas Klerei. 

— Puiku. O kaip vadinasi šis numeris? 

— „Elizabetos ir Darsio“.* 

— O, man labai patinka „Puikybė ir prietarai“. O koks tavo... 
Ne, nesakyk, nes niekada neišeisiu į darbą. 

— O čia — geriausia dalis, — tarė Beketas, jiems paėjus to- 
liau. — Šviesiai violetine ir dramblio kaulo spalva apmušti galvūgalio 
lenta ir pamina; balta pailga vonia, kreminės ir blyškaus aukso sienų 
plytelės. 

— Oho... — sumurmėjo Klerė. — Kaip elegantiška ir žavu. Pa- 
nelytei Benet ir ponaičiui Darsi tai tikrai patiktų. 

— Tu tikrai kursi reklaminį tekstą, — neabejodamas tarė Beke- 
tas ir nuskubo žemyn, išgirdęs skalbykloje besikeikiantį Raiderį. 

— Turim bėdų, — atsiliepė Raideris. — Ir dabar bandom jas 
spręsti. 

— Kas nutiko? — nusigando Beketas. 

— Karena Ebot nėščia, — iškošė Ovenas ir susikišo rankas į 
džinsų kišenes. 

— Negi mama tau neaiškino apie saugų seksą? — nusišaipė Ei- 
verė. 

— Kaip sąmojinga, — dėbtelėjo į ją Ovenas. — Tai Džefo Kor- 
versio darbelis. Jiedu susitikinėja nuo pernai, kai Čadas įstojo į ko- 
ledžą. 

— Akivaizdu, kad veikė kai ką daugiau nei tik susitikinėjo, — 
sumurmėjo Beketas. — Velniai rautų, bet juk jai jau per keturiasde- 
šimt, ar ne? Ką ji sau manė, pastoti tokio amžiaus? 

— Keista, kodėl neklausi, ką sau manė Džefas, užtaisydamas jai 
vaiką tokio amžiaus? — vėl įsiterpė Eiverė. 


* J. Austen romano „Puikybė ir prietarai“ veikėjai. 

— Jai keturiasdešimt treji, — patikslino Ovenas. — Žinau, nes 
tarėmės dėl jos paskyrimo į viešbučio šeimininkės vietą. Jau buvome 
taip puikiai viską suderinę, o dabar jiedu su Džefu tuoksis ir rinks 
vaikui vardą. 

— Košmaras. Na, mums košmaras, — patikslino Beketas, išvy- 
dęs nepritariantį Klerės žvilgsnį. — Juk Karena su mama ir Ovenu 
dirbo prie visų detalių. Netgi išsirinko sienų dažus svečių namų šei- 
mininkės kambariui. 

— Ir ji turi patirties su viešbučiais, nes dirbo „Clarion“, — pri- 
dūrė Ovenas. — Teks skubiai ieškoti jai pamainos. 

— Pažįstu vieną tinkamą žmogų, — Eiverė iškėlė pirštą. — 
Hopė, — tarė ji atsisukusi į Klerę. 

— Tu teisi. Hopė tiesiog tobulai tiktų. 

— Kokia Hopė? — pasiteiravo Ovenas. — Visus pažįstu, bet 
apie jokią Hopę dar negirdėjau. 

— Hopė Bomont. Manau, esi ją sutikęs, kai kartą buvo čia už- 
ėjusi, tik nepažįsti asmeniškai. Mes kartu lankėme koledžą ir gan 
artimai bendraujame. Dabar ji gyvena Kolumbijos apygardoje, bet 
ketina persikraustyti. 

— Ir kuo ji tokia ypatinga? — pasiteiravo Raideris. 

— Pirmiausia, ji turi viešbučių administravimo išsilavinimą ir 
septynerių metų darbo patirtį prašmatniame „Wickham“ viešbutyje 
Džordžtaune. Pastaruosius trejus buvo jo vadybininkė. 

— Skamba pernelyg gražiai, kad būtų tiesa, — Raideris pakrai- 
pė galvą. — Tai kur čia spąstai? 

— Nėra jokių spąstų. Problema su vienu pašlemėku — „Wick- 
ham“ savininko sūnumi. Hopė su juo draugavo, bet tas buvo jai neišti- 
kimas su kažkokia kilminga mergše, susistačiusia silikoninius papus. 

— Dabar Hopė ketina nutraukti darbo sutartį, o tam reikia ryž- 
to, — pridūrė Klerė. — Ji svarsto galimybę persikraustyti į kitą mies- 
tą ir susirasti naują darbą. 

— Persikraustyti iš Džordžtauno į Bunsborą? Kodėl turėtų? 

— O kodėl neturėtų? — paprieštaravo Eiverė. 

— Mudvi bandėm įkalbėti Hopę persikraustyti čia ar kur nors 
netoliese. Jai patinka šios apylinkės, — karštai aiškino Klerė ir kuo 
toliau, tuo labiau troško, kad tai išsipildytų. — Hopė mus neretai 
aplanko, o pernai mes dalyvavome „Wickham“ viešbutyje vykusiame 
mergaičių savaitgalyje. Galiu tave asmeniškai patikinti, kad Hopė 
visada domisi, kas vyksta, ir niekada nepraleidžia progos panaudoti 
turimų žinių. 

— Tikrai manai, kad ji norės prabangaus viešbučio vadybinin- 
kės darbą Džordžtaune išmainyti į svečių namų šeimininkės pareigas 
mažame Bunsboro miestelyje? 

— Manau, kad taip. Ypač jei ir kiti kambariai atrodys ne pras- 
čiau už „Titaniją ir Oberoną“, — mirktelėjo Eiverė Ovenui. 

— Gal papasakotum apie ją daugiau? 

— Aprodyk man virtuvę, o tada galėsi užsukti pas mane ir aš 
išklosiu tau viską, ko prireiks. Jei nori, galiu jai ir paskambinti. 

— Sutarta. 

— O kokia ji? — pasmalsavo Raideris. 

— Graži, drąsi, protinga, energinga. Ir to neišlaikęs Džonatanas 
Vikhamas susidėjo su visiška jos priešingybe — kažkokia vakarėlių 
liūte silikoniniais papais ir apipjaustyta nosimi. Visiškas avigalvis. 

— Tiksliai taip, — šyptelėjo Klerė. — Jau turiu eiti. Pranešk 
man, ką pasakys Hopė. Ar būsi čia vėliau? — ji atsisuko į Beketą. — 
Tikriausiai galėčiau užbėgti kokią antrą ar pusę trijų. 

— Žinoma. 

— Tai iki greito. Ir jei Hopė sutiks, tu būsi daugiau nei paten- 
kintas, nes ji tobula. 

— Nėmėgstu tobulybių, nes tokių nebūna, — Klerei išėjus susi- 
raukė Raideris. — Pamatai bėdą, kai jau būna per vėlu. 

— Visada žavėjausi ir pavydėjau tavo saulėto optimizmo, — nu- 
sivaipė Beketas. 

— Optimistai niekada nesitiki spyrio, kol jiems neįspiria kiaušų 

iki pat gerklės. Optimizmas, kai keturiasdešimt trejų moteris prasi- 
deda su vienu vaiku, lankančiu koledžą, ir baigia kitu vaiku pilve. 
— Ovenas viską sutvarkys. Tai jo sritis. 


Klerė susitiko su pardavimų vadybininku, tada pasirašinėdama 
pristatymo blanką šnektelėjo su UPS pasiuntinuku. Jai patiko gau- 
ti siuntinius, atplėšinėti kartonines dėžes, jose rasti naujas knygas ir 
glostyti viršelius, po kuriais slėpėsi daugybė žodžių, istorijų, naujų 
pasaulių. 

Dėdama knygas į lentynas Klerė krūptelėjo, kai telefonas pra- 
nešė apie gautą žinutę. Perskaičiusi ją moteris nusišypsojo. Eiverė 
rašė: „Ryt Hopė kalbėsis su Ovenu. Jei sutars, kitą savaitgalį atvyks į 
susitikimą dėl darbo :)“. Klerė atrašė: „Laikykime kumščius.“ 

Jei tai išsipildytų... pasvajojo Klerė. Būtų gerai ne tik Hopei, bet 
ir joms visoms. Viena draugė dirbtų gatvele žemiau, o kita — priešais. 
Ji galėtų kada panorėjusi užsukti į svečių namus, susitikti su Hope ir 
apžiūrėti visus tuos gražius kambarius. Būtų fantastiška. Klerė tuo nė 
trupučio neabejojo. 

Tėvų vestuvių jubiliejaus proga kitą pavasarį reikia jiems užsaky- 
ti „Titanijos ir Oberono“ numerį. O gal „Elizabetos ir Darsio“? Ideali 
dovana — labai romantiška ir išskirtinė. Reikėtų apie tai subtiliai už- 
siminti lankstinuke, nusprendė Klerė ir išsitraukė telefoną, norėdama 
pasižymėti, bet tuoj pat turėjo padėti jį į šoną, nes į parduotuvę užėjo 
nuolatinė lankytoja su mergyte. 

— Labas, Lindse, labas, Zoja. 

— Mums reikia knygų! 

— O kam jų nereikia? — kaip visada mandagiai tarė Klerė ir 
pakėlusi Žoją pasisodino ant kelių. 

— Buvau už kvartalo ir net neketinau sustoti, tačiau Zoja labai 


susijaudino ir ėmė muistytis kėdutėje. 

— Prisiekiu, įdarbinsiu ją iškart, kai tik tai leis įstatymas, — 
Klerė pabučiavo tamsias Žojos garbanas ir nuvedė prie vaikų knygų 
skyriaus. 

Kai klientės išėjo, nupirkusios tris knygas — dvi Žojai, vieną 
mamai — ir žavingą kačiuko formos rankinę dukterėčiai gimtadie- 
nio proga, Klerės galva plyšo nuo gandų apie įžymybes, miestelio 
paskalų, žinių apie Lindsės dukterėčios mamos priaugtą svorį ir nau- 
jausią dietą. 

Užsivėrus durims, iš Aygelio išlindo Lorė. 

— Buvau pasišalinusi iš mūšio lauko. 

— Pastebėjau. 

— Tau su ja sekasi kur kas geriau. Ji man įvaro galvos skausmą. 

— Aš nieko prieš. Linsei tiesiog būtina kartais pasišnekėti su 
suaugusiais žmonėmis. Be to, ji visada išleidžia daugiau nei penkias- 
dešimt dolerių. Ar atsinešei priešpiečių? Jei nori trumpam išeiti, galiu 
ir viena padirbėti. 

— Priešpiečių atsinešiau. Lindsė ne vienintelė laikosi dietos. 
Sulapnosiu savo varganas salotas kokiam pašaly. Ką tik kalbėjausi su 
Kese. Ji ketina imtis likusių internetinių užsakymų. 

— Puiku. Aš pabūsiu. Paskui apie antrą valandą turėsiu išeiti, 
bet iki užsidarant grįšiu. 

— Jei bus daug pirkėjų, atsiųsk žinutę, ir aš arba Kesė būtinai 
pasirodysim. 

Šiandien knygynas tikrai nebuvo perpildytas klientų. Būtų ne- 
blogai, kad užsuktų dar keletas tokių linsių, pagalvojo Klerė. Išsitrau- 
kusi iš šaldytuvo vaisvandenių buteliuką pasuko į vaikų knygų skyrių. 
Ten sutvarkė žaisliukus, su kuriais žaidė Zoja, kol jos mama rinko- 
Si knygas ir dalijosi paskalomis. Ir nejučia užsigalvojo apie švelnias 
tamsias Žojos garbanas. 

Klerė į nieką pasaulyje nebūtų išmainiusi savo berniukų, vis dėl- 
to slapčia pasvajodavo ir apie mergaitę. Gražios suknelės ir kaspinė- 


liai, barbės ir balerinos... 

Jei turėtų dukrytę, ji tikriausiai taptų tikra padauža — juk trijų 
brolių kompanijoje žaistų su kareivėliais ir dalyvautų purvo mūšiuose. 

Galbūt Eiverė ištekės ir susilauks mergaitės. Tada galbūt ji galės 
tapti garbės teta ir šokinėdama aplink mergytę pagaliau turės progos 
išpildyti savo troškimus. 

Būtų smagu stebėti, kaip Eiverė įsimyli... Padėčiau jai surengti 
vestuves. Ji dalintųsi su manimi vaikelio laukimo jauduliu. Mūsų vai- 
kai galėtų kartu augti. Na, mano berniukai šiek tiek vyresni, bet tai 
nesvarbu. Kiek veliau Eiverės dukra ir mano Merfis galbūt įsimylėtų, 
susituoktų ir padovanotų mums gražių vaikaičių... užsisvajojo Kle- 
rė, lentynose stumdydama vaikiškas knygeles ir žaislus. Perbraukusi 
pirštais vaikiškos knygos nugarėlę, Klerė atsitokėjo ir nusijuokė. 

Ak, pasakos... mąstė ji. Jos visada ją žavėjo. Ir laiminga pabaiga, 
kurioje visi įvykiai dailiai susiriša kaip kaspinas mergaitės plaukuose. 

Dabar pasakos traukia gal net labiau nei anksčiau, kai Klerė pa- 
žino, ką reiškia tikras praradimas. Gal todėl norėjosi tikėti, kad suri- 
šusi kaspino mazgą gyvens ilgai ir laimingai? 

— Svajoji apie mane? — pasigirdo balsas už nugaros. 

Klerė krūptelėjo, o kai atsisukusi išvydo Semą Frimontą, vos su- 
silaikė nenusikeikusi. 

— Tiesiog tvarkausi, — mandagiai ištarė moteris, primindama 
sau, kad Semas ne tik įkyriai kviečia į pasimatymą, bet kartais ir kny- 
gų nusiperka. — Atleisk, neišgirdau varpelių. 

— Atėjau per galines duris. Turėtum pastatyti ten apsaugą. Jau- 
dinuosi, kad dirbi tokioje pavojingoje vietoje. 

Klerė jo žodžiuose pajuto globėjišką toną, bet pasistengė išlikti 
maloni. 

— Lorė ir Kesė dirba priestate, kuriame yra stebėjimo kamerų 
monitoriai. Tiesą sakant, dabar jiedvi gali matyti ir mudu. Tai kuo 
galiu padėti, Semai? 

— Ne, tai kuo aš galiu tau padėti. 

Semas impozantiškai pasirėmė į durų staktą, norėdamas paro- 
dyti savo iščiustytą kostiumą ir mėlyną kaklaraištį, kurį, kaip spėjo 

Klerė, jis prisiderino prie akių. — Gavau žavingą solidų čekį, kuris 
dabar palaimingai guli mano piniginėje, — vyras paplekšnojo per ki- 
šenę ir linktelėjo. 

— Turime tai atšvęsti. Nusivesiu tave pietų į savo klubą, — pa- 
reiškė jis. 

Kadangi Semas dirbo savo tėvo automobilių įmonėje, kurioje 
pasirodydavo kada panorėjęs, o mama buvo kilusi iš turtingos šeimos, 
Klerė spėjo, kad jis gana dažnai gaudavo solidžių čekių ir mėgo jais 
pasipuikuoti. 

— Sveikinu ir dėkoju už pasiūlymą. Bet man nepatinka pietauti 
klubuose. 

— Tau patiks. Užsakysiu patį geriausią staliuką. 

Visada geriausią, didžiausią, brangiausią... Semas niekada nepa- 
sikeis, — jau seniai suprato Klerė. 

— O aš sėdėsiu virtuvėje prie stalo, stengdamasi įtikinti savo tris 
sūnus suvalgyti brokolių. 

— Turėtum pasisamdyti auklę. Mano mama galėtų tau pagel- 
bėti susirasti tinkamą. 

— Gal ir galėtų, jei tik aš to norėčiau, bet aš nenoriu. O dabar 
man reikia... 

— Dabar turiu laisvo laiko. Eime išgerti šampano. 

— Aš ne... — Žiojosi prieštarauti Klerė ir nudžiugo suskambus 
durų varpeliams. — Smagiai praleisk laiką. Atsiprašau. 

Norėdama išvengti Semo, į pagrindinę patalpą Klerė pasuko pro 
kitą išėjimą, pasirengusi išbučiuoti bet ką, kas tik užėjo šią akimirką ir 
išvadavo ją nuo erzinančios Semo draugijos. 

— Džastina, kaip tik šįryt buvau svečių namuose. Kerole, kaip 
malonu tave matyti. 

— Atšliaužėme iš „Bast's“ baldų salono. — Džastina nusiėmė 
savo raudonus saulės akinius ir pamojo ranka tiesiai Klerei prieš 
akis. — Dieve, koks karštis! O tu su šia suknele atrodai gaivi ir švie- 


Žia kaip citrinų šerbetas. 

— Dabar man tikrai praverstų citrinų šerbetas. Mielai išgersime 
tavo nuostabios šaltos kavos. 

Kerolė išsidrėbė prie mažo staliuko šalia lango. 

== Šią savaitę mūsų specialus pasiūlymas — nepaprastai nuodė- 
minga šalta kava su grietinėle ir biskvitiniais sausainiais. 

— Padaryk dvi. Nežinojau, kad šią jau išleido. — Džastina nu- 
metė rankinę ant stalo ir mostelėjusi į knygų lentyną pagriebė vieną 
knygą. — Ar ji tokia pat gera kaip ir ankstesnė? 

— Manau, net geresnė. 

— Ką gi, tuomet šis apsilankymas man kainuos kur kas bran- 
giau nei puodelis nuodėmingosios kavos, — tarė Džastina ir pakėlė 
antakius, išgirdusi trinktelint galines duris. 

— Tai Semas Frimontas taip išreiškia savo nepasitenkinimą. 
Kava jums — mano sąskaita. Už tai, kad ateidamos nutraukėte jo 
primygtinį kvietimą kartu papietauti klube. 

— Čia buvo tas subingalvis Semas Frimontas? — gražios rudos 
Kerolės akys iškart pavirto atšiauriomis. — Džastina, prisimeni, kaip 
jis paskleidė gandus apie mano Darlą? Jis kvietė jąį išleistuvių pokylį, 
bet kai nesuprato žodžio „ne“, Darla tiesiai šviesiai liepė jam atšokti. 

— Švelniai tariant, — patikslino Džastina seserį. 

— Taigi po to Semas ėmė skleisti gandus, esą ji nėščia ir net 
nežino nuo ko. 

— Ir tada Raideris išspardė jam subinę. Jis to niekada neprisipa- 
žino, — tęsė Džastina. — O jo broliai prisiekė laikyti liežuvį už dantų. 
Bet aš supratau ir nupirkau jam kompaktinių plokštelių grotuvą, apie 
kurį Raideris svajojo ir taupė pinigus. Taigi jis suprato, kad aš žinau. 

— Jie turi Railių kraujo, o Railiai patys sprendžia savo proble- 
mas. Kaip ir Montgomeriai, — burbtelėjo Kerolė. — Tas Frimontų 
vaikis jau vaikystėje buvo išpaikintas niekšelis. Jo motina, kurios ne- 
galėjau pakęsti, ir tėvas leisdavo sūnui daryti ką nori ir kada nori. Jis 
tiesiog priprato visiems įsakinėti. 

— Ji gavo tai, ko nusipelnė, ar ne? — gūžtelėjo pečiais Džasti- 


na. — Pati užsiaugino bjaurybę ant savo galvos. 

Klerė nusišypsojo ir įjungė kavamalę. Džastina Montgomeri — 
moteris, į kurią ji visada norėjo būti panaši: protinga, stipri, pasitikin- 
ti savimi, puiki ir mylinti motina, žavinga, puikios figūros. Šiandien 
savo tamsius plaukus ji buvo susirišusi į Žaismingą uodegą, vilkėjo 
paprastas, bet stilingas kelnes ir plonus baltus marškinėlius. 

Kerolė, kartu su seserimi apžiūrinėjanti knygas lentynose, blyš- 
kaus aukso spalvos plaukais, buvo beveik tokio pat ūgio ir grakščios 
figūros. Klerė žinojo, kad jos artimos kaip dvynės. 

— Mieloji, jei tik nori, Raideris ar kuris nors kitas mano berniu- 
kas tarstels Semui porą žodelių, — užsiminė Džastina, padėjusi ant 
prekystalio dvi išsirinktas knygas. 

— Dėkui, Džastina, bet galiu ir pati susitvarkyti. 

— Gerai, tvarkykis, tik nepamiršk pasiūlymo. Ovenas minėjo, 
kad judvi su Eivere vietoj Karen, kuri dabar užsiėmusi vaikiškų batukų 
pirkimu, žinote kažkokią kandidatę į viešbučio šeimininkės vietą? 

— Hopė būtų tiesiog ideali. Manau, ši vieta nusipelnė tokio 
talentingo žmogaus kaip ji. Aš turėjau galimybę pamatyti tik „Ti- 
tanijos ir Oberono“ numerį, kurį šįryt mums aprodė Beketas, bet jį 
kone iškart įsimylėjau. Kuo puikiausiai galiu įsivaizduoti, kad ten 
dirbs Hopė. 

— Abi su Eivere turite geras galvas ant pečių, tad į jūsų reko- 
mendacijas būtinai atsižvelgsiu. Ten, — pasirėmusi į stiklines duris, 
Džastina mostelėjo svečių namų pusėn, — dabar plaka mano širdis. 
Mūsų širdis, ar ne, Kerole? 

— Gyvenime nepatyriau nieko smagesnio, kaip padėti jiems 
parinkti priedus: nuo baldakimų iki muilinių. Kitą savaitę surengsi- 
me kvapų pristatymą. 

— Kieno? — suglumo Klerė, pildama grietinėlę į kavą. 

— Kvapų, — nusijuokusi paaiškino Džastina. — Susitarėme su 
Džoana iš „Cedar Ridge Soaps“ kompanijos. 

— Puiki idėja, ar ne? Ji kurs muilą, šampūną, losjoną... Vis- 


kas — vietinės gamybos. 

— Kiekvienas svečių namų numeris turės savo išskirtinį kvapą. 

— Tai tikrai puiki mintis. O apie difuzorius pagalvojote? 

— Iki šios minutės — ne, — Džastina prisimerkė. — Ar ji gali 
tokius pagaminti? 

— Gali. Kaip tik tokius naudoju namuose. 

— Kerole? 

— Užsirašau! 

— Kava tikrai atrodo nuodėmingai. — Džastina paėmė abu 
puodelius ir nusinešė prie sesers. — Klere, dar turi minutėlę? 

— Žinoma. 

— Norėjau su tavimi pakalbėti apie biblioteką. Išdėstysime ten 
daugybę senų knygų, bet noriu ir naujų. Reikėtų meilės romanų, tri- 
lerių, detektyvų — trumpai tariant, tokių knygų, kokias žmonėms 
norisi paskaityti lietingą dieną ar šaltą naktį, jaukiai susivyniojus į 
pledą. Galėtum sudaryti sąrašėlį, kokias rekomenduotum? 

— Žinoma. 

— Tegul būna ir minkštais, ir kietais viršeliais, vietinių rašytojų 
knygų, dokumentinių romanų apie šias vietas, nes niekas už tave ge- 
riau nežino, kurie tinkamiausi. Dalį knygų parink dabar, kitas galėsi 
vėliau. Beketas sakė, kad galėtum gauti ir DVD? 

— Be abejo. 

— Noriu DVD visiems kambariams. Sudarysiu sąrašą pagei- 
daujamų filmų, kuriuos galėtų laisvai žiūrėti svečiai. Jei turi minčių, 
be abejo, įtrauk pasiūlymus į sąrašą. 

— Mielai, — Klerė nusišypsojo Kerolei. — Kaip smagu. Vėliau 
būtinai tuo pasirūpinsiu. Beketas paprašė padėti sukurti reklaminį 
tekstą viešbučio lankstinukui. 

— Tikrai? 

— Žinoma, jei tu nieko prieš. 

— Tikrai ne, — nusišypsojo Džastina, nulaižiusi grietinėlę nuo 


piršto galiuko. 


4 skyrius 


usitvėrusi jau iš anksto pagal temas suskirstytos užrašų kny- 
gelės, Klerė kirto pagrindinę gatvę. Aprašyti kambarius neprireiks daug 
laiko ir pastangų, bet tai leis pasijusti viso šio puikaus projekto šiokia 
tokia dalimi. Be to, dar padės parinkti ir parūpinti knygas, DVD. 

Klerė bandė įsivaizduoti, kaip atrodys biblioteka. Ar joje bus 
židinys? Ji tikėjosi, kad taip. Jei ne, galbūt pavyktų įkalbėti Montgo- 
merius jį įrengti? 

Įėjusi pro galines duris, per pokšėjimus ir pjūklų džeržgimą ji iš- 
girdo kažką šaukiant: „Užsikrušk, Maikai!“ Netrukus jos ausis pasie- 
kė ramus atsakymas: „Tai kad nenoriu, nes tavo sesuo šiąnakt mane 
puikiai aptarnavo...“ 

Visi prapliupo juoktis. Klerė sustojo kaip įbesta, o ją pastebėjęs 
Beketas kiek sumišo. 

— Namuose yra dama, — paskelbė jis. — Atsiprašau, Klere. 

— Nieko tokio. Maniau, namuose yra ir kitų damų? 

— Mama su Kerole dairosi ketvirtame aukšte. Be to, jos pripra- 
tusios. Na, gerai... 

— Jei dabar netinkamas metas, tai galėčiau... — jau Žiojosi sa- 
kyti Klerė, pastebėjusi, koks išsiblaškęs ir įsitempęs Beketas. 

— Ne, viskas gerai, Klere. Mes tik keičiame įrangą. Galime čia 
ir pradėti. 

— Kur? — apsidairė Klerė. 

— Dabar stovime vestibiulyje. Dvigubos stiklinės durys, pro 
kurias atėjai, išeina į kiemą. Dailus grindų plytelių raštas subėga į 
kambario vidurį, kur stambesnis raštas paryškina didelį apvalų stalą 
tiesiai po sietynu. Šiuolaikiškos, madingos baltos lempos lydyto stik- 
lo gaubtais. Ant stalo mama nori pastatyti didelę vazą su įspūdingo- 
mis gėlėmis. Čia — pora foteliukų. 

— Tikiuosi, akmenines sienas paliksite atviras? 

— Taip. Grindų plytelės ir žalsvai apmuštos kėdės su bronzinė- 
mis kniedėmis — tai rustikos ir prancūziško stiliaus derinys. Mama 
vis dar nerado stalo, kuris tiktų prie kėdžių. Manau, šiame kampe 
reiktų dar vienos kėdės ir ką nors pakabinti ant priekinės sienos. 

Klerė apžiūrinėjo, mintyse stengdamasi įsivaizduoti galutinį 
vaizdą. 

— Kabinsite meno dirbinius? 

— Taip. Dar svarstome, kokius pasirinkti, bet kuriuo atveju, visi 
bus vietinių menininkų kūriniai. Taip pat planuojame pakabinti są- 
rašą su kūrėjų pavardėmis ir jų darbų kainininku. 

— Puiki mintis, — pritarė Klerė. 

Beketas tarškėjo greitakalbe, tad ji nusprendė, kad vyrukas kažkur 
skuba. Klerė stengėsi neatsilikti ir užsirašyti kuo trumpesnes pastabas. 

— O čia bus galima atsisėsti su kavos, arbatos puodeliu arba 
taure vyno? Dar neminėjai registratūros ar priimamojo stalo... 

— Registratūra čia, į ją bus galima patekti perėjus trumpą kori- 
dorių. Aš tau parodysiu, sukam į kairę, į poilsio kambarį. — Beketas 
mostelėjo holo pusėn. — Deja, negalime jo apžiūrėti, nes dabar jis 
grūste prigrūstas visokiausios įrangos ir medžiagų. 

— O poilsio kambarys kam? 

— Susitikimams. Manau, jis bus panašus į šiuolaikinį barą; čia 


stovės kėdės ir odinė sofa, o greta foteliukų — didelės, patogios at- 

lenkiamos otomanės. Mama ieško geltonos odos. Kai apie tai išgirdo 
Raideris, visai pasiuto, — pagaliau atsipalaidavęs pirmą kartą nusi- 
šypsojo Beketas. 

— Geltonos odos sofa... — Klerė pabandė tokią įsivaizduoti 
savo namuose, bet nepavyko. — Statau milijoną, kad atrodys fantas- 
tiškai. 

— Mama su Kerole dievagojasi, kad ji padės sukurti reikiamą 
baro atmosferą. Pastatysim pokerio ar biliardo stalą, žalios citrinos 
spalvos odines baro kėdes, — tęsė jis. — Trisdešimt dviejų colių įstri- 
žainės plokščiaekranis televizorius, lubose — trys liuminescencinės 
lemputės. 

— Negaliu patikėti, kaip toli pažengėte, ir kad turite aiškią viziją, 
kaip išdėstyti baldus, nors čia vis dar vyksta statybų darbai, — pagyrė 
Klerė, toliau žymėdamasi smulkmenas užrašų knygelėje. — Turėjau 
susiprotėti, kad Džastina tikrai nepageidaus kartūno ar languotų med- 
vilninių audinių. 

— Ji pageidauja brangakmenių, kurių kiekvieno briauna aštri ir 
spindinti. Mes jai tai ir suteiksime. 

— Gražu. Tai atspindi tave... tai yra jus visus, — susižavėjusi 
Klerė apsižvalgė. — Visa tai gimsta iš jus vienijančios aistros, supra- 
tingumo ir komandinio darbo. Labai norėčiau, kad šitai užsimegztų 
ir tarp manęs su vaikais. 

— Mačiau tave su berniukais. Sakyčiau, jau turi tai, ko trokšti. 

— Kartais jaučiuosi kaip teisėja, uždaryta narve su trim demo- 
nais. Galiu įsivaizduoti, kad tavo mama jautėsi panašiai. 

— Manau, jei paklaustum, ji pasakytų, kad vis dar jaučiasi. 

— Raminamai ir baugiai tuo pat metu. 

Taip, Beketas atrodė kiek sutrikęs, bet be galo seksualus. Tačiau 
ji klydo, kad jis išsiblaškęs. Tas vyras tiksliai žino viską apie kiekvieną 
jų kuriamo aštraus ir spindinčio brangakmenio kampą. 

Klerė prisiminė, kad kadaise vieną karštą naktį sapnavo Beketą, 


ir susigėdusi nusisuko. 

— O kas ten? 

— Neįgaliesiems pritaikytas kambarys ir priekinis įėjimas į val- 
gomąjį. 

— Kaip vadinasi neįgaliesiems pritaikytas kambarys? 

— „Margarita ir Persis“. 

— Aa, iš „Skarlet Pimpernel“. 

Klerė ėmė greitai vartyti savo užrašų knygelę, ir palenkęs gal- 
vą Beketas pastebėjo, kad suskirstytus skyrius ji pavadino kambarių 
vardais. 

— Galiu užeiti pažiūrėti? 

— Nebent pabandyti, nes dabar ir jis užgriozdintas visokiau- 
siomis medžiagomis. Čia mažiausias kambarys, — parodė Beketas, 
vesdamas Klerę trumpu koridoriumi. — Teko kaip reikiant padirbėti 
prie neįgaliųjų rampos ir ženklo ant pastato. Čia stovės dvi dvigulės 
lovos, o tarp jų — naktinis staliukas, ant kurio pastatysime puošnią 
senovišką mano močiutės lempą. 

— Atiduosite viešbučiui savo šeimos relikvijas? 

— Jeigu veiks. Taip nori mama. 

— Kaip miela ir ypatinga. Lovos stovės priešais langą? 

— Taip. Stilingai papuošime nendrines galvūgalio lentas, bus 
parinktos prabangios apačioje rauktos lovatiesės. Šalia stovės nen- 
driniai suoliukai. Ant kreminių sienų — gipso ornamentai ir didelis 
puošnus veidrodis. Švelniai melsvos lubos. 

— Melsvos lubos... — pakartojo Klerė ir tai ją kažin kodėl nutei- 
kė romantiškai. Niekada nebuvo pagalvojusi, kad lubas galima nudažy- 
ti ir kitokia spalva nei įprasta balta. Tikriausiai ji jau apskritai užmiršo, 
ką reiškia romantika. — Labai prancūziška. O kaip klosite lovas? 

— Po karštų debatų nusprendėme, kad prabangiomis baltomis 
ar nebalintos drobės paklodėmis, atsižvelgdami į kambarį. Taip pat 
bus pūkinė antklodė ir užvalkalas. Bus daugybė neutralios spalvos 


lino imitacijos pagalvių, turbūt dar miegmaišis ir kašmyro užtiesalai. 

— Kašmyro užtiesalai? Mielai užsisakyčiau tokį kambarį. Ar 
papuošite jį povo plunksnomis? 

— Lyg ir yra kažkoks su jomis susijęs prietaras? 

— Girdėjau, neva povo plunksnos neša nesėkmę, bet jos tokios 
prancūziškos ir prabangios, manau, šiame kambaryje puikiai tiktų. 

— Gerai, įtrauk povo plunksnas. Nors šiame kambaryje vietos 
nedaug, bet, manau, pavyks jas priderinti. 

— Man jau dabar patinka šis numeris. Kur vonios kambarys? — 
pasmalsavo Klerė, peržengdama kibirus ir kitokius gremėzdus. 

— Atsargiai, — perspėjo Beketas, paimdamas Klerės ranką. — 
Vonios nėra, užtat bus didelė ir prabangi dušo kabina. Parūpinsime 
lietaus dušo galvą ir sendintos bronzos purkštuką. Šį akcentą turės 
visi viešieji vonios kambariai. Didelė apvali skaidri kriauklė, pritvir- 
tinta puošniais geležiniais laikikliais. Kreminės ir blyškaus aukso ply- 
telės, /Zeur-de-/is* akcentai. 

— Mas oui, — sušnibždėdama Klerė privertė Beketą nusišypsoti. 

— Radau pirkti geležines sienų lentynas, papuoštas užraitais. 
Gausi pasirinkimo galimybė atperka trūkumus. 

— Nekaip skamba. Geriau jau taip: fantastiškas komfortas — 
specialiesiems poreikiams. Praeities didybė su visais patogumais... 
Ne, — pasitaisė Klerė, — geriau pomėgiais. Taip. Šiuolaikiniais po- 
mėgiais, — ji vėl puolė užsirašinėti ir nejučia žingtelėjusi atgal už- 
kliuvo už dažų skardinės. 

— Atsargiai! — sušuko Beketas, čiupo Klerę už juosmens, o ši 
stengdamasi nenukristi, įsikibo jam į ranką. 

Jau antrąkart šiandien jie stovėjo šitaip susiglaudę, o akimis įsi- 
spitriję vienas kito. Tik šįkart pro mėlyną brezentą smelkėsi prie- 
blanda, kuri priminė mėnesieną. 

Klerė pajuto, kad svaigsta galva. Ją laikė apkabinęs vyras, o jo 
glėbys nebuvo tik draugiškas ar globėjiškas. Pajuto, kad viduje kaž- 


Prancūziškųjų lelijų motyvas. 


59 


kas suspurdėjo, ėmė lėtai rangytis ir netrukus užliejo kūną malonia 
banga, kai ji pastebėjo Beketo žvilgsnį, nukrypstantį į jos lūpas. Tada 
užuodė magnolijas. Mėnesiena ir magnolijos... 

Trokšdama bučinio, Klerė kilstelėjo smakrą, jau įsivaizduodama 
pirmąjį prisilietimą, pirmąjį skonį, pirmąjį... 

Pagavusi Beketo žvilgsnį, lyg nutvilkyta staigiai pabudo iš šio 
keisto sapno. 

Dieve mano, aš juk beveik... 

— Man reikia grįžti į darbą, — skubiai išbėrė Klerė susivaldžiu- 
si. — Reikia... reikia dirbti. 

— Man taip pat. — Beketas atšoko, lyg palietęs elektros lai- 
dą. — Turiu daug darbo. 

— Tai gerai, — Klerė išskubėjo iš kambario, lydima netikros 
mėnesienos ir magnolijų kvapo, kuris staiga persimainė į rožinio 
vyno. — Taigi... 

— Taigi... — numykė ir Beketas, susikišdamas rankas į kišenes. 

Čia saugu, todėl jam tikrai nereikės manęs sugriebti, kad nenu- 
griūčiau, nusiramino Klerė. 

— Taigi, pabandysiu pritaikyti keletą idėjų šiandien apžiūrė- 
tiems kambariams, — stengdamasi atrodyti nerūpestinga, pasakė ji. 

— Būtų puiku. Jeigu nori, galiu tau duoti aplanką su atraižų pa- 
vyzdžiais, šviestuvų, baldų nuotraukomis ir kitokiais priedais. Turime 
juos du. Vienas visada guli svečių namuose ar dirbtuvėje, bet kitas yra 
pas mane. Gali jį pasiskolinti kelioms dienoms. 

— Gerai. — Klerė įkvėpė oro ir šiek tiek nurimo. — Tikrai 
norėčiau jį panagrinėti. 

— Norėtum, kad užvežčiau tau į namus, kai važiuosiu pro šalį, 
ar į knygyną? 

— Tinka bet kuris variantas. 

— Kai turėsi laiko, užeik apžiūrėti likusių kambarių. Jei manęs 
nebus, tau juos aprodys Raideris ar Ovenas. 

— Gerai, labai gerai. Klausyk, jau turiu eiti. Netrukus prie kny- 


gyno mama atveš berniukus, o man dar reikia... šį tą nuveikti. 

— Tai iki. 

— Aha. 

Beketas stebėjo nueinančią Klerę ir palaukęs, kol durys užsi- 
trenkė, vožtelėjo sau per kaktą. Sumautas kvailys, sulemeno jis. 

Jis taip išgąsdino Klerę, kad toji nė nepažvelgusi norėjo kuo 
greičiau sprukti. Viskas dėl to, kad jis troško... ir to troško tik jis. 

Mama dažnai kartodavo, jog jie jau pernelyg seni, kad neišsipil- 
dę troškimai Žeistų. 

Bet jie žeidė. Šis troškimas žiojėjo Beketo viduje tarsi skylė pilve. 

Jis laikysis atokiau nuo Klerės bent kelias dienas, kol tos žaizdos 
užsitrauks. Kol ji šalia jo vėl ims jaustis patogiau. O dabar tą aplan- 
ką su pavyzdžiais reikės paduoti kuriam nors brigadininkui ir liepti 
nunešti jį Klerei. Gal aš ir sužeistas, bet ne tiek, kad nesugebėčiau 
blaiviai valdyti situacijos, nusprendė Beketas ir vėl pajuto ne tik mag- 
nolijų kvapą, bet ir kažin kokį dvelksmą ore, tarsi moters juoką. 

— Tik nepradėk, — išgirdo jis ir užlipo į kitą aukštą išsilieti ant 
brigados. 


RI 


Nepasirengusi grįžti į knygyną ir šnekėtis su savo darbuotojo- 
mis, Klerė pasuko į „Vestos“ restoraną. Dešinioji Eiverės ranka Frenė 
jai nusišypsojo, barstydama sūrį ant picos. 

— Labas, Klere. O kur mano draugeliai? 

— Su mano mama. Ar yra Eiverė? 

— Ji virtuvėje. Ar kas nutiko? 

O varge, nejaugi taip akivaizdžiai matyti? — nusigando Klerė, 
bet pasistengė atsakyti ramiai: 

— Ne, nieko. Norėjau tik minutėlę su ja šnektelėti. 

Stengdamasi bent išoriškai atrodyti nerūpestinga, Klerė nesku- 
bėdama atvėrė virtuvės duris. Eiverė pjaustė tešlą ir dėliojo ją į skardą, 
indų plovėjas Stivas barškinosi prie dviejų plautuvių, o viena padavėja 
nuo lentynų į padėklą dėjosi stiklines. 

— Labas, Eivere, mums reikia pasikalbėti, — išpyškino Kle- 
rė. — Jei tik turi minutėlę. 

— Tai sakyk. Šiuo metu mano ausys neužimtos, — tarė draugė, 
bet pakėlusi galvą nuo skardos pastebėjo Klerės veido išraišką. — O, 
supratau, pasikalbėti... Gerai, tai ištrauk iš šaldytuvo mudviem kokio 
gėrimo ir palauk sandėlyje. Man vis tiek reikės atsinešti atsargų. 

— Nusileisiu ten ir palauksiu. 

Klerė čiupo porą imbierinio alaus skardinių ir pasuko į užpaka- 
linės pastato dalies laiptinę. Kažkur virš galvos girdėjo besikalbančius 
ir besijuokiančius žmones. Moteris pasuko į rūsį; žemomis lubomis 
su kalnais šaltųjų gėrimų, alaus ir vyno butelių dėžėmis. 

Puiku, bent jau čia daug vėsiau, pagalvojo Klerė ir atsidariusi 
skardinę mauktelėjo gurkšnį alaus. 

Mėnesiena ir magnolijos, su pasidygėjimu pagalvojo ji. Dar vie- 
na pasaka. Juk ji suaugusi moteris, trijų vaikų mama, o taip lengvai 
patikėjo. 

Bet ar ji kada pastebėjo, kokia patraukli ir viliojanti yra Beketo 
burna? Ar pastebėjo? Kad ji graži, seniai aišku, nes visi Montgomeriai 
— gražuoliai. Bet ar ji kada pastebėjo, kokia gili Beketo akių mėlynė, 
dar labiau pagilėjusi mėnesienoje? 

Nebuvo jokios mėnesienos, kvailele tu. Tai tik nebaigtas re- 
montuoti kambarys, prigrūstas dažų skardinių, sienojų ir brezento. 
Dėl Dievo meilės... Mane tiesiog užliūliavo romantika — įsivaizda- 
vau geltoną sofą, žydras lubas, povo plunksnas, kašmyro lovatieses ir 
tiek, suniurnėjo Klerė. 

Viskas buvo taip žavinga ir visiškai nepanašu į kasdien ją supan- 
čią praktišką, saugią vaikams kasdienybę. Bet ji juk nieko nepadarė. 
Akimirkos troškimas — tai dar ne veiksmas. 

Atsidarius sandėliuko durims, Klerė krūptelėjo. 

— Kaip sekasi? — pasiteiravo Eiverė. — Atrodai, lyg tave per- 
sekiotų policija. 

— Aš tik per plauką nepasibučiavau su Beketu. 

— Už tai tavęs neturėtų areštuoti, — prunkštelėjo Eiverė ir čiu- 
po neatidarytą skardinę alaus. — Kaip, kur ir kodėl per plauką? 

— Nuėjau į viešbutį apžiūrėti dar kelių kambarių, ir kai mudu 
atsidūrėme „Margaritos ir Persio“ numeryje... 

— Olialia!.. 

— Baik, Eivere. Aš kalbu rimtai. 

— Matau, mieloji. Bet beveik pasibučiuoti su be galo patraukliu 
nevedusiu vyriškiu, kuris alpsta dėl tavęs, visai neatrodo tragiška. 

— Beketas nealpsta dėl manęs. 

— Labai paprieštaraučiau. — Eiverė papurtė galvą ir vėl gurkš- 
telėjo alaus. — Bet tęsk, tęsk. 

— Viskas tiesiog... Ten ant grindų mėtėsi visokių daiktų, aš už 
kažko užkliuvau, suklupau ir Beketas sugriebė mane, kad nenukrisčiau. 

— Per kurią vietą? 

— Ir kodėl aš tau visa tai pasakoju? — Klerė atlošė galvą ir įsi- 
stebeilijo į lubas. 

— O kam dar galėtum? Bet rimtai, kaip Beketas tave sulaikė? 
Sugriebė tavo ranką, plaštaką, užpakalį? 

— Per liemenį. Kai jis mane apglėbė, aš... Negaliu tiksliai nu- 
pasakoti, kas man pasidarė. Tiesiog jo lūpos arti manųjų, švietė ta 
juokinga netikra mėnesiena, padvelkė magnolijomis... 

— Magnolijomis? — Eiverės veidas nušvito. — Tai matei tą 
vaiduoklį! 

— Nemačiau, ir pirmiausia dėl to, kad vaiduoklių nėra. 

— Bet juk užuodei magnolijas. 

— Man pasivaideno, kad užuodžiau. Aš tiesiog buvau sutrikusi. 
Tas romantiškas kambarys — ar bent jau toks bus, kaip jį apibūdi- 
no Beketas — toji blausi šviesa, vyro rankų apkabinimas... Pajutau... 
Kažką, ko nejaučiau jau labai labai ilgai. Aš negalvojau — papras- 
Čiausiai atsidaviau... 

— Juk sakei, kad per plauką nepasibučiavai. 

— Nes lemtingą akimirką Beketas pažvelgė į mane taip, tarsi 

būčiau įspyrusi jam į kiaušus, — prisipažino Klerė ir ją užliejo gėda 
dėl to niekšiško geidulio. — Tada aš nusisukau ir mes abu atsiprašė- 
me. Po to Beketas laikėsi taip, lyg būčiau radioaktyvi. Tai dėl mano 
kaltės mudu abu susigėdome. 

— Pasakysiu, ką galvoju, — išpoškino Eiverė. — Manau, jei 
būtum pratęsusi tai, ką pradėjai, dabar nė vienas jūsų nesijaustų su- 
sigėdęs, o užuot lėkusi pas mane į restoraną, tarsi tave vytųsi gauja 
policininkų, dabar šoktum ir dainuotum. 

Ir iš žikryjų kam aš išvis jai papasakojau? — su apmaudu pagal- 
vojo Klerė ir prikando lūpą. 

— Pirma, Beketas man tik draugas... Ne, visų pirma, neturiu to- 
kio kambario, kuriame galėčiau dainuoti ir šokti. Visą save atiduodu 
berniukams ir knygynui. 

— Nesvarbu. Jei visa tai būtų įvykę, niekas pasaulyje dabar ne- 
kliudytų tau dainuoti ir šokti iš džiaugsmo. — Eiverė uždėjo draugei 
ant peties ranką. — Mieloji, ši tavo gyvenimo dalis dar tikrai nepa- 
laidota. Turi teisę dainuoti ir šokti, ypač dėl tokio žmogaus, kuris tau 
patinka ir kuriuo pasitiki. Jei nors ką pajutai Beketui, tai tikrai labai 
svarbu. 

— Galbūt. Bet dabar, viską geriau apmąsčiusi, tikrai manau, 
kad viskas dėl tos romantiškos aplinkos. Įsivaizduojamas prabangus 
kambarys, netikros mėnesienos šviesa, iliuzinis kvapas, prisilietimas... 
Ne, geriau nesileisiu svajoti, — nusprendė Klerė. — Beketas ne iš tų 
vyrų, į kuriuos būtų galima rimtai žiūrėti. Viskas įvyko taip greitai, 
kad jis pats greičiausiai viską jau seniai užmiršo. 

Eiverė žiojosi dar kažką sakyti, visgi nusprendė pasilaikyti nuo- 
monę sau. Bent jau kol kas. 

— Na, bet užeigos namų kambariai bus tikrai nuostabūs. Beje, 
Beketas pažadėjo paskolinti man aplanką su baldų nuotraukomis ir 
medžiagų pavyzdžiais. Iki Hopei čia atvykstant pasistengsiu jį pa- 
pildyti. Eivere, ji būtų tikra kvailė, jei nesutiktų priimti šio likimo 


pasiūlyto šanso čia dirbti! 

— Pritariu, — sutiko Eiverė ir pagalvojo, kaip sunku su tomis 


kartais kvailai besielgiančiomis draugėmis. 
SRS 


Beketas nusprendė duoti Klerei šiek tiek laiko ir erdvės, idant ji 
neimtų manyti, kad jis tik ir galvoja apie jų neįvykus; bučinį. Vieną 
iš savo darbuotojų jis nusiuntė su aplanku į knygyną, pridėjęs raštelį, 
kad galinti neskubėti, nes aplanką atsiims tik po kelių dienų. Tada 
nusprendė bent kelioms dienoms išbraukti tradicinį kavos pirkimą 
knygyne ir susiskirstė darbus tarp užeigos bei kito projekto netoli 
Šarpsbergo. Kai grįžo į Bunsborą, brigada jau buvo baigusi darbą, o 
broliai kaip tik rakino duris. 

— Pačiu laiku. — Raideris prišuoliavo su Kvailiuku įkandin. — 
Einam į pasimatymą su alumi ir pica. 

— Mano mėgstamiausia pasimatymo rūšis. Ar jau kalbėjaisi su 
ta Eiverės drauge? — pasiteiravo Beketas Oveno. 

— Aha. Jei nori sužinoti smulkiau, turėsi pavaišinti alumi. 

— Juk anąkart vaišinau. 

— Ne, tai aš anąkart vaišinau, — pataisė Raideris. 

— Pastarąjį kartą jis pirko alaus, — patvirtino Ovenas, rodyda- 
mas į Raiderį. 

— Galbūt. — Beketas stengėsi prisiminti, jiems einant takeliu 
po pastoliais. — O tu kada mums statei? 

— Aš atleistas nuo šešių statymų už tai, kad anąsyk suveikiau 
keltuvą, — patenkintas išsiviepė Ovenas ir pasitaisė akinius nuo sau- 
lės. — Man liko dar du kartai. 

Beketas prisiminė, kaip Ovenas susiderėjo dėl puikaus panau- 
doto keltuvo, kurio dėka jie sutaupė daug laiko ir pinigų, tačiau nebu- 
vo tikras dėl likusių statymų skaičiaus. Jis jau Žiojosi pasitikslinti, bet 
greitai užsičiaupė. Jeigu Ovenas sako, kad liko dar du kartai, vadinasi, 
tiek ir liko. 

Viena ausimi klausydamasis brolių šnekų apie vandens šildy- 
tuvus, Beketas pažvelgė knygyno pusėn ir nusprendė, kad reikia pa- 
laukti dar vieną dieną. Duok jai laiko pasinagrinėti tą aplanką, elkis 
ramiai ir draugiškai, lyg nieko nebūtų nutikę. 

Bet juk nutiko, po galais. 

— Ar iškilo kokių nors problemų? — pasidomėjo Raideris. 

— Kas? Ne, — atsitokėjęs atsiliepė Beketas. 

— Tai ko toks susiraukęs? Pakeisk išraišką, — mestelėjo Raide- 
ris, rišdamas šunį prie stulpelio. — Pirmyn, ponai, — tarė jis ir atvėrė 
duris. 

Jie pateko į „Vestą“ ankstyvųjų pietų metu. Šeimos ir paauglių 
būreliai spraudėsi prie kasos, keletas porelių dorojo picą ar tyrinėjo 
meniu, o du nuolatiniai klientai sėdėdami ant baro kėdžių siurbė alų. 

Broliai paniuro ir nusikeikė. 

— Užsakyk man „Heineken“ alaus, — pasakė Ovenas ir pasuko 
virtuvės link. 

— Sėskimės gale, — pasiūlė Raideris. — Jei sėdėsim čia, būsim 
priversti su visais šnekėtis. 

— (Gerai, — sutiko Beketas. 

Pamojęs padavėjai, užsakė alaus ir nužingsniavo koridoriumi į 
galinę patalpą. Ten pora įsijautusių mokinukų stovėjo prie žaidimų 
automatų, nesėkmes palydėdami įprastais keiksmais. 

— Jau išsiųstos užsakytosios plytelės — ar bent jau didžioji dau- 
guma, — informavo Raideris, Beketui prisėdus prie staliuko. — Dėl 
kelių pavyzdžių dar deramės. Reikėtų, kad pristatytų per artimiausias 
dvi savaites. Ovenas pasikalbėjo su darbininkais dėl klojimo. Jie pa- 
geidauja pradėti kitos savaitės pabaigoje su sąlyga, kad atliks visus su 
plytelių klojimu susijusius darbus. 

— Mums dar geriau. 

— Noriu, kad likusios grindys būtų klojamos iškart po šių dar- 
bų. Panašu, kad karštis rimsta. Dabar galime nurodyti brigadai toliau 


dažyti tvoros kuolelius ir imtis vidaus patalpų dažymo. 

Padavėjai atnešus alaus, iškart prisistatė ir Ovenas. 

— Ką užsisakysite? — pasiteiravo padavėja. 

— „Kario“ picą, — pareiškė Raideris. 

— Tiek mėsos nesuvalgysiu, — Ovenas papurtė galvą ir gurkš- 
telėjo alaus. 

— Lepšis, — nusišaipė Raideris. 

— Tada užsisakyk dvigubą mėsainį, — pasiūlė Beketas ir pa- 
žvelgė į Oveną. — Imsim didelę „Peperoni“ picą su Chalapos papri- 
komis? 

— Tinka. Ir dar keletą krabų rutuliukų. 

— Užsirašiau. Kaip reikalai viešbutyje? — pasidomėjo padavėja. 

— Po truputį judam, — trumpai informavo Ovenas. 

— O ar greitai nukabinsite tą brezentą? — pieštuku mostelėjo ji. 

— Anksčiau ar vėliau. 

— Labai jau ilgai erzinate, — padavėja pavartė akis ir nuėjo. 

— Žinote, tas brezentas tik kaitina vaizduotę. Kai jį nukabinsi- 
me, pastatas gali ir neatitikti žmonių lūkesčių. 

— Taip pat nuolaužos nepatenka į gatvę, be to, jis saugo brigadą 
nuo alinančio karščio. Papasakok Beketui apie Miesto Princesę. 

— Hopė Bomont, — pradėjo Ovenas, — yra protinga ir sumani 
moteris. Ji išklausinėjo manęs ne tik visų būtinų dalykų, bet ir tokių, 
apie kuriuos nė nebūčiau pagalvojęs ar mes dar su jais nesusidūrėme. 
Jos labai seksualus žemas aksominis balsas. 

— Hmm, seksualus balsas... Ji priimta, — linktelėjo Raideris. 

— Taip sakai tik todėl, kad atsikratytum galvos skausmo, kur 
rasti kitą kandidatę, nes specialistės tektų ieškoti kitame mieste. 

— Būtų puiku, jei visi viešbučio darbuotojai būtų vietiniai, — 
susimąstęs ištarė Beketas. — Tačiau mums reikia kompetentingo 
žmogaus. Be to, jei Hopė sutiks dirbti, tai persikrausčiusi čia po ko- 
kių dešimties ar dvidešimties metų vis tiek taps vietine. 

— Šeštadienio rytą susitinkame, aprodysiu jai namus, tada su- 


žinosime daugiau, — tęsė Ovenas. — Pasidomėjau ja internete, — 

vyras iš portfelio išsitraukė segtuvą ir kiekvienam broliui ištiesė po 
lapą. — Čia kai kurie Kolumbijos federacinės apygardos duomenys, 
šis tas apie Hopę nuvylus; vaikiną, solidus straipsnis Wasbingionian 
apie tą viešbutį, keletas faktų apie Hopę, viena kita citata. Raideris 
ne šiaip pavadino ją Miesto Princese — ji kilusi iš Filadelfijos, kur 
laimėjo keletą grožio konkursų. 

Beketas jau lenkėsi skaityti, kai pasigirdo į salę įbėgančių kojų 
trepsenimas. Trys Klerės sūnūs skuodė lyg nusikaltėliai nuo policijos. 
Pridusę ir išplėtę akis jie šūkčiojo apie „Megatouch“ žaidimą, iki Ha- 
ris pastebėjo Montgomerių brolius. 

— Labas, labas, labas! Mes gavome po dolerį! 

— Gal paskolinsit? 

Liamas praplyšo juokais dėl Beketo klausimo. 

— Ne, mes turime nusipirkti picą ir pažaisti žaidimus. 

— Jei turite dolerį, ir jūs galite žaisti, — rimtu veidu išpoškino 
Merfis, pritipenęs prie jų staliuko. — Arba galite paprašyti mamytės, 
kad jums duotų. 

Beketas nusikvatojo ir pasisodino Mertį ant kelių. 

— Lažinuosi, kad Ovenas turi dolerį. Kodėl mums ne... — jis 
staiga nutilo, pamatęs, kad jų link skuba šiek tiek išraudusi ir sumi- 
šusi Klerė. 

— Atleiskite. Jie sugeba ištrūkti lyg patepti muilu. Oi, jūs ap- 
tarinėjate reikalus, — susinepatogino moteris, pastebėjusi ant stalo 
išskleistus dokumentus. — Geriau nusivesiu juos, kol... 

— Ne, mamyte! — suklykė Haris. 

— Kai esi čia, triukšmas vis tiek neišvengiamas, — numojo ran- 
ka Raideris. — Viskas gerai, prisėsk. 

— Kaip tik sakiau Bekui, kad šeštadienio rytą susitinkame su 
tavo drauge, — pradėjo Ovenas. 

— Aš irgi ką tik kalbėjausi su Hope, būtent tuo metu mano 
trijulė ir sugebėjo pabėgti. 

— Kaip sekasi kurti lankstinuko tekstą? 


68 


— Ji turi puikių idėjų, — tarė įėjusi Eiverė. — Beje, kai kurias 
pasiskolino iš manęs. 

— Šiek tiek turiu. Tik norėtųsi dar kiek apžiūrėti pastato vidų, 
pajusti jo dvasią. 

— Galėtum dabar apžiūrėti. Beketai, nusivesk ją. 

— Eivere... — visiškai sutrikusi išlemeno Klerė. 

— Aš kalbu rimtai. Dabar viešbutis tuščias, o kai neblaško joks 
triukšmas, gimsta kur kas produktyvesnių minčių, — maloniai nusi- 
šypsojo Eiverė. — Argi tu taip nemanai? 

— Žinoma, — sutiko Beketas, neišmanydamas, kur dėti rankas, 
kai nulipęs jam nuo kelių Merfis prisidėjo prie brolių, pliekiančių 
vaizdo žaidimus. 

— Jūs čia aptarinėjate reikalus, aš tik sutrukdyčiau. Be to, reikia 
prižiūrėti berniukus. 

— Nieko tokio, mes juos prižiūrėsime. Tuoj atnešiu jiems picą 
ir daugiau nedirbsiu. — Eiverė mostelėjo ranka, lyg varytų Klerę lau- 
kan. — O mes čia aptarsime klausimus dėl rytoj atvykstančios Hopės. 
Bekai, įsitaisysiu tavo vietoje. Už alų mokėti nereiks. Aš jį išgersiu. 

Eiverė suokalbiškai nusišypsojo ir užsivertė bokalą. 

— Tai eime? — tarė Beketas, neturėdamas pasirinkimo. 

— Turbūt. — Draugė nužvelgė Eiverę taip, lyg norėtų pasmaug- 
ti, ir pasisuko į vaikus. — Vaikučiai, aš trumpam išeinu su Beketu. Jus 
prižiūrės Eiverė, Raideris ir Ovenas. Elkitės gražiai. 

— Gerai, gerai, mamyte, — net neatsisukęs pažadėjo Haris, įsi- 
jautęs į žaidimą. 

Klerė ir Beketas išėjo pro restorano duris. Pajutusi vėjelį, mote- 
ris pažvelgė į dangų, kuriame telkėsi debesys. 


— Artėja audra, — ištarė ji. 


5 skyrius 


[23 kelią stengęsis atsilikti per vieną žingsnį Beketas nuve- 
dė Klerę prie užpakalinės viešbučio dalies ir atrakino duris. 

Vėlyvos vasaros vakaras jau blausėsi, todėl vyras uždegė plikas 
lemputes ir darbinį apšvietimą. Akinama šviesa, šešėliai, plikos sie- 
nos ir betoninės grindys nelabai panašios į viliokiškus spąstus. Klerė 
turėtų jaustis saugi, ramino jis save. 

— Norėtum pabaigti apžiūrinėti pirmą aukštą? — pasiteiravo 
Beketas. 

— Norėčiau pamatyti daugiau svečių miegamųjų, o tada trum- 
pam užsukti į trečią aukštą. Nenoriu ilgam palikti vaikus Eiverei ir 
tavo broliams prižiūrėti. 

— Nieko tokio. Juk Eiverė pati pasisiūlė. 

— Taip, tikrai. 

— Ar viskas gerai? — pasiteiravo Beketas, moters balse pajutęs 
ne itin laimingą gaidelę. 

— O kodėl neturėtų? — išsisuko Klerė. 

— Tada puiku, — daugiau nesiaiškino Beketas ir pasuko prie 
laiptų. — Pamatėme „TO“ bei „ED“. Tikriausiai dabar imsimės 
„NA-N“ — Niko ir Noros*. 


* 


Samuel Dashiell Hammett (1894—1961) romano „Liesas žmogus“ personažai. 


70 


— „Liesas žmogus“, — suprato Klerė ir užsirašė bloknote. — 
Lempos, lova ir tualetinis staliukas, kuriuos parinkai šiam kambariui, 
tiesiog nuostabūs. Panašu į a77 deco stilių. 

— Truputį elegancijos, truputį žavesio, — sutiko Beketas ir pa- 
sisuko į trečio aukšto koridorių. — Ten bus biblioteka, tad... 

— O, biblioteka? Labai noriu ją pamatyti. 

— Žinoma, — neprieštaravo vyras ir koridoriuje uždegė šviesą. 

— Dabar ten blausoka. Yra tik vienas langas. Prie jo pastatysime 
stalą. Šiuose kampuose pakabinsime knygų lentynas. Tarp jų įsikurs 
židinys ir ruda odinė sofa. 

— O taip, juk tu su broliais gaminate lentynas. 

Klerė prisiminė matytus knygų lentynų eskizus. Ji irgi tokių 
trokštų savo knygyne... Nega/vok apie troškimus! — sudraudė save. 

— Taip, sumontuosime židinį ir dar kelis dalykus. 

— Turbūt apima didelis pasitenkinimas, kai kažką gebi sukurti 
pats. 

— Turėtum žinoti tą jausmą. Juk tu sukūrei šeimą, — paprastai 
ištarė vyras. 

— Kaip gražiai pasakyta... 

Kambario vidury sustojusi Klerė nužvelgė tarpdury likus; Be- 
ketą. Nusprendusi, kad toks atstumas kažkoks keistai nepatogus, ji 
nutarė ištaisyti padėtį. 

— Nesuprantu. 

— Ko nesupranti? — pasiteiravo Beketas. 

— Ar aš tau bjauri, tu manęs vengi, ar aš visa tai įsivaizduoju? 

— Nežinau, ką turi galvoje. 

— Neužsukai į knygyną nuo tada, kai... Dabar tame pačiame 
kambaryje stovi nuo manęs per patį didžiausią įmanomą atstumą. 
Klausyk, Beketai, atsiprašau dėl to, kas nutiko, nors nieko ir nenutiko. 

— Atsiprašai dėl to, kad nenutiko? — lėtai paklausė vyras. 

— Dėl Dievo meilės! Mane tiesiog apsvaigino kambario grožis, 


sutemos ir... nesvarbu. Tai buvo tik akimirka, tai... 

— Tai? 

— Ką? 

— Pamiršk. Vadinasi, tu manęs atsiprašai dėl to, kas nutiko? 

— Net nežinau, kodėl turėčiau, kai nieko nenutiko, — Klerė pa- 
juto, kaip kyla susierzinimas, tik sustiprindamas jos gėdą. — Nesup- 
rantu, kodėl du suaugę žmonės negali normaliai bendrauti po to, kas 
nenutiko, nesistengdami apsimesti, kad nutiko. Net jei ir būtų nutikę, 
tai kas? Ai, nesvarbu, — numojo Klerė, ignoruodama į ją įremtą Be- 
keto žvilgsnį. — Aprodyk kitą kambarį. Man jau reiktų grįžti, — tarė 
moteris ir jau ketino eiti pro duris. 

— Pala... — Beketas paėmė Klerę už rankos ir jiedu įstrigo 
tarpduryje. — Ar gailiesi, kad to nenutiko? 

— Man nepatinka jaustis nepatogiai. 

— Ar aš verčiu tave jaustis nepatogiai? 

— Ne, — Klerė papurtė galvą. — Bet jau greitai pasijusiu. 

— Tai gal pradėkime viską iš naujo? 

Pro langą dengiančio brezento tarpelį ryškiai blykstelėjo žaibas. 
Kai griaustinis sudundėjo savo patrankos liepsna, Klerė metėsi Be- 
ketui į glėbį. 

— Čia tik griaustinis, — ramindamas tarė vyras. 

— Aš tik krūptelėjau iš netikėtumo, — ėmė teisintis Klerė ir 
pakėlusi galvą pažvelgė Beketui į akis. — Audrų aš nebijau. 

— Nagi, patikrinkime... 

Beketas, vertindamas Klerės reakciją, stengėsi kuo ilgiau pasi- 
mėgauti šia akimirka. Kai už lango ritmingai barbeno ir tiško lietaus 
lašai, vyras lėtai nuleido Klerei ant šlaunų rankas, švelniai ir lengvai 
slysdamas jos kūnu, paskui suėmė jos smakrą ir įkvėpęs oro priglaudė 
lūpas prie josios lūpų. 

Tai akimirka, kurios buvo verta laukti taip ilgai, suprato Beke- 
tas, kai jį apėmė saldus virpulys, Klerės rankoms apsivijus jo liemenį. 

Kitas žaibo blyksnis jos neišgąsdino. Ji sukosi kartu su griausti- 


niu, paskęsdama tame neapsakomai įstabaus malonumo pliūpsnyje. 


72 


Liečiama, apkabinta... bučiuojama ir bučiuojanti. Klerė pajuto 
išsilaisvinančius deginančius pojūčius, kurie iki šiol buvo varžomi 
aplinkybių ir priedermių. 

Ji sugriebė Beketo rankas ir ėmė tai, ką jis jai davė. Ne, ji nieka- 
da nebijojo audrų. Net tada, kai Beketas atsilošė, Klerė vis dar jautėsi 
įtraukta viesulo. 

— Laukiau šios akimirkos nuo tada, kai buvai šešiolikos, — su- 
murmėjo vyras. 

— Eik jau? — nepatikėjo Klerė. 

— Na, gerai, penkiolikos, bet skamba ne kažin kaip, — šyptelėjo 
Beketas. 

— Nė nežinau, ką pasakyti... — sutriko Klerė ir jos antakiai 
susiliejo į vieną liniją. 

— O jei duočiau tau daugiau laiko apie tai pamąstyti? — mirk- 
telėjo Beketas ir vėl ją pabučiavo, atimdamas kvapą ir sužadindamas 
naują aistrą, kuri ištirpdė paskutinius ledus. 

Maąstyti? Neįmanoma! — mintyse sušuko Klerė. 

— Beketai... — sulemeno ji. — Norėčiau pamąstyti, bet čia ir 
dabar tiesiog nesugebu. 

— O kaip dėl kitur ir kitu laiku? — vėl mirktelėjo Beketas. 

Klerė nervingai nusijuokė. 

— Gal, jei... — pradėjo ji ir užsikirto, kažką užuodusi. — Tai ne 
tavo kvapas. 

— O kieno? 

— Galėčiau prisiekti, kad užuodžiu magnolijas. 

— Jai patinka magnolijos. 

Beketas paglostė šviesius šilkinius Klerės plaukus, beje, apie tai 
irgi svajojo ilgus metus. 

— Kam? 

— Elizabetai. Pavadinau ją Elizabeta, nes pirmąkart pajutau ją 
„Elizabetos ir Darsio“ numeryje. 


— Negi tu rimtai kalbi apie vaiduoklius? 

— Šis pastatas ar bent jo dalis pastatyta prieš daugiau nei du 
šimtus metų. Nustebčiau, jei čia nebūtų vaiduoklių. Ne viskas taip 
paprastai pranyksta. 

Šie žodžiai smigo Klerei tiesiai į širdį, bet ji tik papurtė galvą. 

— Šiame name viskas stebina. Bet mano vaikai ana ten žaidžia 
vaizdo žaidimus, o aš čia su tavimi. Jau turiu grįžti. Jei mes ir toliau 
reikalus tvarkysime tokiais tempais, tai prireiks daugybės metų visam 
pastatui apžiūrėti. 

— Užeik, kada tik panorėsi. O gal rytoj vakare kur nors išeikime? 

— Aš... negaliu. Pietų pasikviečiau Eiverę su Hope. Ir kol dar 
nepaklausei — šeštadienis priklausys vaikams, pažadėjau jiems filmų 
maratoną. Pirmadienį vyresnieji vėl keliasi ; mokyklą, o Merfis pra- 
dės lankyti darželį. Tai svarbus įvykis. 

— Žinoma. Tuomet kada galėtume artimiausiu laiku susitikti? 

— Gal kitą penktadienį. Ir tai, jei pavyks susirasti auklę. 

— Gerai, kitą penktadienį, — tarė Beketas ir užtvirtindamas jai 


lengvai pakštelėjo į lūpas. — Neapsigalvok. 


— Atleisk, bet vaikai... — Klerė žengtelėjo atgal, norėdama iš- 
eiti. — Net neįsivaizduoju, kiek mes čia užtrukome. Tiesiog sus/ojo 
laikas. 

— Nelabai ilgai. 


Beketas paėmė Klerės ranką ir ėmė vestis koridoriumi. 

— Čia tikra idilė, — tarė moteris. — Kai pagalvoju apie šį pas- 
tatą, mano galvoje be vargo gimsta vaizdiniai. Keisčiausia, kad iš tavo 
pasakojimų kuo puikiausiai įsivaizduoju tuos kambarius net nepavar- 
čiusi aplanko. Reikėjo man jį atsinešti, bet palikau knygyne. 

— Gal nubėkime jo pasiimti? 

— Ne, aš jau jaudinuosi, kaip ten mano berniukai. 

— Palauk. — Jiems pasiekus užpakalines duris, Beketas pa- 
skambino Raideriui. — Labas, kaip vaikai? 

— Puikiai. Du vyresniuosius pardavėm keliaujančiam cirkui už 
keturiasdešimt dolerių. Už neūžaugą gavom pakuotę alaus. Geras 


sandoris. 

— Ateisim po penkių minučių. 

— Gerai. Brolau, jie suvalgė tavo picą. Mažasis šlamštė aitriąsias 
paprikas kaip saldainius. 

— Luktelk, — tarė jis Raideriui ir kreipėsi į Klerę. — Kokia tau 
patinka pica? 

— Ketinau valgyti salotas, — bandė aiškinti Klerė, bet kai jis 
neatitraukė savo gilių mėlynų akių žvilgsnio, ji atsiduso. — Man pa- 
tinka tik „Peperoni“. 

— Užsakyk penkias „Peperoni“, — paliepė Beketas Raideriui. 

— Nupirksiu tau picą — tradicinį pirmojo pasimatymo atribu- 
tą. — Beketas įsikišo telefoną ir vėl paėmė Klerę už rankos. — Tavo 
vaikai maniškę suvalgė. 

— Apgailestauju. | 

— O aš — ne. Viskas kaip per pirmąjį pasimatymą. Lietus apri- 
mo. Gal duotum man raktus nuo knygyno? Tu gali grįžti į restoraną. 

— Nebijau lietaus. Be to, bus lengviau ir greičiau, jei knygyną 
atrakinsiu pati, nes žinau, kur viskas padėta. 

— Ar žinojai, kad Merfis mėgsta aitriąsias paprikas? — pasitei- 
ravo Beketas, jiems priėjus prie knygynėlio. 

— Jis viską mėgsta, — nusijuokė Klerė, kai Beketas čiupo ją į 
glėbį. Juokėsi ir toliau, nors lietaus lašai sušaldė odą ir permerkė plau- 
kus. — Beketai, tai nuostabus pirmasis pasimatymas. 


Beketas abejojo, ar tikrai įprastas pirmasis pasimatymas vyksta 
su trimis vaikais, kaulijančiais dvidešimt penkių centų monetų, glo- 
bėjus vaidinančiais broliais ir restorano savininke, vaizdo žaidimais ir 
žmonėmis, vis prieinančiais ko nors pasmalsauti apie svečių namus. 
Tačiau dabar jam viskas tiko. Be to, tokios aplinkybės nepakurstys 
visokių gandų. Beketui nerūpėjo miestelio paskalos; po galais, kaip 
tik tai ir yra kuras, varantis mašiną. Vis dėlto būtų gerai, kad jo asme- 
ninis gyvenimas būtų narstomas kaip įmanoma vėliau. 

Kai Klerė suskubo vestis vaikus, Beketo broliai jau buvo aptarę 
verslo planus. 

— Prašau, dar vieną žaidimą, — apsigimęs derybininkas Lia- 
mas nutaisė maldaujantį veiduką. — Mamyte, vieną vienintelį. Mes 
dar nepavargome... 

— Bet aš pavargau, daugiau nebeturiu dvidešimt penkių centų 
monetų, be to, jūs prižadėjote išsipirkti skolą, tad turite susitvarkyti 
kambarį. — Klerė prisimerkė pastebėjusi, kad Liamas akimis ieško 
Montgomerių užtarimo. — Net negalvok, kad vėl iškaulysi iš jų mo- 
netų. 

— Atleisk, drauguži, — Beketas iškėlė rankas. — Mamai niekas 
nesispyrioja. 

— Ūi, kokie jūs... — pradėjo Liamas, bet pritilo pamatęs, kad 
mama dar labiau prisimerkė. 

— Atrodo, Beketui, Raideriui, Ovenui ir Eiverei ketinai pasa- 
kyti kažką kita? 

Liamas gailiai atsiduso. 

— Ačiū už monetas, picą ir panašiai. 

— Kitąkart, kai žaisime „Space Crusade“, sutriuškinsiu tave, 
neūžauga! — šūktelėjo jam Raideris, ir Liamo akyse įsižiebė iššūkis. 

— Nieku gyvu! Numušiu žave. 

— Pirmyn, kariai, — sukomandavo Klerė berniukams. — Žy- 
giuot kartu su manim. 

Choru padėkoję ir atsisveikinę, vaikai su mama iššurmuliavo 
pro duris. 

Nutilus triukšmui, Ovenas griebė segtuvą ir sukišo dokumentus. 

.— Geriau eime į Beko butą, — pasiūlė Raideris. — Dievai žino, 
kas dar sugalvos čia užeiti ir privers mus sužaisti vėl kelis „Monster 
Bash“ raundus. 

— Gera mintis. — Ovenas pakilo ir parodė į Beketą. — Eik 
apmokėti sąskaitą. 

— Ei... 


— Turi pirmumo teisę. Susitiksime tavo skylėje. 

Kol Beketas valgė, jo buto raktus turintys broliai užvertė virtuvę 
alumi su bulvių traškučiais ir patogiai įsitaisė svetainėje. Kvailiukas 
drybsojo ant grindų, šlamšdamas picos likučius. 

— Tai ką, klijuojiesi prie Klerės? — atėjus Beketui, erzindamas 
nusišypsojo Raideris. 

— Nesiklijuoju. Tiesiog naudojuosi galimybe susitikinėti su ja 
darbo reikalais. 

— Klijuojiesi, — pilna burna traškučių suvebleno Ovenas. — 
Vis dar kaip vidurinėje esi pametęs dėl jos galvą. O dar kuri tas savo 
kvailas daineles apie sudaužytą širdį? 

— Atsiknisk. O tos dainos nebuvo jau tokios kvailos. 

— Buvo, — paprieštaravo Raideris. — Bet dabar bent jau ne- 
privalome klausytis, kaip bliauni jas koridoriuje. Beje, ar pastebėjai, 
kad Klerė turi tris priedus? 

— Žvilgsnis užkliuvo. Tai kas? 

— Tik pasitikslinau. Man jie patinka. Jie ne kokie vaikėzai ar 
robotai. 

— Kitą savaitę ją kur nors nusivesiu. Papietausime, nueisim į 
kiną, — Beketas prisistūmė kėdę ir čiupo alaus. 

— Kaip senamadiška ir nuobodu, — nusiviepė Raideris. 

— Galbūt, bet, manau, būtent to Klerei ir reikia. Nujaučiu, kad 
ji nebuvo pasimatyme nuo tada, kai sugrįžo į Bunsborą. 

— Paklausk Eiverės. Jos lipte sulipusios. 

— Gal taip ir padarysiu, — linktelėjo Beketas. 

— Tavim dėtas kino atsisakyčiau ir nusivesčiau ją papietauti į 
kokią nors vietelę, kur nereikėtų baimintis, kad jūsų stalelį tuoj tuoj 
apvers vaikai ar dar kas nors. Papietaukite ten, kur galėsite netrukdo- 
mai pabendrauti akis į akį. 

— Gal tu ir teisus, — sutiko Beketas. 

— Dabar, kai padėjome Beketui pradėti seksualinį gyvenimą, 
gal jau galime aptarti savus reikalus? 

— Gerai. — Paragintas Raiderio, Ovenas vėl atsivertė aplanką 


apie Hopę. — Rytoj susitiksite su ja akis į akį, tad šiek tiek paskai- 

tinėkite. Jei toji Hopė išties tokia, kaip dėl jos aikčiojama, tuomet 
ji — tikras lobis. Tolesnis klausimas, — jis ištraukė kelias brošiū- 
ras, — turime nuspręsti dėl dujinių židinių statymo registratūroje, 
„DAR“, „V X B“ kambariuose ir bibliotekoje. Susitariau su Tom- 
sonu. Kai apžiūrės, aptarsime, kurioje vietoje įrengsime dujų katilą 
ir kur išvedžiosime linijas. Tai užduotis pirmadieniui. Antradienio 
užduotis — kiemas: dizainas, grindėjai, akmuo grindiniui, tvoros tvė- 
rimas, medžių sodinimas, žodžiu, viskas. 

— Jau ėmiausi to, — tarė Beketas. 

— Todėl tau ir reikia čia būti antradienį ketvirtą. Ir mama su 
teta Kerole ateis. 

— Dar yra daugybė opių klausimų, — pridūrė Raideris. — Vie- 
nas jų — kaip spėsime nupirkti ir įrengti visas dujinio šildymo, vė- 
dinimo ir kondicionavimo sistemas bei iškviesti inspekciją patikrinti, 
ar viskas atitinka saugumo reikalavimus, kol neužklupo šalnos? 

— Kaip tik todėl kitą savaitę privalai susitikti su Maiku iš „Care 
Services“. Būtina kuo skubiau pradėti darbus. Aš ketinu susitikti su 
Liuteriu dėl turėklų, bet pirmiau turime apsispręsti dėl jų dizaino. O 
kur dar įėjimo durys... — tęsė Ovenas. 

Broliai pasidalino darbų sritis, kai kuriuos sujungė, tada įsitrau- 
kė į ilgokai užsitęsusią diskusiją apie techniką, persikėlusią į Beketo 
kontorą, mat buvo būtina remtis ten iškabintais projektais. 

Galų gale išvaręs brolius lauk, Beketas nusprendė, kad kitus 
projektus galės kurti ir atsigulęs. Bent vieną naktį jis troško galvoti 
tik apie Klerę. 

Jis bučiavosi su Klere. To troško beveik penkiolika metų. O neil- 
gai trukus, beveik po savaitės, ji visą vakarą priklausys tik jam. Reiktų 
paklausyti Oveno patarimo. Taip, gražūs, ramūs pietūs — truputis 
vyno, truputis pokalbių. 

Bet apie ką kalbasi žmonės, kurie vienas kitą pažįsta daugiau 
nei pusę savo gyvenimo? Kita vertus, yra tiek daug visko, ko jis apie 


Klerę nežino... 

Beketas priėjo prie lango ir žvelgdamas į sutemose skendinčius 
svečių namus mąstė, ką jis jau žino ir kas dar nutiks. 


Kitą dieną pečius prislėgė su darbu susiję galvos skausmai, pra- 
sidėję nuo statybos inspektoriaus vizito, kuris, pasak Raiderio, klai- 
dingai suprato kodus ir pareikalavo pakeisti jau tvirtai įstatytas lauko 
duris. 

Pusę dienos Heigerstaune aiškinęsis dėl nesusipratimo, paskui 
sugrįžęs į viešbutį Beketas sužinojo, kad plytelių tiekėjas supainiojo 
užsakymus ir vieno vonios kambario grindims pristatė ne tas plyteles, 
o kito rašto plyteles tiesiog pamiršo užsakyti. Po viso to dar sužinojo, 
kad plytelių klojėjas artimiausiu metu bus laisvas ir galės dirbti tik po 
šešių savaičių. 

Beketas nudrožė bėdavotis Ovenui, bet tas suaimanavo, kad po 
susitikimo su mechanikais dėl pastato priešgaisrinės sistemos jam 
skauda galvą ne mažiau nei broliui. 

Įsiutęs Beketas grįžo į savo biurą ir paskambino pardavėjui, su- 
painiojusiam užsakymus. Suteikęs tiekėjui dar didesnį galvos skaus- 
mą nei jo paties, vyras pagaliau pasijuto kiek geriau. Ištuštinęs koka- 
kolos skardinę ir išgėręs aspirino jis grįžo į viešbutį ir automobilių 
stovėjimo aikštelėje susitiko Oveną. 

— Kur važiuoji? — pasmalsavo jis. 

— Šiek tiek padirbėsiu dirbtuvėse. Raideris man sakė, kaip tie- 
kėjas sumovė plytelių užsakymą. Ryt kai kam išspardysiu subines. 

— Jau išspardytos. Metas skubiai pasitarti. Kur Raideris? 

— Kai paskutinį kartą mačiau, buvo ketvirtame aukšte. Nori, 
papasakosiu, ką sumaniau įrengti erdvėje šalia bibliotekos ir kokios 
idėjos neseniai šovė mamai? 

— Ne dabar. Eime. 

Broliai užtiko Raiderį ketvirtame aukšte montuojantį pagal už- 
sakymą pagamintas langų plokštes. 

— Idealiai tinka, — konstatavo Raideris. — Ir atrodo fantas- 
tiškai. 
Kvailiukas vikstelėjo uodega, tikriausiai tikėdamasis kokio ska- 


nėsto. 

— Bent jau vienas dalykas šiandien pavyko. 

— Gali nepasakoti. — Raideris nužvelgė brolius. — Ovenas tau 
pasakojo? 


— Pasakysiu Ovenui ir tau. Pirmiausia nieku gyvu nesivelkite į 
rietenas su statybos inspektoriumi, net jeigu jis ir tikras žioplys. 

— Ei, klausyk... 

— Ne. Tu, žinoma, buvai teisus, tačiau sukryžiavai špagas su 
apygarda, o šitai galėjo įklampinti visą mūsų projektą. Laukujės du- 
rys atitinka reikalavimus, visa kita irgi patvirtinta. Bet kitą kartą, kai 
kils konfliktinė situacija, leisk tvarkytis man arba Ovenui. Antra... 

— Duokš man kolos. — Raideris padėjo į šoną vinių šaudyklę ir 
išplėšė skardinę iš Beketo rankos. — Jei ketini skaityti paskaitą, man 
reikia pasistiprinti bent šiokiu tokiu maistu. 

Išgirdęs žodį maistas, Kvailiukas smarkiau sudavė uodega į grindis. 

— Jis mano. 

Raideris nužvelgė šunį. 

— Taigi, antra, — tęsė Beketas. — Kalbėjau su plytelių tiekėju. 
Tas subingalvis man bandė aiškinti, kad pagal mūsų užsakymą visą 
partiją jie turi pristatyti tik po savaitės, o tai absurdas, — nusispjo- 
vė Beketas. — Anot jo, visos pas juos užsakytos plytelės gabenamos 
kelias savaites. 

Ovenas stvėrė kokakolą iš Raiderio. 

— Šitie tiekėjai prisistatė su rekomendacijomis, išgyrė savo 
įmonę, save ir prisiekė, kad susidoros su darbu. Pamoka išmokta. 

— Nekaltinu tavęs. Prekiautojas susimovė. Taigi pasikalbėjau su 
firmos savininku, ir jis ne tik pakeis plyteles, kurioms už visus nepa- 
togumus pritaikys dešimties procentų nuolaidą, bet dargi jų sąskaita 
gausime tas, kurias pamiršo užsakyti. 


— Puikiai padirbėjai, — pasveikino Ovenas. 

— To irgi išmokau iš tėčio. Pardavėjo šikna išspardyta, kaip ir turi 
būti, įmonė įspėta, o tu atidžiai stebėsi, kad jie dar kartą nesusimautų. 

— Gerai. 

— Ir jie neklos plytelių. 

— Pala, pala... 

— Ne tu praleidai dvi valandas, klausydamasis visų tų atsipra- 
šinėjimų, įsiteikinėjimų ir kitokio šūdo, kuriais savininkas stengėsi 
išsisukti ir užgesinti konfliktą. Su tokiomis įmonėmis mes neben- 
dradarbiaujame. Pasiliksime su ja, nes dabar imtis ieškoti tokių pačių 
plytelių kitoje firmoje įvarytų dar didesnį galvos skausmą. Bet tik per 
mano lavoną iš mūsų jie gaus daugiau užsakymų. 

— Sutinku su Beku, — pritarė Raideris. 

— Pala. Mes turime nemažai specialių plytelių — stiklinių ir 
importinių, bus kuriami sudėtingi raštai. Mums reikia patyrusių klo- 
jėjų ir darnios komandos, kuri susitvarkytų su šiuo darbu. 

— Jau susitariau su kitos įmonės, kuri buvo palikusi savo vizitinę 
kortelę, savininku. Patikrinau tris jo pateiktas rekomendacijas — ta 
firma tikrai patikima. Jo atstovas netrukus užeis pasitikslinti dėl dar- 
bo specifikos. Tu su juo pasikalbėsi, — Beketas nurodė Ovenui. — Jei 
nuspręsi, kad jis nesusitvarkys, turėsi surasti kitą. Bet šią firmą mes 
privalome išspirti. Tai principo reikalas. 

— Žinai, koks jis, kai įsiunta, — paguodė Raideris Oveną. — 
Bet jis teisus. 

— Gerai jau, — Ovenas persibraukė ranka kaktą. — Jėzau... 

Beketas išsitraukė aspirino buteliuką ir padavė broliui. 

— Ačiū. 

— Tai ką ten norėjai pasakyti apie naujausius mamos sumany- 
mus? 

— Tau dar prireiks aspirino, — tarė Ovenas, užsigėręs table- 
tę kola. — Dabar, kai meno galerija persikėlė į kitą vietą, vietoj jos 
mama nori įrengti dovanų krautuvėlę. 


— Žinau. 

— Bet nežinai, kad ji to nori jau dabar. 

— Kaip tai dabar? Juk negalime vienu metu rūpintis ir svečių 
namais, ir dovanų parduotuve. 

Beketą. — Kaip tik ji ten su spalvų palete, užrašų knygele ir rulete. 

— Dėl Dievo meilės... — suaimanavo Beketas. — Kai jau at- 
rodo, kad vieną galvos skausmą numalšinai, prasideda kitas. Jūs irgi 
eisite kartu. Vienas jos neįtikinsiu. 

— Man patinka ir čia, — paprieštaravo Raideris. — Labai 
mėgstu ramybę ir dailidės amatą. 

— Tuomet atnešk plaktuką. Mums jo prireiks. 

Montgomeriams priklausė komercinės patalpos netoli Klerės 
knygyno. Per tuos kelerius metus jos ne kartą keitėsi. Pastaruoju metu 
čia veikė nedidelė meno galerija ir rėmelių parduotuvė, bet neseniai ji 
persikėlė į kitapus upės esančias didesnes patalpas. 

Priėję galeriją, pro vitriną broliai išvydo motiną vaikštančią po 
tuščias patalpas, prie sienų vis glaudžiančią spalvų paletę. 

Šūdas, pagalvojo Beketas. 

— Sveiki, berniukai, — jiems įėjus, pasisveikino Džastina. — 
Ką manote apie šią geltoną spalvą? Graži, šilta ir ne pernelyg ryški, 
kad nukreiptų dėmesį nuo paveikslų. 

— Klausyk, mama... 

— O kaipjjums toji siena? Pusę jos reikia nugriauti. Taip šiek tiek 
paplatėtų ta maža virtuvėlė. Likusią jos dalį skirsime įvairiems virtu- 
vės daikčiukams: moliniams indams, pjaustymo lentoms ir kitkam. 
Šitas duris reikia išimti ir palikti laisvą praėjimą. Galėsime pakabinti 
karoliukais siuvinėtas užuolaidas ar panašiai, o antrame aukšte... 

— Mama, mama, palauk, — nutraukė ją Beketas. — Viskas pui- 
ku, bet tu gal nepastebėjai, kad mes iki kaklo paskendę rūpesčiuose 
dėl ano pastato kitapus gatvės? 

— Čia visai nedaug darbelio, — Džastina maloniai nusišypsojo 


sūnui. — Tik kosmetinis remontas. 


82 


— Nugriauti sieną nėra... 

— Pusę sienos. Ji juk visai nedidelė. — Moteris pasilenkė pag- 
lostyti Kvailiuką, kuris meiliai glaustėsi prie jos kojos. — Svarbiau- 
sia — patalpą perdažyti. Na, dar vonios kambaryje reikia naujos 
praustuvės. Atsiųsi keletą vyrukų iš brigados ir tie greitai padarys. 

— Bet... 

— Juk nenorime palikti šios vietos tuščios, ar ne? — Džastina 
uždėjo rankas ant klubų ir apsisuko. — Čia įrengsime prekystalį, ant 
kurio padėsime kasos aparatą. Užteks nedidelio prekystalio, nereikia 
nieko prabangaus. Juk gali tokį sumeistrauti, ar ne, Ovenai? 

— Aš... Žinoma. 

— Bailys, — nusišaipė Beketas, kai mama nuėjo į spintos dy- 
džio moterų tualetą. 

— Ne didesnis už tave, brol. 

— Tualete reikia nedidelės praustuvės, naujo unitazo, gražaus 
veidrodėlio ir lempučių. Viskas. Perdažyti sienas ir pakabinti lempas 
čia bei viršutiniame aukšte. Oi, ir dar perdažyti fasadą. Juk tikrai ne- 
sunkiai suderinsime su savo darbais viešbutyje. 

— Mama, net jeigu ir paskirsime keletą darbininkų, kurie atliks 
visus tuos darbus, po to šioje krautuvėlėje turi kas nors šeimininkauti, 
rūpintis ištekliais ir... 

— Nesijaudink, viskuo jau pasirūpinta. Kalbėjausi su Madlena 
iš mūsų knygų klubo. Juk pažįsti Madleną Kramer? — užsidegusi 
tauškė Džastina. — Anksčiau ji dirbo mano galerijos Heigerstaune 
vadybininke. 

— Taip, aišku, bet... 

— Ji pažįsta visus vietinius menininkus ir amatininkus. Mes 
eksponuosime vietos menus, tokiu būdu parodydami, ką sugebame ir 
kas esame. — Džastina užsidėjo akinius nuo saulės, suskleidė spalvų 
paletę ir nusišypsojo. — Bus puiku. 

Dėl to Beketas negalėjo ginčytis. Su mama apskritai negali gin- 


čytis, nes ji sugeba nuginkluoti, prisipažino jis. 

— (Galėsime čia atsiųsti keletą darbininkų tik tuomet, kai suma- 
žės darbo svečių namuose. 

— Žinoma, mielasis. Raideri, ar turi laiko man padėti pamatuo- 
ti tą sieną? 


— Aišku. 
— Argi nebus smagu? — Džastina pasiuntė sūnums džiugų 
šypsnį. — Miesteliui pridėsime pajamų, vietiniams menininkams 


parūpinsime patogią susitikimų vietą, be to, išdėstysime nuorodas, 
kurios bus tiesiogiai susijusios su svečių namais, ir taip juos parekla- 
muosime dar iki atidarymo, — moteris vėl uždėjo rankas ant klu- 
bų. — Ar šįvakar kuris jūsų eina į pasimatymą? 

— O kas tam turi laiko? — sumurmėjo Ovenas. — Ne, ponia, 
ne aš. 

— Ir kaip aš sulauksiu anūkų? — nužvelgusi savo sūnus, Džas- 
tina gailiai atsiduso ir vėl pasilenkė paglostyti Kvailiuką. — Tai atei- 
kite pas mane pietų. Pakeliui į namus nupirksiu šviežių kukurūzų ir 
surengsiu jums puotą. 

Ir pažers mums dar tų savo naujausių — nuostabiausių — idėjų. 
Bet bala nematė, — pagalvojo Beketas. 

— Gerai, — sutiko jis ir žioptelėjo, kai pro duris galvą įkišo Klerė. 

— Sveiki. Šeimos susirinkimas? 

— Kuris buvo ką tik pertrauktas, — pajuokavo Džastina. 

— Oi, kaip čia viskas niūru. Gaila, kad galerija išsikrausto, bet 
žinau, platesnės erdvės Šeperdstaune jai bus tinkamesnės. 

— Jau nebeilgai atrodys niūriai. Būtent tavęs man ir reikia. — 
Džastina vėl išskleidė spalvų paletę. — Sakyk, ką manai apie šią sie- 
nų spalvą? 

— Man patinka. Šilta, saulėta, bet ne pernelyg ryški. Ar jau tu- 
rite naują šių patalpų nuomininką? 

— Mes esame naujieji nuomininkai. Spėju, kad pastaruoju metu 
nesikalbėjai su Madleina? 

— Nuo paskutinio knygų klubo susitikimo — ne. 


Kol Klerė šnekučiavosi su jo mama, kuri aiškiai buvo pama- 

loninta moters entuziastingo susižavėjimo, Beketas išėjo laukan ir 
atsisėdo ant knygyno laiptelių. 

Jei labai pasistengs, jie viską suorganizuos, suderins brigados 
darbo grafiką ir pristatys medžiagas. Čia reikia tik šį tą perprojek- 
tuoti, o tai nesuris labai daug laiko. Kadangi struktūriškai jie nieko 
nekeis ir patalpos po senovei liks mažmeninių prekių parduotuve, 
nereikės rūpintis jokiais naujais leidimais. Ovenas išrūpins verslo liu- 
dijimą ir sutvarkys visus likusius dokumentus. 

Jėzau, bet kaip suderinti laiką? Dirbti po darbo svečių namuose? 
Šūdina dienos pabaiga. Na, bent jau šiandien gausiu naminio maisto, 
pasiguodė Beketas. 

Su Klere laukan išėjusi mama pakartojo procesą, taikydama 
spalvų juosteles fasado sienai. Pastebėjusi ant laiptų sėdintį Beketą, ji 
suraukė antakius. 

— Vaikuti, atrodai kaip suspardytas šunelis. 

— Suknistai sunki diena. — Beketas priėjo prie mamos, o toji 
pakštelėjo jam į skruostą. — Na, gerai, susitiksime namuose. 

— Lauksiu. O dabar nuvežk Klerę namo. 

— Ne, nereikia. Aš mėgstu pasivaikščioti, — puolė atsisakinėti 
Klerė. 

— Kodėl eini pėsčia, kai iki tavo namų beveik mylia? — pasi- 
teiravo Beketas. 

— Ne daugiau kaip pusė mylios ir man patinka pasivaikščioti. 
Be to, šiandien sugedo auklės automobilis, todėl dėl visa ko palikau 
jai savąjį. Nenoriu, kad ji susisodintų berniukus ir važiuotų manęs 
pasiimti. 

— Tuomet aš tave nuvešiu. 

— Ne, tikrai nereikia vargintis. 

— Gali ginčytis su manimi, — tarė Beketas, — bet su ja ginčytis 
nėra prasmės. — Jis pabučiavo mamai į žandą. — Primink Raideriui 
ir Ovenui, kad užeis plytelių klojėjas. 

— Priminsiu. 

— Iki, vergų varove. 


6 skyrius 


= čiū, kad paveši, — prabilo Klerė, jiems žingsniuojant 
pikapo link. — Ypač todėl, kad atrodai baisiai nuvargęs. 

— Nesu baisiai nuvargęs, tik šią dieną lydėjo vieni nemalo- 
numai. 

— Rūpesčiai svečių namuose? 

— Ši diena man kainavo tiek daug nervų, kad verčiau jau bū- 
čiau visą dieną kalęs plaktuku, nei porą valandų kalbėjęs telefonu. 
Tikiuosi, tas pastatas bus vertas visų mūsų patirtų kančių, — pridūrė 
Beketas, žvelgdamas į viešbučio pusę. 

— Tikrai bus. O dabar dar prisidės ir dovanų krautuvėlė. Kaip 
žavinga. 

— Po pusmečio bus dar žavingiau. 

Beketas atidarė keleivio dureles, pakėlė nuo sėdynės bloknotą, 
storą aplanką ir seną nešvarų rankšluostį. 

— Krautuvėlę tereikia perdažyti, ar ne? — paklausė Klerė ir su- 
triko, kai atsisukęs Beketas nutaisė keistą miną. — Kas yra? 

— Pirmiausia, ją teks ne tik perdažyti, o kadangi reikalas susijęs 
su mano mama, tai gali neabejoti, kad ji sugalvos daugybę kitokių 
darbų. Antra, tu labai gardžiai kvepi. 


Kažkas pasignalizavo, ir apsižvalgęs Beketas atpažino vieną savo 

dailidžių, kuris pamojavo važiuodamas pro šalį. Klerė skubiai įsiropš- 
tė į pikapą. 

— Ar nepersigalvojai dėl pasimatymo penktadienio vakarą? 

— Ne. Alva bus laisva ir galės prižiūrėti vaikus. 

— Puiku, — apsidžiaugė Beketas, mėgaudamasis akimirka, 
kad Klerė sėdi jo automobilyje ir aptarinėja pasimatymą. — Sep- 
tintą tinka? 

— Kuo puikiausiai. 

— Puiku, — pakartojo Beketas, tada uždarė dureles, apėjo 
aplink ir įsėdo vairuotojo vieton. — Tai kaip jaučiasi berniukai, juk 
artėja rugsėjo pirmoji? 

— Liamas tik apie tai ir kalba. Merfis nekantrauja, ypač dėl 
to, kad nori nešiotis savo priešpiečių dėžutę su turboreindžeriais. O 
Haris vis dar apsimeta, kad jam nerūpi. 

— O kaip tu? — paklausė Beketas, kai išsuko iš stovėjimo aikš- 
telės, pravažiavo sankryžą ir pasuko į kairę. 

— Jau nupirkau vaikams batukus, kuprines, priešpiečių dėžutes, 
parkerius, rašiklius ir sąsiuvinius. Mokyklai viskas parengta, todėl jau 
galiu atsikvėpti. Merfiui pradėjus lankyti darželį, atkris daugybė rū- 
pesčių, susijusių su vaiko priežiūra, taigi gyvenimas palengvės. 

— Tačiau tavo balse jaučiu „bet“... 

— Atrodo, vos prieš penkias minutes vežiojausi Mertį veži- 
mėlyje, o dabar jis jau lankys darželį. Haris įpusės pradinę mokyklą. 
Neįtikėtina. Taigi pirmadienio rytą aš juos nuvešiu, grįšiu namo ir iš 
širdies išsiverksiu. 

— Visuomet spėliojau, kodėl mūsų mama taip džiaugdavosi, 
mums einant prie mokyklinio autobuso. 

— Tas džiaugsmas aplanko tik gerai išsiraudojus. 

— Supratau. 

Beketas sustojo prie Klerės namo greta jos automobilio. 

— Deja, negaliu pakviesti tavęs pietų, nes laukiu Eiverės su 
Hope. 

— Viskas gerai. Šiandien visi pietausime pas mamą. 

— Bet jei turi minutėlę... — pradėjo Klerė ir akimirką sudvejo- 
jusi pasiryžo baigti, — gali užeiti išgerti ko nors šalto. 

— Turiu minutėlę. — Beketas pasilenkė per Klerę ir atidarė 
dureles, o pats liko gėrėtis jos pilkšvai žalių akių spindesiu. — Kaip 
malonu būti šalia tavęs ir neapsimetinėti, kad to nenoriu. 

— Keista žinoti, kad tu to nori. 

— Keista gerąja ar keistai blogąja prasme? 

— Gera ir keista, — atsakė Klerė ir išlipo. 

Beketas ne itin gerai žinojo Klerės namą, nes buvo lankęsis čia 
tik kelis kartus. Kadaise, kai ji tik nusipirko šį namą, nusamdė Rai- 
derį atlikti kai kuriuos darbus, ir jis, užėjęs pasidomėti kaip einasi, 
padėjo jam pritvirtinti knygų lentynas. Vėliau Klerė buvo surengusi 
kelias iškylas, tad jis matė galinį namo kiemą ir virtuvę. Bet nežinojo, 
kaip ši vieta atrodo įprastą dieną. Būtent tuo jį visada labiausiai do- 
mindavo pastatai, kuriuose žmonės gyvena ar dirba. O dabar tai ypač 
domino dėl Klerės. 

Namo priekyje Klerė buvo pasisodinusi įvairių gėlyčių, kurios 
jau buvo kiek apvytusios, o pievelės lopinėlis prašėsi nušienaujamas. 
Reikėtų pasisiūlyti pagelbėti. 

Namo durys buvo nudažytos mėlynai, o viduryje įmontuotas 
žalvarinis keltiško mazgo durų plaktukas. 

Atvėrus duris Beketas pateko tiesiai į svetainę, kurioje stovėjo 
nedidelė sofa mėlynais ir žaliais dryžiais bei kelios žalios kėdės. Visą 
sieną užėmė knygų lentynos, kurias kažkada pats padėjo sumontuoti. 
Jis nudžiugo pamatęs, kaip gražiai ji išdėstė knygas, šeimos nuotrau- 
kas ir suvenyrus. 

— Eime į virtuvę, — pasiūlė Klerė. 

Beketas stabtelėjo mažo kambariuko, ant kurio sienų puikavo- 
si plakatai ir žemėlapiai, tarpduryje. Spalvingos patalpos lentynose 
buvo gausu žaisliukų, dar antra jų tiek mėtėsi ant grindų. Beketas dar 
pastebėjo apvalius vaikiškus sėdmaišius, mažus staliukus ir iš kaladė- 


lių pastatytus rūmus. 

— Kaip miela. 

— Čia jie mokosi dalintis žaislais ir nesipainioja man po akimis. 

Jie praėjo tualetą, sumaniai įspraustą po laiptais, ir pateko į vir- 
tuvę, kurioje kontrasto įspūdį kūrė tamsaus ąžuolo spintelės ir balti 
virtuvės įrankiai. Ant šaldytuvo buvo prisegti vaikų piešiniai ir kaž- 
koks grafikas, šalia viryklės stovėjo bufetas, o ant jo buvo padėtas me- 
dinis dubuo su šviežiais vaisiais. Prie apskrito medinio stalo stovėjo 
keturios kėdės. 

— Trumpam atsiprašysiu. Noriu pasisveikinti su vaikais, — pa- 
sakė Klerė ir priėjusi šūktelėjo per pertvarą. — Sveiki, vaikinai! 

Beketas išgirdo šūksnius ir pastebėjo, kaip nušvito Klerės veidas. 

— Klere, kodėl nepaskambinai, kad tave parvežčiau? — sudu- 
deno žemas moteriškas balsas. 

— Nesirūpink, mane parvežė. 

Beketas išgirdo atitraukiamą kėdę ir pamatė Alvą Raidenur, ei- 
nančią pertvaros link. Ši moteris mokė jį algebros pirmame kurse ir 
baigiamaisiais metais. Vyras pastebėjo, kad jai ant nosies pūpso tie 
patys akiniai sidabriniais rėmeliais, o gražiai nubalę plaukai vis taip 
pat susukti į kuodelį. 

— Beketai Montgomeri, nežinojau, kad dirbi taksistu? 

— Nuvešiu jus, kur tik panorėsite, ponia Raidenur. Jums netik- 
sės joks taksometras. 

Moteris atidarė pertvarą ir berniukai pasileido prie Klerės, api- 
berdami ją klausimais, naujienomis apie per dieną patirtus nuotykius 
bei nusiskundimais. 

Alva išlingavo paskui vaikus, tada kumštelėjo Beketui petį. 

— Tai kada gi bus baigti tie svečių namai? 

— Dar reikės palūkėti, bet kai tik bus, aš asmeniškai jums apro- 
dysiu. 

— Tu man žiūrėk. 

— Ar reikia pataisyti jūsų automobilį? 


— Ne. Mano vyras jau nuvarė į dirbtuvę. Kaip tavo mama? 

— Užimta ir kasdien vis užimtesnė. 

— Taip ir turėtų būti. O kam būtų lengva su tokiais tinginiais 
kaip jūs? — nusijuokė moteris. — Klere, jau ketinu eiti. 

— Parvešiu jus namo, ponia Raidenur. 

— Gyvenu tik už poros namų, Beketai. Ar atrodau kaip ligonė? 

— Ne, ponia. 

— O jūs, berniukai, — ištarė ji mokytojos balsu, ir visi trys vai- 
kai nutilo, — leiskite savo mamai atsikvėpti. Kai kitąkart pasimatysi- 
me, turėsite man viską papasakoti apie savo pirmąją dieną mokykloje. 
Liamai, surink savo mašinėles svetainėje. 

— Bet juk Merfis... 

— Tu jas ten nunešei, tu turi ir surinkti, — moteris pamojo 
Klerei. — Gerai, išeinu. 

— Ačiū, Alva. 

— Oi, pamiršau pasakyti. Pažadėjau berniukams sausainiukų su 
pienu, jei jie bent pusvalandį nesipeš. Jie pažadą tesėjo. 

— Bus sausainiukų su pienu. 

— O tu šiandien pešeisi su broliais? — Alva kreipėsi į Beketą. 

— Pastarąjį pusvalandį — ne. 

Moteris sukikeno ir išėjo. 

— Nori pamatyti mano turboreindžerius? — Merfis patampė 
Beketo rankovę. 

— Turi Nenugalimąjį reindžerį iš „Mistinių jėgų“? 

Merfio akys išsiplėtė. Jis tik linktelėjo ir staigiai išrūko iš kam- 
bario. 

— Nusiplauk rankas! — pavymui šūktelėjo Klerė. — Jūs irgi, jei 
norite sausainių, — tarė ji kitiems berniukams. 

Akivaizdu, kad jie norėjo, nes bėgte pasileido į vonią. 

— Dabar prisidirbai, — atsisuko Klerė į Beketą. — Iurborein- 
džeriai — naujausia Merfio manija. Jis turi jų figūrėles, vaizdo dis- 
kus, pižamą, marškinėlius, kostiumą, mašinėles. Balandžio mėnesį, 
kai buvo jo gimtadienis, mes net surengiame šventę turboreindžerių 


tematika. 

— Kai buvau kokių dvylikos, žiūrėjau juos per televizorių ir 
nuolat kartojau, kad tai — niekalas. Bet tik vaidinau. 

Kalbėdama Klerė išėmė iš bufeto mažas lėkštutes ir padėjo ant 
stalo. Beketas pastebėjo, kad jos — su turboreindžeriu, Žmogumi-voru 
ir Erniu. 

— O kas būsiu aš? 

— Atsiprašau? — nesuprato Klerė. 

— Ar nenusipelniau sausainių su pienu ir superherojų lėkštutės? 

— O, žinoma, — aiškiai nustebusi Klerė grįžo prie bufeto ir 
ištraukė dar vieną lėkštutę. — Hanas Solo. 

— Tobula. Kartą per Heloviną jau buvau persirengęs Hanu 
Solo. 

— Kiek tada tau buvo? 

— Dvidešimt septyneri, — atsakė Beketas ir mėgavosi, maty- 
damas besijuokiančią Klerę. Kai ji atnešė lėkštelę su sausainiais ir ant 
stalo padėjo keturis mažus spalvotus puodelius, jis paėmė jos ran- 
ką. — Klere... 

— Atnešiau visus, — nutraukė Merfis, atsitempęs baltą plas- 
tikinę dėžę, pilną superherojų figūrėlių. — Žiūrėk — turiu Didįjį 
Morfiną, Džiunglių furiją ir net Nenugalimąjį. 

— Vaikine, tai tikrai fantastiška kolekcija, — Beketas pritūpė ir 
paėmė vieną iš reindžerių. 

— Žinau, — sulinksėjo plačiai išplėtęs akis Merfis. 


NSE 


Beketas paviešėjo Klerės namuose apie valandą. Ji norėjo jį išbu- 
čiuoti jau vien dėl to, kad toks draugiškas vaikams. Nė akimirką ne- 
atrodė, kad nuobodžiauja, klausydamasis berniukų pasakojimų apie 
superdidvyrius, jų galias, padėjėjus ir priešus. 

Bet Beketas jos nepabučiavo. 

Žinoma, jis manęs nepabučiavo. Juk būtų atrodę tikrai keistai, 

kai aplink zuja trys vaikai, pagalvojo Klerė, prie kepsnio sudėjusi aly- 
vuoges, ketvirčiais supjaustytas bulves ir apibarsčiusi viską priesko- 
niais. Paskui, pasidėjusi pjaustymo lentą taip, kad matytų vaikus ir 
Beketą, smulkiai sukapojo česnaką viščiuko marinatui. 

Vaikai buvo laimingi, kad suaugęs vyras žaidžia su jais vaikiškus 
žaidimus. Žinoma, jie turi senelius — jos tėtį ir Klinto tėtį, kuris 
kartais aplanko, taip pat Alvos vyrą Džo. Bet nė vienas nėra jų tėčio 
amžiaus. Taigi vaikams tai buvo tikrai maloni valandėlė. 

Pietų metas praslinko, bet nieko tokio. Vaikai pavalgys šiek tiek 
vėliau. Vakare būtų visai smagu užkąsti pavėsinėje, o po to prieš mie- 
g3 jie dar galės truputį padūkti. 

Klerė sumaišė produktus, užpylė marinatą ant viščiukų krūtinė- 
lių, uždengė puodą ir prisėdo. 

Ji mėgavosi valgio ruošimu, kieme girdėdama berniukų balsus 
ir kaimynų šuns lojimą, įkvėpdama aromatų, sklindančių iš orkaitės 
ir už virtuvės lango vešinčio mažo darželio. Šis jai priminė, kad dar 
turės išravėti piktžoles ir nuimti šiek tiek derliaus. O skalbinius šian- 
dien jau teks išmesti iš galvos, nes vakar jie užsibuvo „Vestoje“. 

Kai mudu su Beketu pasibučiavome, prisiminė Klerė. 

Kaip kvaila, kad ji tiek mąsto apie tą bučinį. Tačiau Beketas — 
pirmasis jos bučiuotas vyras nuo tada, kai mirė Klintas. 

Na, tiksliau, antras, jei prisimintume mamos kaimyno sūnų, to- 
bulai mielą finansininką, dirbantį Bransvike. Klerė nuėjo su juo į tris 
pasimatymus, iš kurių du buvo paskaninti gan maloniais bučiniais. 
Tačiau tai nė vienam jų neįskėlė didesnės kibirkšties ir neišaugo į jokį 
gilesnį susižavėjimą. 

Vėliau dar buvo pasimatyme su Lorės tetos draugu, nekilnoja- 
mojo turto agentu iš Heigerstauno. Puikios išvaizdos ir įdomus vyras, 
tačiau apsėstas minčių susigrąžinti jį palikusią žmoną. Vienas pasi- 
matymas ir vienas saldus atsisveikinimo bučinys. Po to vyrukas netgi 
atsiuntė jai gėlių su atsiprašymu, kad visą vakarą kalbėjo tik apie savo 


buvusiąją. 

Ir kaip seniai tai buvo? — skusdama morkas mąstė Klerė. Kai 
ji buvo sutarusi papietauti su finansininku, dieną prieš Haris nukrito 
nuo triratuko ir išsimušė priekinį dantį. Tada jam buvo maždaug pen- 
keri. Dieve mano, daugiau nei prieš trejus metus, suvokė moteris. 

O su agentu ji susitiko dieną po to, kai perkėlė Mertį iš kūdikio 
lovytės į dviaukštę lovą berniukų kambaryje. Tada jam buvo treji me- 
tukai. Vadinasi, daugiau nei prieš dvejus metus. 

Ar šitai rodė, kad laiką Klerė matuoja pagal mažus įvykius jos 
vaikų gyvenime, ar tai, kad daugiau nei dvejus metus ji net negalvojo 
apie pasimatymus? 

Klerė įtarė, kad ir viena, ir kita. 

Moteris jau pasiruošė virti viščiukus vyne ir žolelėse, kai išgirdo 
atidaromas priekines duris. 

— Atėjome su dovanomis, — pasigirdo Eiverės balsas. 

— Aš čia! — šūktelėjo Klerė ir išbėgo pasitikti. — Hope, atro- 
dai fantastiškai, — ji stvėrė draugę į glėbį. 

Šiuose žodžiuose nebuvo nieko pataikaujamo. Hopė išties spin- 
duliavo elegancija, nors dėvėjo paprastą vasarišką sijoną ir aitriosios 
paprikos spalvos parauktą palaidinukę. 

— Man irgi gera tave matyti, — Hopė taip pat suspaudė draugę 
glėbyje. — Kaip ilgai nesimatėme. Oi, kažkas nerealiai kvepia. 

— Pietūs, kuriuos netrukus valgysime. Oi, saulėgrąžos? — Kle- 
rės veidas dar labiau pražydo. 

— Negalėjau atsispirti. 

— Ačiū, aš jas dievinu. Nagi, eime vidun. 

— O kurgi mano vyrukai? — Hopė sutraškino maišeliu, kurį 
atnešė Klerės berniukams. 

— Mieloji, juk žinai, kad neprivalai pirkti jiems dovanų. 

— Betgi aš noriu. Tai man suteikia ne mažiau džiaugsmo nei 
jiems. 

— Ponios, atnešiau vyno. — Eiverė ištraukė iš krepšio bute- 
lį. — Jis suteiks džiaugsmo ne tik man, bet ir mums visoms. Nagi, 


atkimškime ir pradėkime vakarėlį. 

Kol Eiverė atkimšinėjo vyną, į namą subėgo berniukai ir apspito 
Hopę, kuri juokdamasi dalijo jiems dovanas. Vaikai dievina Hopę 
ir be dovanų, pagalvojo Klerė. O ji tikrai atrodo stulbinamai. Sek- 
suali išvaizda derėjo su žemu balsu, griežtai kirpti tamsūs plaukai ir 
kirpčiukai tiko prie jos išraiškingų skruostikaulių ir didelių akių. O 
figūra, kurią, kaip Klerė žinojo, Hopė netingėdama kasdien treniravo, 
atrodė ir atletiška, ir moteriška. 

— Dieve mano, ji tokia graži, — tarė Klerė Eiverei. 

— Žinau. Jos lengva neapkęsti. — Draugė padavė Klerei taurę 
vyno. — Bet mums tai nekliudo. Mes ją mylim, nepaisydamos to 
nepaprasto grožio. Privalome ją įkalbėti dirbti svečių namuose. 

— Bet jei Hopė nuspręs, kad tas darbas jai nepatinka? 

— Viskas bus gerai. Nujaučiu, kad Hopė nėra laiminga gyven- 
dama Kolumbijos apygardoje. 

— Tu tikra aiškiaregė, — nusišaipė Klerė, bet pajuto, kaip bjau- 
risi tuo apgailėtinu niekšeliu, kuris paliko jų gražuolę draugę. 

— Ji man išsitarė, kad planuoja ieškotis darbo Čikagoje arba 
kraustytis atgal į Filadelfiją. O aš žinau, kad ji to neturėtų daryti. 
Hopė privalo gyventi čia, su mumis. 

— Na, aš padarysiu viską, ką galėsiu. Labai stengsiuosi išgir- 
ti viešbutį ir Montgomerius, bet galutinį sprendimą vis tiek priims 
ji, — pažadėjo Klerė ir rankomis apglėbė Eiverės liemenį. — Bet 
tikrai būtų šaunu, jei čia gyventų abi mano geriausios draugės. 

Kaip gera, pagalvojo Klerė, kai trise sėdėjo prie stalo, kurio vidu- 
ryje švietė saulėgrąžos, ir mėgavosi jos ruoštais pietumis. Berniukus ji 
išleido palakstyti, idant mažyliai sudegintų kalorijas ir išsišėltų. 

— Nakčiai uždėsiu užtvarą. 

— Gal nori, kad padėčiau berniukus ten privilioti? — pasisiūlė 
Eiverė. 

— Ačiū, ir pati susitvarkysiu. 

— Gerai, nes po tokių gardžių pietų, ledų ir žemuogių nesu 
tikra, ar dar galiu pasijudinti. 

Klerė pasišaukė sūnus ir, be abejo, sulaukė verkšlenimų bei pro- 
testų. 

— Mes buvome susitarę, — priminė ji vaikams. — Palinkėkite 
labos nakties. 

Visgi jie pakluso, tad atsisveikino su mamos draugėmis ir nuėjo, 
nuleidę galvas ir vilkdami kojas lyg vedami prie ešafoto. 

Kai Klerė grįžo, draugės jau buvo nukrausčiusios stalą. 

— Neprivalėjote to daryti, bet labai džiaugiuosi, kad padarė- 
te. — Klerė klestelėjo atgal į kėdę ir pasičiupo taurę vyno, kurią Eive- 
rė vėl buvo pripildžiusi. — O, kaip gera. Būtų nuostabu, jei galėtume 
taip pietauti kada tik panorėjusios. 

— Eiverė man čiulba apie tuos svečių namus nuo tada, kai tik 
čion atvykau. 

— Na, o dabar mano eilė, — tai tarusi Klerė ištiesė nugarą ir 
pasilenkė arčiau. — Tai kur kas daugiau nei svečių namai. Manau, jie 
turės jų šilumą ir žavesį, sumišusį su viešbučio-butiko prašmatnumu. 
Apžiūrėjau dalį ir pajutau jų dvasią, mačiau medžiagų pavyzdžius ir 
baldų bei įrenginių fotografijas. Esu be galo sužavėta. 

— Reikės gyventi ten, kur dirbsiu, — atsilošė Hopė. — Dėl to 
mano galvoje kirba daugybė prieštaringų minčių. 

— Hope, bet juk tu gyvenai „Wickham“ viešbutyje? 

— Tas tiesa, — negalėdama paneigti fakto, moteris atsikvėpė. — 
Misteris Niekšelis ir Panelė Silikoninė Krūtinė oficialiai susižadėjo. 

— Jie vienas kito verti, — suniurnėjo Eiverė. 

— Aha. Beje, praėjusią savaitę toji panelytė įsiveržė į mano ka- 
binetą, norėdama aptarti vestuvių planus, mat šventę jie planuoja su- 
rengti viešbutyje. 

— Kokia kalė, — užjautė Eiverė. 

— Vėlgi aha, — tarstelėjo Hopė ir susidaužė taurėmis su drau- 
gėmis. — Vakar mane išsikvietė bosas, norėdamas aptarti besibai- 
giančią darbo sutartį. Kai atsisakiau ją pratęsti, jis pasiūlė didesnę 
algą, bet aš pasiūlymą atmečiau ir išrėžiau, kad ketinu išeiti iš darbo. 
Jis atrodė nuoširdžiai priblokštas. 

— Nejau jis rimtai tikėjosi, kad liksi dirbti po to, kai jo sūnus 
šitaip su tavimi pasielgė? 

— Akivaizdu, kad taip. Kai jis pagaliau suvokė, jog nejuokauju, 
padvigubino algą, — draugės vėl susidaužė taurėmis. — Padarė tą nė 
nesudvejojęs. Tai suteikė neįtikėtino pasitenkinimo. Ne mažiau nei 
„Ačiū, bet ne“ tėškimas tiesiai jam į akis. To pakako, kad įsiutęs jis 
mane paleistų net nesibaigus darbo sutarčiai. 

— Tai jis tave a//eido? 

— Ne, neatleido, — nusišypsojo Hopė. — Mes paprasčiausiai 
susitarėme: kadangi po kelių savaičių vis tiek išeisiu, tai galiu išsi- 
kraustyti jau dabar. Taigi, viskas baigta. 

— Gerai jautiesi? — Klerė uždėjo Hopei ant peties ranką. 

— Kuo puikiausiai. Kitą savaitę manęs laukia darbo pokalbis 
Filadelfijoje, vėliau — dar vienas Čikagoje, o trečias — Konektikute. 

— Pasilik su mumis. 

— Tikrai rimtai svarstau šią galimybę, — Hopė suspaudė Kle- 
rės ranką. — Kitaip nė nebūčiau atvykusi. Turiu pripažinti, kad mane 
intriguoja, ką daro tie žmonės. Noriu pamatyti, kaip atrodys svečių 
namai, kai viskas bus baigta, pajusti to pastato atmosferą. Galimybė 
gyventi šalia tavęs ir Eiverės labai vilioja, tačiau privalau įsitikinti, 
kad darbas man tobulai tinka. 

— Jis tau tinka kaip ir šis „Akris“ kostiumėlis. Patikėk mani- 
mi, — Eiverė pamerkė akį. — Pamatysi. 

— Mėgstu šį miestelį, tiksliau, man visada patiko čia leisti laiką, 
kai dienai ar dviem atvažiuodavau. Betgi papasakokite daugiau apie 
tuos Montgomerius. Eiverė man jau nušvietė pagrindinius faktus: 
mama, trys sūnūs, tėvo netekę prieš maždaug dešimt metų, kai jis 
ėmėsi rangovo verslo. Jie valdo keletą pastatų miestelyje ir užmies- 
tyje. 

— Montgomeriai išgelbėjo tą svečių namų pastatą. Kadangi at- 
rodė visiškai nušiuręs, buvo ketinama jį nugriauti. O tai būtų nusi- 
kaltimas. 

— Prisimenu, kaip jis atrodė, kai lankiausi čia paskutinį kar- 
tą, — sutiko Hopė. — Restauracijai Montgomeriai turėjo išleisti 
krūvą pinigų. 

— Jie turi gerą akį ir yra talentingi. Visi trys — labai gabūs dai- 
lidės ir baldžiai. Beje, jie sumeistravo ir šią pavėsinę. 

— Raideris — vyriausias brolis, — tęsė Eiverė. — Jis vadovauja 
šiam projektui. Ovenas rūpinasi detalėmis, formuoja brigadą, tariasi, 
dalyvauja posėdžiuose ar bent daugumoje jų. Beketas — architektas. 
Apie šį gali daugiau papasakoti Klerė, kadangi jis puoselėja jai šiltus 
jausmus. 

— Tikrai? — Hopė išlenkė antakį. 

— Tikrai, — patvirtino Eiverė, Klerei nė nespėjus išsižioti. — 
Jiedu jausmingai bučiavosi tame vaiduoklių pamėgto pastato kori- 
doriuje. 

— Rimtai? Pala, sakai, vaiduoklių pamėgto pastato? Nagi, pra- 
šau pasakokite viską iš eilės, — Hopė sumojavo rankomis, lyg valytų 
klasės lentą. — Pirmiausia apie Beketą Montgomerį. Tiesa, kartą jį 
trumpai mačiau Eiverės restorane, bet viskas, ką galiu prisiminti, kad 
jis — tikras saldainiukas. 

— Saldainiukas — labai tinkamas apibūdinimas, bet Klerė gali 
papasakoti daugiau detalių, nes su juo bučiavosi. 

— Nereikėjo man tau pasakoti apie tą vakarą, — plykstelėjo 
Klerė. 

— Bet tai nekeičia fakto, kad jis — tikras gražuolis, beje, kaip ir 
jo broliai. Beketas gyvena ir turi kabinetą virš mano restorano. 

— O, teisingai, teisingai. Dabar jau prisiminiau. Ten pat buvau 
susitikusi ir Oveną. Kadangi mačiau du iš trijų, tai galiu patvirtinti, 
kad Montgomerių vyrukai — tikri saldainiukai. 

— Raideris irgi paveldėjo tuos pačius genus. Na, bet grįžkime 
prie Beketo, — Eiverė pamerkė Klerei. — Jis baigė Merilando uni- 
versitetą, vasarą prisidėdavo prie šeimos verslo, porą metų dar dirbo 


asistentu vienoje Heigerstauno firmoje. Dabar jis yra „Montgomerių 

šeimos rangovų“ bendrasavininkis ir architektas, bet prireikus visada 
čiumpa ir įrankių diržą. Beje, šis jam puikiai tinka. 

— Tai gal tu turėtum su juo susitikinėti? — vyptelėjo Klerė. 

— Beketas niekada nežiūrėjo į mane tokiomis šunyčio aki- 
mis, — Eiverė vėl nusišypsojo per vyno taurę. — Klerę jis įsimylėjęs 
dar nuo vidurinės. Pats taip jai sakė. 

— Ak.. 

— Žinau, — Eiverė švelniai plekštelėjo Hopei per ranką. — 
Penktadienio vakarą jie eis į pasimatymą. 

— Kur? 

— Nežinau, — Klerė pasisuko kėdėje. — Tikriausiai kur nors 
papietausime. Jis ateis septintą. 

— K3 apsivilksi? 

— Nežinau. Jėzau, net nežinau. Jau turbūt užmiršau, kaip tai 
daroma. 

— Mes čia tam, kad padėtume tau, — užtikrino Hopė. — Ap- 
žiūrėsime tavo spintą ir išrinksime ką nors tinkamo. 

— Kažin ar turiu ką nors, kas tiktų pasimatymui. Ten tik kas- 
dieniai ir darbo drabužiai, kuriuos dėviu knygyne. 

— Man labai patinka tavo drabužiai, — nesutiko Eiverė. 

— Na, nuspręsime apžiūrėjusios. Jei tikrai nerasime tokių, ku- 
riais liktum patenkinta, trauksime apsipirkti. 

— Aš labai užsiėmusi ir... 

— Klere, juk esi buvusi su manimi parduotuvėje, — kalbėdama 
Hopė iškėlė pirštą. — Turėjai įsitikinti, kad per dvidešimt minučių 
sugebu surinkti visą komplektą, įskaitant batus, aksesuarus ir apati- 
nius drabužius. 

— Ji turi talentą, — patvirtino Eiverė. — Matot, kaip smagu? 
Jei Hopė gyventų čia, galėtume kur kas dažniau tą daryti. Hope, tau 
reikia persikraustyti. Kol baigs restauruoti svečių namus, galėsi gy- 
venti pas mane. Šaunumėlis, vėl galėtume būti kambario draugės. Per 
tą laiką pažinsi šią vietą, žmones, nuodugniau apžiūrėsi viešbutį, kol 


dar nepradėjai jame dirbti. 

— Judvi visada mėgote ateitį piešti hiperbolizuotai. Juk aš tų 
svečių namų dar net nemačiau. Ir net jeigu pajusiu, jog trokštu juose 
dirbti taip, kaip trokštu naujų Manolo Blaniko batelių, nėra jokios 
garantijos, kad Montgomeriai mane pasamdys. Kiek žinau — mama 
ir sūnūs gali gana greitai pajusti man neapykantą. 

— Taip nebus, Hope. Jie pernelyg nuovokūs, ypač Džastina, — 
Eiverė pasukinėjo taurę. — Ar girdėjai apie dovanų krautuvėlę? 

— Šiandien joje lankiausi. Tai pastatas šalia knygyno, — paaiš- 
kino Klerė nesupratusiai Hopei. — Jų nuomininkas ten veikusią ga- 
leriją iškėlė į kitą vietą, ir Montgomeriai nusprendė patalpose įrengti 
dovanų krautuvėlę, kuri populiarins vietinių menininkų kūrybą. Su- 
sies ją ir su svečių namais. 

— Puiki mintis. 

— Jie jų tikrai nestokoja, — patikino Eiverė. 

— Papasakok man apie tą vaiduoklį. 

— Tai moteris, mėgstanti magnolijas. Tai viskas, ką žinau. 

— Originalioji namo dalis yra seniausias akmeninis miesto pas- 
tatas, pastatytas tūkstantis septyni šimtai devyniasdešimt kažkelin- 
tais metais. Taigi toji moteris galėtų būti iš pastarųjų dviejų šimtų 
metų laikotarpio. Reiktų pasiūlyti Ovenui išsiaiškinti. Jis labai mėgs- 
ta kaupti, sisteminti ir analizuoti informaciją. 

— Ovenas — vienintelis iš brolių, su kuriuo kalbėjausi. Susida- 
riau įspūdį, kad jis labai pedantiškas. Ar ta magnolijų mylėtoja sukėlė 
kokių nors rūpesčių? 

— Nieko panašaus negirdėjome. Tikrai būčiau girdėjusi, nes 
viešbutyje dirbantys darbininkai dažnai valgo mano restorane, o kavą 
ar knygas perka pas Klerę. Patikėk manimi, darbininkai kalbasi be- 
veik apie viską. Bet kai ryt apžiūrėsi patalpas, galbūt pati akis į akį 
susidursi su tuo vaiduokliu. Klere, turėtum eiti kartu. 

— Nemanau, jog Montgomeriai pageidautų, kad po jų namus 
bėgiotų trys berniukai, — paprieštaravo Klerė, atitraukusi žvilgsnį 


nuo savo sodelio, kuris skendėjo vakaro žaroje. — Be to, ten nesaugu. 

— Ilgai neužtruksime. Gal paprašyti Frenės, kad pusvalandį pa- 
saugotų tavo berniukus? 

— Leisk pagalvoti. Galėčiau palikti vaikus pas mamą, bet turi- 
me dar daug ką nuveikti, kad tinkamai pasiruoštume mokyklai, be to, 
manęs laukia galybė sodo ir namų ruošos darbų. 

— O jei dešimtą? Susitiksime prie įėjimo. 

— Gal... — Klerė skubiai mintyse perkratė savo dienotvarkę. — 
Jei suspėsiu, ateisiu. 

— To ir pakanka, — daugiau nespaudė Hopė. — O dabar pa- 


žaiskime kortomis. 


T skyrius 


aip buvo sutarta, Ovenas atvyko į „Vestą“ pusę dešimtos, deg- 
damas smalsumu susitikti ir pasikalbėti su Hope. Nekantraujanti išgirs- 
ti šeštadienio įvykių posūkius, bet pažadėjusi nesikišti Eiverė užsiėmė 
įprasta rytine ruoša — įjungė orkaites ir ėmėsi gaminti padažus. Įėjus 
Ovenui, Hopė sėdėjo prie bufeto, gėrė kavą ir sklaidė savo užrašus. 

— Hope? — Ovenas perėmė portfelį į kairę ranką ir ištiesė de- 
šiniąją. 

— Ovenai, — paspaudė ranką Hopė. 

— Malonu jus vėl matyti. Ačiū, Eivere. 

— Viskas bendram labui, — mirktelėjo restorano savininkė. — 
Nori kavos? 

— Būtų puiku. Atsinešiu pats. — Ovenas prisipylė puodelį ir 
įsidėjo cukraus. — Atsisėskime prie stalelio, — pasiūlė jis Hopei. — 
Kaip sekėsi kelionė? 

— Ačiū, neblogai, — padėkojusi moteris persėdo į kitą vietą ir 
ėmė vertinti Oveną taip pat, kaip ir šis ją. — Išvykau ganėtinai anksti, 
kad išvengčiau spūsčių. 

— Dažnai Kolumbijos apygardoje nesilankau, ir viena to prie- 
Žasčių — būtent spūstys. — Oveno veide pasirodė lengva šypsenėlė, 


sušvelninusi vyro bruožus. — Bunsbore viskas vyksta gerokai lėčiau. 

— Tiesa. Gražus miestelis, — Hopė apdairiai išlaikė neutralų 
balso toną. — Kai atvažiuoju aplankyti Eiverės su Klere, visada mė- 
gaujuosi buvimu čia. 

— Persikraustyti į Bunsborą iš Džordžtauno — milžiniška per- 
maina, — pastebėjo Ovenas. 

Eina aplink, pagalvojo Hopė. Ji mokėjo šį žaidimą. 

— Man reikia permainų. Prikelti, rekonstruoti tokį seną pastatą 
kaip svečių namai turėjo kardinaliai skirtis nuo darbų, kokius teko 
vykdyti „Montgomerių šeimos rangovams“. Jūsų firma restauravo 
daug kitų senų pastatų, įskaitant ir šį, kuriame dabar sėdime, tačiau 
nė vienas jų neprilygsta viešbučio užmojams. Tai turėjo būti didelis 

iššūkis. 

— Toks ir buvo. 

— O svečių namų ne tik su savo poreikiais, bet ir su nematomais 
gyventojais valdymas tikriausiai irgi gan skiriasi nuo įprasto viešbu- 
čio savininko vaidmens? 

Kas čia ką klausinėja? — šyptelėjo Ovenas ir nusprendė, kad 
Hopė jam patinka. 

— Labai ilgai apie tai mąstėme, derinome vizijas ir pagaliau 
sutarėme dėl konkrečios. Mes pasiryžę paversti ją tikrove. 

— O kodėl svečių namai? — pasmalsavo Hopė. 

— Lažinuosi, domėjotės šio pastato istorija. 

— Taip, bet ji nepaaiškina, kodėl jūsų šeima susikūrė šią savitą 
viZiją. 

Šnekėdamas Ovenas ją atidžiai nužiūrinėjo. Kaip pradžiai, 
Hopė turi gana daug privalumų, nusprendė. Triuškinamai puiki iš- 
vaizda, kuria ji mokėjo pasinaudoti. Griežtas plaukų kirpimas išryš- 
kino dideles akis. Raudono kostiumėlio modelis pabrėžė dailią figūrą 
ir bylojo apie savitvardą bei valdingą charakterį. Didelės aistringos 
moters akys kontrastavo su išlaikyta laikysena. Neblogas derinys. 

— Pačioje pradžioje tai buvo užeiga, kur keliautojai galėjo už- 


valgyti, pernakvoti ir pailsinti savo žirgus. Laikui bėgant, mainėsi ir 

pastato šeimininkai, kurie vis ką nors keisdavo ir pervadindavo, ta- 
čiau ilgiau nei šimtmetį čia veikė svečių namai. Gerbdami istoriją, 
mes šį pastatą vėl paversime svečių namais, tačiau jie bus pritaikyti 
dvidešimt pirmam amžiui. | 

— Mane jau informavo apie kai kurias detales, — nusišypsojo 
Hopė, galutinai tirpdydama Oveno nepasitikėjimo ledukus. 

— Čia vyksta įdomių dalykų. Ši vieta turi daug ką pasiūlyti 
lankytojams. Antietamo mūšio vieta, Kristalų urvai, istorinis Harper 
Ferio miestelis. Tačiau šiuo metu turistams net nėra kur apsistoti. Kai 
duris atvers mūsų svečių namai, pritrauksime daugybę žmonių, kurie 
norės čia pavalgyti, apsipirkti, apžiūrėti miesto įžymybes ir apylinkes. 
Trokštame, kad jie šioje gražioje vietoje ne tik patirtų unikalių įspū- 
džių, bet ir išsivežtų prisiminimus apie išskirtinį aptarnavimą. 

— Prašmatnu, individualu, istoriška. Kambarius pavadinti lite- 
ratūrinių personažų vardais — tikrai įdomus sumanymas. 

— Įsimylėjėlių porelių vardais. Kiekvienas kambarys išsiskirs 
savo charakteringu kvapu ir atmosfera. Poros yra pagrindinė vieš- 
bučio klientūra. Norime pritraukti jaunavedžius, kurie čia galėtų 
praleisti savo medaus mėnesį, poreles, švenčiančias vestuvių sukaktis 
ir kitokias ypatingas progas. Pasistengsime sukurti tokią įsimintiną 
viešnagę, kad čia pabuvoję žmonės pasakotų apie ją savo draugams ir 
norėtų vėl sugrįžti. 

Gal jau pakaks apie mus, pagalvojo Ovenas, pildamasis kavos. 

— Pagal gyvenimo aprašymą jūs tikrai tinkama svečių namų 
šeimininkės darbui. 

— Ar šeimininkei privaloma gyventi darbo pastate? 

— Svečių namų neįmanoma tinkamai prižiūrėti per atstumą. 
Šeimininkei skirsime kambarį ketvirtame aukšte. Jame yra du mie- 
gamieji, svetainė, vonia ir nedidelė virtuvėlė, tačiau šeimininkė galės 
laisvai naudotis pagrindine virtuve ir skalbykla. 

— Tai šeimininkė ar šeimininkas dar turės ir maistą gaminti? 


— Tik pusryčius. 

— Numanau, kad norėsite daugiau. Kai apsistoji nakvynės na- 
muose, norisi naminių sausainių, bandelių, vyno su sūriu ir panašių 
dalykų. 

— Tai būtų malonus priedas. Reikėtų tai apsvarstyti. 

— Eiverė pakišo mintį apie maisto pristatymą į numerį, jei kar- 
tais svečias nenori niekur eiti. 

— Gera mintis, — Ovenas žvilgtelėjo į praviras virtuvės du- 
ris. — Jos restorano valgiaraštį galėtume įtraukti į svečių namų pas- 
laugų paketą. Gera mintis, — pakartojo jis ir užsirašė. 

— Ovenai, turiu dar daugybę praktinių klausimų apie budėjimo 
grafiką, užmokestį, laisvadienius, viešbučio priežiūrą, skalbimą, biu- 
džeto tvarkymą, remonto išlaidas ir taip toliau. Žmogui, kuris imsis 
tų namų šeimininko pareigų, tikrai prireiks asistento. Niekas negali 
dirbti dvidešimt keturias valandas, septynias dienas per savaitę, pen- 
kiasdešimt dvi savaites per metus. 

— Tuomet pakalbėkime apie asistentą, — pasiūlė Ovenas, bet 
Hopei nespėjus nė išsižioti į restoraną įplaukė Džastina Montgomeri 
žalsvais akiniais nuo saulės, priderintais prie palaidinukės. Ji pamojo 
Eiverei ir nudrožė tiesiai prie Oveno ir Hopės stalelio. 

— Laba diena, jūs tikriausiai Hopė? Aš — Džastina Montgo- 
meri, — prisistatė ji, paspausdama Hopei ranką ir brūkštelėdama per 
petį Ovenui. — Na, tai kaip sekasi? 

— Daugybė klausimų, — atsakė Ovenas. — Ir daugybė naujų 
idėjų. 

— Jūs jau turite puikių idėjų. — Hopė pasisuko kėdėje, kad su- 
sitiktų su Džastinos žvilgsniu. — Esu nustebinta, kiek daug smulkių 
detalių jau apgalvojote. Kaip žmonės, iki šiol neturėję nieko bendra 
su viešbučių verslu, esate parengę tikrai stebėtinai išsamų planą. 

— Mes apklausėme mėgstančius keliauti giminaičius, draugus 
ir pažįstamus, koks būtų jų svajonių viešbutis. Numanau, kad kai ati- 
darysime svečių namus, dar susidursime su galybe dalykų, kuriuos 
reikės išspręsti, bet tikiuosi, kad sulig atidarymu būsime įgyvendinę 
didesnę tos svajonių viešbučio vizijos dalį. 

— Džastina, gal galiu pasiūlyti kavos? — šūktelėjo Eiverė 

— Ačiū, bet verčiau išsitrauksiu ko nors gaivinančio iš šaldik- 
lio. — Džastina energingai atvėrė šaldiklio dureles ir tęsė: — Pabu- 
dau šeštą ir mano smegenys tiesiog negalėjo išsijungti. Nors visas po- 
pierizmas, darbuotojų paieška ir kitokie formalumai — Oveno sritis, 
pamaniau, kad užlėksiu bent minutėlei ir apibūdinsiu, kokio tiksliai 
žmogaus mes ieškome. 

— Suprantu. 

— Be abejo, mums reikia reprezentatyviai atrodančios, energin- 
gos ir ištvermingos darbuotojos, mokančios elgtis su klientais. Bet 
jūs tikrai nebūtumėte taip ilgai išdirbusi „Wickham“ viešbutyje, jei 
neturėtumėte visų šių savybių. Tačiau mes pageidaujame dar dau- 
giau. — Stebėdama Hopės reakciją, Džastina atkimšo dietinės kolos 
buteliuką. — Svečių namų šeimininke ar šeimininku privalo dirbti 
žmogus, kuris įleis čia savo šaknis ir žiūrės į viešbutį bei šį mies- 
telį kaip į savo namus. Dėl to jis jausis laimingesnis darbe ir kartu 
labiau stengsis. Dėl kitų smulkmenų susitarsime, tačiau būtina są- 
lyga — nuoširdžiai dirbti. Arba įsimylėsite šią vietą, arba ne. Kitaip 
nieko neišeis. Ovenas mano, kad svečių namų šeimininkei svarbiau- 
sia — gebėti įtraukti į kompiuterį kambarių rezervavimo duomenis, 
tvarkingai pildyti apskaitą ir mokėti išsisukti, dėl turistų antplūdžio 
pristigus numerių. Numanau, kad jūs ne tik sugebate tai ir dar šimtus 
kitų subtilybių, kitaip Eiverė su Klere nebūtų man jūsų rekomenda- 
vusios. Bet čia — ne tik verslas. Mūsų svečių namus būtina apgaubti 
meile. Patys suteikiame jos pakankamai, tad noriu būti tikra, kad ir 
Jūs padarysite tą patį. 

— Nežinau, ar esu jums tinkamas Žmogus, — atsargiai pratarė 
Hopė, — kaip ir nežinau, ar ši vieta tinkama man, nes šiuo metu 
mano gyvenime vyksta didelės permainos. Bet tikrai žinau, kad mane 
tai domina. Aš jau įsimylėjau jūsų sumanymą ir tikslus. 

— Tai jau pradžia, — sužibo Džastinos akys. — Gal eime ap- 
Žiūrėti pastato? Kitas detales su Ovenu aptarsite vėliau. 

— Tikrai norėčiau jį pamatyti. 

— Netrukus prie jūsų prisidėsiu! — šūktelėjo Eiverė. — Tuoj 
turėtų ateiti Franė, tad atlėksiu iškart, kai tik ji pasirodys. 

— Eime pro galines duris, — kildamas iš vietos Ovenas pasiėmė 
portfelį. — Raideris su Beketu turėtų pasirodyti po poros valandų. 

— Teks daug ką įsivaizduoti, — perspėjo Džastina, jiems išėjus 
laukan. — Įdėjome daug darbo ir paaukojome marias laiko, tačiau 
liko dar daugybė neįgyvendintų detalių. 

— Suprantu, juk tai — milžiniškas projektas. Įspūdingos akme- 
ninės sienos, — pastebėjo Hopė, jiems įėjus į viešbučio teritoriją. 
Kieme mėtėsi skalda ir šlamo paketai, tačiau balkonai su bandžos 
formos kuoleliais atrodė daug žadančiai. 

Jiems pasukus į vestibiulį, Džastina ėmė pasakoti apie grindų 
plyteles, stalus, paveikslus ir gėles, o tada visi pralindo pro plačią arką į 
būsimojo valgomojo patalpą. Rudos ir baltos kesoninės lubos, lakuoti 
mediniai stalai be staltiesių, ant kiekvieno — po vazą su gėlėmis. Ga- 
linėje sienoje palikta atvira nedidelė originalaus akmens arka, šalia jos 
— išdrožinėtas bufetas. Palubėje kybojo geležiniai sietynai su ąžuolo 
lapų motyvais ir apvaliais spalvoto stiklo gaubtais, panašiais į giles. 

Nors regėjo nedažytas sienas ir dar neapdorotas grindis, ant ku- 
rių mėtėsi krūvos medžiagų, iš Džastinos pasakojimo Hopė mintyse 
jau susikūrė visiškai baigtos patalpos vaizdą. Jai dingtelėjo, kad prie 
tų nuostabių langų reikėtų pastatyti dar keletą staliukų. 

Grupelė žingsniavo toliau, kur atsivėrė dar daugiau atviro 
akmens sienų, praėjo pro patalpas, kuriose bus skalbykla ir biuras, o 
tada pasuko į virtuvei skirtą erdvę. 

Klausydamasi Džastinos pasakojimo, Hopė stengėsi įsivaizduo- 
ti, kur stovės tamsaus medžio su stiklu spintelės, kurios kontrastuos 
su balta orkaite, granito stalviršiu ir nerūdijančio plieno įrankiais. 

— Ar virtuvėje nebus durų? 

— Ne. Paliksime atviras angas, — patvirtino Džastina. Moteris 
kilstelėjo ant pakaušio akinius nuo saulės, susikišo rankas į kišenes 
ir atidžiai peržvelgė patalpą. — Norime, kad svečiai pasijustų kaip 
namie tą pačią akimirką, kai tik įžengs pro duris. Iš šaldytuvo jie bet 

kada galės pasiimti šaltų gėrimų. Jis visada bus pilnas mineralinio, 
gazuoto vandens, sulčių. 

— Čia kaip mini baras, tik didesnis? 

— Panašiai. Svečiai galės imti ką panorėję ir mes už tai nepra- 
šysime atskiro mokesčio. Visos atskiros paslaugos bus įskaičiuotos į 
kambario sąskaitą. Jei jie panorės puodelio kavos, o tuo metu svečių 
namų šeimininkė bus užimta, patys galės jos išsivirti arba prisipilti iš 
kavos automato, kurį pastatysime bibliotekoje. Visada stovės dubuo 
su šviežiais vaisiais arba sausainiais. 

— Hopė jau siūlė idėją apie sausainius, — prisiminė Ovenas. 

— Puiku, vadinasi, mes mąstome panašiai. Hope, atsipalaiduok 
ir jauskis kaip namuose. 

Kažkas Hopės viduje sušilo ir toji šiluma pasklido dar plačiau, 
visiems trims įžengus į registratūrą. Per daugybę dėžių ir įrankių 
nedaug ką buvo galima pamatyti, bet vėl ėmus pasakoti Džastinai, 
moters galvoje užgimė vaizdiniai. Priešais dujinį židinį stovės pora 
žalsvų cilindro formos kėdžių. Čia bus įrengtas ilgas pagal užsakymą 
pagamintas informacijos stalas, skirtas svečių namų šeimininkei. Ply- 
telėmis klotos grindys nusitęs virtuvėje ir koridoriuje, o iš visų langų 
sklis šviesa. 

Hopė žinojo, kad pateikė visus praktinius klausimus apie įsire- 
gistravimą, kompiuterius, sandėlius, apsaugą, bet kai apžiūrėję pirmą 
aukštą jie lipo aukštyn, ji suprato, kodėl Montgomeriai įsimylėjo šią 
vietą. 

— Atrodo, mano Beketas su Raideriu dirba ketvirtame aukšte, 
— spėjo Džastina. — Gal lipkime ten ir apžiūrėkime viešbučio šei- 
mininkės kambarį? Sykiu susipažinsite ir su likusiais mano šeimos 
nariais. 

— Puiku, — neprieštaravo Hopė ir pasiekusi ketvirtą aukštą 
pajuto vos vos suspurdančią širdį. 

— Čia — „Elizabetos ir Darsio“ numeris, — parodė Džasti- 
na. — Abu priekyje esantys kambariai turi balkonus, išeinančius į 
pagrindinę gatvę. 

Akimirką Hopei dingtelėjo, kad užuodė magnolijas. Ji jau buvo 
bekišanti galvą į kambarį, kai krūptelėjo, Eiverei pašaukus iš apačios: 

— Ar jūs viršuje? 

— Lipam į ketvirtą aukštą, — atsakė Ovenas. 

— Užtrukau ilgiau nei maniau, — atkopė uždususi Eiverė.— 
Hope, tai ką manai apie šią vietelę? 

— Milžiniškos, detaliai apgalvotos patalpos. Mačiau tik nejga- 
liesiems pritaikytą kambarį ir svečių miegamuosius pirmame aukšte. 
Dabar apžiūrėsim ketvirtą aukštą. 

— Pamatysi, kaip atrodo tavasis kambarys. 

Hopė linktelėjo ir pajuto kūną apimantį malonų drebuliuką. 
Lipdama laiptais ji prisilaikė laikinų turėklų ir staiga atitraukė ranką, 
nes turėklo metalas suskystėjo. Ką čia fantazuoju? — sudrausmino ji 
save. 

— Štai čia bus viešbučio šeimininkės butas, — ranka mostelėjo 
Džastina. — O ten, kur kažkas dirba, mansarda. 

Hopė stabtelėjo. Ji išgirdo švilpesį, vinių šaudyklės pokšėjimą ir 
tada išvydo jį. Kadangi pro kambario langus plieskė saulė, negalėjo 
įžiūrėti vyro veido, tačiau visa povyza išdavė jo sumanumą ir jėgą, su 
kuria jis valdė vinių šaudyklę. Vyras darbavosi prie tokios pat me- 
dienos, iš kokios apačioje ji regėjo pagamintus langų apvadus. Tada 
nuleido šaudyklę ir nusišluostė prakaitą. 

Jis pažiūrėjo į ją ramiomis, vertinančiomis akimis. Kažkur ne- 
toliese pasigirdo kitos vinių šaudyklės pokšėjimas. Prabilo Džastina, 
juos supažindindama, bet Hopei ėmė spengti ausyse. Ji išgirdo vyro 
vardą ir atsikvėpė, kad tai ne Beketas. 

Raideris. 

Vyras ištiesė pleistru užklijuotą, nuospaudomis išmargintą plaš- 
taką ir tvirtai spustelėjo Hopei ranką. 

— Kaip laikotės? 

— Gerai, ačiū, — atsakė mergina, nors tuo smarkiai abejojo. 
Vaizdai ėmė lietis, ji pajuto tvinksėjimą galvoje ir kylantį karštų. Hopė 
panoro kuo greičiau prisėsti ir išgerti ko nors labai šalto. 

— Mieloji, ar gerai jautiesi? — išgirdo ji Džastinos balsą, sklin- 
dantį tarsi iš gilaus tunelio. 

— Tikriausiai šįryt per daug išgėriau kavos, — sumurmėjo 
Hopė. — Nedidelė organizmo dehidratacija. 

Raideris priėjo prie šaldytuvo ir ištraukė vandens buteliuką. — 
Tai rehidratuokis, — tarė jis, paduodamas Hopei. 

— Ačiū, — pratarė ši ir tą pat akimirką pastebėjo šuniuką — 
mielą rudį, kuris ją tyrinėjo palenkęs galvą. — Kokia miela deta- 
lė, — tarė stengdamasi vienu mauku neišgerti pusės butelio. — Turiu 
omeny sienų plokštes. 

— Taip, mums jos pavyko. 

— Velnias, man baigėsi šaudmenys. Gal gali... — berdamas žo- 
džius įbėgo Beketas ir nutilo, išvydęs Hopę. — O, laba diena. 

— O čia — Beketas, — pristatė Džastina. — Mes aprodome 
Hopei pastatą. 

— Labas. Atrodo, prieš porą metų matėmės kokias penkias se- 
kundes. Sveika atvykusi į mūsų svečių namus. Aš ką tik iš ten, kur gali 
būti tavasis numeris. Taigi... Klerė ne su tavimi? 

— Skambinau jai prieš čia ateidama, — tarė Eiverė. — Ji užtru- 
ko savo knygyne. Kažkokie nesklandumai dėl interneto. 

— Prieš eidami į šeimininkės kambarį, apsižvalgykime liku- 
sioje mansardos dalyje, — mirktelėjo Džastina. — Čia — svetainė. 
Balkonas tęsiasi iki pat koridoriaus galo, į kurį galima patekti ir pro 
jo duris. Tarp jo ir pačiame gale esančio miegamojo įrengtas vonios 
kambarys. 

— Milžiniškos erdvės, — aiktelėjo Hopė. — Slankiojamoji sie- 
na tiesiog puiki. 

— Mano sūnaus architekto darbas. Ten bus dušas, spintelė su 
dviguba praustuve — šioje pusėje, o vonia — kitoje. O štai ten — visas 
grožis. Ketiname kloti sudėtingą plytelių raštą su mozaikos detalė- 
mis. Sienose įmontuosime prabangias krištolines žvakides su šlifuoto 


nikelio akcentais. Miegamajame stovės platus, įmantriai išpjaustytas 

baldakimas su puošniomis pakojomis, šalia — daili kėdė. Žodžiu, 
šiuolaikiškumo ir senojo pasaulio derinys. 

Hopę apėmė nuojauta, kad Montgomeriai šią erdvę tikrai pa- 
vers tokia nepaprasta, kad jai mažai kas beprilygs. Aprimusi ji nu- 
sekė paskui Džastiną į; kambarį koridoriaus pradžioje — būsimąjį 
namų šeimininkės butą. Vėl nuostabūs langai. Virtuvė nedidelė, bet 
Ovenas teisus — didesnės jai ir nereikės. Nedidelė ir svetainė, tačiau 
Hopė akimirksniu greitai sumąstė, kaip be didelių pastangų suteiks 
jai jaukumo ir patogumo. Netgi kartu su antru miegamuoju čia nėra 
tiek vietos, kiek jos dabartiniuose namuose, be to, ten nėra balkono, 
o svarbiausia — galimybės matyti šiuos didelius, nuostabiai įrengtus 
svečių namus. 

Erdvės daugiau nei pakankamai, pagalvojo Hopė, žvalgydamasi 
po apartamentus. Jie dvigubai didesni nei pirmasis jos butas, buvęs 
keturių aukštų pastate be lifto. 

Siaura erdvė nebūtų problema. Be to, jai nereikės darbo kabine- 
to, nes jį turės apačioje. O jei norėtų ką nors atsivesti, tai... 

Pala, ir kada gi ji nusprendė, kad nori čia gyventi ir dirbti? 

— Gražūs, praktiški ir, vėl pasikartosiu, — puikiai išplanuoti 
kambariai. 
dauji spalvas, ir sienas perdažysime, — nusišypsojo Džastina. — 
Dabar galime apžiūrėti kitus apartamentus. Čia — „Baterkapės ir 
Vestlio“ numeris. Jis turi atskirą įėjimą iš lauko. 

— Mielai jį apžiūrėsiu, — neprieštaravo Hopė. 

Viskas, ką iki tol regėjo, Hopei paliko itin gerą įspūdį, tačiau ji 
puikiai žinojo, kad būtina dar nuodugniai apgalvoti, išsiaiškinti tam 
tikras darbo specifikos detales ir susitarti dėl termino. Tai bus kar- 
dinalus gyvenimo pokytis — Žmonių, vietos ir karjeros prasme. Ji 
negali priimti tokio sprendimo, visko labai gerai neapgalvojusi. 

— Tai bus nuostabi vieta, — susižavėjusi tarė Hopė ir dar kartą 
apsižvalgė. — Kiekvienas kambarys ypatingas ar bent jau toks bus. Ir 


patį pastatą gaubia kažkokia nenusakoma, itin šviesi aura. 

— Ar galėtum jį pamilti? — pasiteiravo Džastina. 

Vos nepratrūkusi juokais, Hopė papurtė galvą. 

— Man rodos, jau myliu. 

— Ar norėtum čia dirbti? 

— Mama, mums tikrai reikia... — įsiterpė Ovenas. 

— Palauk, — Džastina mostelėjo ranka. 

— Taip, — tarė Hopė su baime, bet jautė esanti visiškai tuo 
tikra. — Tikrai noriu. 

— Tuomet tu priimta. 

Eiverė sukliko iš džiaugsmo, ėmė šokinėti, čiupo į glėbį apstul- 
busią Hopę ir apsuko ją ratu. Tada sugriebė Džastiną ir padarė tą 
patį. Kai prisiartino prie Oveno, šis protestuodamas iškėlė rankas. 

— Čia — mergaičių žaidimai. 

Juokais supykusi, Eiverė plekštelėjo jam per petį. 

— Hope, aš tokia laiminga, tokia sujaudinta, — ji vėl apkabino 
draugę. 

— Aš... Ponia Montgomeri, jūs nejuokaujate? — išlemeno Hopė. 

— Vadink mane Džastina. Dabar tu — mūsų dalis. Esu dėl ta- 
vęs visiškai tikra. Gal susitikime „Vestoje“, tarkim, pusę pirmos? Iš- 
gersime vyno ir aptarsime detales. 

— Taip, žinoma, — sutiko vis dar priblokšta Hopė. 

Kažkas pabeldė į duris. 

— Nebuvau tikra, ar dar rasiu jus čia, — įkišo galvą Klerė. — At- 
leiskite, kad užtrukau. Jei vienas dalykas šįryt pavyko, tai trys — ne. 
Ar jau apžiūrėjai namus? 

— Kiekvieną kambarį, — tarė Eiverė, šypsodamasi kaip beprotė. 

— Tai gerai. 

— Galiu tau aprodyti tuos, kurių dar nematei, — pasiūlė Džas- 
tina, uždėjusi Klerei ant peties ranką. — Bet pirma pasisveikink su 
naująja svečių namų šeimininke. 

— Tu? Tikrai? Tikrai? O, Hope! 

Hopė mėgino įteigti sau, kad jaučiasi apsvaigusi tikrai ne dėl to, 
kad ką tik priėmė vieną svarbiausių savo gyvenimo sprendimų, labiau 

vadovaudamasi jausmais ir instinktais nei analize ir intelektu, o todėl, 
jog Klerė ją taip suspaudė glėbyje, kad vos įstengė kvėpuoti. 

Kadangi moterys be paliovos tauškė, Ovenui trūko kantrybė ir 
atsiskyręs jis vėl užkopė į ketvirtą aukštą. Mansardoje rado brolius, 
kurie aptarinėjo, kaip geriau kabinti praustuvę. 

— Mama ją pasamdė. 

— Estetiškiau atrodys, jei... Ką tu pasakei? — Žiobtelėjo Beketas. 

— Pasakiau, kad mama pasamdė Hopę Bomont. 

— Ką turi omeny pasamdė? — Raideris staigiu judesiu suskleidė 
ruletę. — Ji juk negali taip paprastai imti ir pasamdyti. 

— Na,ji tai padarė, — Ovenas persibraukė plaukus. — Per tuos 
džiaugsmo šūksnius ir strakaliojimus negalėjau įterpti nė žodelio, 
ypač kai dar prisidėjo ir Klerė. 

— Klerė čia? — atkuto Beketas. 

— Nenukreipk temos, — pyktelėjo Raideris. — Ovenai, kaip 
galėjai leisti, kad tai nutiktų? 

— Ei, nekark ant manęs visų šunų. Hopė tikrai kvalifikuota, 
bet... 

— Ji tokia kvalifikuota, kad metė prašmatnų viešbutį, kur savo 
žinioje turėjo personalą ir gaudavo pinigų kaip šieno. Jėzau, ta mies- 
čionė palypėjo tik kelis laiptelius, o atrodė taip, lyg tuoj tuoj ap- 
alps, — Raiderio balse pasigirdo pasibjaurėjimas. — Atėjo į statybų 
teritoriją apsiavusi penkių colių aukštakulniais ir kostiumėliu. Dėl 
Dievo meilės... 

— Na,ji juk rengėsi darbo pokalbiui. 

— Gera viešbučio šeimininkė — pati svarbiausia darbuotoja ir 
viena pagrindinių šio verslo sėkmės priežasčių. Tu ir mama pasikalbė- 
jote su ta panelyte vos penkias minutes, ir ji jau valdo svečių namus. 

— Ryte per darbo pokalbį „Vestoje“ kalbėjausi su ja beveik va- 
landą, neskaitant dar netrumpo pokalbio telefonu anksčiau. Skaičiau 
Hopės gyvenimo aprašymą ir patikrinau visus duomenis, — kuo la- 
biau Raideris raukėsi, tuo labiau Ovenas linko į motinos pusę. — Ji 
labai protinga ir puikiai išmano šį verslą. Išklausinėjo manęs tokių 

detalių, apie kurias mes dar nė nepagalvojome, taip pat pateikė įdo- 
mių pasiūlymų. 

— Patarti lengva, bet įgyvendinti — visai kas kita. O kas, jei 
koks klientas išpils kavą ant grindų? Ar ji tam kviesis ūkvedę? Mes 
jos neturime. | 

— Ar tu bent skaitei Hopės gyvenimo aprašymą? — atkirto 
Ovenas. — Ji dirba nuo šešiolikos metų. Dar mokydamasi vidurinėje 
įsidarbino padavėja. 

— Ir kas čia tokio? Tai buvo vidurinėje, o dabar yra dabar. Ar 
mes jau neturime nei patariamojo, nei sprendžiamojo balso? 

— Paklausk mamos, — atrėžė Ovenas. — Bet jei teks balsuoti, 
aš palaikysiu mamą, — šiuo argumentu jis sutvirtino savo poziciją, 
dėl kurios anksčiau dar kiek dvejojo. 

— Tiesiog nuostabu. O tu, Bekai? — Raideris dūrė pirštu į brolį. 

— Taip, Beketai, — tarpduryje pasigirdo Džastinos balsas. — O 
kaip tu? 

Visi sustingo, įskaitant ir Klerę, atėjusią su Džastina. Nors ji 
traukėsi atatupsta ir ketino nepastebėta nulipti žemyn, Džastina cap- 
telėjo už rankos. 

— Viskas gerai, Klere. Mes ilgai neužtruksime. Akivaizdu, kad 
Raideris turi nusiskundimų dėl mano pasirinkimo. Kaip suprantu, 
Ovenas jų neturi? 

— Aš galbūt būčiau... Ne, neturiu, — apdairiai nusprendė jis. 

— Beketai? 

Prispaustas Beketas žvilgtelėjo į mamą, į Klerę, paskui vėl į 
mamą. 

— Kalbėjausi su ja vos minutėlę. Kaip ir sakė Raideris, šios pa- 
reigos — pačios svarbiausios. Bet skaičiau Hopės gyvenimo aprašy- 
mą ir sutinku su Ovenu — ji turi daugiau kompetencijos nei reikia. 
Akivaizdu, kad Hopė tau padarė labai didelį įspūdį, antraip nebūtum 
Jos samdžiusi. Taigi... manau, turime svečių namų šeimininkę. 

— Tada nutarta. Dabar nuvesiu Klerę į „Baterkapės ir Vestlio“ 
numerį, bet prieš tai kai ką pasakysiu. Jums, kvailiai, labai pasisekė, 

kad Hopė viso šito neišgirdo, kitaip būtų persigalvojusi, nes tikrai 
nesutiktų dirbti su trim priekabiais storžieviais. O tau, — Džastina 
kreipėsi į Raiderį, — duodu šešias savaites, kad atsiprašytum manęs 
už tai, jog suabejojai mano sprendimu. 

— Mama... 

— Viską pasakiau, — nutraukė ji ranka. — Eime, Klere. 

Sumišusi Klerė nepratarė nė žodžio ir nuskubėjo įkandin Džas- 


tinos. 

— Puiku, — sumurmėjo Beketas, trindamasis veidą. — Tiesiog 
puiku. 

— Atrodo, mes turime viešbučio šeimininkę, — pakartojo Rai- 
deris, pamėgdžiodamas Beketo balsą. — Neprieštaravai mamai dėl 


Hopės, nes nori įsiteikti Klerei. 

— Nusišneki! Su Klere tai neturi nieko bendra. Hopė — kvali- 
fikuota darbuotoja ir patinka mamai, o ko daugiau reikia? 

— Mes jos nė nepažįstame. 

— Tai susipažinsime, — nukirto Beketas. — Kitapus Sen Polio 
gatvės turime tuščią butą. Užleisime jį Hopei, o kol dar neatidarėme 
svečių namų, ji galės padirbėti su mama ir Ovenu. Rūpinsis atsargų 
tiekimu, inventoriumi ir taip toliau. Hopė pajus, ką reiškia gyventi 
mažame miestelyje, o mes geriau pažinsime jos charakterį ir suge- 
bėjimus. 

Raideris jau Žiojosi prieštarauti, bet persigalvojo. 

— Visai gera mintis. Jei ji susimaus ar išlįs kokios bjaurios jos 
savybės, tas paaiškės anksčiau, kol dar nebus per vėlu. 

— Jei ji perimtų iš manęs bent dalį visų tų skambučių tiekėjams, 
prekių sąrašų sudarinėjimo ir kitokių nuobodybių, galėčiau daugiau 
laiko dirbti čia ir dirbtuvėse. Už darbą suteiksime jai butą ir skirsime 
nedidelę algą, — linktelėjo Ovenas. — Puiki išeitis. Jei tik, žinoma, 
Hopė sutiks. 

— Pasakyk mamai, — pasiūlė Raideris Beketui. — Ji sugebės 
įtikinti. 

— Pasivysiu ją, — neprieštaravo Beketas ir nuskubėjo žemyn, 

kur surado mamą, Hopę ir Klerę einančias pro duris. — Ei, luktel- 
kite. Ar šiandien apžiūrėjai jau visus kambarius? — pasiteiravo jis 
Klerės. 

— Taip. Viskas atrodys tiesiog nuostabiai. Užgimė dar daugiau 
minčių, — Klerė bakstelėjo į savo užrašų knygutę. — Su Džastina 
jas aptarsime, kai susisteminsiu. Ačiū, kad man aprodei, Džastina. O 
dabar tikrai turiu eiti. 

— Klere, luktelk minutėlę. Galbūt galėsi paveikti vieną spren- 
dimą. Mama, gal paprašytum Hopės, kad ji persikraustytų jau dabar 
arba iškart, kai tik galės? Suteiktume jai butą kitapus gatvės. Įsikūrusi 
Bunsbore, ji galės greičiau priprasti prie miestelio ir geriau pažinti 
svečių namus. Taip pat galėtų perimti kai kuriuos tavo bei Oveno 
darbus. 

Džastina nusiėmė akinius nuo saulės ir nepatikliai įsistebeilijo 
į Beketą. 

— Kas taip sugalvojo? 

— Na, aš, bet Raideris ir Ovenas... 

— Nebloga mintis. Šaunuolis, Beketai. Dabar bent jau kurį lai- 
ką būsi mano mylimiausias sūnus. Apie tai pakalbėsiu su Hope per 
priešpiečius. Gerai, Klere, kai jau parengsi aprašą, atsiųsk jį man elek- 
troniniu paštu. 

— Būtinai. 

— Paskambinsiu Kerolei. 

Džastina išsitraukė mobilųjį ir nuėjo į šoną. 

— Atleisk dėl tos šeimyninės dramos, — ėmė atsiprašinėti Be- 


ketas. 
— Mes savų irgi turime. Ar Raideriui tikrai nepatinka Hopė? 
— Ne,jis tik įsiutęs, kad, prieš priimdama Hopę į darbą, mama 
su juo nepasitarė. — Beketas apdairiai nesileido į miesčionės, kos- 


tiumėlio ir penkių colių kulniukų aptarinėjimo detales. — Klausyk, 
Klere, gal norėtum, kad vėliau užeičiau pas tave ir padėčiau atlikti 
kiemo darbus? 

— Kiemo darbus? 

— Pastebėjau, kad reikia nupjauti Žolę. 

— Labai malonu, kad pasisiūlei, Beketai, bet šįryt aš ją jau nu- 
pjoviau. 

— Šįryt? Kada tu suspėjai? Juk vis dar rytas. 

— Paprastai šeštadienio rytais, ypač vasarą, mano berniukai ne- 
miega ilgai, o tai — privalumas, nes dar iki vidurdienio galiu daug 
nuveikti. Todėl pabaigiu visus atidėtus darbus, o sekmadienį poil- 
siauju. Bet vis tiek ačiū už pasiūlymą. 

— Nėra už ką. Jei kitąkart prireiks pagalbos, tik pasakyk. 

— Turėsiu omeny. Na, jau turiu eiti. Reikia pasiimti iš mamos 
berniukus ir nusiaubti maisto parduotuvę. Labai džiaugiuosi, kad 
nusamdėte Hopę. Svečių namams ji bus tikras lobis, o namai — jai. 
Gerai, tai iki. 

— Palauk, palauk. Ateik čia. — Beketas apkabino Klerę ant 
laiptelių po prieangio stogeliu. — Kaip man to trūko vakar... 

Beketas palinko prie Klerės lūpų, po akimirkos laisva moters 
ranka apsivijo jo petį, ir abu paskendo saldžiame bučinyje. 

— Tai dar maloniau nei tavo pagalba tvarkant kiemą, — sumur- 
mėjo Klerė. 

— Gali turėti ir viena, ir kita — tik pasakyk. 

Klerė pagalvojo, kad priprasti prie abiejų dalykų prireiktų šiek 
tiek laiko. 

— Tai tikriausiai pasimatysime penktadienį. 

— Vėliau tau paskambinsiu, — tarė Beketas ir perbraukė ranka 
per jos auksinę kasą. 

— Gerai. 

Neprireiktų daug laiko prie to priprasti, suprato Klerė, lipdama į 
automobilį. Skambučiai, bučiniai ir pasimatymai penktadienio vaka- 
rą — visai kaip mokyklos laikais. Na, žinoma, išskyrus vaikus, maisto 
parduotuvę, skalbinius ir rūpesčius dėl sąskaitos. 

Išvažiuodama iš aikštelės, Klerė dar metė žvilgsnį į svečių na- 
mus. Šis pastatas stovi čia jau daugiau nei du šimtus metų, bet tik 


dabar jis kažkokiu būdu verčia viską aukštyn kojom. 

adangi žolė jau buvo nupjauta ir Beketas neįstengė sugalvo- 
ti kitos tinkamos dingsties užsukti į Klerės namus, pasiėmęs šunis ir 
„(Pod“ ausinuką, jis nusprendė padirbėti dirbtuvėse. 

Dailidės amato Beketas nesiimdavo taip dažnai kaip jo broliai, 
tačiau kai jau užsiimdavo, tai nuoširdžiai tuo mėgavosi. O dar labiau 
jam patiko, kad dabar dirbtuvėse gali dirbti vienas. 

Beketas prisiminė, kaip tėvas jį mokė naudotis pjūklais, tekini- 
mo ir obliavimo staklėmis. Tomas Montgomeris buvo itin kantrus ir 
visada pasiekdavo savo tikslų. 

Nėra prasmės apskritai ko nors imtis, jei darysi tai busėtinai. 

Gyvenimo moto, pagalvojo Beketas. 

Tėčiui tikrai būtų patikęs šis viešbučio projektas — jis mėgo 
iššūkius, mylėjo šį miestą, jo ritmą, senus pastatus, spalvas ir tonus. Ir 
Jo politinį gyvenimą — Beketas neprisiminė, kad tėtis būtų kada pra- 
leidęs Liepos ketvirtosios paradą ir fejerverkus. Nors jis rėmė Mažąją 
lygą, šeimos verslas nuo to nė kiek nenukentėjo. Tėtis netgi kelerius 
metus dirbo treneriu. Beketas spėjo, kad tokiu būdu jis be jokių pozų 
mokė savo tris sūnus, ką reiškia būti bendruomenės dalimi ir kaip tą 
Vertinti. 


Taip, tėtis būtų pamėgęs šį projektą — dėl pastato, darbo ir ben- 

druomenės. Vien dėl šios priežasties Beketas pasistengs, kad svečių 
namai tikrai neatrodytų pusėtinai. 

Jis išsitraukė ruletę, kuri kadaise priklausė tėvui. Mama pasirūpi- 
no, kad visi jos sūnūs visada nešiotųsi kokį nors naudingą įrankį. Vyras 
pamatavo, pažymėjo plokštę ir išsitiesęs pamatė įeinančią motiną. 

— Kaip matau, dirbi viršvalandžius? 

— Kadangi pats pasiūliau arkinį įėjimą įrėminti, pamaniau, kad 
jau metas to imtis. 

— Atrodys puikiai. Tik pažiūrėk į knygų lentynas, — susižavė- 
jusi Džastina priglaudė ranką prie krūtinės. — Berniukai, jūs velniš- 
kai gabūs. Tėtis labai jumis didžiuotųsi. 

— Kaip tik apie jį galvojau. Būnant čia sunku to išvengti. Pa- 
galvojau, kaip jis būtų norėjęs dirbti prie viešbučio projekto, troškęs 
atgaivinti tą pastatą. 

— Kai aš užeidavau su naujomis idėjomis, jis vis vartydavo akis 
man už nugaros. Nemanyk, kad nežinau, jog ir jūs su broliais darote 
tą patį. 

— Tiesiog tęsiame tradiciją, — mirktelėjo Beketas. 

— Jūs visi dirbate tiesiog pasigėrėtinai. 

— Ar vis dar pyksti? 

— Ar atrodau supykusi? — Džastina pakreipė galvą. 

— Tu mėgsti veikti patylomis, — nusišypsojo Beketas. — Na, 
bet tai buvo Raiderio kaltė. 

— Jis paveldėjo tėvo kietakaktiškumą ir mano karštą būdą. Su- 
dėtingas derinys, — numykė Džastina. — Tačiau Raideris buvo tei- 
sus. Prieš nusamdydama Hopę, turėjau su jumis visais pasitarti. Bet 
jeigu tu jam tai išduosi, nusuksiu tau sprandą. 

— Iš manęs jis to neišgirs. Mama, bet rimtai, kodėl taip staigiai 
nusamdei Hopę? Tik susipažinai, ir vo:/ė! 

— Kartais tiesiog jauti, kad taip teisinga, o kartais turi suvokti, 
kad viskas vyksta neatsitiktinai. Šiuo atveju susidėjo abu dalykai. — 
Džastina atsidarė šaldytuvą, nužvelgė alaus pakuotes ir išsitraukė du 
gazuoto mineralinio vandens buteliukus. Manau, Hopė ir pati nuste- 

bo, taip greitai priėmusi pasiūlymą, — nusikvatojo Džastina ir gurkš- 
telėjo vandens. — Nemanau, kad ji tą planavo, bet štai ką padaro 
meilė. Ji įsimylėjo šią vietą. Tu tuo įsitikinsi. 

— Manau, viskas greitai paaiškės, jeigu ji čia persikraustys. 

— Tikrai persikraustys, — užtikrino Džastina. — Jai tik reikia 
sutvarkyti reikalus senojoje vietoje, o persikraustys per dvi savaites. 

— Tu ją įkalbėjai? 

— Turėjau pagalbininkę — Eiverę. 

— O, panaudojai slaptą ginklą. 

— Kai Eiverė ko nors labai nori, tai ir gauna, — šyptelėjo mo- 
teris. — Daviau Hopei to buto raktą, tegul apsižvalgo. Turėsi ten 
užeiti — jį reikia perdažyti, — pamačiusi Beketo išraišką Džastina 
išlenkė antakį. — Taip, žinau, neturi laiko, bet tą padaryti būtina. 
Beje, dovanų krautuvėlei užsakiau naują praustuvę, vandens maišy- 
tuvą ir klozetą. Kadangi kitą savaitę „Willow Runs“ atstovas ateina 
aptarti svečių namų kiemo dizainą, atsivesiu Brajeną, kad apžiūrėtų 
ir parduotuvėlės kiemą. Manau, reiktų nedidelio, bet jaukaus vidinio 
kiemelio ir naujos tvorelės iš knygyno pusės. Dar pasodinsime keletą 
augalų, — mirktelėjo moteris. — O tuos senus laiptelius reiktų iš- 
grįsti akmenimis kaip ir kiemelį. 

— (Gal gali nusisukti? Norėčiau pavartyti akis. 

— Liaukis, Beketai. Bus tikrai gražu. Madlena jau tariasi su vie- 
tiniais menininkais. Mes jau prikalbinome ir Vilį B. 

— Eiverės tėtį? 

— Laisvalaikiu jis gamina nuostabius metalo dirbinius. Matei 
tas žvakides, kurias jis man padovanojo per Kalėdas? Taigi, manau, 
parduotuvės duris galėsime atverti spalio pabaigoje, — patenkinta 
konstatavo Džastina, o Beketas vos neužspringo kola. 

— Mama, bet mes dar net nepradėjome jos remontuoti 

— Tai geriau pradėkite. Beje, jeigu susitiksi su Klere anksčiau už 
mane, pasakyk jai apie tvorelę. 

— Gerai. 

— Gali Klerei užsiminti apie tai ir penktadienį per pasimatymą. 


119 


— Gal apie jį išspausdino laikraštyje? — žagtelėjo Beketas. — 
Juk minėjau tik Ovenui ir Raideriui. 

— Ir jie man neperdavė? Na, dabar už tai atsiims. Apie tavo 
pasimatymą man sakė Eiverė. Smagiai praleisk laiką, mažuti. 

— Tikriausiai eisime papietauti. 

— Tu troškai Klerės dar nuo tada, kai buvai paauglys. Man tai 
draskė širdį. 

— Nenumaniau, kad apie tai žinojai. 

— Žinoma, žinojau, vaikeli. Juk aš tavo mama. Kaip ir apie tą 
pasimatymą su Melane Fišer, per kurį praradai nekaltybę, žinojau. 

— Jėzau, mama... — sušvebeldžiavo Beketas, jausdamas, kaip jį 
visą išmuša karštis. 

— Žinau, ką žinau, — nusijuokė Džastina. — Bet pasitikėjau 
tavimi, nes mudu su tėčiu visiems jums kalėme į galvas apie saugų 
seksą, pagarbą ir pasekmes. Tad pasistenk to nepamiršti ir su Klere. 

— Jėzau, mama... 

— Tu jau kartojiesi. 

— Ašių 

Suskambus telefonui, Beketas griebėsi jo lyg skęstantysis šiaudo 
ir pasitraukė į šoną. 

— Ovenai, aš tau labai skolingas, nors nė pats nežinai už ką. 
Dabar esu dirbtuvėse, o ką? Ką jis padarė? Rimtai? Gerai, tuoj atei- 
siu. — Beketas įsikišo telefoną į kišenę ir grįžo prie mamos. — Šįryt 
Raideris visaip stengiasi įtikti. Jis padės nugriauti sieną ir nori, kad 
ateičiau apžiūrėti. 

— Tai eik. Ar šįvakar esi užsiėmęs? 

— Ne. 

— Tada grįždamas nupirk picą, o aš peržiūrėsiu šiandien užsa- 
kytus daiktus ir atitaisysiu kai kokią įsivėlusią painiavą. 

— Tai padaryti galiu ir aš. 

— Jei tavo broliai šeštadienio vakarą nesugebėjo susiorganizuoti 
pasimatymo, tai, po galais, nežinau, kas jiems negerai. Bet jei ne, nu- 


pirk daugiau picų. 


120 


RS 


Pirmadienis buvo dažymo diena. Brigada pasiskirstė į tris vie- 
tas: vieni dažė tuščią būsimą Hopės butą, antri — dovanų krautuvėlę, 
o kadangi šiek tiek atslūgo karštis, treti ėmėsi svečių namų fasado. 
Stogdengiams darbuojantis ant mansardos, saulėje spindėjo varis. 

Dešimtą valandą nusprendęs, kad laikas padaryti pertrauką, Be- 
ketas užėjo į knygyną. Prie kasos jis aptiko Klerę. 

— Labas. O kur tavo darbuotojos? 

— Lorė išėjo pas odontologą, grįš vėliau. Kesė su Čarlene turėtų 
pasirodyti bet kurią akimirką. Sakiau pati norinti atidaryti knygyną, 
kad nereikėtų sėdėti namie ir žliumbti. 

— Žliumbti? 

— Šiandien pirmoji diena mokykloje. 

Klerė pasitraukė nuo prekystalio ir neprašyta pasuko prie kavos 
aparato pripilti puodelį Beketui. 

— O kaip jaučiasi vaikai? — pasiteiravo Beketas pagalvojęs, kad 
tikriausiai atrodo pernelyg nuspėjamas. 

— Puikiai. Berniukai tiesiog veržėsi mokyklon, nors žinau, kad 
ta euforija truks tik kokią savaitę. Jie trokšta susitikti su draugais ir iš- 
bandyti savo naujuosius mokyklinius reikmenis. Čia tik aš turiu prob- 
lemų, — sušniurkštė Klerė. — Kai išleidau juos prie mokyklos, net 
negrįžau namo, nes žinojau, kad ta tyla namuose mane nužudys. Tas 
Jausmas tikriausiai tęsis irgi kokią savaitę, o tada pradėsiu erzintis, kai 
mokytojai dalyvaus profesijų dienose, o vaikams bus laisvadieniai. 

— Man tai jos patikdavo, — prisiminė Beketas. 

— Galiu lažintis, kad tavo mamai — nelabai. Šį rytą stebėjau 
visą tą rugsėjo pirmosios sambrūzdį. Toks jausmas, kad šurmuliuoja 
Visas miestas. 

— Mano žmonės pasiskirstę darbuojasi per dvi vietas. Žinai, 
kad dovanų krautuvėlę mama nori atidaryti maždaug po pusantro 
mėnesio? — paklausė Beketas. 

— Atrodo, Džastina kažką minėjo. Puiku, kad Hopė jau bus 
per atidarymą, — Klerė padavė kavą. — Tada galės susipažinti su kai 
kuriais svarbiais žmonėmis. 

— Mes rengsime dar ir atidarymą? O varge, turėjau susiprotėti... 

— Nesijaudink, Džastina viskuo pasirūpins. Kaip suprantu, tau 
užteks tik jame pasirodyti, — akivaizdžiai paveikta susirūpinusios 
Beketo veido išraiškos, Klerė paglostė jam ranką. — Tai bus lyg sve- 
čių namų atidarymo repeticija. 

— Klere, ką manai, jei... — pradėjo Beketas, bet jo žodžius nu- 
traukė telefono skambutis. — Atsiprašau. Alio? Taip, sudariau tą s4- 
rašą ir tau rodžiau. Taip, aš... Ne, palikau namie. Gerai, pasiimsiu ir 
netrukus atvyksiu. Deja, turiu eiti, — tarė Beketas, kišdamas telefoną 
atgal į kišenę. 

— Užmiršk tai, — nukirto Klerė, pamačiusi, kad Beketas sie- 
kia piniginės. — Pirmam klientui pirmas puodelis nemokamai. Jokio 
užmokesčio pirmąją mokslo metų dieną. 

— Ačiū. Gal norėtum... — pradėjo Beketas, bet ir vėl jį nutrau- 
kė telefono skambutis, o knygynėlio duryse suskambo varpeliai, pasi- 
rodžius kitiems klientams. — Pasikalbėsime vėliau, — tarė jis Klerei 
ir eidamas išėjimo link suirzęs griebė telefoną. — Kas dar? 

Šią savaitę buvo apstu keitimų, derinimų ir darbų atidėliojimo, 
visa tai sujaukė daugybę planų ir pasėjo nusivylimą. Beketas neieš- 
kojo preteksto pasimatyti su Klere, nes neturėjo laiko. O jei kartais ir 
atsirasdavo laisva minutė, jo neturėjo ji. 

— Atrodytų, kad du tame pačiame mieste gyvenantys ir dir- 
bantys žmonės tikrai galėtų rasti vienas kitam nors penkias minu- 
tes, — pasiskundė Beketas, statydamas kuolelį į ketvirto aukšto bal- 
kono turėklą. 

— Aš irgi jaučiuosi blogai, žinodamas, dėl ko čia verkšleni, net 


jeigu ir nemini vardų, — suniurzgėjo Raideris. 

— Neverkšlenu, tik šiaip sakau. 

— Argi rytoj neini su Klere į pasimatymą? 

— Einu, — nemelavo Beketas, bet neprisivertė pripažinti, kad 
jaučiasi pervargęs nuo darbo. 

— Tai eik su ja pasikalbėti. Po galais, kai baigsime, eik ir pasi- 
kalbėk. Jos knygynas dirba iki šeštos. 

— Klerė turi pasiimti vaikus iš mokyklos. Be to, šįvakar dar eis 
į tą knygų klubo susitikimą. 

— Žmonės per daug kalba, ypač kai neturi ko pasakyti. Praė- 
jusią savaitę buvau pasimatyme su moterimi, kuri visą laiką tarškėjo. 
Nuostabios kojos ir niekaip neužsičiaupianti burna. Tiesiog žavin- 
ga, — Raideris perbraukė ranka per pabaigtą turėklą ir pažiūrėjo pro 
jį į Beketą. — Gal nueitum į dovanų parduotuvėlę ir patikrintum, 
kaip laikosi mūsų brigada? Kadangi būsi šalia knygyno, tai gal pavyks 
pasikalbėti ir su Klere, kad jau taip to trokšti. Be to, patrauksi nuo 
manęs tas savo meilės bacilas. 

— Gera mintis. Ar atsiųsti tau ką nors, kas padėtų vietoj manęs? 

— Ne. Man patinka dirbti tyloje. 

Beketas praėjo pro pastato dalį, kurioje virė darbas, ir iškiūtino 
pro galines duris. Jau labai greitai galėsime nuimti pastolius, palindęs 
po jais pasidžiaugė Beketas. O neilgai trukus bus galima atsikratyti ir 
brezento, dengiančio pastato priekį. 

Kirsdamas gatvę, mintyse Beketas perkratė savo darbotvarkę. 
Eidamas į dovanų krautuvėlę, pirmiausia jis paisė įsipareigojimų. 
Motinai svarbiausia — nugriauti sienelę ir perdažyti sienas. Dėl visų 
tų papuošimų ji tikriausiai teisi. Taip pat būtų galima įstatyti ir var- 
telius į... 

Tik nepradėk, žmogau. Nepiršk mamai daugiau idėjų, nes visai 
apsikasi, sudrausmino save Beketas ir, trumpai pakalbėjęs su patal- 
Pose triūsiančiais darbininkais, pasuko knygyno link. Jo automobilių 
stovėjimo aikštelėje atsidūrė kaip tik tuo metu, kai per galines duris, 


priglaudusi prie ausies telefoną, išskubėjo Klerė. 

— Ne, nesijaudink dėl to. Perduok jai, kad sveiktų. Aišku, gerai. 
Pasikalbėsiu su ja vėliau. Viso. 

Klerė padėjo ragelį ir sutrikusi pažvelgė į Beketą. 

— Turi rūpesčių? 

— Skambino Lina Barni. Jos dukra Meisė grįžo iš mokyklos 
anksčiau, skųsdamasi pilvo skausmais. Tikriausiai susirgo gastroen- 
teritu. 

— Apgailestauju. 

— Meisė žadėjo šiandien prižiūrėti berniukus, nes einu į knygų 
klubo susitikimą. 

— Oi, tiesa. 

— Turiu bėgti, pasiimti vaikus ir susirasti kokią nors auklę. 

— Aš galiu juos prižiūrėti, — išgirdo Beketas save sakant ir pats 
nustėro. Koks velnias mane patraukė už liežuvio? 

— Ką? — nustebo Klerė. 

— Galiu prižiūrėti tavo berniukus. Kiek ten reikės — dvi, tris 
valandas? | 

— Ūli, ačiū, Beketai, bet gal aš ką nors sugalvosiu. 

— Palauk. — Beketas pagriebė Klerės ranką, šiai jau sėdant į 
automobilį. — Manai, nesusitvarkysiu su trimis berniukais? Bet juk 
pats kažkada toks buvau. Ir augau su dviem broliais. 

— Žinau, bet... 

— Kelintą tas knygų klubo susitikimas? 

— Pažadėjau ateiti penktą ir padėti išdėstyti knygas. Paprastai 
pradedame apie pusę šeštos. Diskutuojame maždaug iki septintos, o 
paskui dar šiek tiek užtrunkame, ko! susitvarkome. 

— Vadinasi, maždaug nuo penktos iki aštuntos. Gerai, tinka. 

— Bet berniukus dar reikia pavalgydinti, išmaudyti ir... 

— Apie penktą atnešiu pietus iš „Vestos“ restorano. 

— Na... 

— Klere, bus smagu. Man labai patinka tavo vaikai. 


— Dieve mano, aš pavėluosiu. 

— Tai skubėk. Pasimatysime penktą. 

— Net nežinau, ar... Gerai, — apsisprendė moteris. — Tačiau 
picos nepirk. Jei atneši spagečių su mėsos kukuliais, vaikai juos pa- 
sidalins. Tiesa, dar paimk salotų. Tiesiog nueik į „Vestą“ ir tam, ku- 
ris priims užsakymą, pasakyk, kad pietūs skirti mano berniukams. 
Visi padavėjai žino, ką jie mėgsta. O aš pasirūpinsiu, kad jie paruoštų 
namų darbus, — pridūrė Klerė ir atsisėdo į mašiną. — Jei netyčia... 

— Klere, būsiu penktą. Važiuok pasiimti vaikų. 

— Gerai. Ačiū. 

Tikrai bus smagu, jai nuvažiavus pagalvojo Beketas. Spagečiai 


su mėsos kukuliais — skamba tiesiog tobulai. 


— Kodėl senelis neatėjo su mumis pažaisti? — supurškė Lia- 
mas, nuleidęs knygą. 

— Juk jau sakiau — jis turi dalyvauti fotografų draugijos su- 
sirinkime. Dabar atsakyk į klausimą: ką pamatė Maikas, kai įlipo į 
medį? 

— Kvailo paukščio lizdą. 

— Užrašyk tai. 

Berniuko veidelyje pasirodė kreiva šypsenėlė, kokia Klerę, nely- 
gu nuotaika, arba žavėjo, arba erzino. 

— Nežinau, kaip rašosi žodis „kvailas“. 

— L-I-A-M-A-S K-V-A-I-L-A-S, — paraidžiui išdainavo Haris. 

— Mama, Haris mane pavadino kvailu. 

— Hari, liaukis. Liamai, parašyk atsakymą. Merfi, kiek dar kar- 
tų turėsiu sakyti, kad nemušinėtum kamuoliuko namuose? Daryk tą 
lauke. 

— Nenoriu į lauką. Galiu pažiūrėti televizorių? 

— Prašom, žiūrėk. 


— Ir aš noriu žiūrėti. 

Ir aš, pagalvojo Klerė, pažiūrėjusi į Liamą. 

— Baik namų darbus ir galėsi. 

— Nekenčiu namų darbų. 

— Ne tu vienas, drauguži. Hari... 

— Aš jau padariau savo namų darbus, matai? 

— Puiku, tuomet patikrinkime žodžių rašybą rytojaus testui. 

— Aš moku rašyti žodžius. 

Tikriausiai tai tiesa. Rašymas Hariui visada buvo vaikų žaidimas. 

— Vis tiek patikrinsime. Liamai, kai pabaigsi knygą, patikrin- 
sime ir tave. 

— Kodėl Merfis gali žiūrėti televizorių? — Liamas nutaisė iš- 
kankintą ir kartu pasipiktinusį žvilgsnį. — Kodėl jam neskirta namų 
darbų? Taip nesąžininga. 

— Jis jau padarė savo namų darbus. 

— Sudėliojo kažkokias korteles. Bet koks kvailys tą gali. 

— Aš ne kvailys, — iš svetainės pasigirdo supykusio Merfio, 
kurio klausa buvo kaip katės, balsas. 

— Jis tai gali daryti ką nori. Taip ne... 

— Daugiau nenoriu girdėti to „taip nesąžininga“, — nukirto 
Klerė, pajutusi, kad senka kantrybė. — Žinai, Liamai, kuo ilgiau čia 
sėdėsi ir skųsiesi, tuo ilgiau viskas užtruks. Tada tau išvis neliks laiko 
žaidimams ir televizoriui. 

— Nenoriu, kad mus prižiūrėtų Beketas. 

— Bet juk tau patinka Beketas? 

— Gal jis bus piktas, ant mūsų rėks ir užrakins visus kambaryje. 

Klerė sukryžiavo rankas. 

— Ar Beketas kada nors buvo piktas? 

— Ne, bet gali būti. 

— Jei nori išgirsti rėkimą, tai ir toliau rodyk ožius. Pažadu, tada 
tikrai išgirsi. 

Klerė čiupo Hario žodžių sąrašą ir pradėjo garsiai skaityti. 


Kai Haris baigė, ji patikrino sūnaus užrašytus žodžius. 

— Dešimt balų. Gerai padirbėjai, Hari. Bėk, tu laisvas. 

Klerė atsisėdo, kad geriau matytų vidurinįjį sūnų. 

— Labai gerai, Liamai. O šiame žodyje vietoj b parašei d. 

— Ar tas Žodis specialiai taip sugalvotas, kad klaidintų? 

— Geras klausimas, bet tam ir yra trintukas, — tarė Klerė nepa- 
tenkintam Liamui, kuris bandė pataisyti. — Paimk naują popieriaus 
lapą. 

— Kodėl aš turiu daryti daugiau namų darbų nei Ai7i? 

Tai netiesa, bet Klerė neturėjo laiko paskaitai apie vilkinimą, 
keverzojimą ir spoksojimą į lubas. 

— Jau beveik baigėme. 

Liamas susigūžęs ėmė skrebenti lape, mamai vėl pradėjus dik- 
tuoti žodžius. Liamo rašysena gražesnė nei Hario, bet gramatika... 
Deja, nelabai, pastebėjo Klerė. 

— Neblogai. Padarei tris klaidas. Pažiūrėk: šiame žodyje vietoj d 
parašei b. Žinai, kaip gali prisiminti jo rašybą? B yra subinė“, o subinė 
yra užpakalyje“. 

Tai prajuokino Liamą, ir Klerė nusprendė baigti pakilia nata. 

— Ryte pabaigsim ir dar kartą viską pasikartosim. Dabar susi- 
tvarkyk savo daiktus ir gali žiūrėti televizorių. Tik jokių peštynių, — 
perspėjo ji sūnus ir nuskubėjo ruoštis į knygų klubo susitikimą. 

Įsimetusi kelias knygas bei savo užrašus į rankinę, Klerė priėjo 
prie veidrodžio, ketindama pasišukuoti ir tuo pat metu apačioje iš- 
girdo durų skambutį. . 

Beketas ne tik nepavėlavo, bet netgi atėjo dešimčia minučių 
anksčiau. Klerė pažvelgė į savo atspindį miegamojo veidrodyje. Tos 
dešimt minučių tikrai būtų pravertusios. 

Moteris paskubomis nusileido laiptais. 

— Ar mus užrakinsi kambaryje? — paklausė Merfis. 

— O jūs ką, gal ketinate apiplėšti banką? 

— Ne-a... 


angl. butt. 
* angl. back. 

— Tada jūsų neužrakinsiu. — Beketas pažvelgė į Klerę ir nusi- 
šypsojo. — Kaip liepta — spagečiai ir mėsos kukuliai. 

— Ačiū, tu tikras gelbėtojas, — moteris pasiėmė krepšį ir pa- 
juto apmaudą, nes jos berniukai į Beketą spoksojo kaip į nepažįsta- 
mą žvėrelį zoologijos sode. — Eime į virtuvę. Padėsiu maistą ir viską 
aprodysiu. Berniukai namų darbus jau atliko. Paprastai jie valgo apie 
šeštą, — kalbėdama Klerė, iš bufeto traukė lėkštes. — Nesijaudink dėl 
maudymosi — ryte aš juos nuprausiu po dušu. Pižamas padėjau ant 
lovos. Jie mėgsta jomis apsivilkti mažiausiai valandą prieš miegą. 

— Nemėgsta skubėti. 

— Taigi. Aš pasistengsiu grįžti dar prieš jiems einant miego- 
ti — penkiolika po aštuntos ar panašiai. 

— Supratau. Nesijaudink, Klere. Man panaikino tuos kaltini- 
mus vaikų terorizavimu. 

— Kaip juokinga. Aš labiau jaudinuosi ne dėl berniukų, o dėl 
tavęs. Jie puikiai Žino taisykles, tačiau tai visai nereiškia, kad nieko 
neiškrės. Turi mano mobiliojo numerį. Jei kas nors nutiks — tuoj pat 
skambink, grįšiu per penkias minutes. 

— Nebijok. Pasistengsim nesugriauti namų. 

— (Gerai, — atsikvėpė Klerė. — Tai jau eisiu. 

Beketas palydėjo Klerę iki durų, jį įdėmiai sekė trys poros akių. 

— Vaikai, grįšiu namo iki jums einant miegoti. Prašau elgtis 
gražiai. Prieš pietus — jokių traškučių. Sėkmės, — tarė Klerė Beketui 
ir išskubėjo. 

Vyras uždarė duris ir atsisuko į berniukus. 

— Gerai, vyručiai, tai ką veikiam? 

— Norim sausainių, — kaip vyriausias griebė jautį už ragų Haris. 

— Turiu šiam norui pasakyti „ne“. Juk girdėjote viršininkės pa- 
liepimą, — nesutiko Beketas. 

— Sakiau jums, — sušnypštė Liamas. 

— Norim žaisti „PlayStation“. Per Kalėdas Senelis su močiute 


mums padovanojo „PlayStation 3“. 

— Ir kokių turite žaidimų? 

— O tu moki žaisti? — tiriamai jį nužvelgė Haris. 

— Prašyčiau... Tu žiūri į dabartinį miesto čempioną! 

— Eik jau? 

— Nešk čia „PlayStation“, — nusišypsojo Beketas ir pamiklino 
pirštus. 
NN 

Nors Beketas su savo broliais pliekė vaizdo žaidimus jau nuo 
penkerių, Klerės berniukai buvo tikrai kietas riešutėlis — netgi ma- 
žasis Merfis. Pasijutęs kaip tikrose varžybose, Beketas nusišluostė 
žliaugiantį prakatą. Haris pasižymėjo kantrybe ir puikia technika, o 
Liamas mėgo rizikuoti — ši strategija arba labai pasiteisindavo, arba 
viską sumaudavo. O įsijautęs Merfis tiesiog gyveno žaidimu. 

Berniukai nė akimirkos nenurimo: niurzgėjo, aimanavo, be pa- 
liovos kaltino vienas kitą sukčiavimu arba plūdo patį žaidimą. Be- 
ketas visa tai ignoravo arba įsijautęs prie jų prisidėdavo. Pajutę, kad 
niekas jų nekaltina, nevadina prastais žaidėjais ir nesako, esą čia tik 
žaidimas, berniukai visai paleido vadžias ir smaginosi iš širdies. 

— Išrūkiau tave, — sukikeno Haris ir iškėlė kumščius į viršų. 

— Šūdas, — iškošė nepatenkintas Beketas, rūsčiai nužvelgda- 
mas ekraną, kai jį sumalė į miltus aštuonmetis. 

— Negalima sakyti negražių žodžių, — informavo jį Merfis. 

— Tai jūs negalite sakyti negražių žodžių. O aš turiu leidimą 
keiktis. 

— Tai jau, — prunkštelėjo Liamas. 

— Ir kitą mėnesį jį atnaujinsiu. Ką gi... šūdas, — pakartojo Be- 
ketas, pažvelgęs į laikrodį. — Turėjome valgyti dar prieš pusvalandį. 

— Turime kitą „Ben 10“ žaidimą, — Haris atsikėlė ir ištraukė iš 
dėžės. — Pirmiau pažaiskime šitą. 

— Reikia užsipilti degalų, kitaip grįžusi mama išspardys mums 
subines. 

— Šikna yra užpakalyje, tai žinok, kad rašosi su b raide. 

Nesupratęs Beketas įsispitrijo į Liamą, galiausiai atsitokėjo. 

— Gerai, einam valgyti. 

Merfis su Liamu sutiko. Haris dar prieštaravo, bet netrukus ir jis 
nubėgo į virtuvę. Beketas neliepė jiems nuo grindų susirinkti žaislų. 
Padarys tai vėliau. 

Iš solidarumo Beketas pasirinko Milžino Halko lėkštutę. Jis nu- 
stebo, kai visi berniukai neniurzgėdami lapnojo salotas. Tikriausiai 
per įtemptą mūšį jie išeikvojo visą energiją, o gal buvo gerokai išalkę, 
nes pietus gavo pusvalandžiu vėliau nei įprastai. 

Suvalgę salotas, vaikai paprašė kokakolos. Beketas jau ketino 
pilti, kai įsiterpė Merfis. 

— Turėtume gerti pieną. Mums negalima gerti gazuotų gėrimų. 

— Baik, — Liamas stumtelėjo Merfį, o tas stumtelėjo atgal. — 
Juk tai ypatinga proga — vyrų vakarėlis. 

— Jis man sudavė. 

— Visai ne. 

— Taip, sudavei, — patvirtino Beketas, kol Merfis dar neprasi- 
žiojo. — O tu trenkei atgal. Taigi, atsiskaitę. 

— Viską pasakysiu mamytei, — sumurmėjo Merfis. 

— Vyruk, negali to padaryti, — paprieštaravo Beketas, dėlioda- 
mas spagečius į lėkštes. 

— Kodėl? — Merfis suvirpino lūpą neapsispręsdamas, ar įsi- 
žeisti, ar didžiuotis, kad buvo pavadintas vyruku. 

— Brolybės kodas ypač svarbus per vyrų vakarėlį, — kas čia 
įvyksta, čia ir lieka. 

Merfis susimąstė, apžiūrinėdamas lėkštę. Niekas taip nepjaustė 
spagečių ir mėsos kukulių. Gal todėl, kad šiandien — vyrų vakarėlis. 
Berniukas pasiėmė šakutę ir taip bakstelėjo, kad kukulis nusirideno 
per stalą tiesiai į Liamo sterblę. 

— Du taškai, — pakomentavo Beketas. 

O tada prasidėjo tikras pragaras. 

Suklikęs iš pykčio Liamas sugriebė kukulį ir sviedė į brolį. Jis 
turėjo velniškai taiklią ranką, nes pataikė Merfiui tiesiai į pakaušį. 

Beketas turėjo pripažinti mažojo garbę — tas neverkė, nesusi- 
gūžė, o atakavo. 

Merfis kaip įgeltas pašoko nuo kėdės ir metėsi prie Liamo. Spa- 
gečiai skraidė lyg konfeti popierėliai. Kai Merfis entuziastingai spyrė 
broliui, Beketas sugriebė jį per liemenį ir prisitraukė prie savęs. Deg- 
damas atsilyginti tuo pačiu, brolis irgi spyrė, bet Beketas spėjo pa- 
traukti Mertį, ir Liamas pataikė į stalą. Kokakolos buteliukas susvy- 
ravo ir gėrimas išsipylė ant Hario. Kai jis pašoko iš kėdės suspaudęs 
kumščius, Beketas iškėlė Liamą, beviltiškai trokšdamas sustabdyti 
mūšį. 

— Ramiau, ramiau, Hari, tai buvo mano kaltė. Ramiau. Visi 
liaukitės! 

— Jis padarė tą tyčia, — apkaltino Liamas brolį ir, stengdamasis 
ištrūkti, dar pabandė jam suduoti. 

— Netyčia! — suklykė Merfis degančiomis iš keršto akimis. — 
Tai jis nesupjaustė. Čia jo kaltė! 

— Visi baikit! Tylos! — sukomandavo Beketas. 

Šūksniai ir kaltinimai nutilo. Trys maištingi žvilgsniai susmigo į 
Beketą, kuris žvalgėsi po sujauktą virtuvę. — Oho, tai bent pridirbot. 

Visą šį mūšį užviręs kukulis gulėjo ant grindų sutrintas. Kone 
visas stalas buvo ištepliotas makaronais ir padažu. 

— Mamytė labai supyks, — Merfio akyse pasirodė ašaros. 

— Nesupyks. Kai vyrai valgo be moterų, taip dažnai atsitinka. 

— Tikrai? 

— Patikėk manimi. Dabar visi atsisėskite. 

— Merfis į mane metė kukulį. 

— Jis jo nemetė, — pataisė Beketas Liamą, kuris žiūrėjo į Mertį 
su tokiu degančiu pykčiu, kokį vienas kitam gali jausti tik broliai. — 
Taip atsitiko netyčia, nes aš jų nesupjausčiau. Baikite rietis ir sėskitės 
prie stalo. 

— Bet mano kelnės išteptos. 

— Na ir kas? Nuvalysime jas, kai baigsime valgyti. 

Beketas pasodino Mertį ant kėdės, surinko nelemtąjį kukulį nuo 
grindų ir įmetė į plautuvę. Tada iš puodo įdėjo Merfiui kitą kukulį, 
paėmė peilį ir supjaustė. 

— Didysis vade Merfi, atrodai kaip su kareiviškomis kelnėmis. 

— Aš mėgstu spagečius, — angeliškai nusišypsojo berniukas. 

— Aš irgi. Liamai, nori, kad supjaustyčiau ir tavo kukulį? 

— Aha. 

— Puikus šūvis, — Beketas parodė pirštu į raudoną dėmę ant 
Liamo marškinėlių. — O jis vis dar gyvas. Hari, tau supjaustyti? 

— Man patinka jį ritinėti. 

— Geras planas, — nusivaręs nuo kojų Beketas sudribo į savo 


kėdę. — Dorok jį, bičiuli. 


9 skyrius 


ie rijo kaip alkani vilkai, įskaitant ir Beketą. Tikriausiai alkį 
sustiprino ir prarastos jėgos kukulio mūšyje. Visiems pasisotinus, Be- 
ketas nusprendė, kad geriausia išeitis bus nuvilkti suteptus vaikų dra- 
bužius ir sumesti į skalbyklę. Kai jis visiems nutraukė padažu ištep- 
liotus marškinėlius, tie ėmė elgtis taip, kaip visais laikais elgėsi pliki 
berniukai — kaip pašėlę bėgioti po namus. 

Beketas nebuvo tikras, kur tos netvarkos daugiau — virtuvėje 
ar su vaikais, ir nusprendė, kad vaikai visgi svarbiau. Numanydamas, 
kad Klerė bus ne itin patenkinta, jei išsiterlioję pomidorų padažu jie 
apsivilks pižamas, nusprendė vaikus išmaudyti. 

— Vienas paskui kitą — į vonią, — sukomandavo jis, nusivilkęs 
bei įmetęs į skalbyklę ir savo marškinius. 

— O galima su burbuliukais? — paprašė Merfis. 

— O jūs jų turite? 

— Turime Žmogaus-voro burbuliukų. 

Haris atidarė vonios spintelę ir nuo lentynėlės paėmė Žmogaus- 
voro formos buteliuką. 

— Koks kietas, — tarė Beketas ir šliūkštelėjo skysčio į vande- 
nį. — Gerai, šokite. 

— Mums reikia žaisliukų. 

Liamas ištraukė iš spintelės plastikinę dėžutę ir išpylė iš jos vis- 
ką, kas buvo. Iš jo gudrios šypsenėlės Beketas spėjo, kad juos maudant 
mamai, tą daryti draudžiama. Na, bet juk šiandien — vyrų vakarėlis. 

— Gerai. 

— Dar reikia skysto muilo. — Haris ištraukė suspaudžiamą bu- 
teliuką. — Galima juo plautis ir plaukus, ir veidą. 

— Koks universalus. 

— Turi juo išplauti mums plaukus, — paaiškino Merfis. 

— Gerai, — sutiko Beketas, apžiūrėjęs buteliuką. — Pirmyn, 
šokite. 

Berniukai sulipo į vonią. Sutrikęs dėl tų Žmogaus-voro burbu- 
liukų, žaisliuko ir muilo, Beketas nepastebėjo, kad vandens prileido 
per daug. Sulipus į vonią vaikams, ant grindų susidarė ežerėlis. 

Beketas greitai užsuko čiaupą, čiupo po ranka pasitaikiusius 
rankšluosčius ir puolė kloti ant grindų. Tada vaizduodamas pasirai- 
tojąs rankoves jis jau ketino maudyti berniukus, tik greit suprato, kad 
jam prireiks daugiau rankšluosčių. 

Klerės berniukai Beketui sužadino miglotus prisiminimus apie 
jo paties maudynes su broliais, vandens mūšius, tą nežabotą vaikišką 
džiaugsmą... Ir meilikaujančius protestus, atėjus metui išlipti iš vo- 
nios. 

— Turiu jums šį tą pasakyti dėl vyrų vakarėlio. Jis tęsiasi ne 
amžinai. Jeigu grįžusi jūsų mama pamatys šią vonią ir virtuvę — mes 
žuvę. Todėl kuo greičiau atsikratykime įkalčių, — pasakė Beketas ir 
ištraukė vonios kamštį. 

Grindims, sienoms ir vaikams nušluostyti jis panaudojo krūvą 
rankšluosčių. Išlipę iš vonios pliki berniukai vėl ėmė bėgioti ratu kaip 
pamišę, bet dabar jie bent jau buvo švarūs. 

— Visi eikite apsirengti pižamas, — paliepė Beketas ir sugrai- 
bęs iš vonios šlapius žaislus sudėjo juos atgal į dėžę. — Dabar turiu 
sutvarkyti virtuvę. 

Vyras surinko rankšluosčius, sumetė juos į skalbyklę, šlapius 
drabužius — į džiovyklę ir pažvelgė į laikrodį. Jėzau, jau be penkio- 

likos aštunta! Kaip greitai prabėgo laikas?! Viršuje aidint šūksniams, 
kone griūdamas Beketas įvirto į virtuvę, indus skubiai sudėjo į plovyk- 
lę, nuvalė stalą, nuo grindų nugrandė pomidorų padažą, o pašluostę 
įmetė į skalbyklę. 

— Ei, jūs ten, viršuje, nusiraminkite ir dėkite į šalį žaidimus. 

— Mes rengiamės pižamas! — iš viršaus šūktelėjo Haris. Pasi- 
girdo kikenimas. 

— Kurgi ne, — nepatikėjo Beketas. 

Bet laikas nenumaldomai bėgo. Vyras skriste nuskrido į svetainę, 
surinko kompiuterinių žaidimų pultelius ir užlėkė į viršų. Berniukai 
buvo apsimovę kelnes, o pižamos marškinėlius užsitraukę ant galvų 
kaip indėniškus plunksnų apdangalus. Matyt, norėjo būti panašūs į 
figūrėles, su kuriomis žaidė susėdę ant grindų. 

— Aš moku bezdėti su ranka, — pareiškė Merfis. — Liamas 
mane išmokė. 

Mažajam demonstruojant, broliai krito iš juoko. 

— Nepaprastas talentas, jis tau gyvenime labai pravers. Gerai, 
berniukai, o dabar greičiau vilkitės pižamas. Jūsų mama pasirodys bet 
kurią akimirką. 

— Mamytė sako, kad viešai bezdėti negražu, netgi su ranka. 

— Protingi žodžiai. 

Sulig jais Beketas užraitojo Merfio pižamos rankovę. 

— Ar rytoj vėl galėtų būti vyrų vakaras? — pasiteiravo mažasis. 

Beketo pilvu nuvilnijo pasitenkinimas. 

— Ne, rytoj negalim. Bet kada nors pakartosim. 

— Ateik, kai mums nereikės eiti į mokyklą. Tada galėsi pas mus 
nakvoti. 

— Būtų neblogai, — nudžiugo Beketas. Šaunu, atsirado pre- 
tekstas vėl pasimatyti su Klere. 

— Mamytė grįžo, mamytė grįžo! — sušuko Merfis ir nubėgo 
pasitikti, Haris su Liamu pasileido paskui. 

Beketas priėjo prie laiptų ir pažvelgė žemyn į Klerę apspitusius 
berniukus. Merfis laikė iškėlęs rankas, kad ši jį pakeltų, o kiti čiauškėjo. 

Klerė nusijuokė, apkabino Mertį, pabučiavo Liamą į kaktą ir 
ranka perbraukė Hariui plaukus. 

— Vyrų vakarėlis? Na, mes turėtume... — nebaigė Klerė, pama- 
čiusi laiptais besileidžiantį Beketą. — O, labas. 

— Labas. Kaip sekėsi? 

— Labai gerai. O kaip jums čia? 

— Gerai. Pažaidėme pokerį, išgėrėme šešis butelius alaus. 

— Kurgi ne. Vaikinai, bėkite į vonią išsivalyti dantukų. Ateisiu 
po kelių minučių. Atsisveikinkite su Beketu. 

Haris ir Liamas iškėlė jam nykščius, o Merfis suspaudė koją. 

— Viso, Beketai. 

Vaikams nubėgus į viršų, Klerė padėjo ant kėdės krepšį. 

— Tai viskas gerai? 

— Žinoma. 

— Tau nebuvo būtina jų maudyti. — Klerė truputį suraukė nosį, 
ir Beketas sumišo. — Kvepia kaip jų vonios muilas. 

— Na... Įvyko šioks toks incidentas su spagečiais. 

— Matau. Tai todėl tu be marškinių? 

Visai užmiršau. Savo marškinius įmečiau į skalbyklę kartu su vaikų 
drabužiais. Dabar jie džiovintuve. Beje, dar įvyko ir nedidelis potvy- 
nis, todėl rankšluosčius irgi sudėjau į skalbyklę. 

Dabar jau buvo Klerės eilė sumišti. 

— Tu dar ir skalbei? 

— Panašiai. Ar nenusipelniau apdovanojimo? 

— Atrodo, taip. 

Klerė priėjo arčiau, pabučiavo Beketą į vieną žandą, paskui į kitą, o 
tada švelniai prilietė lūpas. Kai Beketo rankos apsivijo liemenį ir prig- 
laudė ją prie savo nuogos krūtinės, Klerė pajuto, kokia ši tvirta ir šilta. 

— Kvepi kaip apelsinų ir medaus kokteilis. 

— Kas toks? 

— Kaip vaikų vonios prausiklis. Juo nupraustas tavo kūnas kve- 


pia kažkaip kitaip. Beketai... 

— Mama! — Liamui šūktelėjus Klerė atšoko. — Mes išsivalė- 
me dantis, Haris atnešė knygelę. 

— Gerai, tuoj ateisiu. Atleisk, vaikams jau laikas gultis, o aš 
visada stengiuosi prieš miegą jiems bent kelias minutes ką nors pa- 
skaityti. 

— Tai aš jau eisiu. Rytoj septintą tavęs užvažiuosiu. 

— Juk neisi be marškinių? 

— Nemanau, kad man tiktų kurie nors tavo marškiniai. 

— Bet... 

— Nieko tokio, lauke vis dar šilta, — Beketas pakštelėjo Klerei 
į skruostą. 

— Na, tai ačiū už viską. 

Išraudusi moteris žingtelėjo atgal ir pagalvojo, kad galbūt reikė- 
tų pasiūlyti pasilikti, kol išdžius jo marškiniai. Galbūt kartu išgertų 
vyno. Galbūt... 

— Mama!.. 

— Viskas gerai. Buvo smagu. Pasimatysim rytoj. 

Klerė atsiduso ir uždarė duris. 

— Ateinu! — suriko ji, darsyk pašaukus Liamui. 

Tikriausiai taip ir geriau. Juk viršuje yra berniukai. Vargu ar 
būtų įmanoma ramiai pasėdėti su Beketu, nuramino save Klerė ir 
pasuko į vaikų kambarį. 


RS 


Beketas pastatė automobilį aikštelėje už „Vestos“ restorano. Kai 
išlipo ir jau traukė savo laiptinės link, pro šalį ėjęs namo santechnikas 
pastebėjo jį ir pliaukštelėjo liežuviu. 

— Olialia, Beketai, sunki naktelė prie pokerio stalo? Pralošei 
savo marškinius? 

— Tu nežinai nė pusės, — pamerkė akį Beketas. 

Pasiekęs savo butą, jis nužingsniavo tiesiai prie šaldytuvo, stvėrė 
skardinę alaus, įsijungė televizorių ir sudribo ant sofos. 

— Dieve mano, — atsiduso jis, jausdamasis taip, lyg ką tik būtų 
įveikęs maratoną iki Bostono. 

Kaip Klerė taip sugeba? Po galais, kaip ji sugeba daryti tai ir dar 
tris vaikus ir patyrė maisto mūšį, rietenas ir potvynį vonioje. Tai iš- 
vargino ir fiziškai, ir psichiškai. Nors buvo visai smagu, prisipažino 
Beketas. Bet tikrai velniškai išsekino. 

O Klerė juk privalo keltis anksti ryte, pažadinti vaikus, aprengti, 
pavalgydinti, tada eiti į darbą. Po darbo — vėl tas pats. Ir po viso šito 
ji vis dar turi išlikti tvirta, idant pasirūpintų namais ir savo verslu. 

Gal moterys turi supergalių? 

Ryte nusiųsiu mamai gėlių, pasižadėjo Beketas. 


— Išgirdusi, kad Beketas grįžo namo be marškinių, pagalvojau: 
oi, ta išdykėlė Klerė. 

Eiverė atsirėmė į Klerės lovą. 

— Labiau išdykusi už mano laukinukus? 

— Skraidantys mėsos kukuliukai, pomidorų padažu išteplioti 
drabužiai, potvynis vonioje... — Eiverė pakraipė galvą. — Ir po viso 
to Beketas vis tiek kviečia tave į pasimatymą? Tai įrodo, kad į jūsų 
santykius jis žiūri tikrai rimtai. 

Klerė prisidėjo Hopės išrinktus auskarus. 

— Jis tikrai puikiai susitvarkė ir greitai išėjo. Net nepalaukė, ko! 
išdžius marškiniai. Nors ir ketinau pasiūlyti jam trumpam pasilikti, 
išgerti vyno. 

— Visgi tu tikrai išdykusi. 

— Juk žinai, kad vyrų ir sekso klausimą galima atidėti. — Klerė 
įsisegė auskarus ir pasisuko šonu. — Tiesą sakant, galima ir visai be 
jų apsieiti. Vis tiek baisiai sudėtinga įderinti juos į dienotvarkę. Bet 
kai pradėjau galvoti apie Beketą ir suvokiau, kad jis apie tai mąsto jau 
daug metų... 

— Karštis pakilo. 

— Vanduo jau kunkuliuoja. Dabar jau sunkoka nuimti jį nuo 
viryklės. 

— Judėk pirmyn. Būk iniciatyvi. 

— Pažiūrėsim, kaip viskas klostysis šįvakar. Tu tikra, kad šie 
auskarai man tinka? — Klerė pasisuko į Hopę. 

— Atrodai fantastiškai. Čia turkio akmenėliai? Jie tau nepa- 
prastai tinka. 

Klerė vėl žvilgtelėjo į savo atvaizdą veidrodyje. Jai patiko šios 
paprastos suknelės kiek žemiau kelių sukirpimas. 

— Gal reikėtų apsivilkti megztuką? 

— Apsirenk, o vėliau galėsi nusivilkti, — linktelėjo Eiverė. — 
Labai dailus besibaigiančios vasaros įvaizdis. Nerviniesi? 

— Jaudinuosi. Pirmąkart po daugybės metų einu į pasimatymą 
su vyru, kuris man tikrai patinka. 

— Būk iniciatyvi, — pakartojo Eiverė. 

— Išgėriau kontraceptinę tabletę. Ar tai iniciatyvu, ar jau agre- 
syvu? 

— Tiesiog išmintinga. Gerai, turiu eiti ir uždaryti piceriją, — 
Eiverė apkabino Klerę per pečius. — Smagiai praleisk laiką, rytoj 
būtinai man paskambink, viską papasakosi. 

— Gerai. 

Klerė dar kartą pasisuko ir apžiūrėjo save veidrodyje. Nors pa- 
gimdė tris vaikus, išsaugojo puikią figūrą. Tai dėl miego stygiaus ir 
gerų genų. 

Jei pasimatymas su Beketu pasiseks, žavesys tęsis. Tada viskas 
tikriausiai pasibaigs taip, kaip paprastai pasibaigia vakaras dviejų vie- 
nišų Žmonių, jaučiančių vienas kitam potraukį... 

— Tai vadinama seksu, Klere, — sumurmėjo ji sau. — Tik todėl, 
kad daug metų jo negavai, visai nereiškia, kad negali tarti to žodžio. 

Klerė netgi nežinojo, ar ji gera lovoje. Su Klintu gyveno sveiką, 
teikiantį pasitenkinimą seksualinį gyvenimą, tačiau jis buvo vienin- 
telis vyras, su kuriuo ji mylėjosi. Jiedu puikiai pažinojo vienas kito 
kūnus ir jų impulsus, nors dažnai tekdavo ilgam išsiskirti. 

O dabar jos gyvenime atsirado Beketas. Kaip jis su ja mylėtųsi? 
Kaip ji su juo mylėtųsi?.. 

Negalvok apie tai, antraip nesugebėsi pasimėgauti šiuo papras- 
tu pasimatymu! Gyvenk šia akimirka ir neskubink įvykių, įsakė sau 
Klerė. 

Ji nusileido žemyn. Vaikai triukšmavo žaidimų kambaryje, bet 
nesipešė. Praėjusi pro kambarį Klerė pastebėjo, kad jie ratu susispietę 
apie superherojų figūrėles. Virtuvėje prie stalo sėdėjo Alva ir sklai- 
dė sodo žurnalą, o mikrobangų krosnelėje smagiai pokšėjo kukurūzų 
spragėsiai. 

— Žiūrėsime filmą „Kaip išdresiruoti drakoną“. 

— Vėl? 

— Geras filmas, man jis patinka, — Alva nusmaukė savo skai- 
tymo akinius iki nosies galo. — Klere, nuostabiai atrodai. 

— Malonu ruoštis pasimatymui. Neįprasta, bet malonu. 

— Tu to nusipelnei. O jis atvyko laiku, — pastebėjo Alva, 
suskambus durų skambučiui. — Man išeiti, kad galėtum jį pasitikti? 

— Ne, jau per vėlu, — pasakė Klerė, Hariui sušukus: „Aš atida- 
rysiu“. — Geriau nubėgsiu ir apginsiu jį nuo visos šutvės. 

Berniukai pasitiko Beketą dar tarpduryje, apiberdami klausi- 
mais ir prašymais kartu pažaisti. Kadangi Klerė visada jį matydavo 
tik su darbo drabužiais, jos kūnu perbėgo malonus džiugesys — dėl 
jos Beketas apsivilko klasikines juodas smokingo kelnes ir plieno pil- 
kumo švarką. 

Rankose vyras laikė rausvų rožių puokštę ir šypsojosi berniu- 
kams. Aš žuvusi, tą pačią akimirką suprato Klerė. 

— Vaikai, leiskite Beketui bent jau įeiti vidun. 

— Atrodai stulbinamai, — nušvito Beketas, išvydęs Klerę. 

— Mama apsirengė, nes išeina, — pranešė Merfis. 

— Aš irgi. Prašom, jos tau, — jis ištiesė gėles. 

— Kokios gražios, ačiū. — Uostydama gėles Klerė pastebėjo 
rimtą Hario žvilgsnį ir instinktyviai perbraukė ranka jam per nuga- 
rą. — Eime ten, noriu pamerkti gėles. Aš... 

— Mama? 

— Liamai, luktelk minutėlę. 

— Mama, aš blogai jaučiuosi. Man skauda pilvą. 

Kai Klerė jau sukosi prie Liamo, vaikas pasilenkė ir ėmė vemti 
Beketui ant batų. 

— O Dieve... — suaimanavo moteris, įbrukdama rožes Beketui 
atgal. — Hari, bėk pas ponią Raidenur! Pasakyk, kad Liamas susirgo, 
ir paprašyk rankšluosčio! 

— Oho, — sulemeno Beketas, kai Klerė pridėjo Liamui prie 
kaktos ranką. 

— Atsiprašau. Labai atsiprašau. Tiesiog leisk man... Vaikeli, tu 
šiek tiek karščiuoji. 

— Man bloga. 

— Žinau. Eime viršun. Beketai, aš labai atsiprašau. 

— Nesijaudink dėl to. 

Alva atšnopavo su rankšluosčiais, kibirėliu ir pašluoste. 

— Liamas vėmė, — pranešė jai Merfis. 

— Girdėjau. Vargšelis... Tu taip pat, — tarė ji Beketui. — Nagi, 
išvalykime. 

— Turiu jį nuvesti viršun, — sutrikusi Klerė bandė šypsotis Be- 
ketui. — Ir pamatuoti temperatūrą. 

— Žinoma. 

— Ačiū už gėles. Atleisk. Eime, mažiuk, — ji pakėlė Liamą 
ir prisiglaudė prie krūtinės. Vaikas prispaudė savo išblyškusį veidelį 
mamai prie peties. 

— Ar galiu miegoti tavo lovoje? 

— Žinoma. Tuoj mes ją paklosime. Hari, mielasis, gal galėtum 
atnešti stiklinę imbierinio limonado? 

Viršuje Klerė nuvalė berniukui veidą ir laikė jam galvą, kol tas 
antrąkart vėmė. Pamatavusi temperatūrą ir išvydusi trisdešimt septy- 
nis ir dvi dalis, Klerė liepė Liamui išgerti alaus. 

— Mamyte, aš jau du kartus vėmiau. 

— Žinau, mielasis, — mama paglostė jam galvelę, rengdama 
pižama, papuošta Geležiniu žmogumi. — Ar vis dar pykina? 


— Ne. 

— Čia pat stovi kibiriukas, todėl jei nespėsi nubėgti į vonią, 
vemk į jį, — vėl paglosčiusi vaikui galvelę, Klerė paėmė nuotolinio 
valdymo pultelį. — Nori žiūrėti televizorių? Ką įjungti — „Cartoon 
Network“ ar „Nickelodeon“? 

— „Nick“. Dabar jaučiuosi geriau. 

— Puiku, mažuti. 

Liamas apsikabino Klerę ir jo akyse suspindo ašaros. 

— Mamyte, aš tikrai nenorėjau sugadinti tau vakaro su Beketu. 

— Mažuti, žinau, kad nenorėjai. 

— Ar jis pyksta? 

— Ne, nepyksta, — Klerė pabučiavo sūnui į pakaušį. — Einu, 
persirengsiu. 

— O tu pyksti? — paklausė vaikas, Klerei traukiant iš stalčiaus 
kelnes ir marškinėlius. 

— Kodėl turėčiau? 

— Nes tu buvai taip gražiai apsirengusi. 

— Buvo visai smagu pasipuikuoti. Bet padarysiu tai ir kitą kartą. 

Klerė pasilenkė nusimauti dailių, bet nepatogių batelių. Užėjusi 
už spintos, ji nusivilko suknelę ir apsirengė kasdieniais drabužiais. 
Kadangi suknelė atsidavė vėmalais, įkišo ją į skalbinių dėžę. 

— Mama, ar gali man atnešti Geležinį žmogų — tą naują, ne 
seną, dar Ernį, Vulkaną ir Luką? 

Lukas — Liamo pliušinis šuniukas, pavadintas pagal Luką 
Skaivokerį iš „Žvaigždžių karų“. 

— Aišku. 

— O galiu išgerti dar imbierinio limonado? 

— Žinoma, — nusišypsodama Klerė vėl paglostė vaikui rudus 
plaukus ir priglaudė delną prie kaktos, kuri vis dar buvo šilta, o vei- 
dukas išblyškęs. — Netrukus grįšiu. Pašauk mane, jei vėl pasidarys 
bloga. Nepamiršk, kad čia stovi kibirėlis. 

— Gerai. Ačiū, mamyte. 

Klerė nusileido žemyn Liamo žaislų ir išgirdo žingsnius. 

— Alva, labai ačiū, kad... — nutilo pamačiusi iš vaikų žaidimų 
kambario išeinantį basą Beketą. 

— Ji ką tik išėjo. Sakė, kad skambintum, jei ko prireiks. Kaip 
jaučiasi Liamas? 

— Atrodo, geriau. Jis dabar mano lovoje, žiūri „Nickelodeon“ 
kanalą su savo pliušiniu šuniuku, Erniu, Geležiniu žmogumi ir Vul- 
kanu. Tai yra... 

— Žinau, kas yra Vulkanas. Tu vis užmiršti, kad ir aš kadaise 
buvau berniukas. 

— Aa, tai tu žinai, kas jis. Liamas turi temperatūros, bet jau šiek 
tiek atgavo veido spalvą. Atrodo, jam gastroenteritas kaip ir Meisei. 
Nesitikėjau, kad pasiliksi. 

— Mes juk tarėmės dėl pasimatymo. 

— Taip, bet... 

— Taigi, kadangi tu neatėjai į pasimatymą, aš leisiu laiką su ber- 
niukais. Štai taip daro vyrai. Beje, Klere... Prisiminiau, kad turėjai to- 
kią baltą seselės uniformą su trumpu sijonėliu. Namuose yra ligonis. 
Ar neketini... 

— Ar Liamas vėl vėmė? — pribėgęs pasiteiravo Merfis. 

— Taip, bet dabar jis jaučiasi geriau, — Klerė pridėjo Merfui 
prie kaktos ranką. — O kaip tu? 

— Aš nesergu. 

— Ne veltui tave vadiname Geležiniais Viduriais. O kaip tu, 
Hari? 

— Aš gerai jaučiuosi. Ketiname žaisti „Bendomino“, bet Beke- 
tas turbūt jo nemoka. 

— Aš greitai mokausi. Paaiškinkite taisykles ir ruoškitės pra- 
laimėti. 

— Dar ko, — Haris sugriebė dėžę. 

— Beketai, tu neprivalai... Ai, velniai nematė, duosiu Liamui 
dar imbierinio limonado. Nenoriu, kad jis netektų daug skysčių. Pa- 
laukite minutėlę. 

Klerė nuskubėjo į virtuvę. Spragėsiai buvo patiekti dubenyje, o 
Jos gražiosios gėlės puikavosi stalo viduryje pamerktos. 


— Ar aš trukdau? 

Klerė atsisuko į tarpduryje stovintį Beketą. 

— Ne, žinoma, ne. Bet juk netrokšti antrą vakarą iš eilės praleis- 
ti su krūva vaikų, įskaitant ir tą, kuris apvėmė tavo batus. Beje, kaip 
tie tavo batai? 

— Išgyvens. 

— Liamas bijojo, kad tu supyksi. 

— Jis juk tyčia nesitaikė apvemti mano batų. 

Beketas stebėjo Klerę, pilančią į stiklinę imbierinį limonadą ir de- 
dančią į lėkštutę traškučius. 

Vargšas vaikas... Turi gulėti lovoje, kai jo broliai žaidžia, užjautė 
vyras. 

— Gal galiu aš nunešti Liamui? 

— Na... Gerai, — sutiko Klerė. 

— Girdėjau, kad vėliau žiūrėsite filmus ir valgysite spragintus 
kukurūzus? — pasmalsavo vyras, paėmęs iš Klerės rankų maistą. 

— Toks buvo planas, tik teko jį atidėti. 

— Galiu palaukti. Galiu palaukti, — pakartojo jis, įsitikinda- 
mas, kad ji suprato mintį. 

— Beketai, — prieš jam išeinant šūktelėjo Klerė. — Ką manai 
apie omletą? 

— Kodėl klausi? 

— Kai Liamas sudoros tuos traškučius, užsimanys omleto. Ga- 
liu sutaisyti jo mums visiems. Taip pat turiu butelį vyno. 

— Skamba neblogai. Beje, kur tas seselės chalatas? 

— Valykloje. 

— Velnias, atėjau netinkamu laiku. 

Išėjus Beketui, Klerė nusišypsojo. Susirgus jos sūnui, jis nepa- 
bėgo, o pabučiavęs privertė pajusti pilve plazdančius drugelius. Ir jis 
žino, kas yra Vulkanas. Taip, ji žuvusi. 

Užlipęs viršun, Beketas pasuko į Klerės miegamąjį ir pastebėjo, 
koks mažas berniukas toje plačioje lovoje. 

— Kaip sekasi, drauguži? 


— Aš du kartus vėmiau. 

— Todėl kad valgei austres ir ištuštinai visą viskio butelį. 

— Aš to nedariau. 

— Nemeluok, aš žinau, — juokaudamas pagrasino Beketas ir 
nusikvatojo. 

— Nenorėjau tavęs apvemti, — sušniurkštė Liamas, prisispaus- 
damas pliušinį šuniuką. 

— Per vyrų vakarus tokie dalykai dažnai nutinka. 

Beketas atsisėdo ant lovos krašto ir padavė berniukui lėkštutę 
bei stiklinę. 

— Tikrai? 

— Po dešimties metų tų manęs net neklausi. Lažinuosi, kad 
Viesulas yra vėmęs ant Ernio. 

— Negali būti... Tikrai? 

— Manęs tai visai nenustebintų. 

Suintriguotas Liamas prisitraukė arčiau Vulkaną ir ėmė imituo- 
ti vėmimą. 

— Kaip miela. Tavo mamytė sakė, kad iškeps omletą. Norėsi? 

— Gal. Pažiūrėsi su manimi televizorių? 

— Galiu kelias minutes. 

Nors patekimą į Klerės lovą Beketas įsivaizdavo visai kitaip, vis 
dėlto prisėdo ir atsirėmė į galvūgalį. Berniukas pasislinko, padėjo gal- 
vą ant sulenktos Beketo rankos ir angeliškai nusišypsojo — visai taip 
pat, kaip ir jo mažasis broliukas. 

Kol Klerė kepė Liamui omletą, jie žaidė „Bendomino“, o kai 
mama maitino savo ligoniuką, pažiūrėjo linksmą vaikišką filmuką. 
Po visko Beketas dar palaukė, kol Klerė paguldė abu vaikus ir užėjo 
patikrinti, kaip jaučiasi Liamas. 

— Jis miega, — pasakė ji nusileidusi žemyn. — Ir jo kakta jau 
vėsesnė. Taigi galima pasakyti, kad krizė praėjo. Bet kai dabar susirgs 


Haris, su juo bus prasčiau. 

— Kaip optimistiška. 

— Žinau, ką žinau. Ar omletą valgysime virtuvėje? 

— Nereikia, negamink. Tu tikriausiai labai pavargusi. 

— Aš mirštu iš alkio ir baisiai noriu taurės vyno. 

— Na, gerai, įkalbėjai. 

Tikrai ne taip jau prastai sėdėti virtuvėje ir gerti vyną, kol Klerė 
kepa kiaušinienę, pagalvojo Beketas. Įkvėptas minties jis nuėjo į sve- 
tainę ir atnešė tris žvakes mėlynuose indeliuose. 

— Neprieštarauji, jei jas uždegsiu? Šįvakar planavau pavakarie- 
niauti su tavimi Žvakių šviesoje. 

— Tikrai ne. Bus nuostabu. 

Klerė atidarė stalčių ir padavė žiebtuvėlį. 

Jiedu sėdėjo virtuvėje prie žvakių, rausvų rožių ir valgė omletą 
su skrebučiais. 

— Džiaugiuosi, kad neišėjai. 

— Aš irgi. Žvakių šviesoje tu atrodai taip nuostabiai, kaip ir 
įsivaizdavau. Gal kitą savaitgalį su manimi norėtum suvalgyti maisto, 
kurio tau nereikės gaminti? 

— Penktadienio vakarą? 

— Tas pats laikas, ta pati susitikimo vieta. 

— Rizikuosi antrąkart būti apvemtas? — šyptelėjo Klerė. — 
Sutinku. O dabar norėčiau tavęs kai ko paklausti. Žinau, kažkada 
buvai berniukas, bet jais buvo visi vyrai. Tačiau toli gražu ne visi vyrai 
elgiasi su vaikais taip paprastai ir natūraliai kaip tu. Tai kodėl tu ne- 
turi savų vaikų? 

— Tikriausiai todėl, kad nesutikau moters, kurią būčiau rimtai 
įsimylėjęs ir troškęs, kad ji pagimdytų man vaiką. O tu susilaukei 
vaikų anksčiau nei dauguma moterų. 

— Tai atsitiko tiksliai tada, kada aš ir norėjau. Niekada nenorė- 
jau laukti ilgiau. Klintas taip pat. Mes tiesiog žinojome. 

— Ir koks buvo tas karininko žmonos gyvenimas? 

— Kupinas laukimo ir netikrumo. Kelionių, per kurias pama- 
čiau pasaulio kampelius, kokių niekada nebūčiau aplankiusi. Gausus 

gyvenimo pamokų, kurios išmokė daug ko atsisakyti. Labai ilgėda- 
vausi namų. Ne visą laiką, bet būdavo akimirkų, kai mirdavau iš il- 
gesio. Kai Klintą nužudė, žinojau, kad privalau grįžti ir atsivežti čia 
savo berniukus. Dėl šeimos ir tęstinumo jausmo. Nebūčiau ištvėrusi 
skausmo be savo ir Klinto tėvų. Jie nuostabūs. Juk Žinai tą jausmą, nes 
šeimos verslo ėmeisi su broliais ir motina. 

— Žinau. 

— Kai kuriems žmonėms būtina atsiplėšti nuo šeimos, o ki- 
tiems reikia laikytis arčiau jos. Aš patyriau ir viena, ir kita. Dabar jau- 
čiuosi esanti namuose, tiksliau, vėl juose jaučiuosi. Ar kada svarstei 
galimybę gyventi kur nors kitur? 

— Galvojau apie tai, bet niekur kitur nenoriu gyventi. 

Jiedu dar valandėlę šnekučiavusi ir Beketas prajuokino Klerę, 
pasakodamas apie žmones, apie kuriuos ji girdėjo kalbant, bet nieka- 
da nesutiko. Moteriai atsistojus nudengtti stalą, Beketas prisitraukė ją 
ir pabučiavo. 

— Gal prisėskime ant sofos? — sušnabždėjo jis Klerei į ausį, ir 
jos širdis suspurdėjo. — Išgersime dar po taurę vyno. Tavo kaklas... 

— Gerai, — sumurmėjo Klerė. — Įpilk dar vyno. Dar patikrin- 
siu, kaip jaučiasi Liamas, o tada... Hari? 

Blizgančiomis akimis berniukas stovėjo tarpduryje, susisupęs į 
baltą paklodę. 

— Aš sergu, — sušnirpštė jis. 

— O, vaikeli, — Klerė greitai pribėgo prie jo ir patikrino kaktą. — 
Taip, truputį karščiuoji. Tuoj tavimi pasirūpinsiu. Atleisk, Beketai... 

— Viskas gerai. Tau reikės pagalbos? 

— Ne, susitvarkysiu. 

— Gerai, daryk, ką privalai. Aš pats išeisiu. Sveik, dički. 

— Ačiū, Beketai. Eime, vaikuti. 

— Ar galiu atsigulti į tavo lovą? Liamas tai galėjo. 

— Žinoma. 

Metusi Beketui atsiprašymo kupiną žvilgsnį, Klerė nusivedė 
sūnų į antrą aukštą. 


10 skyrius 

eštadienis ištirpo ligonių lovų, sriubos virimo ir omleto ke- 

pimo prisiminimų rūke. Sekmadienio rytą Liamas su Hariu jautėsi 
ganėtinai sveiki, kad pradėtų nuobodžiauti ir niurzgėti. Klerė pakišo 
mintį svetainėje įrengti stovyklą, bet naujovė neprigijo, nes Merfis 
ėmė šalintis nors ir nekarščiuojančių, bet irzlių brolių. Ir Klerė pui- 
kiai suprato jaunėlį, nes ir jai pačiai jie gerokai įkyrėjo. 

Iškilus dar vienam ginčui, kurį filmą žiūrėti, Klerė čiupo nuoto- 
linio valdymo pultelį ir išjungė televizorių. 

— Mamyte, — tą pačią sekundę iš trijų burnų išskriejo tas pats 
žodis. 

— Kadangi jūs tik ginčijatės ir pešatės dėl filmų, tai išvis nuo jų 
pailsėsime. 

— Haris pirmas pradėjo! — sušuko Liamas. 

— Ne aš,o tu! — suriko Haris. 

— Man nerūpi, kas pirmas pradėjo, — Klerė pakėlė balsą. — 
Bet aš baigsiu. Galite likti čia — skaityti, piešti ar tyliai Žaisti su Žais- 
liukais. Arba galite grįžti į savo kambarį ir ten raukytis. Tačiau jei ir 
toliau su manimi ginčysitės, tai visi filmai dings iki kito savaitgalio. 

— Čia tu kaltas, — iškošė Liamas. 


— Liamai Edvardai Brusteri, esi perspėtas. Daugiau nė žodžio. 

Berniuko akys pritvinko ašarų. Klerei suspaudė širdį, bet ji nu- 
sprendė laikytis savo. — Kad man dešimt minučių būtų tylu. 

— Mamyte... 

— Hari, — perspėjo Klerė. 

— Aš alkanas. Noriu savo sriubos. 

Apetitas — geras ženklas. 

— Hari, jau sakiau, kad neliko nė vienos skardinės. Senelis su 
močiute atneš naujų. 

— Bet aš dabar noriu valgyti. 

— Išvirsiu tau kokios nors kitos. Sultinio su makaronais arba 
makaronų „raidelių“. 

— Nenoriu. Aš noriu vištienos sriubos! 

— Tuomet šiek tiek palauk. Seneliai netrukus ateis. 

— Kodėl jie negali ateiti dabar? — suzyzė berniukas. 

Jausdama, kad kantrybė senka, Klerė prisivertė prisiminti, koks 
išblyškęs ir apgailėtinas Haris atrodė vakar. 

— Jie greitai ateis. Vaikai, aš kaip galėdama stengiuosi. Prašau, 
patylėkite bent dešimt minučių. Dar turiu galybę darbo. 

Klerė suprato, kad jai labai pasiseks, jei vaikai patylės nors pen- 
kias minutes, bet nenuspėjo, kad Merfis nutipens paskui ją į virtuvę. 

— Aš irgi alkanas. Noriu riešutinio sviesto ir sumuštinio su 
džemu. 

— Mielasis, neturim duonos. Bus vėliau. 

— Kodėl nėra nieko, ko aš noriu? 

— Nes tavo broliai susirgo, suvalgė visus kiaušinius, duoną ir 
sriubą, o vakar aš negalėjau nueiti į parduotuvę. 

— Kodėl? 

— Nes Liamas ir Haris sirgo, — toliau aiškino Klerė, dėdama 
šlapius skalbinius į džiovyklę, ir pajuto tvinkčiojimą galvoje. 

— Jei rytoj jie neis į mokyklą, aš irgi liksiu namuose. 

— Pirma, čia sprendi ne tu,o aš. O antra, ne, nepasiliksi namuo- 


se, lygiai kaip ir Haris su Liamu, jeigu neturės temperatūros. 

Prašau, Dieve, pasigailėk manęs, mintyse ėmė maldauti Klerė. 

— Niekas su manim nežaidžia. 

— Merfi, aš su tavim žaidžiau pusę ryto. 

— Tu žaidei su mumis visais. Kodėl negali pažaisti tik su manim? 

Klerė užsimerkė ir sukando dantis, kad nepradėtų rėkti. Juk ji 
žaidė su visais ir iš visų jėgų stengėsi skirti dėmesio kiekvienam. 

— Kol paklosiu lovas, pažaisk viršuje su turboreindžeriais. 

— Turi su manim pažaisti. 

— Ne, neturiu. Ir net jei norėčiau, neturiu laiko. Reikia pabaigti 
skalbti — nepadariau to vakar, nes privalėjau rūpintis Liamu su Ha- 
riu, — pradėjo vardyti Klerė, nujausdama, kad Merfis vis tiek zys. — 
Paskui dar reikės pervilkti lovas švariais užvalkalais, ko vakar taip pat 
nepadariau dėl tavo brolių ligos. Ar man tęsti sąrašą darbų, kuriuos 
privalau šiandien atlikti? 

— Aha, — tarė Merfis. 

— Meri, tu mane žudai. 

Klerė pasitrynė rankomis veidą ir nusijuokė. 

— Bet juk tu gyva? 

— Tai tik posakis. 

Moteris pritūpė ir apsikabino berniuką, nes labai troško prie ko 
nors prisiglausti. 

— Mamyte, gal galim laikyti šuniuką? 

Na va, prasideda... 

— Oi, Merfi... — atsiduso Klerė, padėjusi galvą ant jo mažo 
patuko. 

— Haris ir Liamas tikrai pasijustų geriau, jei turėtume šuniuką. 
Mano naujasis geriausias klasės draugas Džeremis turi šuniuką, var- 
du Spaikas. Mes irgi galėtume laikyti šuniuką ir pavadinti jį Spaiku. 

— Vaikeli, dabar netinkamas metas prašyti šuniuko. Prašau, ne- 
klausk kodėl. Leisk man atsigauti ir grįžti į save. Lipk viršun. Su 
turboreindžeriais galėtumėte padėti man kloti lovas. 

— Turboreindžeriai kovoja su piktadariais. 

— Tačiau kartais jiems reikia ir pamiegoti, ar ne? 


150 


Klerė atsistojo ir peržvelgė skalbinių dėžę, mintyse skaičiuoda- 
ma, kiek laiko jai dar teks skalbti, tada paėmė Mertį už rankos ir abu 
nužingsniavo į svetainę. 

Oho, tikras stebuklas, nustebo ji pamačiusi, kad abu berniukai 
snaudžia. 

— Ššš, tyliau. Jie miega, tai pasistenkime prasmukti be garso. 

Pastarąsias dvi naktis jie visi mažai miegojo, bet didžiaburnio 
Merfio tai nė kiek nepaveikė. Tačiau jis paklausė mamos ir lipdamas 
laiptais tik šnibždėjo. 

Nespėjus jiems pasiekti laiptų viršaus, kažkas pabeldė į duris. 

— Eik, atsinešk savo turboreindžerius, — liepė Klerė sūnui ir 
nubėgo žemyn, prisiekinėdama, kad nudės visus, kas prižadino jos 
miegančius vaikučius. Pasmaugs plikomis rankomis... 

Klerė atplėšė duris, pasiruošusi tūžmingą tiradą visų tų netinka- 
mų žodžių, kurių savo vaikus mokė nevartoti, bet sustingo išvydusi 
Semą Frimontą. 

— Semai? 

— Labas, gražuole. Buvau netoliese, tai pagalvojau, kad užsuk- 
siu ir nusivesiu tave vėlyvųjų pusryčių. Susitinku su tėvais klube, ren- 
giame ten vakarėlį. 

— Netinkamas metas. Susirgo mano vyresnėliai, o dabar jie 
miega. 

— Mažyte, tau reikia pailsėti. Išsikviesk auklę, — nusišypsojo 
Semas ir pamerkė akį. — Nusivesiu tave ten, kur užmirši visus rū- 
pesčius. 

— Tai mano gyvenimas ir nenoriu niekur eiti, kai mano vaikai 
prastai jaučiasi. 

— Mamyte!.. 

— Tyliau, Merfi, pažadinsi brolius, — sudrausmino Klerė ir pa- 
mačiusi, kad Semas jau ketina žengti vidun, uždėjo ant staktos ranką. 

— Atsinešiau savo turboreindžerius, sakei, kad... 

— Tuoj ateisiu, Merfi. Atleisk, Semai, bet esu labai užsiėmusi. 
Turiu eiti. 

— Paskambinsiu mamai ir ji tau suras auklę—namų pagalbi- 
ninkę. 

— Nereikia man jokios sumautos auklės, — iškošė po bemiegės 
nakties išvargusi ir netekusi kantrybės Klerė. — Man nerūpi trainio- 
tis kažkokiuose klubuose. Man rūpi, kaip pakloti lovas ir galybė kitų 
darbų, todėl labai atsiprašau ir viso gero. 

Šiurkštumas Klerei nebuvo būdingas, bet šįkart ji paprasčiausiai 
užtrenkė duris Semui prieš nosį. 

Likęs stypsoti už durų vyras suspaudė kumščius. Man jau gana 
jos žaidimų! Vieną akimirką ji šypsosi ir flirtuoja, o kitą — jau meta 
pro duris. Pakaks naudotis tais trimis vaikigaliais kaip pretekstu. Ir 
daugiau nei pakaks, įsiutęs mąstė Semas, slinkdamas savo automobi- 
lio link. Ypač po to, kai vakar vienuoliktą vakaro matė Beketą Mont- 
gomerį, pusnuogį išslenkantį iš Klerės namų. 

Ji nori priversti mane pavyduliauti, nusprendė Semas. Na ką gi, 
užteks būti maloniam. Pats laikas parodyti Klerei Bruster, kas čia 
šeimininkas. 

Pasukęs už kampo, Semas sustabdė automobilį ir kaip vakar 
ėmė stebėti Klerės namą. 


LSI 


O tuo metu tame name Klerė stengėsi išmušti iš savęs pyktį, 
kurį jai sukėlė Semas. Nusprendusi, kad protingiausia bus tą padaryti 
darbu, dezinfekuojamosiomis priemonėmis moteris išpurškė vaikų 
kambarius ir atvėrė langus įleisti gryno oro. 

Kas tam vyrui negerai? — mąstė Klerė. Joks žmogus negali būti 
bukas, egoistiškas ir neišmanėlis vienu metu. Be to, ir erzinti. 

Semas pasiekė tašką, kai ji nebesusivaldė, nes jis išvedė iš kantry- 
bės. Gal tai vyrą galutinai atbaidys ir pagaliau jis nustos ją persekioti? 

Dieve, ji vos netrinktelėjo durimis jam į veidą tiesiogine šių Žo- 
džių prasme. Tik visiškas kvailys nesuprastų, kad tai reiškia „Palik 


mane ramybėje“. 

Įsijautusi į vonios šveitimą Klerė krūptelėjo, kai priėjęs Merfis 
palietė jai petį. 

— Ar tujau savyje? 

— Ką? 

— Sakei, kad nori atsigauti ir sugrįžti į save. Ar tu jau savyje? 

Klerė apkabino sūnų. Kurgi, auklė... Išgraužkit! 

— Dar ne visai, bet jau greitai būsiu. 

— Kodėl dar nepervilkai patalynės? 

— Nes pirma norėjau išvalyti vonią. Žudau bakterijas. Ar girdi, 
kaip jos rėkia iš skausmo? 

Berniuko akys suapvalėjo. 

— Ir aš noriu žudyti bakterijas. 

Iš kibirėlio Klerė paėmė kitą skudurėlį, išgręžė ir padavė Merfiui. 

— Tame kampe jų yra daugiau. Sunaikink jas, Merfi. 

— Nematau jų. 

— Neapsigauk — jos apsivilkusios apsiaustus, kurie bakterijas 
paverčia nematomomis. Iššveisk jas. 

Visai neblogai, pamanė Klerė pamačiusi, su kokiu įniršiu Merfis 
šveičia grindis. 

Vaikas kovojo su priešais, imituodamas atakų ir sprogimo gar- 
sus. Pavargusi Klerė atsistojo ir atsirėmė į duris, prie kurių netrukus 
priėjo Liamas. 

— Ar gerai pailsėjai? — paglostė jo galvelę mama. 

— Turbūt. Mes jau pabudome. Ar galime pažiūrėti filmą? No- 
rime „Žvaigždžių karų“. 

— Nužudžiau bakterijas, — pasigyrė Merfis, mojuodamas sku- 
duru lyg pergalės vėliava. — Ir aš noriu žiūrėti „Žvaigždžių karus“. 

— Gerai, eime, įjungsiu. 

Klerei nusileidus žemyn, daug sveikiau atrodantis Haris pakėlė 
maldaujamą žvilgsnį. 

— Aš labai alkanas. 

— Išvirsiu tau košės, kol... Valio! — šūktelėjo Klerė, išgirdusi 
veriamas priekines duris ir išvydusi Rozę su Edu. — Atvyko atsargos. 


Mes išgelbėti! 

— Štai kur mano berniukai, — pasisveikino išskėtusi rankas 
Klerės mama ir nubėgo prie vaikaičių, o jos tėtis pamojo savo dukrai 
ir padavė didelį krepšį maisto produktų. — O čia — sergantiems 
berniukams ir jų broliui. 

Rozė ištraukė iš atskiro krepšio superherojų figūrėles. 

— Ji galutinai juos išlepins, — nusišypsojusi pasakė tėčiui Klerė. 

— Juk pažįsti savo mamą. 

— Aha. Gerai, nunešiu visą šitą gėrį į virtuvę. Haris tiesiog 
džiūsta, negaudamas savo mėgstamiausios sriubos. 

Aukštas, stiprus, sidabriška šalna pakąstais plaukais Edas padėjo 
Klerei nunešti krepšius ir pastatė prie bufeto. 

— Tuoj atnešiu likusius. 

— Likusius? Juk prašiau nupirkti tik... 

Tėtis juokaudamas pagrasino jai pirštu ir nusišypsojo: 

— Juk pažįsti savo mamą. 

Ir rytoj nereikės eiti į parduotuvę, apsidžiaugė Klerė, dėliodama 
produktus į spinteles. Mylintys seneliai pridėjo net ir ledinukų, gu- 
minukų, bulvių traškučių bei ledų. 

— Vaje, net guminukai ir ledai? — aiktelėjo Klerė, virtuvėn už- 
ėjus Rozei. 

— Juk vaikeliai sirgo. 

— Tik neprasitark jiems, nes dar nepriešpiečiavo. Šitų skanėstų 
nebuvo jokiame sąraše. 

— Tegul tai bus apdovanojimas tau už besąlyginį rūpinimąsi 
dviem ligoniukais ir, kaip suprantu, įkyriu jų mažuoju broliuku. 

— Panašiai ir buvo, bet nenoriu, kad tu... 

— Niekada nesiginčyk su moterimi, kuri tau duoda maisto. 

— Merfio įstatymas? — Klerė apkabino mamą ir akimirkai pa- 
dėjo galvą jai ant peties. — Ačiū. 

Visada šalia, kai man jos labiausiai reikia, dėkinga pagalvojo ji. 

— Mano vaikelis išvargęs, — sumurmėjo Rozė. 

— Truputį, — neprieštaravo Klerė. 

Ji paveldėjo iš mamos gelsvus žvilgančius plaukus, nors Rozė 

juos madingai trumpai pakirpdavo bei truputį pašviesindavo galiukus. 
Tokia šukuosena labai tiko prie jos apvalaus veido ir švelnios odos. 

— Mamyte, kaip puikiai tu atrodai. 

— Tai dėl naujo drėkinamojo kremo ir ramaus miego, numa- 
nau, kad tu tokio pastaruoju metu nepatyrei. Tiesa, būtinai pastebėk 
ir pagirk savo tėvą, kad jis numetė svorio. 

— O jis numetė? 

— Pusantro kilogramo. Aš siekiu numesti penkis kilogramus 
ir įkalbėjau jį kartu mankštintis. Na, mieloji, tai kuo tau dar galiu 
pagelbėti? 

— Tu jau padėjai ir greičiausiai išgelbėjai mūsų gyvybes, — Kle- 
rė paėmė sriubos skardinę. — Haris jau buvo puolęs į neviltį, kad 
nėra jo mėgstamiausios sriubos. 

— Visi vaikai mėgsta keptus sumuštinius su sūriu. Aš jų paga- 
minsiu, o tu pailsėk. Pasivaikščiok, įkvėpk gryno oro. 

Klerė norėjo prieštarauti, bet persigalvojo. Juk jai tikrai nepa- 
kenktų pasivaikščioti lauke. — Mamyte, aš tau skolinga. 

— Pagimdyk man tris anūkėlius. Oi, palauk, tu jau tai padarei, — 
nusikvatojo Rozė. — Išeik į lauką ir kokią valandą pasivaikščiok. 

— Pusę valandos, o jei kas atsitiks, iškart skambink man į mo- 
bilųjį. 

— Manau, mes kuo puikiausiai susitvarkysime. Pažiūrėsime 
„Žvaigždžių karus“. Beje, berniukai nori pas mus nakvoti. Penkta- 
dienį tiks? 

— Aišku, jei tik tu nori. 

— Mes visi norime. Ir galbūt tavo pasimatymas su Beketu 
Montgomeriu šįkart praeis daug sklandžiau. 

— Tikėtina. Bet minėjau, kad, nepaisant visų nemalonumų, Be- 
ketas elgėsi labai šauniai. 

— Man visada patiko Montgomerių vaikinai. — Rozė susidė- 
liojo visus produktus sūrio sumuštiniams. — Labai džiaugiuosi, kad 
susitikinėji su žmogumi, kurį seniai pažįstu. 

— Mes ne visai susitikinėjame. Turiu omeny, būtume, jei ne... 
Kažkokia keista situacija. 


155 


— Tau patinka Beketas. 

— Aš visada... Taip, patinka. 

— Tuomet atlik bandomąjį važiavimą. Bet vairuok atsargiai. 

— Mama, ar tu apsiimi pažiūrėti vaikus tam, kad aš sėsčiau prie 
vairo? 

— Tiesiog suteikiu laisvą kelią, — linksmai tarė Rozė. 

Klerė papurtė galvą: 


— Geriau eisiu pėsčia. 
(R 


Nors teko įveikti gausybę kliūčių, trečiadienį Beketas galėjo pa- 
sidžiaugti, kad žengtas gan nemenkas žingsnis į priekį. Buvo baig- 
tas įrengti dujinis šildymas, todėl atkrito didžiulis galvos skausmas. 
Vyras nusprendė savaitgalį praleisti dirbtuvėse — su Raideriu kalti 
knygų lentynas. Ten pat Ovenas meistravo prekystalį, kurio motina 
norėjo dovanų parduotuvėlei. 

Papildomas projektas neatėmė tiek daug laiko, kaip anksčiau 
baiminosi Beketas. Ir kai išvydo sienas, perdažytas šilta kremine spal- 
va, vaizdas jį maloniai pakylėjo. Be to, rūpindamasis parduotuvėlės 
remontu turėjo daugiau galimybių pasimatyti su Klere. 

Dabar jis daugiausia dėmesio sutelkė į darbus už brezento, kurį 
kaip ir daugelis miestelio gyventojų nekantravo kuo greičiau nuplėš- 
ti. Beketas prikalė dar vieną lentą ant pagrindinio balkono ir apskai- 
čiavo, kad laukti liko nebeilgai. Jei niekas nesutrukdys, brezentą bus 
galima nukabinti jau kitą savaitę. 

Visą rytą plušėjęs su dviem darbininkais Beketas žvilgtelėjo į 
laikrodį ir pastebėjo, kad jau greitai priešpiečių metas. Netrukus tarp- 
duryje išdygo Ovenas. 

— Velniškai gerai atrodo, — švilptelėjo brolis. 

— Atrodys dar gražiau, kai nupoliruosime. Raudonmedis tie- 
si0g švytės. 

— Jis suteiks išskirtinumo. Gerai, eime apačion. Iškilo kai kurių 
klausimų. 

Beketas paglostė turėklus. Puiki pažanga, pagalvojo jis nueidamas. 

— Reikia aptarti, kaip atrodys užpakalinė namo dalis. Noriu 
galutinai nuspręsti dėl laiptelių, turėklų, stulpelių ir jų spalvos. Kai 
imsimės darbų, jau negalėsime keisti. 

— Juk viskas pavaizduota brėžiniuose. 

— Taip, bet iškilo keletas neaiškumų — kaip viskas derės prie 
grindinio akmenų ir akmeninės sienos. Grindėjai norėtų imtis darbo 
iškart, kai tik baigs dovanų parduotuvėlėje. 

— Bet juk su jais dar nesusitarėme. 

— Tai ir yra kita problema. 

Beketas paskendo mintyse. Žemė vis dar nelygi, laiptai tik pu- 
siau padaryti, nes nauja stulpelių ir turėklų partija bus atgabenta kiek 
vėliau, bet vyras mintyse jau regėjo galutinį vaizdą. 

— Tikrai nori, kad trečiame aukšte būtų taip išlenkta? — pasi- 
teiravo Raideris, žvilgtelėjęs viršun. 

— Aha. 

— Tiesus nuolydis būtų lengviau. 

— Bet ne toks estetiškai patrauklus. 

— Juk sakiau, kad būtent taip jis ir argumentuos, — įsiterpė 
Ovenas. 

— Taip, taip. O dabar pakalbėkime apie gyvatvorę. 

Broliai diskutavo ir kivirčijosi dėl automobilių stovėjimo aikšte- 
lės bei įvažos, kol juos nutraukė Beketas. 

— Akmeninis grindinys turėtų tęstis čia — nuo šaligatvio palei 
registratūrą, tada aplink šią vietą ir prieangio link. Neįgaliųjų stovėji- 
mo vietos — čia, įprastos — čia. 

— Jeigu iškirstume medžius, atsirastų daugiau vietos aikšte- 
lei, — pasiūlė Ovenas. 

— Jokiu būdu, — prieštaraudamas Beketas papurtė galvą. — 
Įsivaizduok, kad sėdi prie vieno iš tų stalelių ir ką nors geri. Ar tikrai 
nori žiūrėti į visuos tuos automobilius besistatančius žmones ir kad 
jie spoksotų į tave? 

— Juk aikštelę vis tiek matysi. Ąžuolų neketiname sodinti. 

— Tam kiemas ir yra, kad jame jaustum šiokį tokį privatumą. 
Mamos išsvajotajam sodui vietos nėra, bet bus keletas gražių gėlynų, 
o ant įėjimo arkos vyniosis vynuogės. Tai suteiks išskirtinumo. 

— Gerai jau, gerai. Tu čia estetikos žinovas. 

— Ir aš teisus. 

— Geriau jau būtum... — prikando lūpą Raideris. — Einu ko 
nors atnešti priešpiečiams. 

— Geriau drožkim į „Vestą“, — pasiūlė Ovenas. — Tik pirmiau 
dar paskambinsiu keliems žmonėms. 

— Skamba neblogai. 

— Prisidėsiu vėliau, — pažadėjo broliams Beketas. — Dabar 
einu patikrinti, kaip einasi darbai dovanų parduotuvėje. 

— Perduok Klerei nuo manęs linkėjimų, — prunkštelėjo Ovenas. 

— Perduosiu, bet vis tiek patikrinsiu parduotuvę. 

Ore kažin kas buvo pakitę, ir Beketas pajuto artėjantį rudenį. 
Vienam lankytojui išėjus pro „Crawford“ užkandinės duris, vyras už- 
uodė kepamų mėsainių kvapą, o kai priėjo parduotuvėlę, į nosį trenkė 
dažais. 

Beketas pastebėjo, kad darbininkai jau išėję priešpiečiauti. Grin- 
dis dengė brezentas, šalia dažų kibirėlių styrojo sumerkti teptukai. 

Beketas nusileido laipteliais į; būsimą kabinetą. Reikės stalo, 
kompiuterio, lentynų, biuro reikmenų ir dar velniai žino ko. Bet tai 
jau — Oveno galvos skausmas. 

Grindėjai jau buvo atlikę solidų darbą — beveik perkloję sutrū- 
kinėjusį ir pusiau užžėlusį žvirgžduotą pėsčiųjų taką. Be to, išrankioję 
senus akmenis, juos sumaniai panaudojo neaukštai tvorelei apie vis 
dar skaisčiai žydinčias gėles pastatyti. 

Įrankiai ir statybinės medžiagos mėtėsi netoliese ant žemės. 
Beketas apskaičiavo, kad tvorelė turėtų būti baigta kitą savaitę. Jau 
galima pranešti broliams, kad baigus likusius vidaus darbus po dviejų 
savaičių bus galima imtis kiemo. Neblogai. 

Beketas apėjo seną tvorelę ir pasuko pro galines knygynėlio duris. 

Vaikų skyriuje triukšmavo keletas mažių, kiek vyresni stumdėsi 

pagrindinėje dalyje, jų motinoms naršant po knygų lentynas. Kesė 
aptarnavo klientą, o Lorė įnirtingai naršė internete. 

— Visos užimtos, — numykė Beketas. 

— Pirmasis šio sezono vaikiškų knygučių pristatymas. — Lorė 
nustojo barškinti klaviatūra ir iškėlė Beketui abu nykščius. — Gero- 
kai pravalo lentynas ir papildo kišenes. Eiverei irgi turėtų pasisekti. 
Dauguma šių moterų su vaikais planuoja traukti į „Vestą“. 

— Tikriausiai ir aš ten trauksiu. Ar Klerė kur netoliese? 

— Ji Alygelyje. Atsargiai, neužgauk mažylių. 

Tuo tarpu Klerė rinko suvenyrus ir meno dirbinius, stengda- 
masi susikrauti į glėbį taip, kad neišmestų. Šiandien moteris dėvėjo 
juodas kelnes ir baltą nėriniuotą palaidinukę, kurios atraitotos ran- 
kovės apnuogino alkūnes. Uždariusi sandėlio duris, visa suplukusi ir 
apsikrovusi prekėmis, Klerė pagaliau pasirodė pagrindinėse knygyno 
patalpose. 

Išvydęs Klerę Beketas panoro išbučiuoti tą jos gležną alkūnę. 
Betgi jis norėtų išbučiuoti visą Klerę. Visą ir visur. 

Kelios moterys aptarinėjo žvakides, viena pirmyn atgal stumdė 
vėžimėlį su kūdikiu, įnirtingai čiulpiančiu nykštį, o kita sūpavo mie- 
gantį kūdikį prie krūtinės. 

Vėžimėlyje sėdintis vaikutis metė tokį įtarų žvilgsnį, lyg Beketas 
ketintų pavogti tą jo brangų nykštį. Tikriausiai ne pats tinkamiausias 
laikas išbučiuoti Klerei alkūnę, nusprendė vyras. 

— Labas. 

Klerė atsisuko, rankose laikydama keletą spalvotų knygų skirtukų. 

— Ir tau labas. 

— Girdėjau, kad rudens sezonas prasidėjo labai sėkmingai. 

— Taip, ir tai man primena, kad vasara jau baigėsi. Pirmą kartą 
vaikiškų knygų pristatymą surengiau be savo vaikų, ir tai — dar viena 
ryški permaina. O kaip jums sekasi? 

— Visai neblogai. Užeik ir pati pamatysi, kiek visokių permainų. 

— Mielai, jei tik pavyks ištrūkti. Kai baigsiu reklaminį tekstą, 
atsiųsiu tau elektroniniu paštu. Manau, pavyktų geriau, jei matyčiau 

galutinį svečių namų vaizdą. Bet stengiausi, kad jis skambėtų rafi- 
nuotai ir viliojančiai. 

— Puiku, peržvelgsiu jį. Leisk, paimsiu. 

Beketas pakėlė dėžę, nespėjus Klerei net prasižioti. 

— Ačiū, bet ji nesunki. Ketinau pastatyti ant lentynos. 

Kadangi Beketas neatidavė, Klerė žvilgtelėjo į klientus. 

— Gal pageidaujate, kad padėčiau surasti kokią knygą? — pasi- 
teiravo ji vienos moters. 

— Ne, ačiū. Bet kraustausi iš proto dėl šių rankinių. 

— Jos pagamintos iš vaizdo kasečių juostelių. Išmintinga, gra- 
žu ir ekologiška. Jeigu jums dar ko nors prireiks, — tik pakvieskite 
mane, — tarė Klerė ir pamojo Beketui eiti kartu prie neaukštos ni- 
šos. — Kadangi jais naudojuosi tik kartą per mėnesį, paprastai pade- 
du ant viršutinės lentynos. Visada tikėjausi, kad kada nors būsiu gud- 
ri kaip tos motinos, kurios tik iš sausų pusryčių dėžutės ir gumyčių 
sugeba sumeistrauti vaikams mašinėles. 

— Kaip Makgaiverio mama? 

— Būtent. Bet nelabai pavyko. 

— Man irgi ne viskas pavyksta. 

— Gyvenimas kupinas nusivylimų, — šyptelėjo Klerė, — ir ne- 
tikėtumų. 

— Vaikai gerai jaučiasi? 

— Puikiai. Ačiū Dievui, grįžo į įprastą gyvenimo ritmą 77 išėjo 
į mokyklą. 

— Gal susitikime dar prieš penktadienio vakarą? Nupirksiu tau 
priešpiečius. 

Klerė pagalvojo apie Semą Frimontą ir jo prakeiktą kantri klu- 
bą, ir dabar užsinorėjo „Crawford“ užkandinėje nučiupti dešrainį 
arba „Vestos“ restorane picą ir suvalgyti kartu su Beketu. 

— Labai viliojantis pasiūlymas. Bet turiu priimti kalėdinius už- 
sakymus ir susisteminti prekių asortimentą, — paaiškino ji. 

— Kalėdinius užsakymus? Juk dar tik rugsėjo pradžia! 

— Matyti, kad niekada neturėjai reikalų su mažmenine preky- 

ba. Kalėdoms pradedama ruoštis jau prieš kelis mėnesius, ir mums 
dar šią popietę reikia išsiųsti užsakymo blankus. 

— Gaila... Atrodo, turėsiu pasitenkinti bent tuo, — Beketas 
pasilenkė ir pabučiavo Klerę į lūpas. Kitoje sienos pusėje nusijuokė 
moteris, suskambo telefonas, prabudęs ėmė rėkti kūdikis, o jiedu iš- 
tirpo bučinyje. 

Kaip ilgu laukti kito penktadienio, kai ji bent kelias valandas 
priklausys tik man, mąstė Beketas. Jį traukė viskas: Klerės skonis, 
kvapas, kūno linkiai... 

— Ei, Klere, ten... Oi, atsiprašau, — sutriko Lorė ir nusuko 
žvilgsnį į lubas, kai jiedu atšlijo vienas nuo kito. 

— Iškilo problemų? — kuo neutralesniu balsu pasistengė pa- 
klausti Klerė. 

— Paskambino užsakovas ir primygtinai reikalauja kalbėtis su 
knygyno savininke. Galiu užsirašyti numerį ir perduoti, kad paskam- 
binsi jam vėliau. 

— Ne, nereikia. Atsiliepsiu galiniame kambaryje. 

— Gerai. Beketai, gal tau ko nors atnešti? — Lorė pagaliau 
pakėlė akis ir į jį. — Gal šalto gėrimo? 

— Ne, ačiū. Geriau jau eisiu. 

— Tada viso, — sumurmėjo Lorė ir pasišalino. 

— Atsiprašau, — tarė Klerė Beketui. — Man reikia atsiliepti. 

— Išeisiu pro galines duris. Jei pavyks, užeik pas mus. 

— Pasistengsiu. 

Ji stebėjo nueinantųį Beketą, tikėdama, kad iki penktadienio. 
Vieną ranką uždėjusi ant plazdančio pilvo, kita pakėlė ragelį. Gal 
Beketui ir viskas gerai, bet jai dabar tikrai praverstų gurkšnis šalto 
gėrimo. 

— Atleiskite, kad priverčiau jus laukti, — atsiprašė Klerė į rage- 
lį. — Aš knygyno savininkė Klerė Bruster. Kuo galėčiau padėti? 

Baigusi pokalbį Klerė sugrįžo į pagrindinę knygyno salę. Po viso 
to triukšmo ir bruzdesio dabar pasitaikiusi ramybės valandėlė buvo 
nepaprastai maloni. 

Kol išvydo žibančias Kesės akis. 

— Užsakiau mums priešpiečius, — pranešė Lorė. 

— Puiku. O dabar čiupkime katalogą ir aptarkime prekes, nes... 
Kas yra? — sutriko Klerė, pastebėjusi žaismingas kolegių šypsenėles. 

— Nieko negaliu padaryti, — Lorė pašoko nuo kėdės. — Klere, 
juk nesitiki, kad užtikusi tave, įsisiurbusią Beketui Montgomeriui į 
lūpas, niekaip nesureaguosiu? 

— Gaila, kad ne aš atsiliepiau telefonu ir nuėjau tavęs ieško- 
ti, — mirktelėjo Kesė. — Bet buvo per daug klientų. Žinojau, kad 
tarp jūsų įsižiebė kibirkštys. Ką ten — visi tai žinojo dar prieš tą 
neįvykus; pasimatymą, per kurį Haris apvėmė Beketui batus. 

— Negi apie tai jau Žino visas miestelis? — susiraukė Klerė. 

— Sekmadienį parke susitikau ponią Raidenur ir pasmalsavau, 
kaip praėjo tavo pasimatymas. Ji ir papasakojo. Bet kuriuo atveju, 
mes seniai pastebėjome, kad Beketas čia užsuka kone kasdien, o pas- 
taruoju metu judu pradėjote flirtuoti. 

— Flirtuoti? 

— Labai apdairiai flirtuoti. Ar bent jau taip maniau, kol užtikau 
judu kvailiojančius galiniame kambaryje. 

— Mudu nekvailiojome. Tik bučiavomės. 

— Velniškai karštai bučiavotės, — Lorė pamojo ranka tiesiai 
prieš Klerės veidą. — Taigi, tai rimta ar tik susižavėjimas? 

— Lore, mes dar net nebuvome pasimatyme. 

— Jei mano vaikinas taip bučiuotųsi, aš irgi niekur neičiau — 
liktume namie. Bet juk tu turi vaikų... Oi, aš tikra ilganosė. Prižadu, 
niekas nieko iš manęs neišgirs, — kolegė pavaizdavo užtrauktuku 
užsiseganti burną. — Bet kaip man patinka matyti judu kaip porą! 
Žavinga. 

— Šia pakilia gaida ir baigsime. Einu atsinešti mineralinio, — 
tarė Klerė ir spruko šalin. Jau galima įsivaizduoti, kad po šito jos 
reputacija kyla į neįsivaizduojamas aukštumas. 

Bet Lorė neklydo. Tai buvo velniškai karštas bučinys. 

Ir ji norės jį pakartoti. Jau greitai. 


11 skyrius 


Mea dublis, pagalvojo Beketas, belsdamas į Klerės namų 
duris. Šįkart jis atnešė baltų saulučių puokštę. Būtų kvaila įteikti to- 
kių pačių gėlių, kurios praėjusią savaitę atnešė nesėkmę. 

Beketą užplūdo keistas jausmas — ne tik 4ėjė vu, bet ir virpu- 
liukas, sukilęs dėl ano priverstinio atidėjimo. O dabar po ypač jaudi- 
nančio laukimo pagaliau nueis su Klere į pasimatymą. 

Čia juk tik pietūs, priminė jis sau. Reiktų liautis pūsti iš to bur- 
bulą, nes netrukus bus nuleistas ant žemės. Jis tiek daug galvojo apie 
šį pasimatymą, lyg tai būtų vakarienė penkių žvaigždučių restorane 
Paryžiuje. 

Reikės Klerės paklausti, ar ji kada buvo Paryžiuje. Ji juk matė 
kur kas daugiau pasaulio. Gal net moka prancūziškai? Argi ji kartais 
nesimokė prancūzų mokykloje? Atrodo, taip. 

O Dieve brangus, baik tu pagaliau, vėl sudrausmino jis save. 

Kai ji atvėrė duris, Beketas nežinojo, ar šypsotis, ar sprukti šalin, 
kol dar ne per vėlu. 

Klerė irgi netroško nesėkmės, nes vilkėjo jau visai kitą sukne- 
lę — šįsyk su rausvomis ir baltomis bangelėmis. Ant jos užsimetusi 
plonytį rausvą megztuką su pusilgėmis rankovėmis. Ir vėl privertė 
Beketą svajoti, kaip labai jis trokšta išbučiuoti jos alkūnes. 

Gal čia — ženklas, kad jam reikėjo nupirkti rausvų rožių? 

— Aš išlepsiu, — nusišypsojo Klerė, tiesdama rankas į saulu- 
tes. — Kiekvieną penktadienio vakarą pradėsiu tikėtis gėlių. 

— Tuomet atnešiu tau jų dažniau. 

— Puiki mintis. Ačiū. Užeik. Pamerksiu ir galėsime eiti, — tarė 
Klerė, bet jos žvilgsnis užkliuvo už krepšio. — Ar dar man kažką duosi? 

— Čia ne tau, — erzindamas Beketas perėmė krepšį į kitą ran- 
ką. — Tau jau pakanka dovanų. Duosiu berniukams dovanėlę, kad 

daugiau ant manęs nevemtų, — „PlayStation“ žaidimą. Kai praėjusį 
kartą su jais žaidžiau, gan atidžiai apžiūrėjau, kokius žaidimus jie turi, 
ir šio nemačiau. Tai kur vaikai? Užrakinai juos spintoje? 

— Ne, bet mano tėvai gal ir užrakino. Berniukai nakvos pas juos. 

= 

Beketo galvoje gimė tūkstančiai minčių, ką jiedu galėtų nuveikti 
likę vieni šiuose namuose. 

Nusiramink, bičiuli, tai tik pirmas pasimatymas, vėl priminė 
sau. Viskas turi vykti palengva, žingsnis po žingsnio. 

Beketas nusekė Klerę iki virtuvės ir stebėjo, kaip ji merkia gėles 
į vazą. 

— Kaip čia tyku, — pratarė jis. 

— Žinau. Neapsisprendžiu, ar dėl to, kad vaikai išvykę pernak- 
voti kitur, jaučiu baimę ar palaimą. Tikriausiai baimingą palaimą. 

— Juk nebijai pasilikti namuose viena, ar ne? 

Beketas pagalvojo, kad galėtų pasisiūlyti į draugiją. Pernakvotų 
vaikų kambaryje. O gal ir kur kitur... 

— Ne, jei neskaitau kokio siaubo romano — jie mano silpnybė. 
Bet paskui galiu miegoti tik degant šviesai. Nors niekada nesupratau, 
kaip šviesa gali tave išgelbėti nuo vampyrų, vaiduoklių arba demonų. 
Kokios gražios, — Klerė pamerkė gėles į vazą. — Na, tai jau eisim? 

— Taip, geriau jau eikime, — pritarė Beketas. Taip jis greičiau 
liausis fantazuoti apie Klerės lovą antrame aukšte, kuriame nėra vaikų. 

— Betgi čia ne tavo automobilis, — pastebėjo Klerė, jiems išėjus 
į lauką. 

— Aha. Mama neleido vežti tavęs pikapu, todėl davė man šios 
mašinos raktelius. Pasijusk kaip vidurinėje. 

— Kelintą privalai grįžti namo? — mirktelėjo Klerė. 

— Žinau daugybę būdų, kaip įsmukti į namus nepastebėtam. 

— O tu tikrai lįsdavai į namus naktų, kai buvai vaikas? — su- 
simąsčiusi paklausė Klerė, kai jis atidarė jai dureles, o pats atsisėdo 
prie vairo. 

— Žinoma. Ne visada pavykdavo sėkmingai įsmukti, nepričiup- 
tam tėvų — nepažįstu nė vieno, kuriam būtų visada pasisekę, bet 
bent jau stengdavausi. — Beketas išsuko iš kiemo ir žvilgtelėjo į Kle- 
rę. — O ką, tu niekada nebuvai išslinkusi naktį? 

— Ne, ir dabar jaučiuosi kaip praradusi kažin ką svarbaus. 

— Kai grįšime, galėsiu padėti tau įlipti į namus pro langą. 

— Viliojanti mintis, bet tai ne tas pat, kai aš turiu raktą. O ką 
veikdavai, pabėgęs naktį iš namų? 

— Visokius niekus, — minutėlę patylėjęs, pagaliau pratarė Be- 
ketas. 

— Hmm, tai man jau reikia pradėti jaudintis, kada ir mano ber- 
niukai mėgins sprukti naktimis iš namų, kad veiktų „visokius niekus“. 
Laimė, ne šiąnakt. Dabar mano didžiausia bėda — Merfis. Nuspren- 
dęs, kad jo gyvenimas be šuniuko yra nevisavertis, jis suvienijo prieš 
mane brolių pajėgas. 

— Nemėgsti šunų? 

— Mėgstu ir vieną dieną jie tikrai laikys šuniuką. 

— Ar čia toji motiniška manipuliacija: jei gerai elgsitės — pa- 
žiūrėsim? 

— Kažkas panašaus, — prisipažino Klerė. — Jau seniai svars- 
tau, kad berniukams reikėtų kokio nors augintinio. Jie dievina mano 
tėvelių mopsą Liusę ir katinėlį Fidą. 

— Tavo tėveliai laiko kačiuką, vardu Fidas? Kodėl to nežinojau? 

— Jis mano, kad yra šuo, todėl niekam neišduok paslapties, — 
nusikvatojo Klerė. — O mano vaikai kraustosi iš proto, kaip trokšta 

šuniuko. Jaučiuosi kalta, kad dar jiems nenupirkau, bet paskui pagal- 
vojau: Dieve, o tai kas jį vedžios, dresuos, šers, šukuos, kirps ir taip 
toliau? Bandžiau perkalbėti berniukus, kad geriau įsigytume kačiuką, 
bet tie nesutinka. Liamas pareiškė, esą kačiukai tinka tik mergaitėms. 
Nežinau, iš kur jis tą ištraukė, — Klerė išlenkė antakį ir nužvelgė 
Beketą. — Sutinki su juo? 

— Kačiukai tinka mergaitėms, katytės — vyrams, — pajuokavo 
Beketas. — O kokios veislės šuniuko jie nori? 

— Jie net patys nežino, — atsiduso Klerė išsiduodama, kokia 
pavargusi nuo šios temos jaučiasi. — Berniukai miršta dėl pačios 
minties apie šunį. Be to, jie man pareiškė, esą šuo apsaugos mane nuo 
blogiečių, kai jie bus mokykloje ir negalės manęs apginti, — numykė 
moteris, trukteldama pečiais. — Galėčiau pasiimti kokį iš gyvūnų 
prieglaudos ir taip išsaugoti vargšeliui gyvybę, bet iš kur galiu Žinoti, 
kad paskui tas neišaugs į kokį siaubūną, terorizuojantį kaimynus ir 
laiškanešius? Man reikia pasidomėti, kokios šunų veislės tinkames- 
nės šeimai. 

— Žinai Raiderio šunį? — pasiteiravo Beketas, įsukęs į resto- 
rano aikštelę. 

— Kas nežino Kvailiuko? Juk Raideris visur jį vedžiojasi. Mielas 
šunelis. 

— Nepaprastai geras šuo. Žinai, iš kur Raideris jį gavo? 

— Ne. 

Beketas išlipo ir atidarė Klerei dureles. 

— Maždaug prieš šešerius metus vieną vakarą Raideris vis dar 
dirbo statomame name. Jau buvo gerokai sutemę, kai išgirdo krebž- 
denimą į duris. Raideriui atidarius, pro jas įšliaužė šešių ar septynių 
mėnesių šunytis. Visas permirkęs, liesutis, kruvinomis letenėlėmis ir 
tirtantis nuo šalčio. Buvo aišku, kad ilgokai klaidžiojo miške. Panašu, 
kad tame miške šeimininkai jį ir išmetė. 

— Vargšelis, — užjautė Klerė ir jos simpatija Kvailiukui dar su- 


stiprėjo. 

— Raideris tokio suvargusio šunyčio nenorėjo palikti likimo 
valiai, todėl laikinai, kol baigs darbus, priglaudė pas mamą. Mama 
jį pašėrė, išmaudė ir šiltai apklojo nakčiai. Kitą rytą Raideris šunelį 
nuvežė į prieglaudą. 

— Tikriausiai tai buvo meilė iš pirmo žvilgsnio. 

Koks Raideris mielas... O tai visai netipiškas jo apibūdinimas. 

— Kadangi vargšelis buvo be antkaklio ir mikroschemos, ap- 
klausinėjome apylinkės gyventojus, ar nepabėgo, nepasimetė koks 
šuniukas. Tačiau niekas jo nepasigedo. O ryte, jeigu šeimininkai būtų 
atsiradę, Raideriui jau būtų plyšusi širdis. 

— Ir Raideris pavadino jį Kvailiuku. 

— Meiliai ir tiksliai. Montgomeris, rezervuota pusei aštun- 
tos, — Beketas nurodė administratorei, jiems įėjus vidun. 

Padavėjai lydint juos prie staliuko, Klerė mąstė apie Kvailiuko 
istoriją. 

— Tu man visa tai papasakojai, norėdamas pasakyti, kad genai 
nesvarbu? 

— Manau, daug svarbesnis yra auklėjimas, o ne kilmė — tiek 
šunų, tiek ir žmonių. 

Kažin kodėl Klerė prisiminė Semą Frimontą, ir vien mintis apie 
Jį privertė pasijusti nemaloniai. 

— Vis dėlto patarčiau rinktis draugišką vaikams šunų veislę, — 
pridūrė Beketas. 

— Apie šuns įsigijimą kalbėjomės su Klintu iškart po to, kai 
gimė Haris. Nusprendėme, kad kokius metus palūkėsime. Paskui, 
kaip Žinai, į šį pasaulį jau beldėsi Liamas. Tada Klintas buvo paskirtas 
į kitą vietą, tai taip ir atidėliojome. 

Beketas jau žiojosi kažką sakyti, bet tuo metu priėjusi padavėja 
pasiūlė jiems valgiaraštį su specialiųjų patiekalų sąrašu ir kokteiliais. 
Abu įniko studijuoti valgiaraštį ir kelioms minutėms nutilo. 

— Ar tave trikdo, kai šneku apie Klintą? — pagaliau prabilo 
Klerė. 

— Ne, tik niekada nežinau, ką pasakyti. Klintas buvo puikus 
Žmogus. 

— Tas tiesa, — tarė Klerė, nusprendusi pasakyti viską, kas ant 
širdies guli. Jei nepasakys, tarp jų niekada nebus tikrų jausmų. — Įsi- 
mylėjau jį iš pirmo žvilgsnio. Klintas sakė, kad jis mane — taip pat. 
Tiesiog susitikome ir kone iškart supratome, kad gyvenimą trokštame 
praleisti kartu. Kai tau vos penkiolika — išties svaiginantis jausmas. 

— Svaiginantis esant bet kokio amžiaus, bet penkiolikos 
ypač, — pritarė Beketas. 

— Niekada net nesudvejojau dėl šio sprendimo. Niekada nesi- 
jaudinau, neabejojau. Kartais mes ginčydavomės, keletą kartų netgi 
buvo kilusios dramos, bet vis tiek niekada nesijaudinau — tą darė tik 
mano tėvai. Dabar juos suprantu kur kas geriau nei anuomet. Bet jie 
matė, kad Klintas — geras žmogus, ir taip pat jį mylėjo. 

— Jūs buvote mokyklos auksinė porelė. „K ė< K“. Palaikymo 
komandos kapitonė ir futbolo žvaigždė. 

— Svaiginantis jausmas, — pakartojo Klerė. — Mudu suartėjo- 
me dveji metai prieš... Ir vėlgi buvau dėl to tikra ir niekada nesijaudi- 
nau. Kai Klintas išėjo į armiją, ištisas naktis verkdavau. Ne todėl, kad 
dėl jo jaudinausi, bet iš begalinio ilgesio. 

Sugrįžus padavėjai, jie užsisakė patiekalus. 

— Buvai dar visai jaunutė, — tarė Beketas. 

— Ir įžūli, bebaimė. Ištekėjau iš Klinto, palikau šeimą, draugus 
ir išvažiavau be krislelio abejonės dėl savo pasirinkimo. Ar ten tikrai 
buvau aš? — nusijuokė Klerė. 

— Visada laikiau tave drąsia. 

— Pažinau baimę, laukdamasi Hario. Kas toji maža būtybė? O 
jei padarysiu kokią klaidą? Ką reikės daryti, jei kūdikis susižeis, su- 
sirgs? Bet vis tiek neabejojau, kad su viskuo susitvarkysime. — Kle- 
rė pakėlė stiklinę su vandeniu ir šypsodamasi nugėrė. — Troškome 
susilaukti keturių vaikų, galbūt net penkių. Tikra beprotybė. Bet jei 
Klintas būtų gyvas, net neabejoju — būtume susilaukę ir penkių. 

— Buvai laiminga. 

— O, taip. Bet kartais ir beprotiškai vieniša, perpildyta jausmais. 
Tada apimdavo baimė. Tačiau įteigdavau sau, kad tai nesvarbu, nes 
buvau pernelyg užsiėmusi. Didžiavausi Klintu. Nekenčiau, kad reikia 
gyventi be jo, nekenčiau to, ką jam tenka ištverti dieną naktį. Betgi 
tekėdama už Klinto puikiai žinojau, kad jis gimė būti karininku kaip 
jo tėvas ir brolis. 

Padavėjas atnešė vyno. Klerė paragavo gurkšnelį. 

— Kaip malonu, kai kažkas atneša valgio, kurio man nereikėjo 
gaminti... 

— Nebaigei savo istorijos, — priminė jai Beketas. 

— Taip, turėčiau pabaigti, — Klerė pajuto dėkingumą, kad jis 
norėjo išgirsti tęsinį. — Haris žaidė, o Liamas verkė savo lovelėje. 
Mane vargino rytiniai pykinimai — nors ir nebuvau pasidariusi testo, 
nujaučiau, kad vėl laukiuosi, — ji trumpam nutilo, tada vėl prabi- 
lo. — Į Iraką Klintas turėjo išvykti tik trims savaitėms, ir nespėjau 
pasakyti, kad bus dar vienas vaikas. Dėl to labiausiai apgailestauju. 
Taip ir neturėjau progos jam to pasakyti... Klintas niekada nepamatė 
Merfio, nepalietė jo veidelio, neužuodė jo plaukų kvapo, negirdėjo 
jo juoko... Merfis niekada neturėjo tėvelio, o Liamas jo neprisimena. 
Hario galvelėje tik kažkokie migloti prisiminimai. O Klintas buvo 
puikus tėtis — mylintis, linksmas, rūpestingas. Tačiau buvo juo per- 
nelyg trumpai. 

— Laiko visada per maža. 

— Taip, tikrai, — linktelėjo Klerė ir palietė Beketo ranką. Jis 
juk irgi prarado tėtį. — Vieną rytą prie mūsų namų durų pasirodė 
kapitonas ir kapelionas. Kai juos pamatai, ir be žodžių supranti, kas 
nutiko. Akyse aptemo, ėmė trūkti oro. Kurį laiką visiškai nieko ne- 
jaučiau. 

— Užjaučiu, Klere, — Beketas suspaudė jai ranką. 

— Jiems pabeldus į duris, ant rankų laikiau Liamą, kuris dėl 


besikalančio dantuko šiek tiek karščiavo ir verkė. Haris stovėjo apsi- 

kabinęs mano koją. Tikriausiai ir jis kažką pajuto, nes pradėjo verk- 
ti. Mano pilve suspurdėjo vaikelis. Visi supratom — Klinto nebėra. 
Atėjo paguosti kitų karininkų žmonos. Sudužau į milijoną dalelių... 
Mane visą sukaustė baimė, abejonė, nerimas ir milžiniškas, siaubin- 
gas sielvartas. Nemaniau, kad galėsiu tai ištverti. 

Beketas pagalvojo apie ką tik tapusią našle Klerę su dviem vai- 
kais ir besilaukiančią trečiojo. 

— O kas galėtų? Ir kaip tu išvėrei? 

— Suvokiau tik vieną dalyką — privalau su vaikais grįžti namo. 
Tai buvo vienintelis aiškus sprendimas, ir jis buvo teisingas. Supratau, 
jog grįžusi ir prisimindama čia mūsų užgimusią meilę susitaikysiu su 
mintimi, kad tai, kas nutiko, buvo lemta. Dabar turiu kitą gyvenimą 
ir galiu ramiai galvoti bei kalbėti apie Klintą. O ir privalau, nes ber- 
niukai nusipelno žinoti, koks puikus buvo jų tėtis. 

— Nežinau, ar tai padės, bet kai mes praradome tėtį, visi jautė- 
mės lyg apmirę. Iškentęs visą tą skausmą, imi regėti ir vertinti pasaulį 
visai kitomis akimis. Ir supranti, kad viso to nebūtum suvokęs, jei 
nebūtum patyręs netekties. 

— Būtent. — Klerė vėl pasijuto dėkinga Beketui už supratin- 
gumą. — Kai galvoji ar kalbi apie savo tėvą, visada tai prisimeni. 
Man tas pat. Tu pažinojai Klintą. Jis buvo milžiniška mano gyvenimo 
dalis, ir kadangi mes susitikinėjame, nenorėčiau, kad jaustumeisi ne- 
patogiai, kai apie jį kalbu. 

— Ar prisimeni poną Šrioderį? — netikėtai paklausė Beketas. 

— Jis man dėstė istoriją. Negalėjau jo pakęsti. 

— Visi jo nekentė, nes jis buvo tikras mulkis. Aš su Klintu ir dar 
keliais vaikinais izoliacija apklijavome jo namą. 

— Tai ten buvo tavo darbelis? Ir Klintas tame dalyvavo? — atsi- 
lošė Klerė ir nusikvatojo. — Dieve mano, prisimenu, lyg viskas vyko 
vakar. Tikriausiai išnaudojote šimtus ritinėlių. 

— Nėra prasmės apskritai ko nors imtis, jei darysi tai pusėtinai. 

— Tu tai tikrai nepadarei to pusėtinai. O, taip, Šrioderis buvo 
tikras mulkis ir to nusipelnė. 

— Kaip tikriausiai numanai, ten dar dalyvavo Ovenas ir Raide- 
ris, o kitų dviejų bendrininkų prisiekiau neišduoti. 

— Klintas man niekada neprisipažino, nors kelias savaites visi 
tik apie šį įvykį ir šnekėjo. 

— Neprisipažino, nes visi prisiekėme tylėti. Sunaudojome apie 
penkiasdešimt izoliacijos ritinėlių — užtruko visą amžinybę, kol tiek 
sukaupėme. Jei vienoje parduotuvėje grupelė berniūkščių būtų pir- 
kusi šitiek ritinėlių iš karto — mus iškart būtų pričiupę. Todėl skir- 
tingose vietose nusipirkdavome po kelis ritinėlius, kartais vieną ar du 
nugvelbdavome iš dirbtuvių. Turėjome žemėlapius, stebėjimo punktą 
ir pabėgimo planą. Tai buvo milžiniškas ir nuostabus sumanymas. 

— Jūs buvote slapti Bunsboro vidurinės didvyriai. Jei būčiau Ži- 
nojusi, kad tai padarėte jūs, būtume surengę šventę. 

— Po kokio mėnesio mes ir patys susiorganizavome. Neto- 
li namų pasistatėme palapines, mėgavomės alumi ir persikų skonio 
degtine. 

— Fu... 

— Aha. Geri laikai, — šyptelėjo Beketas. 

— Vienas iš tų vaikinų turėjo būti Čarlis Rideris, — Klerės akys 
sužibo. — Jis buvo geriausias Klinto draugas. 

— Šios informacijos negaliu nei patvirtinti, nei paneigti. 

— Turėjo būti Čarlis Rideris, — pakartojo Klerė. — Tada jis 
nuolat prisidirbdavo, o dabar dirba policininku. Jam patinka nuoty- 
kių literatūra ir nestipri juoda ekspreso kava. 

— Žmones pažįsti pagal tai, ką jie perka tavo knygyne? 

— Aš taip pat turiu paslapčių. Žinau ne tik, kad visiems Mont- 
gomeriams patinka skaityti, bet ir ką jie išsirenka. Jūs visi geriate per 
daug kavos. Judu su Ovenu Mamos dienai ar gimtadieniui ieškote 
sentimentalių atvirukų, o Raideris — juokingų, — pakėlusi vyno tau- 
rę, Klerė nužvelgė žinovės žvilgsniu. — Ir tai tik gėlytės. 

— Mažmeninės prekybos papildoma nauda. 


— Aha, — nusijuokė Klerė. — Taip pat žinau mažiausiai tuziną 

žmonių, kurie per savo šventes mielai užsisakys numerį svečių na- 
muose, nors gyvena netoliese. Beketai, juos lydės stulbinama sėkmė. 

— Lizei patiks kompanija. 

— Kam? A, tavo šmėklai. Tai dabar ji jau Lizė? 

— Čia Elizabetos sutrumpinimas. Kaip manai, ar Hopė su ja 
susitvarkys? 

— Hopė su viskuo susitvarko, nes ji tokia jau yra, — atsakė Kle- 
rė, pagalvojusi, kad vaiduokliai yra visiška nesąmonė, ir sąmoningai 
pakeitė temą. — O kaip sekasi įrengti Hopės apartamentus? 

— Kitą savaitę jau turėtų būti baigti. Lizė galėtų pasimokyti iš 
Eiverės. Toji nuolat vaidenosi Ovenui tikindama, kad Hopės kamba- 
rius nepakanka vien perdažyti, todėl viskas užtruko. 

Jie toliau šnekučiavosi valgydami. Jau žengtas kitas — nesku- 
bus, apgalvotas — žingsnis. Galbūt kitąsyk reiktų pasiūlyti nueiti į 
kiną, o paskui — papietauti. Neskubėk ir laikykis tradicijų, mintyse 
patarė sau Beketas. 

— Kaip buvo gera, — švelniai pratarė Klerė, jiems einant aikš- 
tele prie automobilio. — Neprisimenu, kada paskutinį kartą pietavau 
tik su suaugusiu žmogumi. 

— Galėsime tai pakartoti, — mirktelėjo Beketas ir atidarė auto- 
mobilio dureles, — kada tik tu panorėsi. 

Rytoj, pagalvojo Klerė ir pajuto sąžinės graužimą. Juk ji negali 
du vakarus iš eilės praleisti be vaikų. Tad geriau pasimėgauti tuo vie- 
nu, kuris dar liko. 

— Pažiūrėsim. Pasistengsiu viską suderinti. 

Klerė pasisuko į Beketą, suteikdama jam idealaus bučinio gali- 
mybę. Kai vyras ja nepasinaudojo, Klerė įsėdo į automobilį. 

Gal po pietų Beketas nusprendė, kad visgi reiktų likti tik drau- 
gais? Kartkartėmis jiedu draugiškai papietaus, jis žais su jos vaikais, 
kai turės laiko ir noro. 

Ji negalėtų dėl to Beketo kaltinti. Pasimatymai tam ir skirti, kad 


žmonės suprastų, ar jie trokšta rimtesnių santykių, o jei taip, tai ko iš 

jų tikisi. O santykiai su manimi nepaprastai keblūs, pagalvojo Klerė, 
Beketui sukant jos namų link. 

Ir pati juos priminė, ypač kalbėdama apie vaikus. Tikriausiai per 
daug kalbėjo. Kas norėtų per pasimatymą klausytis istorijų apie vaikus? 

Be to, ji viską išklojo apie Klintą. Taigi ji norėjo Beketui paaiš- 
kinti, kodėl išvyko iš Bunsboro ir kodėl sugrįžo. Kas ji buvo ir kuo 
tapo. Ir būti sąžininga, atvirai prisipažindama, kaip stipriai ji mylėjo 
Klintą Brusterį. Tačiau koks vyras norėtų per pasimatymą klausytis 
šnekų apie mirusį sutuoktinį? 

Kodėl ji negalėjo kalbėti apie knygas? Na, šiek tiek kalbėjome ir 
apie jas. Bet juk galėjome plepėti tik apie knygas, filmus ar kokiomis 
kitomis neįpareigojančiomis temomis, kokiomis paprastai kalbama 
per pasimatymus, papriekaištavo sau Klerė. 

Kitam kartui ji iš anksto apmąstys pokalbio temas. Klerė nu- 
stebo suvokusi, kad ji vėl trokšta susitikti su Beketu. Ir kad trokšta 
daugiau iš jo. Daugiau su juo... Beketas vėl pažadino aistrą, privertė 
pasijusti moterimi. 

Geriau kalbėtis neutraliomis temomis. Ir pradėti jau dabar. 

— Pamiršau pasakyti, kad perskaičiau naujausią Maiklo Kone- 
lio knygą. 

— „Haris Bošas“? 

— Aha. Manau, ji tau patiks. O kitą mėnesį viena debiutuojanti 
rašytoja knygyne pristatys savo trilerį. Gal norėtum ateiti? Ji tikrai 
talentinga, be to, dalyvaus ir keli vietiniai autoriai. 

Jiedu kalbėjosi apie knygas visą likusį kelią iki namų. Taip daug 
geriau, nusprendė Klerė. Ji tikrai sugebės pasiūlyti kitų temų ir iš- 
vengti kalbų apie vaikus. 

Jei tik bus kitas pasimatymas. 

Beketui sustojus prie Klerės namų, ji susimąstė. Galėtų kokią 
valandą netrukdoma padirbėti prie internetinio knygyno puslapio. 
Galėtų maloniai pasimėgauti šilta vonia. Galėtų daryti viską, ką pa- 


norėjusi, daugiau dėl nieko nesijaudindama. 

— Naktys vėsta, — sumurmėjo Klerė, Beketui ją lydint prie 
durų. — Jau beveik šalta. Vasaros niekada nesitęsia per ilgai. 

— O žiemos per ilgos. 

— Bet ši bus ypatinga. Atidarysite svečių namus, — paaiškino 
Klerė, kai Beketas metė į ją suglumusį žvilgsnį. 

— Oi, tikrai. Iš visko sprendžiant, per atidarymą nušalsime už- 
pakalius. 

— Bus verta. Mielai jums padėsiu. Tiksliau, mirštu, kaip to noriu. 

— Kuo daugiau rankų ir užpakalių, tuo geriau. 

— Tuomet įtrauk ir mane. Ačiū, Beketai, praleidau nuostabiau- 
sią vakarą. 

— Ir aš, — vyras pasilenkė, lengvai susilietė su Klere pečiais ir 
paniro į ilgą, lėtą ir svajingą bučinį. 

O, ne, pagalvojo Klerė, pajutusi, kaip šiurpsta oda. Vyras taip 
nebučiuoja moters, su kuria nori likti tik geri draugai! 

— Geriau eik vidun, — tyliai tarė Beketas, — kol dar visai ne- 
sustirai. 

Klerė nusišypsojo ir atrakino duris. 

— Paskambinsiu tau, — tarė jis ir žengė atgal. Klerė suglumo. 

Tai jis nenori užeiti vidun? Nejau nuo tada, kai ji paskutinį kartą 
buvo pasimatyme, visi tipiški šio ritualo veiksmai išėjo iš mados? 

— Įsitikink, kad užsirakinai duris, — pridūrė Beketas. 

— Būtinai. Labos nakties, — tarė Klerė, atidarydama duris. 

Pala... Ar Eiverė neliepė būti iniciatyviai? Likti vienai namuose, 
kai ji to visiškai netrokšta, tikrai nėra iniciatyvu. 

— Luktelk, Beketai. Žinau, kvailai nuskambės, bet gal galėtum 
užeiti vidun? Namai visiškai tušti ir man baugu, — tarė Klerė ir susi- 
gūžė, išdrįsusi suregzti akivaizdų melą. 

— Žinoma. Man pačiam reikėjo pasisiūlyti. Toji baugi palai- 
ma, — pridūrė vyras, įžengdamas vidun. — Patikrinsiu galines duris. 

Klerė manipuliavo Beketu ir dėl to nesigailėjo. Gailėsis nebent 
tuo atveju, jei po visų šių pastangų paaiškės, kad klydo ir jis visai ne- 
nori pasilikti. Būti su ja. Tada pasijustų pažeminta. 

Bet jei tučtuojau to neišsiaiškins, ji išprotės nuo nežinios. O ne- 
žinios Klerė negalėjo pakęsti. 

— Viskas gerai, — tarė sugrįžęs Beketas. — Akiratyje nematyti 
jokių pavojaus ženklų. Bet jums vis tiek reikėtų įsigyti šunį. Kai jis 
yra, namas niekada nebūna tuščias. Gerai jautiesi? 

— Taip, ačiū. Gal norėtum ko nors išgerti? 

— Verčiau ne. Jau turiu eiti. 

— Beketai, norėčiau tavęs kai ko paklausti. 

— Ko? 

— Kai mane pabučiavai prie durų, ar tai buvo bučinys, reiškian- 
tis, kad mielai su manimi dar kartą papietausi, ar kažką kita? Nes 
man tai pasirodė, kad kažką kita. 

— Kažką kita? 

Klerė apkabino Beketą, perbraukė rankomis jam per nugarą ir 
užspaudė burną. 

— Na, man taip pasirodė... 

Beketas susilietė kakta su josios. 

— Klere... 

— Beketai, neversk manęs maldauti, kad užliptum viršun ir pa- 
tikrintum, ar niekas nesislepia spintose, — Klerė paglostė jo skruos- 
tą. — Tiesiog užlipk viršun. 

Klerė žengė ant pirmojo laiptelio ir ištiesė Beketui ranką. Jis 
paėmė ją ir tvirtai suspaudė. 

— Norėjau būti su tavim, kai tam neturėjau teisės. 

— Tai nesvarbu. Svarbiausia, kad to norėtum dabar. 

Jie ėmė lėtai kopti laipteliais. 

— Nenorėjau tavęs skubinti. Maniau, tau reikia laiko, kad pri- 
prastum prie pačios minties ir būtum tikra dėl pasirinkimo. 

— Aš mąstau labai greitai. — Klerė nusivedė Beketą į miega- 
mąjį ir atsisuko. — Mes ilgai buvome draugai, bet dabar turiu prisi- 


pažinti. Ar žinai, kad pro savo kabineto langą matau svečių namus? 


— Aha. 

— Pavasarį per atšilimą ant stogo tu dirbai be marškinių. Aš tave 
stebėjau, — nusijuokė ji, neatitraukdama nuo Beketo akių. — Mąs- 
čiau apie tave ir kaip ža7 vyktų... O dabar galiu praktiškai patikrin- 
ti, — Klerė uždėjo rankas vyrui ant krūtinės. — Tačiau šito nedariau 
jau labai seniai. 

— Nieko tokio. 

Atsipalaidavusi Klerė vėl lengvai nusijuokė. 

— Turėjau omeny, kad jau labai seniai nenurenginėjau vyro. 
Nagi, pažiūrėkim, ar dar prisimenu, kaip įvykdyti šią dalį. 

Moteris nutraukė Beketui nuo pečių švarką ir švystelėjo ant ma- 
žos kėdutės prie spintos. Kol kas viskas einasi gerai, nusiramino ji. 
Prasegė pirmą marškinių sagą, antrą. 

— Maniau, būsi drovi, — degdamas iš malonaus nekantrumo 
sumurmėjo Beketas. 

— Tikrai? — Klerė baigė sagstyti marškinius ir pakreipė gal- 
vą. — Nuo tada, kai buvau nekalta penkiolikmetė, prabėgo dar dau- 
giau metų. 

— Ne tai turėjau omeny... ar bent jau ne vien tai. 

— O, taip, aš trijų vaikų mama, jauna našlė, — Klerė nuvilko 
Beketo marškinius ir užmetė ant švarko. — Bet tu tikriausiai girdėjai, 
iš kur atsiranda vaikai? 

— Tik iš gandų. 

— Be galo myliu savo berniukus, — lėtai glostydama nuogą 
Beketo krūtinę, trumpam užsimerkė. — Ir man labai patinka jų da- 
rymo procesas. 

Klerė apsisuko ir, susiėmusi savo plaukus, pakėlė juos virš pečių. 

— Gal padėsi? 

Beketas lėtai traukė suknelės užtrauktuką žemyn, mėgaudama- 
sis procesu. Tai kaip sapnas... Toks pat vaiskus ir saldus, tik su pačiais 
sodriausiais realiais pojūčiais... 

Moteris išsinėrė iš suknelės, kuri nukrito ant grindų, ir vėl pa- 


sisuko į jį. 

Tai jau nebe sapnas. Klerė — reali ir trokštanti jo taip, kaip jis 
trokšta jos. Jam nebereikia sapnuoti, kad galėtų pajusti švelnią jos odą 
ir pašėlusiai besidaužančią širdį, priglaudus ranką jai prie krūtinės. 

Tai ji, o ne jis kviečia į lovą. Klerės pirštai taršo jo plaukus, glosto 
nugarą ir slysta žemyn... Ji tokia lanksti, seksuali ir neįtikėtinai gun- 
danti! Iki šiol Beketas buvo tikras, kad ją pažįsta. Tačiau jis niekada 
nepažino šios atvirai geidulingos Klerės pusės. Ši moteris vedė jį iš 
proto, gebėjo vienu judesiu nunešti į rojų ar nublokšti į pragarą. 

Viskas joje gyvai pulsavo aistra ir geismu. Jos pirštai slydo jo 
rankų raumenimis, pilvo presu, kūno kontūrais... Po to, kai nuaidėjo 
abiejų atodūsiai po dar vieno svaiginančio bučinio, Beketas ėmė bu- 
čiuoti Klerės krūties spenelį. 

Klerė pratrūko dejone. Aistra, palaima užvaldė visas kūno ląste- 
les ir atėmė protą. 

Jiedu nuvilko vienas kitam paskutinius drabužius. Be žodžių, 
nes jų nereikėjo, abu krito ant lovos. Ji apsivijo jį, paskui pakilo. Pa- 
siūlymas. Reikalavimas. 

Jam paskendus joje, Klerė suriko iš palengvėjimo išlaisvėjusi. 
Pajutęs drebulį, jis siekė perimti kontrolę, tačiau ji vėl pakilo, ir galin- 
gas aistros pliūpsnis pratrūko. 

Beketas paėmė ją, plaukdamas ta karšta, stiprėjančia troškimo 
banga, ir tada jį perskrodė išlaisvinantis palengvėjimas. 

Klerė sunkiai įstengė atgauti kvapą ir abejojo, ar pavyks tai pa- 
daryti raudant arba šaukiant iš palaimos. Pasijuto kvailai, lyg darytų 
abu dalykus vienu kartu. 

— Galiu geriau, — sumurmėjo Beketas, veidą paskandinęs Kle- 
rės plaukuose. 

— Ką? 

— Galiu ir geriau. Dabar truputį paskubėjau. 

— Ne, tai aš čia skubėjau. Ačiū, kad prisitaikei prie mano tem- 
po. Dieve mano, Beketai, — sumurkė Klerė supratusi, kad pagaliau 
atgavo kvapą. — Prašau, dar nesikelk. Gulėk, — prisakė ji ir vėl ap- 
sikabino. 

Beketas niekur ir neketino skubintis. 

— Tik pažiūrėk į save, Klere Meri... atleisk, Bruster. Kokia tu 
susitaršiusi ir išraudusi... Ir velniškai graži. 

— Man patinka būti susitaršiusiai, išraudusiai ir velniškai gra- 
žiai. O tu pasižiūrėk į save, Beketai Montgomeri. Koks tu visas savi- 
mi patenkintas. 

— Žinoma. Aš ką tik nuskyniau kaimynę knygininkę, tikrą 
miesto gražuolę. 

— Geriau jau neplepėk su savo darbininkais. 

— Neplepėsiu. Ketinu įdėti skelbimą Ci/izen laikraštyje, — pa- 
sakė jis. 

Klerė vos nepaspringo iš juoko ir sugnybė Beketui užpakalį. 
Kaip gera Žiūrėti į tokį atsipalaidavus; Beketo veidą, jo gilias mėlynas 
akis... 

— Tik neužmiršk paminėti, kad buvau nuostabi. 

— Kas tiesa, tai ne melas, — Beketas priklaupė ir vėl pabučiavo 
Klerę. — Tu mane sutriuškinai. 

— Smagu žinoti, kad nepraradau įgūdžių. 

Bučiuodamas Klerei kaklą, Beketas nenorėjo net įsivaizduoti, 
kad ši moteris galėtų būti su kokiu kitu vyru, netgi tuo, už kurio ji 
buvo ištekėjusi. Kvaila? Galbūt. Egoistiška? Neabejotinai. Bet kitaip 
jis negalėjo. 

Jis tylėdamas pagulėjo šalia Klerės, kol viduje nurimo visos 
audros. | 

— Rytoj norėčiau vėl su tavim susitikti. 

— Beketai, negaliu rytoj vėl eiti su tavim į pasimatymą. Ber- 
niukai... 

— Mums nebūtina kur nors eiti. Arba galėsime vestis juos kartu. 

— Rytoj — vieno jų draugo gimtadienis. Paprastai jie prasitęsia 
dar ir kitą dieną. Gali ateiti sekmadienį pietų. Patieksiu juos kiek 
anksčiau — vaikai turės eiti anksčiau miegoti, nes pirmadienį jiems 


į mokyklą. 

— Gerai. Kelintą ateiti? 

— Gal pusę šeštos. 

— Būsiu. 

Beketas atsisėdo lovoje ir paėmė Klerės ranką. 

— Jau turiu eiti. 

— Ir paliksi mane šiame tuščiame name vienui vieną? — Klerė 
apglėbė save rankomis ir suvaidino, kad dreba. — Aš net šuns neturiu. 

— Tu drąsi, — nusišypsojo Beketas. 

— Aišku, bet vis tiek tave apmoviau, juk kažkaip turėjau įsivi- 
lioti į lovą. 

— Gerai padarei, ačiū. 

— Tai dabar reikės nuolat ką nors sugalvoti, kad tu pasiliktum? 

— Mano automobilis stovi prie įvažiavimo. Juk žinai, kad žmo- 
nės pastebės, ypač jei jis stovės ten iki ryto. 

Nustebusi, kad Beketui rūpi jos reputacija, Klerė surimtėjo. 

— Beketai? 

— Ką? 

— Suteikime pretekstą jiems apie tai kalbėti. 


12 skyrius 


A iaiės rytą, dar gerokai prieš atidarymą, Klerė pasi- 
naudojo savo raktais, kad patektų į „Vestos“ restoraną. Išgirdusi plak- 
tuvo ūžimą, ji pasuko to garso link, puikiai žinodama, kad plaktuvu 
darbuojasi Eiverė. 

— Labas, norėjau su tavimi pasitarti dėl... — Klerė nustėro ir 
įsispoksojo į Eiverę, kuri kaip tik išjungė plaktuvą. — Kas tavo plau- 
kams? Ar jie rožinės spalvos? Nusidažei? 

— Tu mylėjaisi. 

— Aš... Nusidažei plaukus, nes aš mylėjausi? 

— Ne. Nusidažiau, nes aš nesimylėjau. Na, gerai, gal ir dėl 
to, — atsiduso restorano savininkė, kočiodama tešlą. — Na, gal tik 
truputį. Svarbiausia priežastis — troškau bent šiokių tokių pokyčių. 
Sudrumsti tyvuliuojantį vandenį. 

— Tikrai sudrumstei. 

Eiverė žvilgtelėjo į savo dėmėtą prijuostę, paskui — į senus 
sportbačius, ant kurių buvo priskretusios želės. — Aš įkalinta rutino- 
je, Klere. Ne, aš pati esu rutina. 

— Visai ne. Tu linksma ir man patinki. 

— Ačiū. — Kadangi Eiverės miltuotos rankos buvo apkibusios 


tešla, ji pasikasė smakrą petimi. — Šįryt pažvelgusi į veidrodį išsigan- 

dau. Buvau visai pamiršusi, kad dažiausi plaukus, o tada išvydau save 
ir surikau: kas čia per velniava? Na, bet tai tik viso labo dažomasis 
šampūnas. Kaip nors tą laiką išgyvensiu. 

Ačiū Dievui, pagalvojo Klerė. 

Įgudusiais judesiais Eiverė išdėliojo tešlos lakštus ant įkaitusios 
skardos. 

— O dabar — apie seksą. Mylėjaisi penktadienio vakarą ir... 

— Ir šeštadienio rytą. 

— Aš tavo geriausia draugė ar ne? 

— Geriausia iš geriausių, — Klerė pridėjo ranką prie širdies. 

— O ką tu darai? Atsiunti man kažkokią apgailėtiną Žinutę: 
Praleidau naktį su B. Nuostabu. 

— O argi nepalikau tavo atsakiklyje Šanijos Tven dainos „Jau- 
čiuosi kaip moteris“ ištraukos? 

— Gerai, tai mane prajuokino, bet tai — ne tokios detalės, ku- 
rias pasakoja geriausioms draugėms. 

— Šeštadienį rengei gimtadienio vakarėlį, o paskui dar dirbai 
čia iki vidurnakčio? 

— Beveik. 

— Aš nesu pratusi gauti daug sekso. Šeštadienį atsiguliau į lovą 
iškart, kai tik vaikai nuėjo miegoti. Nereikia net minėti, kad sekma- 
dienį apskritai neturėjau jokio privatumo, o tu vėl dirbai. 

— Va va. Aš — rutina. 

— Tikrai ne, — Klerė uždėjo draugei ant pečių rankas ir pa- 
purtė. — Betgi atėjau čia anksčiau, kad mudvi pasikalbėtume. Dieve, 
kaip trokštu pasikalbėti su geriausia iš geriausių draugių. 

— Tu įsiteikinėji. Man tai patinka. Prašau, tęsk, kol baigsiu 
ruošti šitą tešlą. 

— Velniškai daug tešlos pirmadieniui, ar ne? 

— Šįvakar vyks privatus vakarėlis, o dar turiu paruošti užsaky- 
mą — šešias dideles porcijas priešpiečių. Na, klok viską. 

— Viskas buvo puiku. Pietūs... 

— Aš irgi neseniai pietavau, bet jokio sekso nebuvo. Ięsk toliau. 

— Na... 

Klerė papasakojo Eiverei apie savo nerimą, kai jiedu su Beketu 
išėjo iš restorano, ir apie planų pasikeitimą prie namų durų. 

— Tai tu suvaidinai dramą „Oi, man reikia galingo, bebaimio 
vyruko, kuris apžiūrėtų mano baugiai tuščią namą *? 

— Aha. 

— Kaip aš tavimi didžiuojuosi. 

— Beketas buvo įsitikinęs, kad nereikia skubinti įvykių. Supra- 
tau: jei nieko nedarysiu, tai pirmą žingsnį jis žengs gal tik per kokias 
Kalėdas. Taigi padrąsinau jį ir leidau vairuoti. 

Mėlynos Eiverės akys išsiplėtė, ir ji nusikvatojo: 

— Tai paklausei manęs, kad reikia imtis iniciatyvos? 

— Aha, — patenkinta savimi išpyškino Klerė. — Jaučiuosi, lyg 
sugrįžo mano gyvenimo dalis, kurią buvau priversta atidėti. Beketo 
dėka pajutau tai, ko jau labai seniai nejaučiau. Ne tik fizine prasme, 
nors tai irgi buvo tobula. 

— Koks buvo seksas — lėtas ir švelnus ar laukinis ir beprotiškas? 

— Manau, kad iki šeštadienio ryto, kai Beketas išėjo, išbandėme 
abu variantus ir abiejų kombinacijas. 

— Na, dabar aš jau tikrai pavydžiu. — Eiverė pasitraukė nuo 
keptuvių, atsuko čiaupą ir ėmė plautis tešluotas rankas. — Džiau- 
giuosi dėl tavęs, bet pavydžiu. Džiaugiuosi ir dėl Beketo. Juk įsimy- 
lėjo tave dar paauglystėje. 

— Tai vienintelė problema. Aš jau nebe ta pati Klerė Meri, 
kurią jis įsimylėjo vidurinėje. Beketas turi norėti būti su tokiu žmo- 
gumi, kokia esu dabar. 

— Manai, Beketas tebegyvena savo senomis fantazijomis? 

— Nežinau ir abejoju, ar pats tą žino. Bet dabar dėl to nesijau- 
dinsiu. Man patinka, kaip rutuliojasi įvykiai, ir mudu iš naujo pra- 
dedame pažinti vienas kitą. Viskas keičiasi ir trokštu patirti, kas bus 


toliau. 

Kitas dvi savaites Beketas praleido lakstydamas nuo projekto 
prie projekto, nuo darbo dirbtuvėje iki užsakymų tikrinimo, ir pasi- 
matyti su Klere beveik nepavykdavo. Kadangi buvo klojamos grindų 
plytelės, brigada susitelkė ties fasadu. 

Išaušo diena, kai Beketas su broliais atsistojo prie priekinio įėji- 
mo, gėrėdamiesi išbaigtu prieangiu ir laipteliais. 

— Na, ką jums sakiau? — sušvilpė Beketas. — Jis tiesiog švyti. 

— Ir turėtų, juk tiek poliruota. — Raideris perbraukė per me- 
dieną. — Glotnus it stiklas. Ir puikiai išdžiūvęs. 

— Pamatę riedlentininkai užsimanys išbandyti, — vyptelėjo 
Ovenas. 

— Tada išspardysime jiems užpakalius. Sakyčiau, jau pats metas 
patraukti šitą bjaurybę. — Raideris parodė į mėlynąjį brezentą, den- 
giantį viešbučio priekį. — Tegul pagaliau visi pasigėri, į ką pavirto 
Bunsboro svečių namai. 

— Traukime jį velniop! — entuziastingai pritarė Beketas. — 
Tik pirmiau užtverkime įėjimą, kad čia nesuplūstų žmonės. 

Kai vėsų rugsėjo rytą jie pagaliau nutraukė tą ilgai kankinus;į 
brezentinį apdangalą, Beketas pagalvojo, kad tai viena maloniausių 
jo gyvenimo akimirkų. 

Broliai, nusprendę paėjėti kitapus gatvės ir pasižiūrėti į pastatą 
iš toliau, pastebėjo, kad prie netoliese sustojusio mokyklinio auto- 
buso būriuojasi moksleiviai ir kažką rodo pirštais, o pravažiuojantys 
automobiliai sulėtina greitį. Visi troško pamatyti ką tik atsivėrusius 
svečių namus. 

Ir jie buvo gražūs — na, dar nepasirengę įkurtuvių vakarėliui, 
bet tikrai gražūs. Sodrios spalvos mediena švytėjo tarp senų akmeni- 
nių sienų, tarpais spindėjo auksu ir umbra, pabrėždama šviesius pla- 
čius laiptus, turėklus ir jų kuolelius. Balkonas virš jų suteikė pastatui 


grakštumo ir žavesio. 

— Žinot, — prabilo Ovenas, — dirbdamas viduje ar ant stogo, 
vargiai gali matyti pokyčius. O štai dabar viskas kaip ant delno. Po 
galais, kaip puikiai mes padirbėjome. 

— Tu velniškai teisus. Tai didinga akimirka. — Raideris išsi- 
traukė telefoną ir nufotografavo. — Ir ši akimirka įamžinta. Grįžki- 
me prie darbo. 

— T4 nuotrauką nusiųsk mamai. 

Ovenas metė žvilgsnį į Beketą. 

— O kam? Šįryt su ja jau kalbėjausi. Gali neabejoti, kad netru- 
kus ji čia pasirodys ir įsitikins savomis akimis. 

— Teisingai, — sutiko Beketas. 

Kai jie grįžo gatve atgal, pusė miesto jau studijavo pastato lini- 
jas ir spalvas. 

Viduje broliai išsiskirstė: Ovenas nuėjo patikrinti, kaip sekasi 
kloti plyteles; Raideris nusprendė padirbėti prie kesoninių valgomo- 
jo lubų, o Beketas pasuko į ketvirtą aukštą, bet užuodęs magnolijas 
stabtelėjo ties trečiu. 

— Patinka, ar ne? — sumurmėjo jis ir užėjo į „Elizabetos ir 
Darsio“ kambarį. — Jis jau neatrodo toks liūdnas. 

Impulso pagautas Beketas pasuko į balkoną. Iš ten nužvelgė 
miestą: pagrindinę gatvę su jos parduotuvėmis ir gyvenamaisiais na- 
mais, puošnius balkonus, trinkelėmis grįstus šaligatvius. Šalia plytėjo 
laukai, dunksojo kalvos ir kalnai, susiliejantys su rudeninio dangaus 
mėlyne. 

— Kaip puiku, — pratarė Beketas. 

Su kuo čia kalbuosi — savimi, pastatu ar vaiduokliu? paklausė 
savęs vyras. Nesvarbu. Ši akimirka tobula. 

Kadaise kažkas stovėjo jo vietoje ir žvelgė į gatvę, tada tai tebuvo 
platus purvinas kelias, kuriuo važinėdavo arklių traukiami vežimai, o 
tuose laukuose, kalnuose ir kalvose kovojo kariai. Kažkas stovėjo, kai 
laidojo žuvusius karius ir kai žolė užžėlė jų kapus. 


— O tu? — grįžtelėjo Beketas, kreipdamasis į vaiduoklį. — Ar 

stovėjai čia? Kada? Atvykai čia karieta ar automobiliu? Kaip tu mirei? 
Ir kodėl čia pasilikai? 

Tyla. Ji dar nepasirengusi atsiskleisti, pagalvojo jis. Moterys 
moka saugoti paslaptis. 

Beketas metė žvilgsnį knygyno pusėn. Per anksti, kad jame jau 
būtų Klerė. Tikriausiai šiuo metu ji rengia vaikus į mokyklą, gamina 
pusryčius ir krauna kuprines. 

Ką ji mąsto šios rytinės rutinos metu? Ar atėjusi į savo knygyną 
Klerė žiūrės pro langą ir spėlios, ką jis veikia? Galvos apie tai, kada 
jiedu pasimatys? Ar naktimis ji trokšta jo taip pat, kaip jis trokšta 
jos? 

Beketas labai norėjo tikėti, kad taip. 

Iš viršaus vyras stebėjo, kaip Šerės grožio salono valdytojas atra- 
kino duris, tada pakėlė akis į svečių namus ir prikaustė žvilgsnį. Kūnu 
nuvilnijus pasididžiavimui, Beketas nusišypsojo. 

O mes dar net nebaigėme, džiaugsmingai pagalvojo jis. Dar rei- 
kės įrengti apšvietimą, suolus ir gėlių lovelius — kuo daugiau, tuo 
geriau. Bet kai viešbutis jau bus pasirengęs vakarėliui, jis bus tikrų 
tikriausia vakaro pažiba. 

Kai Beketas uždarė balkoną ir grįžo į kambarį, jo akis pagavo 
kažkokį judesį kampe. Vos jam priėjus, vaizdas ištirpo ore, o balkono 
durys, kurias jis buvo uždaręs, prasivėrė. 

Beketas staigiai žingtelėjo atgal. Širdis ėmė daužytis. Jis galėjo 
prisiekti, kad girdėjo efemerišką moters kvatojimą. 

— Aha, labai juokinga, — tarstelėjo vyras ir žengęs pirmyn už- 
darė balkono duris. Tą pat akimirką jos vėl prasivėrė. Beketas vėl už- 
darė, bet jos ir vėl prasivėrė. 

Gal Lizei patinka gaivus oras arba vaizdas pro langą, bet jis juk 
negali Žaisti visą rytą. 

— Gerai, klausyk. Negaliu palikti atdarų durų. Juk prisimeni, 
kiek čia buvo balandžių ir jų mėšlo? Nesuteikime jiems galimybės 
vėl įsikraustyti. 

Tarsi erzindamos durys prasivėrė kelis centimetrus, o tada už- 
sidarė. 

— Ačiū, — tarė Beketas, tada luktelėjo kelias akimirkas, norė- 
damas įsitikinti, kad pokštai baigėsi, ir išėjo iš kambario. 

Ką tik laimėjau ginčą su vaiduokliu, nusipurtė Beketas, kopda- 
mas viršun. Istorija, verta knygos. 

Iškart po devintos, kai suskambus telefonui ekrane išvydo Kle- 
rės numerį, jo diena įgavo tempą. Padėjęs ruletę spurdančia širdimi 
atsiliepė: 

— Alio? 

— O, Beketai, koks jis gražus. Ką tik atėjau į knygyną, užlipau į 
savo kabinetą ir pažiūrėjau pro langą. Prisiekiu, pasitryniau akis, kad 
įsitinkinčiau tuo, ką matau. 

— Nukabinome brezentą prieš kelias valandas. 

— Žinau, tu pasakojai, kaip turės atrodyti viešbučio fasadas, ir 
aš jau gan neblogai įsivaizdavau, bet tai, ką išvydau šiandien, viršijo 
mano lūkesčius. Pastebėjau, kaip praeiviai gatvėje stabteli, o vairuo- 
tojai sulėtina greitį, kad galėtų atidžiau pasižiūrėti. 

— Mačiau. Ką tik buvau trečio aukšto balkone, — nusišypsojo 
Beketas. 

— Luktelk truputėlį. 

Ragelyje pasigirdo šnarėjimas, paskui — murmėjimas prislo- 
pintu balsu. Tada Beketas išgirdo ir pamatė, kaip atsidaro Klerės ka- 
bineto langas. Kai pro jį išlindo jos graži kaip saulėgrąžos galvutė, 
Beketas išsišiepė iki ausų. 

— Labas, Beketai, — pasakė Klerė jam į ausį. 

— Labas, Klere. 

— Turėtum jaustis kaip pasaulio viršūnėje. 

— Tik virš pagrindinės gatvės, bet nesvarbu. Klere, ateik čia, iš 
šios vietos atsiveria pribloškiamas vaizdas. Taip pat pamatysi pirmą 
aukštą, išklotas plyteles. 

— Šįryt negaliu. Ant mano stalo guli tona katalogų, kurių vakar 

nespėjau pavartyti, nes teko Liamui padėti ruoštis istorijos kontro- 
liniui, klausinėti Harį daugybos lentelės ir ruoštis gamtos mokslų 
viktorinai. 

— Nuo tų viktorinų man irgi sapnuojasi košmarai. 

— Jis susapnavo ateivius su aštuonkojo kojomis. 

— Ir aš esu sapnavęs. 

— Liamas taip išsigando, kad pažadino savo brolius, o Merfis 
nusprendė, kad tai buvo kvietimas žaisti. Taigi šįryt privalau baigti, ką 
atidėjusi, vėliau atvyks pilnas autobusas turistų. Deja, kol kas nuosta- 
biaisiais Bunsboro svečių namais galiu pasigėrėti tik pro langą. 

Matyti ją, kalbėtis su ja, kai skiria pagrindinė gatvė, tikrai neuž- 
tenka, atsiduso Beketas. 

— Klere, galiu kai ką pasiūlyti? Po pamokų atsivesk čia vaikus. 
Aprodysime jiems patalpas, o tada nusivesime picos. 

— Jie turi ruošti namų darbus. 

— Kokia tu griežta mama. Gerai, tuomet atsivesk po namų 
darbų. 

— Berniukams tai labai patiktų, bet pagal jų mokymosi tempą 
spėju, kad galėsime užeiti tik kokią pusę penktos. 

— Tinka. Lauksiu jūsų čia. 

— Po galais, Beketai, kur padėjai matmenis? — laiptinėje pasi- 
girdo Raiderio balsas. 

— Atrodo, mums abiem verčiau grįžti prie darbų. Ačiū už puikų 
vaizdą. Iki, — atsisveikino Klerė. 

— Klere, buvo malonu tave pamatyti. 

Likusią dienos dalį Beketas praleido nusiteikęs pakiliai, o nuo- 
taika dar labiau pakildavo, kai pastebėdavo, kad kas nors sustojęs 
nužiūrinėja svečių namus arba apie juos kalba. Visa tai tęsėsi, kol 


darbininkai baigė darbą. 

Paskui broliai susirinkę aptarė ir patvirtino kitos dienos planus. 

— Gal aptarkime reikalus „Vestoje“? — pasiūlė Ovenas. — To- 
kia diena kaip ši nusipelno būti aplaistyta bent jau alumi. 

— Negaliu, — tarė Beketas. — Klerė atsives vaikus aprodyti 
svečių namų, o tada trauksime valgyti picos. 

— "Tai štai kas nutinka, kai su kuo nors susitikinėji, — Raideris 
liūdnai patraukė pečiais. — Netgi neturi laiko išgerti alaus su broliais. 

— Dabar Bekas — šeimos vyras, — tarė Ovenas. — Jau geriau 
pradėk galvoti apie pensiją ir gyvybės draudimą. 

— Eik šikt. Aš dar ne... 

— Daugiau jokių vakarėlių, pokerio, — nuskriausto Žmogaus 
balsu Raideris surepavo prie Beketo peties. — Žmogau, jau gali pa- 
miršti ir striptizo klubus. Dabar atostogas leisi disneilende. Vargše- 
lis... Eime, Ovenai. Mudu išgersime jo dalį. 

— Viskas, — atsiduso stodamasis Ovenas. — Jo jaunystė baigta. 

— Avigalviai, — besijuokdamas Beketas šūktelėjo jiems pavy- 
mui. — Jūs tiesiog pavydite, kad aš turiu moterį! 

Visgi įžeidūs brolių juokeliai truputį gnybtelėjo širdį. 

Beketas atsivertė segtuvą ir pabandė susitelkti į tai, ką reikės 
padaryti kitą dieną, kitą savaitę. 

Jis — ne šeimos vyras. Jėzau. Taip, jam patinka Klerės vaikai, 
netgi labai. Berniukai tikrai nuostabūs — įdomūs, linksmi, protingi 
— ir jam patinka leisti su jais laiką. Tačiau jis nežino, ką reiškia būti 
šeimos vyru. Tik broliu ir sūnumi. Taigi, jis žino, kokia gyvybiškai 
svarbi yra šeima, bet jam dar neteko būti atsakingam už kitą žmogų. 

Jis tik susitikinėja su Klere. Dar tik pradinis jų santykių etapas. 
Žinoma, vaikai yra didžiulė tų santykių dalis — jis gi ne kvailys, kad 
to nesuprastų. Tačiau tie berniukai jam — tik draugai. 

Tik draugai. 

Tai privertė susimąstyti. Broliai, iš jo nepiktai pasišaipę, kaip tik 
tą ir turėjo galvoje. 

Beketas liepė sau nebegalvoti apie tai ir buvo dėkingas, kai kaž- 
kas pabeldė į duris. 

Vyras perėjo per virtuvės patalpas. Kai pro stiklines duris pažino 
Klerę su sūnumis, atvėrė jas plačiu mostu. 

— Sveiki atvykę į Bunsboro svečių namus. Ar esate rezervavę 
numerį? 

— (Gavome asmeninį kvietimą iš šių namų savininko. 

— Tokiu atveju... 

Beketas žengė žingsnį atgal ir pagarbiai nusilenkė, o tai labai 
prajuokino berniukus. 

— Sakei ateiti prie šių durų, ar ne? Buvau pripratusi, kad... O, 
plytelės tiesiog puikios. Ar jau galime jomis eiti? 

— Eikite šia kryptimi, palei virtuvę ir į koridorių. Vestibiulį klos 
rytoj, — paaiškino Beketas. 

— Koks didelis. Vaikai, prisimenate, kad liepiau nieko nelies- 
ti? — priminė berniukams Klerė. — Ir laikykitės šalia manęs. Eisime 
tik ten, kur pasakys Beketas. 

— Ar tu tikrai šitų namų šeimininkas? — pasiteiravo Liamas. 

— Šis pastatas mano šeimos, — paaiškino Beketas. — Štai čia 
žmonės ateis rezervuoti kambarius. Hopė sėdės šioje vietoje. 

— Tai kad čia nėra kur atsisėsti, — vyptelėjo Haris. 

— Bus, — patikino Beketas Harį. — Taip pat čia stovės ir kė- 
džių. Žmonės galės sėdėti ant jų priešais židinį. 

— Mamytė irgi nori židinio, — Merfis pažvelgė į Beketą. — Juk 
tu juos statai, tai galėtum ir jai pastatyti. 

— Iš kur gavai tiek senų plytų? — pabeldė į jas Haris. — O kur 
slapta siena? 

— Yra. Ji čia jau labai seniai, todėl iš pagarbos šiam senam 
pastatui nusprendėme ją išsaugoti. Užeikime už virtuvės, — Klerei 
pasiūlė Beketas. — Netrukus bus įrengtos spintelės — už štai to di- 
delio kampo. 

— Žiūrėkit, vaikučiai, čia Hopė gaminsis pusryčius. 

— Hari, neik už juostos, — perspėjo Beketas, pamatęs, kad Ha- 
ris jau ketina peržengti ribą, skiriančią uždengtą plytelių plotą. 

— Neinu. O čia kokie daikčiukai? 

— Skėtikliai. Matai, kokios lygios linijos tarp plytelių? — ėmė 
aiškinti Beketas, bet paskui pagalvojo, kad galbūt pernelyg sudėtingai 
viską detalizuoja. 

— O kodėl čia mažesnės plytelės? 

— Tame kampe? Reikėjo nukirsti plyteles, kad tilptų. Klojėjai 
tam turi specialų įrankį. 

— Kokį? 

— Parodysiu, kai grįšime. 

— Plytelių raštas tiesiog puikus, — pagyrė Klerė, spausdama 
Merfui rankutę. 

Gyvai besidomintiems vaikams Beketas dar trumpai papasako- 
jo apie plytelių klojimą, o paskui nuvedė į valgomąjį. 

— Pradėjote nuo kesoninių lubų? — pasiteiravo Klerė. 

— Norėjome patikrinti, ar planas pavyks, — paaiškino Beke- 
tas. — Jei pirma sumontuoji jas, mažiau rizikos sugadinti kietmedį. 

Haris parodė į akmeninę arką sienoje. 

— Arją irgi palikote iš pagarbos? 

— Atspėjai. Tai svarbu, nes šis namas yra pirmasis Bunsboro 
akmeninis pastatas. 

— Mamytės knygyno pastatas irgi labai senas, jame girgžda 
laiptai. 

— Gali būti. 

— Jeigu šitas namas senas, tai kodėl jo prieangis naujas? 

— Nes ankstesnis neišliko. Kažkada seniai jis buvo nugriautas. 
Taigi mes pastatėme naują. — Beketas priėjo ir atidarė prieangio 
duris. — Jis gal ir ne visai toks, koks buvo, bet pagal nuotraukas sten- 
gėmės atkurti panašų. Manau, pastatui jis patinka. Jei norėsi, vėliau 
parodysiu tau senų nuotraukų kopijas, kuriose matyti buvęs priean- 
gis. Man jas davė ponas Bastas. 

— Jis turi baldų parduotuvę ir muziejų. — Liamas ėmė šoki- 
nėti prieangyje. — Muziejuje yra įvairiausių dalykėlių, bet nė vienos 


mumijos. 

— Gal ponas Bastas ją dar įsigis? 

— Labai gražu ir iš šio kampo. — Išėjusi į prieangį Klerė pa- 
žvelgė į „Vestą“ ir žemyn į savo knygyną. — Šiandien visi knygyno 
lankytojai tik ir kalbėjo apie svečių namus. Aš ir pati kokį tuziną 
kartų išėjau pasižiūrėti. Merfi, — tarė Klerė ir pamojo vaikui, kuris 
buvo užlipęs laiptais beveik iki pat trečio aukšto. 

— Greičiau nusileisk. Juk sakiau nelipti vienam. 

— Aš tik norėjau pasikalbėti su panele, — paaiškino Merfis pažiū- 
rėdamas žemyn ir nusišypsojo savo angeliška šypsena. — Gerai, iki. 

— Kokia panele? Su kuo ten kalbėjaisi? — Klerė prišoko ir 
griebė sūnų į glėbį. 

— Ta panele viršuje. Ji pasisveikino ir pasakė mano vardą. 

— Beketai, jei ten kas nors viršuje... 

— Pažiūrėsiu, — tarė Beketas, bet jis ir taip Žinojo. 

Dėl Klerės šventos ramybės jis greitai apėjo visą aukštą. 

— Ten nieko nėra, — pasakė nusileidęs žemyn. 

— Tikriausiai ta panelė išėjo į vakarėlį. Ar ji čia gyvens su 
Hope? — pasidomėjo Merfis. 

— Gal, — spėliodamas Beketas pažiūrėjo į vaiką. — Ji ketino 
eiti į vakarėlį? 

— Turbūt. Ji buvo apsivilkusi ilgą suknelę. Panelės ilgas sukne- 
les apsirengia, kai kur nors ruošiasi išeiti. Ar dabar galim pažiūrėti 
kitą aukštą? 

— Aišku. Gerai? — Beketas kreipėsi į Klerę. 

— Gerai, bet... Merfi, mes apie tai pasikalbėsime vėliau. Nepa- 


bėk nuo manęs. 
(RI 
Kadangi Klerė neišleido iš akių berniukų, pabūti jiems dviese 
nebuvo jokios galimybės. Apžiūrėjusi svečių namus, praalkusi kom- 
panija patraukė valgyti picos. Dabar pelnyti visą Klerės dėmes; buvo 


191 


juokų darbas — užteko saujos monetų. Berniukai nurūko prie žaidi- 
mų automatų, o Beketas įsitaisė priešais Klerę. 

— Kaip suprantu, nenorėjai kalbėti apie Lizę vaikams girdint, 
bet galėjome kalbėtis užuominomis — vadinti ją užkerėta dvigalve 
varle ar panašiai. Vaikai nebūtų supratę. 

— Nežinau, kas atsitiko ir kas ten buvo. Viskas, ką žinau, — 
kažkas, pašaukęs vardu, viliojo mano mažylį lipti viršun. 

— Lizė nepavojinga. 

— Nėra jokios Lizės, — susinervino Klerė. — O jei ir būtų, kaip 
gali garantuoti, kad ji nepavojinga? 

— Mes kiekvieną dieną dirbame svečių namuose. Iki šiol nieko 
nenutiko. 

— Dešimtys suaugusių vyrų — tai ne tas pats. 

— Galybę kartų buvau tame pastate vienas. Nieko ypatinga ne- 
nutiko. Tik šiandien mudu truputį susikirtome dėl balkono durų. 

— Gal todėl, kad norėjo išmesti tave per balkoną? 

Beketas norėjo nusijuokti, bet pastebėjo, kad Klerė visiškai ne- 
juokauja. 

— Kas jai iš to? 

— Iš kur man žinoti? — Klerės balse pasigirdo susierzini- 
mas. — Negaliu patikėti, kad išvis kalbu apie tokius dalykus. Mudu 
čia sėdime ir kalbame apie vaiduoklį. Dėl Dievo meilės, Beketai. 

Ji čiupo gazuoto vandens stiklinę tą pačią akimirką, kai tik pa- 
davėja pastatė ant stalo. 

— Viskas gerai? 

— Puikiai, Hetera, — šyptelėjo jai Beketas. — Ačiū. 

Jis palūkėjo, kol Hetera nuėjo prie kito staliuko. 

— Mudu kalbamės apie vaiduoklį, nes tu jo išsigandai. Bet 
Merfis visai ne. 

— Jis juk tik vaikas. 

— Taip, ir numanau, kad kaip tik dėl šios priežasties jis ir matė 


Lizę. Kalbama, kad vaikai tokiems dalykams daug atviresni. 

— Iš kur man žinoti? Aš netikiu... netikėjau... netikiu tokiais 
dalykais. Tai beprotybė. 

Įvertinęs Klerės nuotaiką, Beketas pabandė ją pralinksminti. 

— Tu gali būti Skali, aš — Malderis. Panele Skali, turime liudi- 
ninką. Ponaitis Merfis teigia matęs moteriškos lyties vaiduoklį. Ko- 
kius turime faktus? Pagal Merfio parodymus, moters plaukai kaip 
mamytės. Taigi, ji šviesiaplaukė. Dėvi ilgą suknelę. Vadinasi, ji iš aš- 
tuoniolikto arba devyniolikto amžiaus. 

— O Dieve... — sudejavo Klerė. 

Dabar jau rimtai susirūpinęs Beketas suspaudė moters ranką. 

— Mieloji, neleisiu, kad kas nors nutiktų Merfiui, kitiems ber- 
niukams ar tau. Klere, jei bent akimirką būčiau patikėjęs, kad Lizi 
nori ką nors nuskriausti, nežinau kaip, bet tikrai rasčiau būdą ją 
sutramdyti. Tikriausiai iškviesčiau egzorcistą. Bet štai ką tau pasa- 
kysiu, — Beketas prisislinko šiek tiek arčiau. — Tu mėgsti siaubo 
romanus, todėl galvoji, kad Lizė yra Bleiro ragana ar poltergeistas. 
Trumpai tariant, manai, kad vaiduoklis — blogis. 

— Knygose vaiduokliai ne visada būna neigiami. 

— Na, štai, prašau. 

— Bet tai — knygose. Dar niekada nesutikau vaiduoklio tikro- 
vėje. Pamačiusi, kaip Merfis lipa tais laiptais ir šypsosi į tuščią erdvę, 
smarkiai išsigandau. 

— Turiu teoriją. Išdėstysiu trumpai, kol dar nesibaigė mone- 
tos žaidimams ir neatnešė picos. Tai štai: Lizei patinka tai, ką mes 
darome, patinka, kaip restauruojame svečių namų pastatą. Mes jį at- 
gaiviname, jei galima taip pasakyti. Manau, jai patinka aplink besi- 
sukiojantys žmonės. 

— Nori mane įtikinti, kad ne tik laikote name vaiduoklį, bet jis 
dargi yra ir draugiškas? | 

— Kodėl ne? 

— Dėl daugelio priežasčių. 

— Štai jums dar faktų, agente Skali: kuo ilgiau mes restauruo- 
jame viešbutį, tuo dažniau jis pasirodo. Kai pirmą kartą ten vaikščio- 

jau, nieko nepastebėjau. Tačiau kai pradėjau matuoti ir piešti eskizus, 
kažką pajutau. Tarsi būčiau stebimas. Buvo šiek tiek baugu. Prasidė- 
jus darbams, ėmiau užuosti magnolijas. Ne kasdien, bet kaskart vis 
dažniau. O šiandien, kai pagaliau nukabinome brezentą, nutiko dar 
daugiau — mes su juo susidūrėme. 

— Nenoriu, kad jis slankiotų paskui mano berniukus. 

— Kas toks? — Merfis brinktelėjo Klerei ant kelių. 

— Niekas. — Klerė apkabino sūnų ir ėmė baksnoti nosimi kaklą, 
kol tas pradėjo juoktis. — Niekas nekvailios su Brusterio berniukais. 

Pokalbis baigtas, suprato Beketas, kai padavėja atnešė picą. 

Klerei nusivedus vaikus namo, Beketas grįžo į viešbutį. Jis dar 
kartą pasimėgaudamas perėjo per baigtas kloti grindų plyteles ir su- 
stojo prie laiptelių, kažin ko laukdamas. 

Nieko. 

Gal Klerė su vaikais ją įžeidė? — spėjo jis. Gyvos ar mirusios, 
moterys gali būti labai jautrios. 

— Lize, tu išgąsdinai Klerę. Vaikai yra jos turtas, o mažylis 
Merfis — užvis brangiausias. Tačiau ji išsigando, tik tiek. 

Jokio atsako. 

— Nesuprantu, kodėl tyli. Aš juk nieko nepadariau. Pasistenk 
suprasti Klerę. Dauguma Žmonių šitaip sureaguotų. Net aš, nors ir 
pripratęs prie tavęs, vis tiek kartais pašoku. 

Ir vėl — tyla. 

— Lize, duok jai šiek tiek laiko. Pamatysi, Klerė greitai pripras, 
ypač dėlto, kad čia dažnai lankysis. Jos draugė Hopė dirbs šių namų 
šeimininke, taigi Klerė ir Eiverė bus dažnos viešnios. Kai baigsime 
restauruoti ir Hopė čia įsikels, tau daugiau nebereikės gyventi vienai. 

Kai prasivėrė durys į „E 8 D“, Beketas pagalvojo, kad be darbi- 
ninkų šįvakar čia kiek šiurpoka. 

— Ką gi, šiek tiek šviežio oro tikrai nepakenks. 


Vyras žengė žingsnį ir užuodė magnolijas. 

— Kai geriau pažinsi, tau ji patiks. Klerė tikrai nuostabi. Ji tik 
išsigando, kad gali nuskriausti jos mažutį, todėl... 

Beketas nutilo, nes durys staiga užsitrenkė. 

— Oho, ramiau, — tarė jis, vėl atidaręs duris. — Juk nesakiau, 
jog ir aš galvoju, kad tu galėtum ką nors nuskriausti. Sutinku, gal 
tikrai Klerė pernelyg globėjiška. Bet jos vyras žuvo per tą kvailą karą, 
jis taip ir nepamatė Merfio. Taigi, vaikai Klerei yra patys brangiausi 
pasaulyje ir jų saugumas jai svarbiausia. Kas galėtų dėl to ginčytis? 

Durys šiek tiek prasivėrė, ir Beketas suprato tai kaip atsiprašy- 
mo ar supratimo ženklą. 

— Tik duok Klerei laiko. Gerai, eisiu, nes dar reikia padirbėti 
namuose, — Beketas mostelėjo ranka savo buto kitapus gatvės pu- 
sėn. — Rytoj čia bus triukšminga — plytelėmis klijuos vonios kam- 
barius. Šiek tiek užtruks, bet bus verta. Ateisiu ryte. 

Beketas priėjo prie durų ir jas užvėrė. 

— Geriau jau tegul būna uždarytos. 

Dar palūkėjo minutėlę, tada nusileido ir užrakino pastatą. 

Prieš pereidamas gatvę, jis stabtelėjo ir grįžtelėjo į svečių namus. 
Ir galėjo prisiekti, kad balkone prie turėklų subolavo moters šešėlis. 
Bet durys liko uždarytos. 

ualinta, dirgli ir beprotiškai trokštanti bent dešimties 
minučių ramybės Klerė nusivilko į knygyną ir leido malonumą savęs 
pagailėti. 

Juk ji — šios sumautos vietos savininkė, ar ne? Juk paprasčiau- 
siai galėtų pasiimti laisvadienį ir nuveikti ką nors smagaus, pavyz- 
džiui... ji negalėjo sugalvoti ką. 

Linksmintis Klerė neturėjo nuotaikos. Tenorėjo palaimingai pa- 
tūnoti tyliame kambaryje, keletą valandų viena spoksodama į lubas. 

— Labas rytas, — linksmai pasisveikino Lorė ir klestelėjo prie 
kompiuterio. Jos plati šypsena iškart sukėlė Klerei galvos skaus- 
mą. — Kaip sekasi? 

— O kaip turėtų, kai tris vaikus teko nutempti pas odontologą, 
išklausyti visus niurzgėjimus, verkšlenimus ir peštynes? Kai paleidau 
prie mokyklos, jie vis dar pešėsi. Mokytojai tikriausiai reikalaus, kad 
išduotų orderį mane areštuoti. 

— Ne pats geriausias būdas dienai pradėti, — užjautė Lorė, ir 
jos šypsena prigeso. 

— Mums visoms. 

Klerė numetė ant laiptų rankinę ir portfelį. Kadangi laisvadienio 
pasiimti nepavyks, tai prieš visus dienos darbus bent jau kavos išgers. 

— Kurį laiką būsiu paniurusi, — perspėjo ji Lorę, prisipylusi 
puodelį. — Ir stengsiuosi negalvoti, kad kitą savaitę berniukus teks 
vesti pas pediatrą. Gal tiesiog pabėgsiu iš namų. 

— Tu pernelyg daug dirbi. 

— Dabar neturiu nuotaikos dėl to ginčytis. Kaip ir prisiminti, 
kad gydytojai už suteiktas paslaugas prašo užmokesčio. 

— Nesmagu sakyti, bet gavai tris Žinutes. 

— Tris? — žagtelėjo Klerė, dėdama į kavą karamelę. — Juk mes 
atsidarę dar tik pusvalandį. 

— Atleisk. Ir dar šis tas... Tualete nutekėjo vanduo, jo pateko į 
saugyklą. Labai užjaučiu. 

Dabar dar laukia ir santechniko sąskaita. Jokia karamelė nepa- 
dės sumažinti skausmo. 

— Na, ką gi... — sugniuždyta sumurmėjo Klerė. 

— Negi visus tuos šūdinus dalykus ketini tvarkyti iš karto? 

— Atidėjus, kaip pagal kokią sumautą aritmetinę progresiją, 
problemų tik daugės. Tad geriau jau imsiuosi iš karto. 

Lorė šypsodamasi pamojavo geltonu lapeliu. 

— Pirmiausia pasirūpinsiu tais skambučiais. Jei tau manęs pri- 
reiks, būsiu viršuje, bet nuoširdžiai tikiuosi, kad bent valandą nepri- 
reiks, — tarė Klerė ir ištiesė ranką paimti lapelį su telefonų numeriais. 

— Žinau, bet... — Lorė pasisuko kėdėje ir patraukė lapelį, šel- 
miškai šaudydama akimis. 

— Dėl Dievo meilės, Lore, kas tau darosi? Tu oficialiai netenki 
kavos iki... O, o Dieve mano, — Klerė griebė Lorei už rankos, ant 
kurios piršto žibėjo sužadėtuvių žiedas. 

— Aš išteku, — sukrykštė Lorė. 

— Matau. O, Lore, koks gražus žiedas. 

— Tikrai gražus, ar ne? Kaip jis man patinka. Negaliu liautis į jį 
spoksojusi. Maniau, kad taip jo ir nepastebėsi. 

— Buvau apakinta savigailos ir prakiurusių vamzdžių. Kada 


Taileris tau pasipiršo? 

— Vakar. Visą praėjusią savaitę jis taip keistai elgėsi, net susirū- 
pinau, ar tik nenori manęs palikti. 

— Lore, akivaizdu, kad Taileris pametęs dėl tavęs galvą, — pati- 
kino Klerė ir apvertusi merginos ranką apžiūrėjo žiedą iš visų pusių. 

— Taip, bet jis labai keistai elgėsi, o vakar nepaprastai rimtu 
veidu pakvietė pasivaikščioti. Net nežinojau, ką ir galvoti. 

— Aš tokia laiminga dėl tavęs. — Klerė padėjo kavos puodelį ir 
apkabino Lorę. — Tai tu net neįtarei, kad Taileris gali pasipiršti? 

— Visiškai. Na, mes draugaujame jau dvejus metus ir tikriau- 
siai jau apgludinome kampus, bet šito tai tikrai nesitikėjau, — toliau 
kalbėjo Lorė ir jos rudose akyse pasirodė laimės ašaros. — Klere, 
piršdamasis jis net priklaupė čia, ant pakylos Šeiferio parke. 

— Tikrai? O, Lore. 

— Žinau. Kas būtų pagalvojęs?! Aš juk jį dievinu ir buvau baisiai 
pikta, manydama, kad Taileris ketina nutraukti mūsų santykius. O 
dabar tik pažiūrėk — mes tuoksimės. — Pardavėja pamosavo ranka 
su žiedu. — Vos galėjau sulaukti, kada ateisi, kad galėčiau pasidalinti 
su tavimi savo laime. 

— Leisk man dar kartą apžiūrėti. 

— Taileris pats jį išrinko, — visa spindinti Lorė vėl ištiesė ranką. 

— Koks gražus žiedelis. Jis tobulas. O kada judu... 

Suskambėjus durų varpeliams, įėjo du klientai. 

— Pakalbėsime apie tai vėliau, — pažadėjo Klerė. 

Praėjo dar pusė valandos, kol pagaliau Klerė užlipo į viršų, atsi- 
sėdo ir nusiramino. Paskambinusi visiems klientams, moteris prisi- 
minė potvynį tualete ir nuskubėjo apžiūrėti padarytos žalos. 

Įėjus Eiverei, Klerė tupėjo ant tualeto grindų laikydama kibirėlį, 
į kurį lėtai lašėjo vanduo. 

— Šįryt išsiunčiau tau milijoną žinučių. 

— Dantistas, trauma, sužadėtuvės, darbas, o dabar dar ir van- 
dentiekio avarija. Dieve mano, kokia diena. O juk dar nėra nė pu- 
siaudienio. 


198 


— Visa švytinti Lorė man jau pasigyrė apie žiedą. Užbėgau mi- 
nutėlei, tik pasakyti, kad atvyko Hopė. 

— Ką? Kada? 

— Maždaug vienuoliktą, būtum iškart sužinojusi, jei nešiotu- 
meisi telefoną. Keletas svečių namų darbininkų užnešė į butą jos ke- 
lis atsivežtus baldus. 

— Gal Hopei reikia pagalbos? 

— Dar neturėjau progos su ja pasikalbėti, bet kaip tik einu. Padė- 
siu iškrauti, išpakuoti ir nusivesiu ją priešpiečių. Gal norėsi prisidėti? 

— Aš... — pradėjo Klerė ir pasijuto, kad tuoj sprogs nuo pa- 
šėlusio veiksmo. — Reikės pasiteirauti, ar po mokyklos Meisė bent 
trumpam galės prižiūrėti vaikus. 

— Jei ji negalės, galiu lažintis, kad galės Beketas. Nebent tu vis 
dar ant jo pyksti po to įsimylėjėlių ginčo. 

— Kada mes ginčijomės? 

— Prieš porą dienų, kai buvote mano restorane. 

— Nesiginčijome. Dėl Dievo meilės, — pyktelėjo Klerė, nors 
neteisus buvo Beketas. — Nepykstu ant jo, bet ir neprašysiu prižiūrė- 
ti vaikų, juk jis dirba visą dieną. 

— Nesvarbu. Pasistenk ateiti, bent jau trumpam. Juk žinai, 
Hopė — atvykėlė svetimoje šalyje. 

— K3 nors sugalvosiu. 

— Jėga! — Eiverė pažvelgė į kibirėlį, į kurį ritmingai kapsėjo 
lašeliai. — Paprašyk Beketo ir suremontuos. 

— Kas jis, neapmokamas mano darbų vykdytojas? — pasišiaušė 
Klerė. 

— Ei, juk miegojimas su visų galų meistru, kuriam patinka tavo 
vaikai, turi ir daugiau privalumų. Galėtum jais pasinaudoti. Na, turiu 
grįžti. Susitiksime Hopės bute. 

Klerė neketino išnaudoti Beketo. Su viskuo, kas nutikdavo per 
tuos šešerius metus, ji susitvarkydavo ir be vyrų pagalbos. Tik todėl, kad 


pradėjo susitikinėti su vienu iš jų, nereiškia, jog staiga tapo neįgali. 

Susierzinusi Klerė pripuolė prie spintos, kur laikė savo įrankių 
rinkinį. Tereikia tinkamo veržlėrakčio, kuriuo būtų galima priveržti 
vamzdžius. Juk bet koks kvailys tą sugebėtų. 

— Sutvarkysiu šį gedimą, — pasakė Klerė užėjusiai Lorei. — Jei 
kas nors paskambins, užrašyk. Neturėčiau ilgai užtrukti. 

— Tu tikra? Galėčiau skambtelėti, ir svečių namų darbininkai 
kaipmat ateitų. 

— Kaip sužadėtuvių dovaną aš tau įteiksiu įrankių rinkinį. 

— Geriau jau seksualius apatinius. 

— Įrankių rinkinį, — nenusileido Klerė ir pamojavo veržlėrak- 
čiu. — Juk žinai, kad vyrai ne amžinai būna šalia. Moterims būtina 
mokėti pačioms namuose susitvarkyti svarbiausius gedimus. 

— Jei jau taip sakai... 

— Aš taip ir darau. 

Klerė ryžtingai nužygiavo į tualetą, atsisėdo ant grindų ir atida- 
rė įrankių dėžę. Jau paauglystėje jai teko tvarkytis su išvietės proble- 
momis, girgždančiomis durimis ar užsikirtusiais stalčiais. Ištekėjusi ji 
pramoko pataisyti kone viską, ką tik prisireikdavo, nes dažnai likdavo 
namuose viena. Ir stengėsi kuo daugiau išmokti. 

Juk negali sau leisti kiekvienąkart, kai tik kas pradeda varvėti, 
skambinti santechnikui. Uždraudė sau trukdyti tėtį, kai tik užsikem- 
ša nutekamieji vamzdžiai ar užsikerta žoliapjovė. Tad jokių abejonių, 
tokį nedidelį gedimą kaip vandens lašėjimas ir pati gali sutvarkyti, 
tikrai neteks dėti skelbimo į laikraštį. 

Taigi Klerė čiupo veržlėraktį ir ėmėsi darbo. 

Po dešimties minučių vanduo jau ne varvėjo, o lėtai sroveno. 

Bet viskas bus gerai. Klerė žinojo, kur suklydo. Tereikia pada- 
ryti... 

— Ar turi tam licenciją? 

— Jau beveik baigiau, — atrėžė išraudusi Klerė. 

— Leisk man pažiūrėti. 


— Jau beveik baigiau, — užsispyrusi pakartojo. 

Beketas pritūpė ir paėmė iš Klerės veržlėraktį. 

— Tau prireiks poveržlės. Atrodo, turiu tinkamą savo pikape. 
Kelioms minutėms teks užsukti vandenį. 

— Žinau, kaip jį išjungti. 

— Gerai, tuomet užsuk, o aš atnešiu poveržlę. 

Beketas pakilo ir ištiesė jai ranką. 

Ji pastebėjo, kad šįryt jis nesiskutęs, o ir plaukus jau reikėtų pa- 
kirpti. Ir jis kvepėjo pjuvenomis. 

— Ar Lorė tau pasiskundė? 

— Ne, o ką? 

Nieko nesakiusi Klerė nutipeno užsukti vandens. 

Taigi, man tereikėjo poveržlės, mąstė ji, stebėdama, kaip meis- 
triškai Beketas pataisė gedimą. Teks apsirūpinti šiais kvailais daiktais, 
kad visą laiką būtų po ranka. 

— Turėtų padėti. Leisk, įjungsiu vandenį ir pažiūrėsiu, ar... 

— Aš pati įjungsiu. 

Klerei apsisukus ir išbėgus, Beketas tik kilstelėjo antakius. Pa- 
tikrinęs, ar bėga vanduo kriauklėje ir nelaša vamzdis, jis sudėjo įran- 
kius atgal į dėžę. 

— Tai tau kainuos. — Vyras nerūpestingu judesiu kilstelėjo Kle- 
rės smakrą ir ją pabučiavo. — Užsimokėta. Kodėl nepakvietei manęs? 

— Nes taisiau pati. 

— Ar pyksti ant manęs, ar ant vamzdžio? — sutriko Beketas. 

— Aš... Ant nieko. — Klerė įkvėpė oro, liepdama sau tvardy- 
tis. — Tiesiog šiandien sumauta diena, ir tiek. Ačiū už pagalbą. 

— Nėra už ką. O kalbant apie pagalbą, tai galiu dar pasaugoti iš 
mokyklos grįžusius vaikus, kol padėsi Hopei įsikraustyti. 

— Kaip visos naujienos nuteka iš čia į svečių namus? Gal pas 
mane įrengta pasiklausymo aparatūra? — vėl nesusivaldė neįgėlusi 
Klerė. 

— Lyg ir ne. Man perdavė Eiverė, kai užėjau pasiimti priešpiečių. 


— Ojai aš sakiau, kad paprašysiu Meisės prižiūrėti vaikus. 

— Tuomet dar kartą noriu paklausti, ar pyksti ant manęs? 

— Ne, kodėl turėčiau? — paneigė Klerė, vis dėlto tuos žodžius 
ji prisivertė ištarti, nes iš tikrųjų pyko dėl priežasties, kurios nenorėjo 
įvardinti. — Tik nenoriu, kad jaustumeisi privaląs viską daryti: pri- 
žiūrėti vaikus, taisyti gedimus ir taip toliau. Ir pati moku susitvarkyti. 
Išmokau to jau prieš daugelį metų. 

— Nė neabejoju, — ramiai tarė Beketas, stebėdamas Klerės vei- 
dą. — O ar yra kokia priežastis, kad tu nepageidauji siūlomos pagal- 
bos, ar nepageidauji pagalbos tik iš tam tikro žmogaus? 

— Ne. Taip. O, dėl Dievo... — Klerė pasitrynė akis. — Po ga- 
lais, kokia sumauta diena. Viskas prasidėjo nuo to, kad vaikus reikėjo 
nutempti pas odontologą. 

— Plombuoti? 

— Laimė, ne, taigi galėjo būti ir prasčiau. Na, gerai. Esu tikra, 
kad berniukai apsidžiaugs tave matydami. Žinoma, jei tik turi jiems 
laiko. 

— Galiu ištaikyti savo užimtoje dienotvarkėje. 

— Pasiimsiu juos iš mokyklos ir priversiu ruošti namų darbus. 
Buvau pažadėjusi pagaminti kukurūzų paplotėlių, jeigu jie gražiai 
elgsis pas dantistą, tačiau jiems nelabai pasisekė. Bet tiek to, vis tiek 
pagaminsiu, nes paprasta ir greita. 

— Ar tiks, jei užeisiu ketvirtą? 

— Taip, ačiū. 

— Tada iki. 

— Beketai, atleisk, kad buvau tokia suirzusi. Labai dėkoju, kad 
sutaisei vamzdį. 

— Nėra už ką. Klere, tai, kad sugebi viską padaryti pati, dar 
nereiškia, kad ir privalai. 

Gal ir ne, pagalvojo Klerė. Bet ji nenorėjo užmiršti, kaip tai da- 


roma. 

Raideris stebėjo Beketą visą dieną. Suprasdamas, kad brolis ge- 
ros nuotaikos, nutarė įgnybti. 

— Žinai, mums praverstų papildomos rankos dirbtuvėse. 

— Atleisk, dabar mano talentų prireikė kitoje vietoje. 

— Vaikų auklės. Klerė tave pakišo po padu, brol. 

Beketas nieko neatsakė, tik parodė didįjį pirštą. 

— Suprantu, jei ir toliau nori su ja miegoti, po to ginčo „Vesto- 
je“ privalai įsiteikti. 

— Kokio ginčo? — rūsčiai nužvelgė brolį Beketas. — Mudu 
nesiginčijome. 

— Man ne taip pasakojo. 

— Mes diskutavome. Jei žmonės nemoka atskirti, tai jų bė- 
dos. — Beketas spyrė į priekinę pikapo padangą. — Nors ką aš ži- 
nau — gal ir ji taip galvoja? 

— Bandyti pateisinti — pirmoji klaida. Niekas nesugeba sup- 
rasti moterų. 

— Kažkas jai ne taip. Vos nenuėmė man galvos, kai sutaisiau 
vamzdį jos knygyne. Viskas dėl Lizės. 

— Klerė mano, kad suki romaną su savo vaiduokliu? — pairo- 
nizavo Raideris. 

— Ji nėra mano vaiduoklis. Kai tą vakarą jai su vaikais apro- 
džiau pastatą, Klerė labai išsigando, nes Merfis pamatė Lizę. 

— Tai dabar ir vaikai mato haliucinacijas? 

— Tu puikiai žinai, kad Lizė — ne haliucinacija. 

Beketas pagrūmojo Kvailiukui, kuris pakėlė koją prie tos pačios 
padangos, į kurią pats ką tik spyrė. 

— Kodėl tavo šuo visada sekioja paskui ir visą dieną tupi kam- 
baryje? 

— Bekai, jis — šuo. Jo juo labiau nebandau suprasti, — atrėžė 
Raideris, bet turėjo pripažinti, kad būtų įdomu. — Tai vaikas pasakė, 
kad matė moterį? 

— Jis tikrai matė. Vaikams apie ją niekada net neminėjau. — 
Beketas papasakojo broliui apie įvykį. — Tada Klerė išsigando ir su- 
pyko. Atrodo, vis dar pyksta. 

— Ji atvės. Nunešk gėlių ar ką nors panašaus. 

— Neturiu laiko nešioti gėles. Be to, — vyras vėl spyrė į padan- 
gą, — aš juk nieko nepadariau, kodėl turėčiau jaustis kaltas? 

— Taigi... — Raideris apgailestaudamas pakraipė galvą. Beke- 
tui įlipus į automobilį, jis įkišo galvą pro langą. — Moterys visada 
mano, kad kalčiausias vyras, todėl geriausia atitraukti jų dėmesį gėlė- 
mis. Tada greičiausiai gausi pasibarškinti. 

— Tu ciniškas šunsnukis. 

— Vaikeli, aš realistas. Eik, pasėdėk su vaikais — tikriausiai 
Klerei tai reikš tą patį, ką ir gėlės. 

Gal jis ir teisus, galvojo Beketas, sukdamas iš aikštelės. Bet vai- 
kus prižiūrėti jis juk pasisiūlė ne todėl, kad padarė ką nors blogo. Pa- 
prasčiausiai jai padeda. Jam pa/inka Klerei padėti. Jis to nori. Anks- 
čiau ar vėliau Klerė prie to pripras. 

Beketui įėjus į Klerės namą, berniukai tiesiog pašėlo. Vyro nuo- 
taika pakilo, kai vaikai ėmė zuiti aplink, varžydamiesi dėl jo dėmesio, 
apiberdami klausimais ir prašymais pasilikti. 

— Pailsėk, — tarė Klerė, uždėjusi Hariui ant peties ranką, ir pa- 
sisuko į Beketą. — Mes tik pabaigsime matematikos namų darbus. 

— Matematikos? Čia mano sritis. 

— Darau tuos namų darbus jau visą amžinybę. 

— Atrodo, kad taip. Baigsime šį lapą ir tu — laisvas. 

— Geriau eik ruoštis, — pasiūlė Beketas Klerei. — Aš jam pa- 
dėsiu. 

— Bet... 

— Nėra laiko moterims. 

— Tai vyrų vakaras! — sušuko Merts, sulenkdamas ranką, kad 


išryškėtų jo maži bicepsai, kaip anksčiau jam rodė Beketas. 

— Pusantros vyrų valandos — pataisė jį Klerė ir nužvelgė krep- 
šį, kurį Beketas pastatė ant bufeto. 

— Šitai tau neturėtų rūpėti. Čia tik vyrams skirti daikčiukai. 

Beketas vėl nerūpestingai captelėjo Klerės smakrą ir pakštelėjo į 
lūpas. Liamas sugageno, Haris ir toliau spoksojo į savo matematikos 
uždavinių lapą, o Merfis kaip beždžionė stengėsi užsliuogti Beketo 
koja. 

— (Gerai, — Klerė perbraukė ranka Hario plaukus. — Bet ne- 
spręsk už jį. O jūs, vaikinai, netriukšmaukite, tada brolis greičiau 
baigs ir visi galėsite žaisti. Aš ilgai neužtruksiu. 

— Malonaus tau pasibuvimo. — Beketas prisėdo prie stalo. — 
Taigi, ką čia turime, vaikinai? 

Klerė dar metė žvilgsnį į vaikus ir išėjo. 

— Reikia pridėti tris skaičius ir parašyti atsakymą. Nesuprantu, 
kodėl jų tiek daug, — pasiskundė Haris. 

— Teisingai pradėjai. 

— Gal galim atidaryti krepšį? — nekantravo Liamas. — Ar ten 
sausainiai? 

— Ne ir ne. Judu eikite į žaidimų kambarį. Padalinkite žaidimų 
figūrėles į geruolius ir blogiukus, o tada suskirstykite į komandas. 

— Kam? 

— Karui, — tarė Beketas ir bakstelėjo pirštu Merfui į pilvą. 

Būsimos kovos džiaugsmas privertė abu broliukus išrūkti iš 
kambario su kraują stingdančiais šūksniais. 

— Taigi, — pradėjo Beketas, — kiek bus penkiasdešimt plius 
aštuoni ir plius du šimtai? 

Jie ilgai neužtruko. Hario tikrai nereikėjo ypatingai prižiūrėti ir 
raginti susikaupti. 

— Puikiai padirbėjai. Perkrimtai tą riešutėlį, — pagyrė vyras. 

Iš garsų, sklindančių iš žaidimų kambario, buvo galima spręsti, 
kad vaikai ir be jo pradėjo karą. 


Beketas pasirausė savo krepšyje ir ištraukė ruletę. 

— Prašau. Ji tau už namų darbus. Atrodo, šiuose namuose ji 
pravers ir kitiems darbams. Čia tikra ruletė, ne žaislinė. Išbandyk. 

Haris ištraukė juostą, tada spustelėjo, ir ši automatiškai susivy- 
niojo. 

— Kai ką nors matuosi ir norėsi, kad juosta užsifiksuotų, paspausk 
šį mygtuką. Kai norėsi suvynioti, jį atleisk, — pamokė Beketas. 

Nieko netaręs, Haris keletą kartų išbandė, tada atsisuko į Be- 
ketą. 

— Kodėl man ją dovanoji? 

— Kai atėjote apžiūrėti svečių namų, pastebėjau, kad domiesi, 
kaip namas statomas, remontuojamas. Be ruletės nieko nepastatysi. 
Tėtis padovanojo man ruletę, kai... 

— Tu ne mano tėtis. 

Oboho, pagalvojo Beketas ir tarė: 

— Ne. Tik prisiminiau, kad vaikystėje gavau pirmąją ruletę, tad 
pamaniau, jog ir tu tokios norėtum. 

— Mačiau, kaip bučiavai mamytę. Ir anksčiau mačiau. 

— Na... — sutriko Beketas. 

Dar kartą įtraukęs juostą vidun, Haris sukryžiavo rankas. 

— Kodėl ją bučiuoji? 

— Nes man ji patinka. Gal tau reikėtų apie tai pasikalbėti su 
savo mamyte? 

— Aš kalbuosi su žavi. 

— Gerai, tai sąžininga, — neneigė Beketas ir nusprendė, kad jo 
atsakymas irgi turi būti sąžiningas. — Man labai patinka tavo ma- 
mytė. Bučiavimas — vienas iš būdų tai parodyti. 

— Ar jūs susituoksite? 

Oho. Kaip paaiškinti aštuonmečiui, kad tarp bučinio ir vedybų 
dar reikia įveikti ilgą ir keblų procesą? 

— Hari, mudu vienas kitam patinkame, mums gera būti kartu 
ir daryti daugybę dalykų. 

— Mamytė sakė, kad Lorė išteka. 

— Taip, bet... 

— Tu negali mamos vesti, kol nepaprašei manęs. Aš vyriausias. 

— Gerai. 

— Ir negali jos bučiuoti, jeigu ji to nenori. 

— Gerai. 

— Turi prisiekti. 

Nors vaiko žvilgsnis ir balsas buvo griežti, vyras pastebėjo, kad 
jo apatinė lūpa truputį virpa. Velniškai drąsus berniukas, pagalvojo 
Beketas. 

— Žinai, aš irgi netekau tėčio. 

— Užjaučiu, — linktelėjo Haris. 

— Taip, tai sunku. Sūnūs turi pasirūpinti savo mamomis. Tai — 
mūsų pareiga. Tu puikiai ją atlieki, Hari. Nebučiuosiu tavo mamos, 
jeigu ji to nenorės. Neprašysiu jos už manęs tekėti, pirmiau nepapra- 
šęs tavęs, — pažadėjo Beketas ir ištiesė ranką. — Prisiekiu. 

Haris kurį laiką žiūrėjo į Beketo ranką, paskui — į veidą ir ga- 
liausiai paspaudė. 

— Tai dabar tarp mūsų viskas gerai? 

— Turbūt, — patraukė pečiais berniukas. — Ar atėjai su mumis 
pažaisti, kad paskui galėtum pabučiuoti mamytę? 

— Tai viliojanti šalutinė nauda, bet atėjau čia pažaisti su jumis, 
nes tai smagu ir jūs man patinkate. Bet jūsų aš nebučiuosiu. 

Haris suprunkštė, o tada vėl paėmė ruletę. 

— Ar Liamas su Merfu irgi tokias gaus? 

— Ne, aniems duosiu kitokius daikčiukus. 

— Galiu pamatyti? 

— Aišku. Šį mažą gulsčiuką padovanosiu Merfiui. Žiūrėk, kai 
padedi, burbuliukai turi subėgti į vidurį. Šis stalas stovi ganėtinai ly- 
giai. O dabar, — Beketas pakreipė gulsčiuką ir parodė, — matai? 

— Aha. — Haris paėmė prietaisą ir pats išbandė. — Jėga. 

— O čia — „Phillips“ atsuktuvas. 

— Kas tas Filipsas? 

— Geras klausimas. Neturiu žalio supratimo, — Beketas gūžte- 
lėjo pečiais. — Tai kryžminis atsuktuvas, nes, skirtingai nuo įprasto 
atsuktuvo su plokščiu antgaliu, šis smaigalyje turi briaunas. Atsuktu- 
vas nedidelis, todėl tiks Liamui, kad galėtų atsukti baterijų dėžutes 
žaisluose, kai jas reikės pakeisti. 

— Kietai. 

— Jei turėtume daugiau įrankių ir kokių nors medžiagų, galėtu- 
me ką nors sumeistrauti. 

— O ką? — sužibėjo Hario akutės. 

— Ką nors sugalvotume. 

— Gerai. Man patinka, kad ruletė ne žaislinė. Einu, parodysiu 
ją Liamui su Merfiu ir ką nors išmatuosiu. 

— Gera mintis. Aš tuoj ateisiu. 

Berniukui išbėgus iš kambario, Beketas prisėdo. Jis norėjo tikėti, 
kad tinkamai susitvarkė su šia keblia tema, bet aiškiai nujautė, kad čia 
tik pradžia. 


NE 


Klerė gurkštelėjo Eiverės įpilto šampano ir apžvelgė Hopės 
butą. Švarus, praktiškas ir... laikinas. Akivaizdu, kad Hopė mano taip 
pat, nes atsivežė tik keletą baldų. 

— Daug daiktų pardaviau, kai kuriuos atidaviau sesei. Brolis 
pasiėmė lovą. Aš jos nebenorėjau, o jis nejautė jokio pasibjaurėjimo, 
nors ir žinojo, kad joje miegojau su Džonatanu, — moteris truktelėjo 
pečiais. 

— Tuo geriau, — sutiko Eiverė. — Nauja pradžia, nauja vie- 
ta — viskas nauja. 

— Pagalvojau, naują lovą nusipirksiu, kai persikraustysiu į butą 
kitapus gatvės. Dabar užteks ir čiužinio. 

— Šaunu, — Eiverė susidaužė su ja taure. — Apsižvalgyk 
„Bast's“ parduotuvėje — ji kiek žemiau pagrindine gatve. Daugu- 

ma viešbučio baldų pirkti joje. Be to, Ovenas minėjo, kad nusipirkus 
baldą leidžiama laikyti jį ten neribotą laiką — kol galės išsivežti. Esu 
tikra, kad jie leis ir viešbučio šeimininkei. 

— Gal. Gerai, apsižvalgysiu. O Dieve, ką aš padariau? — Hopė 
apsisuko kambaryje ir paklaikusiomis akimis nužvelgė neišpakuotas 
dėžes, plikas sienas ir grindis. — Pardaviau pusę savo daiktų, išsi- 
krausčiau iš vietos, kurią mėgau, o dabar dar velniai žino kiek laiko 
neturėsiu normalaus darbo. Kodėl aš taip padariau? 

— Tai — tik nerimas, — ėmė raminti Klerė. 

— Nerimas? Tai nelabai tinkamas žodis mano dabartinei būse- 
nai nusakyti. Greičiau jau beprotybė. Tai visai ne mano stilius. Net 
nežinau, kur esu. 

— Tu esi Bunsbore. — Eiverė pasisuko į langą, pro kurį matėsi 
pagrindinė gatvė. — Buvai čia tuziną kartų. Matai — štai ten mano 
restoranas. 

— Juk žinai, kad ne tai turėjau galvoje. 

— Aš tiksliai žinau, kad netrukus pradėsi darbą, kuris tau idea- 
liai tinka, mieste, kuriame gyvena tavo draugės. Geriausios iš visų 
įmanomų draugių, jos gražios, protingos ir seksualios. 

— Taip pat kuklios ir meilios, — pridūrė Klerė, bet Hopė nė 
nenusijuokė. 

— Iš kur man žinoti, kad šis darbas man idealus? Juk dar net 
nepradėjau dirbti! 

— Žinau, ko tau reikia, — Eiverė suspaudė Hopės ranką. 

— Tu teisi. Tu protinga. Reikia išgerti dar šampano. Kur kas 
daugiau. 

— Gal vėliau. Dabar kai kur nueisime. — Eiverė pasirausė krep- 
šyje. — Ovenas man davė svečių namų raktą. Taigi, eime jų apžiūrėti, 
kad nepamirštume, ko čia atvykai. 

— Dar nebaigiau išsipakuoti. Gal ir niekada nebaigsiu. Čia ne- 
užteks vietos net mano drabužiams, — Hopė susiėmė už galvos. — 


Kur aš juos dėsiu? 

— Sugalvosim vėliau. O dabar eime patyrinėti tavo būsimas 
valdas. 

— Eiverė teisi, — pritarė Klerė, ir nors jos nesužavėjo mintis 
eiti į tą pastatą su vaiduokliu, tačiau dėl draugės pasistengė nusiteikti 
entuziastingai. — Sakei, dar niekur nebuvai išėjusi nuo to laiko, kai 
atvykai? 

— Bandžiau dėliotis daiktus. 

— Padėsiu tau, kai grįšim, — pasisiūlė Klerė. 

— O aš ateisiu rytoj, — pažadėjo Eiverė. — Bent trumpam. 

— Gerai jau, gerai. Eime. 

— Bet juk negalėjai nepastebėti svečių namų fasado? 

Klerė čiupo savo striukę ir visos trys pasuko prie laiptų. 

— Pastebėjau. Niekas ir nesiginčija — tai tikrai įspūdingas pas- 
tatas. Tik negaliu suvokti, kodėl nusprendžiau juo rūpintis. 

— Nes tu — protinga, savimi pasitikinti ir šis iššūkis kaip tik tau. 

Hopė stabtelėjo ir atsiduso: 

— Aha, dar pamiršai paminėti, kad aš graži ir seksuali. 

— Šito net nereikia minėti, Mis Filadelfija. 

— Kaip tik ruošia akmeninio grindinio pagrindą, — mostelė- 
jo Eiverė. — Tau reikėtų pamatyti, kaip puikiai jie suremontavo ir 
dovanų krautuvėlę. Imk, — ji padavė Hopei raktą. — Turėsi pati jas 
atrakinti. 

Na štai, prasideda, pagalvojo Hopė, įkišusi raktą į spyną. 


14 skyrius 


ėjusi vidun Hopė nepratarė nė žodžio. Klerė jau žiojosi kažką 
sakyti, bet Eiverė papurtė galvą. Klerė supratingai nutilo. 

Aplink buvo pristatyta tiek dėžių, kad vos buvo galima praeiti. 
Virtuvinės spintelės, suprato Klerė. Taigi, tuoj pradės įrenginėti vir- 
tuvę. Klerė nerimavo, kad Hopė nesugebės įvertinti dailaus plytelių 
rašto, kadangi dėžės ir brezentas uždengė beveik visas grindis. 

Moterys prasibrovė prie plataus arkinio įėjimo. 

— Gražios spalvos, — pastebėjo Hopė atsainiai, bet staiga stab- 
telėjo daiktų prigrūstoje patalpoje. 

— Gerai, pasiduodu, čia tikrai nuostabu, — pliaukštelėjo ji lie- 
žuviu. — Elegantiška, unikalu ir ne pernelyg įmantru. Ar esat tikros, 
kad tolimesnėse patalpose saugu? 

— Ovenas sakė, kad vietos, kur nevalia eiti, atitvertos juostomis. 

Eiverė peržengė plytelę, spragtelėjo šviesos jungiklį viename iš 
tualeto kambarių ir aiktelėjo: 

— Oho. Oho! 

— Kas ten? — susidomėjo priėjusi Hopė. — Tikrai oho, — su- 
tiko ji, ranka perbraukdama per stilizuotą sienos plytelių raštą. — 
Tik pažvelk, kokiu sudėtingu, bet nesikartojančiu raštu suderintos 


plytelės. Kaip man tai patinka. 

— Norėtum jį matyti kiekvieną dieną? — mirktelėjo Eiverė. 

— Neabejoju, kad yra dar daug ką apžiūrėti, — atkirto šelmiškai 
ją nužvelgusi draugė. 

Moterys pasuko prie pirmojo svečių kambario ir sustojo prie 
juostelėmis atitverto vonios kambario. Išklojo grindis, suprato Klerė 
ir prisiminė savo pirmąjį bučinį su Beketu kaip tik šioje vietoje. Stai- 
ga užuodė magnolijų kvapą ir įsitempė. 

Jos draugės pasuko į valgomąjį, toliau aptarinėdamos spalvas ir 
plytelių raštus. 

— Puikus vaizdas, — pagyrė Hopė. Apžiūrėjusi lubas, ji pasi- 
suko į langus. 

— Ar vis dar nesi tikra dėl šios vietos? — pasiteiravo Eiverė. 

Neatitraukdama žvilgsnio nuo langų, Hopė gūžtelėjo. 

— Čia vis dar jaučiuosi šiek tiek nejaukiai, ir tai mane baugina. 
Jau buvau apsisprendusi, kad noriu, o ir reikia, visiškai pakeisti savo 
gyvenimą. Bet dabar, kai pasiryžau palikti praeitį, suabejojau, ar jau 
esu pasirengusi tokioms didelėms permainoms. Tačiau ši vieta tikrai 
ypatinga. Ji jau tarsi sako, kad dabar čia — galbūt mano stichija. Čia 
jaučiuosi esanti savo vietoje. Grįžusi į namus kitapus gatvės, tikriau- 
siai vėl pradėsiu panikuoti, bet dabar jaučiuosi jaukiai. Eiverė turbūt 
nuėjo be mūsų? 

Išgirdusi žingsnius viršuje Hopė pakėlė akis į kesonines lubas. 

— Ne, nenuėjau, — atsiliepė Eiverė, įkišusi galvą į kambarį. 

— Ten tikriausiai Raideris arba Ovenas, — spėjo Klerė. 

— Gal, bet nepastebėjau jų automobilių nei priešais pastatą, nei 
už jo. 

— Na, kažkas ten tikrai yra, o kadangi durys buvo užrakintos, 
vadinasi, tas kažkas turi raktus, — išmąstė Hopė, o tada išėjo į kori- 
dorių ir prisiartinusi prie laiptų šūktelėjo: — Sveiki?! 

Jos balsas nuaidėjo ir stojo tyla. 

— Tikriausiai ten vaiduoklis, — išsišiepė Eiverė. — Nagi, pa- 
žiūrėkime. 

— Eivere... — bandė sulaikyti Klerė, bet toji jau nustrykčiojo 
viršun. Susitaikiusi su likimu, Klerė žengė paskui. 

— Šaunu, ar ne? — sušuko Eiverė, pasirėmusi „E cz D“ tarp- 
duryje. — Ar užuodžiate? — ji įkvėpė pilna krūtine. — Vasara, mag- 
nolijos. 

— Tai tik tavo vaizduotė, — pašiurpusi bandė neigti Klerė ir 
sukryžiavo rankas ant krūtinės, nors ir pati užuodė magnolijas. 

— Tada mano vaizduotė panaši. Kaip žavinga, — Hopė įėjo į 
kambarį. — Ar kas nors mėgino išsiaiškinti, kas ji buvo? Tikriau- 
siai... — Hopė krūptelėjo, kai atsidarė balkono durys. — Tik paž- 
velkite... 

— Durys nebuvo uždarytos, sklendė neužšauta. Taip kažkas įėjo 
į vidų, — bandė pateisinti Klerė. 

— Ir tas kažkas nešiojasi magnolijų? Nemanau. — Eiverė priėjo 
prie durų, plačiau jas atvėrė, o tada uždarė. — Beje, nėra taip paprasta 
įsmukti pro šį balkoną iš lauko, nes prie jo šviečia lempa. 

— O čia neliūdna, ar ne? — Hopė pasisukiojo po kambarį, vėl 
atidarė duris ir įžengė į balkoną. — Kad ir kas čia būtų, jis visai drau- 
giškas. 

— Nieko nejaučiu. Čia tik akmuo, plytos ir medis, — Klerės bal- 
se pasigirdo susierzinimas. 

— Taip vaidenosi ir „Hill“ viešbutyje, — žemu balsu sududeno 
Eiverė. 

— (Gana, — pyktelėjo Klerė. — Pakaks jau. Tai — senas pasta- 
tas, girgžda grindys. Tereikia suremontuoti grindis ir tiek. 

— Mieloji, — Eiverė suėmė draugės ranką. — Kodėl tu tokia 
nusiminusi? 

— Stovi čia aiškindama, kad svečių namai pilni vaiduoklių, ir 
dar klausi manęs, kodėl aš nusiminusi? 

— Aha, — ji suspaudė Klerės ranką. — Jei netikėtum vaiduok- 
liais, taip neširstum, o paprasčiausiai laikytum mus kvailomis. 

— Aš neširstu. Tik pavargau šnekėti apie vaiduoklius, tarsi jie iš 


tikrųjų egzistuotų. 

— Gerai. Neliūdžiu, jei tu jais netiki. O kodėl tu turėtum liūdė- 
ti, jei aš jais tikiu? 

— Tu visiškai teisi. Buvo sunki diena, o dar turiu pagaminti 
pietus. Man jau laikas namo. 

— Mes čia dar sugrįšime, — pažadėjo Hopė. 

— Jūs galite likti ir apžiūrėti likusius kambarius. Atleiskite, aš 
tikrai labai pavargusi. Tiesiog... — Klerės balsas užsikirto, — netikiu 
visais tais niekais. 

— Gerai, nieko tokio, — sudirgusi Eiverė pakraipė galvą. — 
Eime viršun, kad Hopė galėtų apžiūrėti savo būsimus apartamentus. 

— Nenoriu visu tuo tikėti! — sušuko Klerė, ašaros užgniaužė jai 
gerklę ir paskandino akis. — Nes jeigu tai įmanoma, tai kodėl Klintas 
negrįžo? 

— Atleisk, mieloji... — Eiverė prišoko prie Klerės ir apkabino, 
kol toji nepratrūko raudoti. — Atleisk... Niekada apie tai nepagal- 
vojau. 

— Tai kvaila, tiesiog kvaila, — stengdamasi sulaikyti ašaras, 
pradėjo repuoti Klerė. — Ir kvaila širsti, tačiau kodėl gi ji čia sugrįžo? 
Kodėl ir toliau vaidenasi? 

— Labai norėčiau žinoti. 

— Merfis ją matė. 

— K3? — apstulbo Eiverė. — Kada? 

— T4 dieną, kai susikivirčijome tavo restorane. Prieš tai užėjau 
čia su vaikais, kad Beketas jiems aprodytų namą. Kai išvydau savo 
mažiuką, skubantį laiptais aukštyn ir besišypsantį jai, mane apėmė 
siaubas. O tada užplūdo neapsakomas pyktis. Eivere, kodėl Merfis 
matė būtent ją? Argi neturėtų teisės pamatyti savo tėvelį? Bent kartą. 
Vieną vienintelį kartelį! Po galais... 

Susijaudinusi Klerė išlėkė į balkoną, įsikibo į turėklą ir giliai 
įkvėpė. Priėjusi Hopė į ranką įkišo nosinaitę ir apkabino iš vienos 
pusės, o Eiverė — iš kitos. 

— Kvaila niršti, — drebančiu balsu ištarė Klerė, šluostydamasi 


ašaras. — Nebent klaustume kodėl. Aš tiek iškentėjau, ko! su viskuo 

susitaikiau. Kai prasidėjo tos šnekos apie vaiduoklius, netikėjau jo- 
mis, bet buvo visai įdomu — kaip koks siaubo romanas. Gera istorija 
ir tiek. Tačiau kai vaiduoklį išvydo Merfis... 

— Turi teisę paklausti kodėl, — sumurmėjo Hopė. — Net jei ir 
nėra atsakymo. 

— Iki šios akimirkos nesupratau, kodėl visa tai mane taip pavei- 
kė. O gal tiesiog neleidau sau to pripažinti. 

— Geriau jau eime iš čia, — pasiūlė Eiverė. — Grįšime į Hopės 
butą, susėsime ir apie tai pasikalbėsime. 

— Ne, man jau viskas gerai. Protingiausia — pripažinti tikrovę, 
o tada su ja susitaikyti, — nutarė Klerė ir atsisuko, stebėdama, kaip 
prasiveria durys. Tada vėl giliai atsiduso. — Geriau jau susitaikysiu, 


nes neatrodo, kad ji ketintų iš čia trauktis. 


Rytą Montgomeriai susigrūdo skalbykloje. Jei Ovenas nebūtų 
sušaukęs susitikimo, Beketas dar valandą ar net dvi būtų galėjęs pa- 
miegoti, nes visą rytą ketino dirbti namuose. 

Tačiau Ovenas yra Ovenas — nusprendė ir taškas. Susirinki- 
mai, darbotvarkės — jo stichija. 

— Šįryt elektrikai instaliuos išorines lemputes čia ir vidines do- 
vanų parduotuvėje. Bekai, dėžės sužymėtos, bet vis tiek turėsi dar 
kartą jas patikrinti, — nurodė Ovenas. — Ir kol dar nepaklausei 
kodėl, aiškinu: abiem pastatams turime beveik du šimtus lempučių. 
Nenorėtume gaišti laiko ir pinigų vėliau apkeisdami, kas buvo netei- 
singai sužymėta. 

— Gerai jau, padarysiu tai prieš grįždamas į biurą. Ir kol dar 
nepaklausei — taip, katalogą pasiėmiau. 

— Kadangi jau taip, tai... 

Ovenas prirašė dar pusę tuzino užduočių ir skambučių tiekė- 


jams. 

— Po galais, ką ten padarei, kol kalbėjausi telefonu? — pykte- 
lėjo Beketas. 

Ovenas tylėdamas apvertė segtuvą. Vos išvydęs darbų sąrašą, 
Beketas užsičiaupė. 

— Dalį jų galėtum perleisti mūsų svečių namų šeimininkei, — 
mestelėjo idėją Raideris. 

— Dėl Dievo meilės, turime duoti jai porą dienų įsikurti ir 
apsiprasti. Bet, patikėk manimi, nuo kitos savaitės ji tikrai nedyki- 
nės. — Ovenas pervertė kitą segtuvo puslapį. — Štai čia — specialiai 
jai mano sudarytas darbų sąrašas. O dabar einu į dirbtuves meistrauti 
prekystalį dovanų parduotuvei. 

— Šiuo metu joje darbą baiginėja du darbininkai, — patikslino 
Raideris, pažvelgęs į savo darbo planą. — Po to čia į biurą jie atvilks 
stalą, kurį mama nupirko blusų turguje. Fasado dažymo darbai tę- 
siasi visą amžinybę. Kadangi grindis baigėme, jau norėčiau dažyti 
koridorių. 

Beketas prisėdo išgerti kavos, o sulig brigados atvykimu per ra- 
diją suskambo kantri rokas. 

— Mama turi susitikimą Heigerstaune, — broliams priminė 
Ovenas. — Taigi ji užsuks tik grįždama pakeliui į namus. Perduok 
darbininkams, kad Didysis bosas atvyksta. Kol kas tiek. 

— Ačiū Dievui. 

— Išvargino vakarykštė vaikų priežiūra? — nusišaipė Raideris. 

— Ar čia naujas kodinis sekso pavadinimas? — pasiteiravo 
Ovenas. — Man reikia žinoti, jei kalbame kodais. 

— Ne, tai ne kodas, ir ne, vaikų priežiūra manęs neišvargino. Aš 
tik mažai miegojau. Gal todėl vaikų priežiūra ir nėra sekso kodas. 

— Klerei skaudėjo galvą? — pamerkė akį Raideris. 

— Tu tikras bukagalvis, — ramiai ištarė Beketas. — Juk seksui 
visiškai netinkamas metas. Būtų neprotinga mylėtis su Klere, kai gre- 
timame kambaryje žaidžia jos vaikai. Jie tam dar nepasirengę. Ypač 


Haris, ėmęs prie manęs kibti, kad pabučiavau jo mamytę. 

— Rimtai? — Raideris dar plačiau išsiviepė. — Gudročius. 

— Taip. Negali nesižavėti, kaip jis saugo mamytę. Jie — puikūs 
vaikai. Merfis užsimanė, kad sumeistraučiau per mūšį žuvusiems jų 
kariams karstus. Ką manai? 

— Būtų šaunu, jei ir aš galėčiau prisidėti, — svajingai tarė Ove- 
nas. — Galėtume juos palaidoti ir pastatyti mažus akmeninius ant- 
kapius su superherojų simboliais. 

Nebloga mintis, pagalvojo Beketas ir pridūrė. 

— Paskui jie prisikeltų, vėl įsikrautų nežemiškų galių ir pultų 
keršyti. 

— Galėtume palaidoti ir su jų emblemomis ant karstų dangčių. 
Visiems vyrams privalu turėti po karstą. Dar tebeturi tą savo rinki- 
nuką su degintuvu, ar ne? 

— Aišku. Merfiui jis velniškai patiks. 

— Kol judu žaidžiate savo žaisliukais, aš einu į darbą. — Raide- 
ris prisiveržė savo įrankių diržą. — Aplink mėtosi daugybė faneros 
gabalų, — dar sumurmėjo jis nueidamas. 

Ovenas palaukė, kol Raideris nutols tiek, kad jų nebegirdėtų. 

— Žinai, jei juos sumeistrausim, jis irgi norės prisidėti, todėl 
kaip visada sumanys iškviesti Ernį ir Nuodą. 

— Taip, tikrai. O tu? 

— Po velnių, ir aš. Iškviesiu... 

— Žmogųy-vorą ir Mėnulio Riterį. 

— Po velnių, aš norėjau pasikviesti Žmogų-vorą. 

— Per vėlu. 

— Tada Betmeną ir Džokerį. 

— Nebloga pradžia. 

Beketas ketino traukti tiesiai į savo biurą, bet tuoj buvo privers- 
tas užsimauti pirštines ir padėti išrauti senus tvoros kuolelius. Tada 
dar paskambino Madlena iš dovanų parduotuvės ir ėmė aiškinti apie 


lentynas, kurias panoro pakabinti kairėje sienos pusėje. 

Eidamas namo Beketas pastebėjo ant suolelio sėdintį Šerės gro- 
žio salono kirpėją ir sustojo trumpam šnektelėti. 

— Tikrai neblogai atrodo, — pratarė jis, stebėdamas elektrikus, 
prie durų montuojančius vieną iš didžiųjų žibintų. — Girdėjau, kai 
viską baigsite, surengsite atidarymą? 

— Aš irgi taip girdėjau. 

— Pravažiuojantys pro šalį žmonės nusilauš kaklus, norėdami 
pamatyti. 

— O, Dikai, kad tavo žodžiai — Dievui į... — pradėjo Beketas, 
bet jį nutraukė skambutis. — Atleisk, — atsiprašė jis, skubiai trauk- 
damas iš kišenės telefoną. — Kas yra, Rai? Ar jau manęs pasiilgai? 

— Aha, kaip subinė rakšties. Plytelių klojėjai turi klausimų dėl 
sienų rašto. Mama išvykusi į Heigerstauną, taigi tu įpareigotas atsakyti. 

— Tuoj ateisiu. 

Beketas į savo biurą grįžo beveik dešimtą vietoj planuotos de- 
vintos. Nieko tokio. Kiekvienas žingsnis yra žingsnis, nuramino save, 
pildamasis ir paskutinį rytinės kavos puodelį. 

Įsitaisęs prie stalo, pirmiausia jis griebėsi skambučių, kurių la- 
biausiai nekentė, paskui papildė baldų išdėstymo planus naujausiais 
pirkiniais. 

Broliams ir mamai išsiuntęs elektroninius laiškus su atnaujini- 
mais, Beketas kompiuteryje susirado dar tik vos vos pradėtą kurti 
svečių namų logotipą. Nė vienas brolių nenorėjo prisiimti atsakomy- 
bės ir buvo palikę pasirinkti tik iš trijų variantų. Puiku, šiandien jis 
prisiims atsakomybę už juos visus. 

Tvirtai nusiteikęs baigti ženklą, Beketas kibo į darbą. Ilgai 
krapštinėjosi su šriftais, išdėstymu, dydžiais, spalvų tonais. Atsikėlė, 
pavaikščiojo po kambarį, priėjo prie lango ir paspoksojo į svečių na- 
mus, stengdamasis įsivaizduoti ant jų ženklą. Grįžo prie kompiute- 
rio, dar kartą patikrino matmenis ir atsipūtė. 

Reikia užkąsti, nusprendė jis ir užsisakė iš apačios „Calzone“ 


picą. 

Baigta, pagaliau nusprendė Beketas ir išspausdino kopiją. Pri- 
sinešė prie lango ir primerkęs vieną akį atidžiai įsižiūrėjo. Tobula. 
Verčiau jau broliams su mama patiktų. 

Nenorėdamas švaistyti apėmusios kūrybinės energijos, vėl pri- 
sėdo prie kompiuterio ir ėmėsi dovanų parduotuvės logotipo, kuriam 
naudojo tą patį šriftą ir spalvų paletę. 

— Įeikite, neužrakinta! — šūktelėjo jis, išgirdęs beldimą į duris. 
Pasikėlęs jau siekė piniginės, bet diena dar labiau nušvito, kai išvydo 
įeinančią Klerę su „Calzone“ picos dėžute. 

— Tai tu dar ir „Vestoje“uždarbiauji? Galiu lažintis, gauni gerų 
arbatpinigių. 

— Taupau naujam automobiliui. — Klerė padavė Beketui dėžu- 
tę ir nusišypsojo. — Kaip tik buvau apačioje, kai pakavo tavo užsaky- 
mą. Taigi, kadangi ir taip ketinau pas tave užsukti, nes noriu pasikal- 
bėti, pasisiūliau atnešti. Čia tavo sąskaita. 

— Geras sandoris, — jis prisėdo. — Pavaišinsiu pica ir tave. 

— Ačiū, bet ketinau valgyti salotas, o tada kokią valandą pagel- 
bėsiu Hopei bute dėlioti daiktus. Tik norėjau... 

— Neduosiu tau arbatpinigių, — tarė Beketas ir uždėjęs rankas 
Klerei ant klubų prisitraukė arčiau. — Labai gardžiai kvepi. 

Ir atrodai kur kas laimingesnė bei atsipalaidavusi nei tada, kai 
paskutinį kartą diskutavom apie Lizę, pagalvojo jis, bet garsiai nepa- 
sakė. 

— Testuoju kūno losjonus, kuriuos ketiname paskirstyti po 
viešbučio kambarius. Šis — abrikosų su medumi. 

— Patvirtintas, — pasakė Beketas ir pasilenkęs paniro į bučinį, 
abrikosus, medų ir Klerę. Per daug, pagalvojo, Klerės rankoms apsi- 
vijus jo kaklą. Praėjo per daug laiko nuo tada, kai paskutinį kartą ją 
buvo apkabinęs, iš tikrųjų turėjo ją. 

— Tu duodi fantastiškų arbatpinigių. 

— Čia — tik pradinis užmokestis, — jis akimis parodė į savo 


miegamąjį. — Jei nori gauti likusią dalį, turėsi eiti sa manimi. 

Beketas paėmė Klerę už rankos ir pasuko miegamojo link. 

— Beketai... — nervingai nusijuokė Klerė, ir bučiuodamas apa- 
tinę lūpą Beketas pajuto, kaip ji virpa. — Aš negaliu. Mes negalime. 
Juk dabar vidurdienis. 

— Priešpiečių pertrauka, — patikslino jis. 

— Taip, bet... 

— Visą laiką apie tave galvoju. — Beketas ir toliau ją bučiavo, 
dabar jau kaklą. — Kaip vėl būti su tavimi. Kaip nežmoniškai sunku 
tave matyti ir negalėti tavęs paliesti. 

— Žinau. Aš... 

— Leisk man tave liesti. 

Jis jau tą darė. Beketo rankos slydo, glostė, glamonėjo jos odą, 
ir Klerės pastangos išlaikyti šaltą protą sulig kiekvienu mirksniu vis 
silpo. 

— Na... Tikriausiai galiu sau leisti truputėlį pavėluoti. 

Vyras pakėlė jos suknelės sijoną ir ėmė glostyti kojas nuo apa- 
čios iki pat viršaus. 

— Tikrai galiu leisti sau pavėluoti, — sušnibždėjo Klerė. 

Ji krito lovon ant nugaros. Širdis daužėsi kaip pašėlusi, o kūnas 
pulsavo. Kaip neatsakinga, beprotiška... ir pasiutusiai seksualu, kai 
aplink išmėtyti dokumentai, pagalvojo Klerė, Beketui švelniai krims- 
telint jos krūties spenelį. 

Kai vyro rankos vėl paniro po suknele ir jis įsiskverbė į ją, Klerė 
aiktelėjo iš šoko. 

— Dieve. O, Dieve... 

— Tęsk, — šūkčiojo jis, kandžiodamas jos, jau apkvaitusios iš 
euforijos, šiltą kaklo odą. — Tęsk! 

Ji trūkčiojo po Beketu apsvaigusiomis akimis, rankomis įsitvė- 
rusi paklodės. Kai pasiekė orgazmą, ilga konvulsiška dejonė ataidėjo 
tiesiai į jo strėnas. 

Klerė suglebo ir užsimerkė, o Beketas nusitraukė džinsus ir pa- 


kėlęs jos sijoną darsyk į ją paniro. 

Vėl aiktelėjusi Klerė rankomis suspaudė Beketo šlaunis ir įleido 
nagus. Kai ji stebeilijo į jo mėlynas akis, iš drebančių lūpų išsprūdo 
jo vardas. 

Tada ji pakilo, apžergė Beketo liemenį ir prisiderino prie jo 
siautulingo ritmo. 

Pusnuogiai, sukaitę ir išsekę jiedu gulėjo vienas šalia kito. 

— Man derėtų dažniau pristatyti tau picą, — sunkiai šnopuo- 
dama pratarė Klerė. 

— Tikrai neprieštaraučiau. 

Klerė užsimerkė, trokšdama dar šiek tiek pasimėgauti šia aki- 
mirka. 

— Tai atsidurs mano dienos darbų sąrašo viršuje. 

Beketas pakėlė galvą. 

— Turi omeny, dienos metu? 

— Ne, vidury darbo dienos, ir aš vis dar dėviu drabužius. Netgi 
beveik visus. 

— Aš truputį skubėjau. — Beketas pasilenkė ir lūpomis per- 
braukė josios. — Tačiau galiu tave nurengti ir pradėti viską iš naujo. 

— Nemanau, kad mano organizmas ar dienotvarkė ištvers dar 
vienus arbatpinigius. Bet labai ačiū už tokį globėjišką elgesį. 

— Geriausia „Calzone“ pica visoje šalyje. Po galais... Luktelkite, 
tuoj atidarysiu, — šūktelėjo jis, išgirdęs beldimą į duris. 

Kurios, aišku, neužrakintos, prisiminė Beketas, išgirdęs Eiverės 
šūktelėjimą. Kai Klerė pašoko ir ėmė taisytis suknelę, Beketas skubiai 
užsitraukė džinsus. 

— Palauk, tuoj ateisiu! 

Tačiau to neprireikė. Išsižiojusi Eiverė jau stovėjo tarpduryje, 
rodydama pirštu. 

— Ką tik po orgazmo. Tik pažvelkite į tas kaltas akutes. Mano 
kūnas daugiau nebeištvers pavydo. Ketinu tuoj pat išsinuomoti vyrą. 


Kiek imi? 

— Labai sąmojinga, — Klerė pasitaisė plaukus, tada suprato ran- 
kinę su plaukų šepečiu palikusi Beketo kabinete. — Mes ketinome... 

— Įkalčiai rodo, kad tai jau padarėte. 

— Ji tikra maištininkė, — Eiverei mirktelėjo Beketas, iškėlęs 
suspaustus kumščius. Jis pasisuko į Klerę ir jiedu vienas kitam nusi- 
šypsojo. Kaip du įsimylėjėliai, ką tik patyrę orgazmą, pagalvojo Ei- 
verė. 

— Aš beldžiausi. Pirmiausia į kabineto duris. Mano žiniomis, 
ten ir turėjo picą pristatyti Klerė, neva ketinusi su tavimi pasikalbė- 
ti, — sučiulbėjo Eiverė. 

— Bandžiau, bet negalėjau. Klausyk, man reikia šepečio. Tik 
pažiūrėk, kokie mano plaukai. Būsiu pas Hopę po kelių minučių. 

— Negali daugiau užsiiminėti seksu. Pradėsiu verkti ir nusisku- 
siu plaukus, o tu juk nenori būti dėl to kalta. 

— Tenoriu susitvarkyti. Tuoj grįšiu. Pažadu. 

Eiverė nieko nepasakė, tik nepiktai pagrasino pirštu ir linktelė- 
jusi išėjo. 

— Maniau, ji jau niekada neišeis. Gal mudu?.. 

— Ne, ne, — Klerė protestuodama iškėlė rankas. — Tikrai ne. 
Aš pažadėjau. Turiu pasiimti rankinę. Užėjau čia, nes norėjau tavęs 
atsiprašyti. 

— Už ką? — Beketas nusekė paskui ją į savo kabinetą. 

— Už tai, kad buvau tokia sutrikusi ir net nepadėkojau, jog vakar 
prižiūrėjai vaikus, už tai, kad buvau tikra kalė, kai sutaisei knygyne 
vamzdžius, ir už tai, kad buvau nemandagi, kai tą vakarą apžiūrėjome 
svečių namus, o paskui valgėme „Vestoje“. Tai ir sukėlė visus tuos 
po to sekusius įvykius. — Klerė čiupo rankinę ir apsidairė. — Man 
rodos, dar nesu buvusi tavo kabinete. Čia gražu. Jis labai puikiai at- 
spindi tave. Ar ten — vonios kambarys? 

— Aha. 

— Man reikia prie veidrodžio. — Klerė įėjo vidun, palikusi duris 


praviras, ir ėmė šukuotis. — Kol tu prižiūrėjai berniukus, su Eivere ir 

Hope buvome užėjusios į svečių namus. Viršuje išgirdome žingsnius 
ir užuodėme magnolijas. Balkono durys buvo atidarytos. 

Klerė paėmė plaukų gumytę ir susirišo plaukus į uodegą. 

— Kaip ir tave užsipuoliau drauges, kad jos svaičioja apie vai- 
duoklį. Nors ne, netiesa — pasitaisė Klerė. — Jas užsipuoliau dar 
smarkiau. Buvau tiesiog įsiutusi. 

Moteris išsitraukė lūpdažį ir ėmė gražintis. 

— Kodėl? 

— Būtent tai ir yra esminis klausimas. Dabar suvokiu, kodėl 
taip pykau. Jei vaiduokliai tikrai egzistuoja, jei tikrai įmanoma dva- 
sioms sugrįžti, tai kodėl... 

— Po galais... Klintas. Atleisk, Klere, nė nepagalvojau. 

— Ne, tai aš atsiprašau. Tau ir nėra reikalo apie jį galvoti. O aš 
neturiu teisės pykti ant tavęs, Hopės ir Eiverės. Ant brangių žmonių 
negalima pykti, — nutarė Klerė ir dar išsitraukė iš rankinės kompak- 
tinę pudrą. 

— Šie įvykiai tave skaudina, taigi skaudina ir mus. 

— Dabar, kai supratau, kodėl taip jaučiausi, daugiau nebeskau- 
dins. 

— Taip paprastai? 

— Vakare paguldžiusi berniukus, iš širdies išsiraudojau ir viską 
apgalvojau. Ne, šitai daugiau manęs neskaudins, — pakartojo Klerė ir 
susidėjo visus makiažo reikmenis į rankinę. — Nesuprantu, kodėl kai 
kurie mirusieji sugrįžta — na, bent sprendžiant iš apie juos pasakoja- 
mų istorijų. Todėl negaliu žinoti, dėl kokios priežasties negrįžo Klin- 
tas. O gal jis buvo grįžęs, bet nebuvau tam pasirengusi ar atvira, todėl 
nepamačiau ar nepajaučiau. Vis dėlto žinau, kad jo nėra ir negaliu 
pykti ant jo, tavęs ir visų kitų. Todėl atsiprašau ir dėkoju, kad pataisei 
tą vamzdį, aprodei berniukams namus ir vakar juos prižiūrėjai, kol 
bandžiau suvaldyti savo baimes. 

— Visada prašom. 

— O dabar tikrai turiu eiti. 

— Norėčiau susitikti su tavimi šį savaitgalį. 

— Aš taip pat noriu pamatyti tave šį savaitgalį, — Klerė įkrito 
Beketui į glėbį ir akimirką pastovėjo. — Tik reikia patikrinti darbo- 
tvarkę. 

— Vėliau tau paskambinsiu. 

— Gerai. — Klerė atidarė duris ir jau ketino eiti, bet dar stabte- 
lėjo. — Tiesa, vos nepamiršau. Ačiū už arbatpinigius. 

Beketas priėjo prie lango, lukteldamas, kol Klerė išeis, kad galė- 
tų stebėti ją, einančią per gatvę. Moteris skubėjo, jos sijonas plaikstėsi 
aplink kojas. Pasiekusi kitą gatvės pusę, Klerė atsisuko ir pastebė- 
jo Beketą, stovintį prie lango, pamojavo ir nuskubėjo savo knygyno 
link. 

Jis stovėjo ir mąstė apie Klerę ir jųdviejų meilę. Kiek ji kainuoja 
ir ką už tai gauna. Tada išpakavo „Calzone“ dėžutę ir įkišo seniai 


atšalusią picą į mikrobangų krosnelę. 


Kai baigė darbus kabinete ir galėjo užsukti į svečių namus, dar- 
bo diena jau ėjo į pabaigą. Nudažytų sienų kvapą jis užuodė dar prieš 
jas pamatydamas. Teks dažyti ir antrą kartą, bet rami gelsva spalva 
jau atspindėjo šviesą ir išryškino plytelių atspalvius. Beketas išgirdo 
plytelių pjaustymo staklių ūžimą ir plaktukų smūgius. Priėjus laiptus, 
jo ausis pasiekė motinos balsas. 

Idealu. Susitiks su visais iš karto. 

Vyras aptiko mamą su teta Kerole „Ievos 8 Rorkės“ numerio 
vonios kambaryje. 

— Labas. Tikėjausi tave čia rasti, — pasisveikino jis. 

— Tik pažvelk, — mama padavė jam lankstinuką. — Idealus 


gyvatukas šiam kambariui. 


* J. D. Robb fantastinės serijos „In Death“ veikėjai. 

— Tai tu jau?.. 

— Ano neužsakiau, nes nebuvau šimtą procentų tikra, o šitas, 
jaučiu, tiesiog idealus.. 

— Jis tikriausiai labai... 

— Žinau, jis brangokas, betgi čia tobulai tinka. Atrodo labai 
futuristiškai. 

— Visai neblogas, — apžiūrėjęs nuotrauką, Beketas sumetė gal- 
voje visas likusias šio kambario detales. — Tiktų prie šviestuvų ir visų 
kitų įrenginių. 

— Gerai, nes aš jau jį užsakiau. Bet tai dar ne pačios svarbiau- 
si0s naujienos. 

— K3, nejau tu nėščia? 

Džastina juokdamasi sudavė sūnui per ranką. 

— Kerolė... 

— Kerolė nėščia? 

— Gal baigsi? Ne, ji ne nėščia ir ačiū Dievui, nes Kerolė taps 
mūsų svečių namų šeimininkės asistente. 

— Tikrai didelė naujiena, — nustebęs Beketas pažvelgė į 
tetą. — Net nenutuokiau, kad nori čia dirbti. 

— Tiesiog mirštu kaip noriu, — sužibo Kerolės akys. — Dievi- 
nu šią vietą. Atsisakydama dabartinio darbo nė kiek nesisielosiu. Juk 
žinai, kaip mėgstu bendrauti su žmonėmis ir juos užimti. Atsiųsiu 
savo gyvenimo aprašymą. 

— Tarsi tau tai būtina, — Džastina niuktelėjo seseriai alkūne. 

— Tai verslas, Džastina. Nors ir šeimos, bet vis tiek verslas. 

— Mano balsas už tave, — neprieštaravo Beketas. — Žinau, tau 
puikiai seksis. 

— Matai? Vienbalsiai už tave. 

— Aš tokia susijaudinusi. Tikrai myliu šiuos svečių namus. Da- 
bar galėsiu ateiti į darbą pėsčiomis, užuot važiavusi ilgą kelią į... — 


moteris užsikirto ir papurtė galvą. — Bet pirmiausia pažiūrėsim, kaip 

sutarsiu su Hope. — Kerolė sukryžiavo pirštus. — Tada viskas bus 
oficialu. 

— Na, tai didelės naujienos, bet manosios jas visiškai sutriuš- 
kins, — pamerkė akį Beketas. 

— Klerė nėščia? 

— Jėzau, mama... — Beketas net žioptelėjo. 

— Akis už akį, mano berniuk. Tai kokios tos tavo naujienos? 

— O kur broliai? 

— Viršuje, Hopės apartamentuose. Patys suklojo plyteles virtu- 
vėje ir vonioje, kadangi raštas ten nesudėtingas. 

— Pakvieskime juos čia. — Beketas priėjo prie laiptinės ir šūk- 
telėjo: — Šeimos susirinkimas! Kuo greičiau. „Ievos t Rorkės“ nu- 
meryje! 

— Beketai, ką tokio aptarinėsime? — pasiteiravo Džastina. 

— Kai ką, ką šiandien baigiau. Oi, dar turiu pasakyti, kad vėliau 
šiek tiek laiko praleisiu dirbtuvėje — darysiu karstelius. 

Nedaug kas galėjo nustebinti Džastiną Montgomeri, ypač kai 
buvo kalbama apie jos berniukus, vis dėlto ši žinia ją lengvai šoki- 
ravo. 

— Karstelius? Kam? 

— Vaikams, tiksliau — mūšyje kritusioms jų herojų figūrėlėms. 
Tikriausiai aplankysiu juos, kai... O, štai ir jie. 

— Kaip sekasi? — pasiteiravo Ovenas. — Mes jau baigėme 
darbą. 

— O aš noriu alaus, — pridūrė Raideris. 

Kvailiukas atšliopino paskui juos ir ėmė sukti ratu po kambarį, 
visus uostinėdamas. 

— Gali ir man vieną nupirkti. — Beketas ištraukė iš portfelio 
natūralaus dydžio firminio ženklo maketą. — Štai jis. Kam nepa- 
tiks, tą su kūju pritrenksiu. Gaila, jei tai bus mama ar Kerolė, bet 
nesvarbu. 


— Hmm... — Raideris įsispitrijo į maketą. 


226 


— Koks čia šriftas? 

— Tas, kurį išrinkau, — atšovė Beketas Ovenui. — Galiu tave 
nudėti. Juk turiu dar vieną brolį. 

— Džastina, tik pažvelk į spalvas. 

Kerolė padėjo Beketui ant peties ranką ir pasilenkė. 

— Jos kaip tik tokios, kokių ir norėjau. Sodri ruda, kreminė, 
smėlio spalva... 

— Čia palikta pakankamai vietos internetiniam adresui bei te- 
lefono numeriui, o ir pavadinimo neužgoš. 

— Neblogai, — kasydamas Kvailiuko paausį linktelėjo Raideris 
ir nusišypsojo Beketui. — Visai neblogai. 

— Man vis tiek reikia žinoti, koks čia šriftas. Jeigu liksime prie 
šio varianto... 

— Liksime, — neleidžiančiu prieštarauti tonu patvirtino Be- 
ketas. 

— Man reikės jį panaudoti raštinės reikmenims, vizitinėms 
kortelėms, lentelėms prie durų, raktų pakabukams... 

— Gerai, gerai, baik. — Beketas ištraukė iš aplanko diskelį ir 
padavė Ovenui. — Jame viskas yra. 

— Jis kaip ir tas gyvatukas, — tarė Džastina ir apsivijo ranko- 
mis Beketo juosmenį. — Tobulas. 

— Taip pat sukūriau dovanų parduotuvės firminį ženklą. Galėtų 
būti iš abiejų pusių, iškeltume virš parduotuvės. 

— Puiku, — jį paėmusi sukrykštė Džastina. — Kerole, eime, 
gal Madlena vis dar ten. Ji tikrai norės tai pamatyti. Puikiai padirbė- 
jai, — Džastina suspaudė glėby Beketą. — Tikrai puikiai. 

— Tikriausiai nupirksiu tau alaus, — nusprendė Raideris. 

— Tikriausiai taip. 

— Susitiksime „Vestoje“. Man reikia nusiprausti, nes visą dieną 
praleidau ne prie stalo kaip kai kurie. 

— Gal pasakysi, koks dydis... 


227 


— Ovenai, visi duomenys yra diskelyje, — patikino Beketas. 
— Gerai, pažiūrėsiu. Po to, kai Rai nupirks man alaus. 

— O kodėl turėčiau? 

— Nes tavo eilė. 

— Nesąmonė. 


Besiginčydami broliai nuėjo. 


15 skyrius 


JB atidarant knygyną, Klerei nespėjus net gurkštelėti ka- 
vos ir įsijungti kompiuterio, sutraškėjo durų rankena. Ji žvilgtelėjo 
pro stiklinę durų įsprūdą ir išvydo Semą Frimontą. Velnias, jau per 
vėlu slėptis, nusikeikė supratusi, kad Semas ją pastebėjo, nes kvailai 
išsišiepė ir pamojavo. Ji niekada nesuprato, kodėl Semas mano esąs 
beprotiškai patrauklus. 

— Atleisk, Semai, mes dar neatsidarę, — atrakinusi duris tarė 
Klerė pro siaurą plyšį. 

— Bet aš užuodžiu kavą. 

— K3 tik atėjau ir užsikaičiau, bet atsidarysime tik po valandos. 
Man tikrai reikia... 

— Mielai išgerčiau puodelį kavos. Juk gali pavaišinti draugą 
kava, ar ne? 

Vyras nesiveržė įeiti, bet Klerė nesąmoningai pasitraukė, ir du- 
rys atsidarė. Bus lengviau, jei duosiu jam tos prakeiktos kavos, o pati 
užlįsiu už prekystalio, iškart sumetė. Lengvą šiurpą Semas jai kėlė 
dar nuo mokyklos laikų. 

— Kokią gersi? 

— Karštą ir saldžią. Įkišk savo pirštelį į ją — tai visas cukrus, 
kurio man reikia. 

Atrodo, šiomis dienomis tas šiurpas dar sustiprėjo, nusprendė 
moteris. 

— Galiniame kieme pastebėjau tavo automobilį ir pagalvojau — 
Klerė vėl anksčiausiai pradeda darbą. Mieloji, tu per daug dirbi. 

— Kvaila tikėtis, kad verslas eisis sėkmingai, jeigu nedirbsi, — 
atšovė ji ir pagalvojo: nebent tavo tėtis turi automobilių verslą, o tu 
padedi tik tada, kai užsimanai. 

Moteris padėjo ant bufeto kavą išsinešti. 

— Cukrus — dešinėje spintelėje. 

Nekreipdamas dėmesio į žodžius Semas tik palinko virš bufeto. 

— Kaip tau sekasi, širdele? 

— Daug darbo. Būtent todėl man jau reikia eiti, nes... 

— Turėtum pailsėti, skirti sau laiko. Argi ne nuolat tau tai kar- 
toju? 

— Taip, kartoji. Bet dabar... 

— Matei, su kokia dailia mašinyte atvažiavau? Gražuolė, ar ne? 

— Nemačiau, bet neabejoju, kad ji kaip tik tokia. 

— Eime, pamatysi. Mielai tave pavėžinsiu, — vyras vėl pamer- 
kė akį. 

— Aš turiu dirbti. — Klerė pristūmė artyn puodelį su kava, nes 
Semas neparodė nė menkiausio noro pats ją pasiimti. — Kava — 
mūsų sąskaita. 

— Jei taip už dyką dalinsi kavą, negalėsi nusipirkti gražių daiktų. 

Žvelgdamas klastingu žvilgsniu, vyras išsitraukė iš savo pilko su 
šviesiais ruoželiais kostiumo vidinės kišenės piniginę. 

Žybtelėjo auksinės rankogalių sąsagos. Iš piniginės Semas išsiė- 
mė dvidešimt dolerių ir švystelėjo ant prekystalio. 

— Pasilik grąžą sau ir ką nors nusipirk. 

Klerė pagalvojo, kad jei pasitrauks nuo prekystalio ir pasuks 
durų link, Semas nuseks paskui ir išeis. Bet tas nuspėjo moters judesį 
ir staigiai pasisukęs paliko tik siaurą praėjimo tarpelį. 


To jau tikrai per daug, nusprendė Klerė. 

— Semai, praleisk mane ir išeik. 

— Pasakysiu, ką mes veiksime. Šįvakar mudu pasivažinėsime. 

— Ne, nevažinėsime. 

— Leisimės į ilgą, gražią kelionę, — tarė Semas, braukdamas 
pirštu per Klerės kaklą, kurį ji susierzinusi nustūmė. — Elgsiuosi su 
tavimi kaip su karaliene. O tada... 

— Nežinau, kaip dar aiškiau tau pasakyti. Aš turiu dirbti. Tu- 
riu auginti vaikus. Manęs nedomina nei pasivažinėjimai, nei pietūs, 
priešpiečiai ar pusryčiai su tavimi. 

Pagaliau suprato, pagalvojo Klerė, pastebėjusi, kaip nuo Semo 
veido dingo šypsena. 

— Dabar paprašysiu tavęs nešdintis iš mano parduotuvės. 

— Turėtum maloniau elgtis. Klere, liaukis žaidusi su manim 
žaidimus. Aš tau galiu padėti. 

— Aš ir pati galiu viską pasidaryti, — atšovė Klerė ir pabandė 
prasisprausti pro tą mažą tarpelį, bet Semas uždėjo ranką ir užblo- 
kavo praėjimą. 

Klerės susierzinimas pamažu virto baime. 

— Liaukis. Kas tau darosi? 

— Tu visada pernelyg užsiėmusi, kad bent šiek tiek laiko pabū- 
tum su manimi. Bet ne per daug užsiėmusi, kad galybę laiko praleis- 
tum su Beketu Montgomeriu. 

— Čia mano reikalas. 

— Tu tik veltui švaistai su juo laiką. Montgomeriai — niekam 
tikę mužikai. Galėčiau tą Beketą Montgomerį nupirkti ir parduoti. 

Semas išsitiesė ir uždėjęs ranką perbraukė Klerės šlaunį ir su- 
spaudė užpakalį. Moterį sukaustė baimė. 

— Noriu, kad su manimi pasivažinėtum. Parodysiu tau, kaip 
reikia linksmintis. 

— Patrauk nuo manęs rankas, — trūkčiojančiu balsu iškošė 
Klerė, nors stengėsi kalbėti tvirtai. — Niekada niekur su tavimi ne- 


važiuosiu. Manęs nedomini nei tu, nei tai, ką gali pirkti ar parduoti. 

Noriu, kad nešdintumeisi iš mano parduotuvės ir daugiau niekada 
čia nesirodytum. 

Semo lipšnumas persimainė į aštrų pyktį. Klerės širdis ėmė be- 
protiškai daužytis. 

— Niekas su manimi taip nekalba, Klere. Tokia moteris kaip tu 
privalai jaustis dėkinga ir tai parodyti. 

Klerė prisiminė, kad jai už nugaros stovi puodelis karštos kavos. 
Sudavusi Semui į krūtinę, kita ranka ji jau siekė puodelio, kai kažkas 
smarkiai pabeldė į duris. 

— Klere! 

Už stiklo pasirodė piktas Eiverės veidas. 

— Atidaryk duris, — darsyk pabeldusi ji pasuko galvą ir iškėlė 
ranką. — Ovenai, ateik čia. 

Semas atšoko ir iškošė: 

— Pagalvok apie tai, ką sakiau. 

Drebančiomis kojomis Klerė vėl užėjo už prekystalio ir atsirėmė. 

— Daugiau čia nesirodyk. Neslampinėk prie mano namų. Ne- 
besiartink prie manęs. 

Semas priėjo prie durų ir atšovė sklendę. Klerė net nepastebėjo, 
kada jis spėjo užšauti. 

Semui išėjus, įsiveržė Eiverė. 

— Bukagalvis! — surikusi ji stipriai užtrenkė duris ir vėl užra- 
kino. — Klere, tau viskas gerai? 

— Taip. Turbūt. Taip. 

— Ar tikrai tas kvailas šunsnukis su dryželiais prie tavęs lindo? 
Kiek kartų jį atstūmei? 

— Daug kartų, bet, atrodo, vis dar nepakankamai. 

— Klere, tu visa drebi. — Eiverė apkabino draugę ir patrynė 
rankas, pajutusi, kokios šios šaltos. — Po galais, ką Semas padarė? Jis 
tikrai tave išgąsdino. 

— Truput;. Ne, labai. Tik nesakyk Ovenui. Beje, kur jis? 


— Iš kur man žinoti? Aš tik pasinaudojau jo vardu, kad išgąs- 

dinčiau Semą. Tas mulkis visada bijojo Montgomerių. Tai ko jis čia 
atsivilko? 

— Aš tikra kvailė. — Klerė priėjo prie šaldytuvo ir pasiėmė mi- 
neralinio buteliuką. — Semas pareiškė norįs kavos, todėl pagalvojau, 
jog bus lengviau jam jos duoti nei įrodinėti, kad knygynas dar už- 
darytas. Paprastai Semas tik įkyriai merginasi, bet šiandien viskas 
kitaip. Jis įsiuto ir suzžūlėjo. 

Klerė prisiminė, kaip Semas uždėjo jai ant šlaunų rankas, ir ją 
nukratė šiurpas. 

— Jis žino, kad susitikinėju su Beketu, ir dėl to siunta. 

— Bukagalvis Semas Frimontas visada gauna tai, ko nori, o tu 
nesutikai tapti dar vienu jo trofėjumi. Motina amžinai jį lepindavo 
ir laimindavo visas sūnaus šunybes. Prisimeni — prieš keletą metų 
sklido kalbos apie moterį, su kuria jis susitikinėjo? 

Klerė linktelėjo ir prisiglaudė šaltą buteliuką prie kaklo. 

— Jis užstatė vaiką, o motina sumokėjo, kad moteris pasidarytų 
abortą. Maniau, tai tik paskalos, bet dabar tikiu, kad ne. 

— Reikėjo spirti Semui į kiaušus. 

— Viskas įvyko taip staiga, kad aš sutrikau. Ketinau šliūkštelėti 
tą prakeiktą kavą jam į snukį, bet nelabai būtų pavykę, nes įpyliau ją 
į išsinešti skirtą puodelį su dangteliu. 

— Ar nori, kad iškviesčiau policiją? 

— Ne, ne. Semas buvo tik įkyrus ir koktus. Kai tu jį išgąsdinai, 
sumišo ir išsinešdino. Liepiau jam daugiau čia nesirodyti. Tas buka- 
galvis kavą ir knygas turės pirktis kur nors kitur. 

— Tarsi jis išvis jas skaito. 

Klerė nuėmė nuo puodelio dangtelį ir išpylė gėrimą į kriauklę. 

— Semas paliko suknistus dvidešimt dolerių. Pasi/ik sau grąžą ir 
ką nors nusipirk... Subingalvis. 

— Suplėšyk juos. 

— Neplėšysiu dvidešimties dolerių. 


— Tada aš tai padarysiu. 

— Ne, — dabar jau juokdamasi Klerė išplėšė banknotą iš Eive- 
rės rankų. — Geriau paštu nusiųsiu juos Semui. 

— Nedaryk šito, — Eiverė sumojavo rankomis. — Daugiau jo- 
kių reikalų su tuo šunsnukiu. Rimtai, Klere. Bet koks kontaktas tik 
paskatins jo persekiojimo maniją ar kas ten jam. 

— Iš kur apie tai Žinai? 

— Iš detektyvinių serialų, juk jiems turiu labai daug laiko, ka- 
dangi nevaikštau į pasimatymus ir neužsiimu seksu. Rimtai, Klere, su- 
plėšyk tuos pinigus, paaukok, išleisk, bet tik nesiųsk jų atgal Semui. 

— Gerai. Tu tikriausiai teisi. Paaukosiu juos bažnyčiai ar dar 
kam nors. — Klerė įkišo banknotą į rankinę. — Labai džiaugiuosi, 
kad laiku atėjai. 

— Aš irgi. 

— O kodėl atėjai? 

— Ėjau pro knygyną ir išvydau Semo automobilį. Spindintis, 
dar su etikete — kieno gi kito, jei ne to pasipūtėlio? Pamaniau, reikia 
užsukti ir išgelbėti tave nuo mirtinai nuobodžių Semo kalbų. Tik 
nesitikėjau, kad užtiksiu jį tave kone prievartaujantį. 

— Ačiū. Labai ačiū. 

— Kada ateis kuri nors tavo darbuotoja? 

— Bet kurią minutę, — Klerė žvilgtelėjo į laikrodį. — Dieve, 
taip nieko ir nepadariau. 

— Nieko, atsigriebsi. Dabar eik dirbti. Kadangi jau atėjau, tai 
kelias minutes pasižvalgysiu po knygų lentynas. 

— Eivere, Semas negrįš. O jei ir norėtų, nieku gyvu neįleisiu jo 
vidun. 

— Primenu: artimiausiu metu — jokio sekso ar pasimatymų. O 
man praverstų gera knyga. 

Susikišusi rankas į kišenes, Eiverė ėmė apžiūrinėti naujausius 
leidinius lentynose. 

Klerė atsiduso ir paėmė du puodelius. Kadangi draugė nusprendė 
pabūti skydu ir kalaviju, ji tikriausiai bus nieko prieš pasistiprinti kava. 

Beketui patiko, kaip susiplanavo laiką. Pas Klerę suspės nueiti 
iškart po darbo namuose, tad galbūt galės pas ją ir papietauti. Ne- 
menki šansai smagiai praleisti šeštadienio vakarą, o sekmadienio po- 
pietę bus galima nueiti su vaikais į parką. 

Šią savaitę darbe kol kas nekilo jokių didesnių nesklandumų, 
tad tikėjosi, kad sėkmė ir toliau jo neapleis. Bet privažiavęs Klerės 
namus jos automobilio neišvydo, tik Haris balkone kažką matavo pa- 
dovanota rulete. 

Beketas išlipo iš pikapo ir čiupo atsivežtą dėžę. 

— Matuoju, kokio mums moliūgo reikia Helovinui. Padėsime 
jį ant pašto dėžutės. 

— Gera mintis. Kuo tu persirengsi per Heloviną? 

— Erniu arba Džokeriu. 

— Herojus ar piktadarys? Hmm, sunku apsispręsti. 

— Gavom katalogą, kuriame labai labai daug kostiumų, bet rei- 
kia kuo greičiau išsirinkti. O mamytė knygyne dalins saldainius! 

— Tikrai? Tada reikės ateiti. O kur dabar tavo mamytė? 

— Dėl kažko turėjo grįžti į darbą. Pas mus yra ponia Raidenur. 
Kas toje dėžėje? 

— Kai kas jums, ką sumeistravau su broliais. 

— Mums? Kas ten? 

— Eime vidun, parodysiu visiems. 

Haris pribėgo prie durų, atlupo ir ėmė garsiai šaukti: 

— Atėjo Beketas, jis kažką dėžėj mums atnešė! 

Pasigirdo paniškas skubančių kojų dundesys, suglumusi Alva 
išlindo iš virtuvės. Iš skirtingų pusių subėgę berniukai krykštaudami 
apspito Beketą. 

— Beketai, kokia staigmena. Vaikai, nerėkaukite. Klerė turėjo 
išbėgti į knygyną. Ką tik su ja prasilenkei. 


— Aš tik kai ką vaikams atnešiau. 

— Jis sumeistravo su savo broliais, — paaiškino Haris. — Kas ten? 

— Nagi, pažiūrėkim. 

Beketas pastatė dėžę ant grindų ir atidarė. 

— Oho... — pagarbiai ištarė Liamas. 

— Panašu į?.. — pradėjo Alva ir, pažvelgusi į Beketą, pakraipė 
galvą. 

— Tu pagaminai karstus? — nepatikėjo Haris. 

— Taip, — nusišypsojo Beketas. — Herojai ir piktadariai nusi- 
pelno deramų laidotuvių, ar ne, vaikinai? 

— O čia kas? — Liamas bakstelėjo į miniatiūrinius antka- 
pius. — Jų skydai? 

— Ne, čia antkapiai. Jais pažymimi kapai, kad žinotum, kas ten 
palaidotas. 

Liamas spoksojo į Beketą kone kaip į Dievą. 

— Čia tai jėga. 

— Ant visų yra superherojų simboliai ir visa kita. 

Merfis ištraukė vieną karstelį, atidarė ir vėl uždarė mažą dangtį. 

— Šitas — Betmenui, o šitas — Halkui. Matai? Jis didesnis, 
kad tiktų. 

— Kaip žinojai, kokio dydžio pagaminti? — apžiūrėdamas Hal- 
ko karstelį, nesuprato Haris. 

— Išmatavau, — Beketas bakstelėjo jam į pilvuką. 

— Čia patys kiečiausi žaislai, kokius tik kada nors turėjome, — 
susižavėjęs tarė Liamas. — Tai dabar mes iš tikrųjų galėsime laidoti 
karius? 

— Juk tam karstus ir sumeistravau. 

— Tik laidokite smėlio dėžėje, — perspėjo Alva. — Kieme ne- 
kasinėkite. 

— Reikia pasiimti žuvusius. 

Haris pasuko į žaidimų kambarį. 

— Viršuje jų daugiau. 

Liamas nuskuodė į antrą aukštą. Merfis ištraukė visus karstelius 


ir paminklus. 

— Šitas — Mėnulio riteriui, šitas — Kapitonui Amerika, o ši- 
tas — Žaliajam Žibintui. 

— Ponia Raidenur, duokite mums kokį maišą, kad galėtume 
susidėti figūrėles, nes likę gyvi kariai privalo žygiuoti į laidotuves. 

— Žinoma, juk jie turi atiduoti pagarbą žuvusiems draugams. 
Ką nors surasiu, — pažadėjo moteris ir vėl pakraipiusi galvą nukli- 
bikščiavo į virtuvę. 

Merfis sustatė karstelius, visus atidarė ir vėl uždarė. 

— Turime nuspręsti, kurie kariai žuvo, o kurie liko gyvi. Mano 
tėtis žuvo kare. 

Jėzau, ką aš sau galvojau, meistraudamas karstelius vaikams, ku- 
rių tėtis žuvo kare?! — pasibaisėjo Beketas. 

— Žinau, mažiuk. Užjaučiu. 

— Jis didvyris. 

— Taip, tikrai. 

— Nemačiau tėčio, nes dar nebuvau gimęs. Bet mamytė sako, 
kad jis vis tiek mane myli. 

— Patikėk, tikrai myli. Pažinojau tavo tėtį. 

— Tikrai? 

Merfio akyse pasirodė susidomėjimas. 

— Mudu lankėme tą pačią mokyklą. 

— Tai tu buvai jo draugas? 

Iš tikrųjų jie nebuvo artimi draugai, bet Beketas prisiminė tą 
naktį, kai jų būrelis apklijavo ponio Šrioderio namus, o vėliau visi 
kartu šventė tą įvykį. 

— Aha, — linktelėjo vyras. 

— Ar buvai jo laidotuvėse? 

— Taip, buvau. 

Tai buvo visomis prasmėmis baisi diena, prisiminė Beketas. 

— Gerai, nes draugai privalo dalyvauti laidotuvėse, — Merfis 
nusišypsojo ir atsistojo. — Nunešiu karstus prie smėlio dėžės, — tarė 
ir sumišo, pabandęs pakelti dėžę. — Per sunki. 

— Aš nunešiu. 

— Turiu juos, Hari! — prie jų bėgo Liamas, rankose laikydamas 
nedidelę raudoną dėžę, pilną figūrėlių. 

— Apsirenkite striukes, — priminė Alva. — Lauke žvarboka. 

— Beketas nuneš karstus! — sušuko Merfis. — Aš kasiu duo- 
bes, aš! 

Beketas pakėlė dėžę ir pažvelgė į Alvą. 

— Tikriausiai girdėjai. Kai su broliais meistrravome vaikams 
karstus, visai nepagalvojome apie tai, kas nutiko Klintui. O turė- 
jom... 

— Nieko tiems berniukams neatsitiks. Jie tik susižavėję viso- 
kiomis piktadarybėmis, karu ir mirtimi. Jų amžiui tai visai normalu. 
Vaikai gerai žino, kad čia tik žaidimas. Jie jauni, sveiki ir neturi jokių 
psichikos sutrikimų, o Klerė — nuostabi motina. 

— Žinau, ji tikrai nuostabi. 

— Kaip tik todėl ji rūpinasi, kad šie vaikinai žinotų, jog Klintas 
buvo mylintis tėtis ir geras žmogus, kuris žuvo, atlikdamas pareigą 
tėvynei. O dabar Merfis žino, kad tu buvai šalia, kai jo tėtį lydėjo į 
paskutiniąją kelionę. Jo tėvo draugas yra ir jo draugas. Tai — geras 
dalykas, Beketai. 

— Tikiuosi, kad gerai pasielgiau. 

— Net superherojai klysta, kitaip jie nebūtų laidojami rankų 
darbo karstuose smėlio dėžėje. Ar ketini palaukti, kol grįš Klerė? 

— Kad jau atėjau, tai turbūt palauksiu. 

— Tai dar vienas geras dalykas, nes dabar galiu traukti namo ir 
palikti berniukus bei visus laidotuvių rūpesčius tavo žiniai, — mo- 
teris bakstelėjo Beketui į skruostą ir pasuko prie durų. — Virtuvėje 
Klerė paliko atšilti viščiuką. Jo pakaks daugiau nei vienai burnai. 

— Ačiū, ponia Raidenur. 


— Gali mane vadinti Alva. Mokyklos laikai jau seniai praėjo. 

Eiverei visą dieną iš galvos neišėjo incidentas su Semu Frimon- 
tu. Kuo daugiau apie tai mąstė, tuo labiau jaudinosi. 

— Jis visada buvo arogantiškas, — pasakė ji Hopei. — Netgi 
būdamas vaikas. 

— Reikėjo pranešti policijai, — tarė draugė, išėmusi iš dėžės dar 
vienus rėmelius su nuotrauka. 

— Kuo daugiau apie tai galvoju, tuo aiškiau suprantu, kad tikrai 
reikėjo. — Eiverė įkalė vinį ir pakabino rėmelius. — Tačiau supran- 
tu, kodėl Klerė to nenorėjo. Keista siundyti farus ant to, kurį pažįsti 
kone visą savo gyvenimą. Netgi jei jis — baisus subingalvis. 

— Iš to, ką man papasakojai apie Klerės persekiojimą, sakyčiau, 
Semas — maniakas, — tarė Hopė traukdama graviūrą. 

— Nežinau. Skamba pernelyg baugiai, — pastebėjo Eiverė, bet 
nuo tos minties jai net pilvą susuko. 

— Minėjai, kad Semas nuolat kviečia Klerę į pasimatymą, at- 
siuntė gėlių per jos gimtadienį, slampinėjo prie jos namų, laukė prie 
knygyno po darbo ir kelis kartus neva netyčia susidūrė su Klere, ei- 
nančia iš parduotuvės. O juk Semas gyvena ne Bunsbore. 

— Tiesa, — sutiko Eiverė. — Bet jis tikrai ne maniakas. Bent 
jau ne tokio lygio, kad savo miegamajame turėtų įsirengęs Klerės al- 
torių. 

— Iš kur žinai? 

— Jei turėtų, patikėk manimi, elgtųsi visai kitaip. Tačiau šian- 
dien vis tiek Semas taip išgąsdino Klerę, kad kuo aiškiausiai peržengė 
ribą, — Eiverė nervingai pasitrynė smilkinius. — Manai, jis dar ko 
nors imsis? Ko nors dar baisesnio? 

— Nežinau, bet kodėl Klerė nori rizikuoti? Jeigu neketina rašyti 
pareiškimo policijoje, tai tegul bent jau pasako Beketui. 

— Nemanau, kad pasakys, bijos, kad Beketas ko nors Semui 
nepadarytų. Jis ne toks karštakošis kaip jo brolis Raideris, bet vis tiek 


ūmus. 

— Tuomet tu jam pasakyk, — pasiūlė Hopė. 

— Negaliu, tai būtų kaip išdavystė. 

— Ar Klerė tavęs prašė niekam apie tai nepasakoti? 

— Ne, bet ir taip suprantama. 

— Eivere, paklausk savęs, kaip jausiesi, jei Klerei kas nors nu- 
tiks. Jei tas vyras ją nuskriaus. 

— Tu verti mane jaustis blogai, — tarė Eiverė ir prisispaudė 
ranką prie pilvo. 

— Tu jaudiniesi. Ne tik pyksti, bet ir jaudiniesi dėl visos šios si- 
tuacijos. Pasitikėk savo nuojauta. Ir manąja, — pridėjo Hopė. — Nes 
tu mane gąsdini. 

— Gerai, pasakysiu Beketui. Eisi kartu? 

— Žinoma. 

— Tik netrikdyk manęs, kai eisim pro knygyną, — paprašė Ei- 
verė, pasiimdama striukę. 

— Galim išsmukti pro galines duris ir eiti aplinkui. 

— Ne, noriu įsitikinti, ar Klerei viskas gerai. Jei ten gyvenčiau — 
išprotėčiau. Visą sumautą laiką stebėčiau pro langą, kaip įvažiuoja ir 
išvažiuoja automobiliai iš aikštelės. 

— Kai ten nueisi, užsidėsiu tamsius akinius. 

Draugėms išėjus į lauką, Eiverė paėmė Hopę už rankos. 

— Kaip man patinka, kad dabar tu gyveni netoliese. Šiandien 
buvau taip apsėsta minčių apie Klerę ir tą subingalvį Semą Frimontą, 
kad net nepaklausiau, kaip tau sekėsi svečių namuose. 

— Jie viską puikiai išdėliojo. 

— Bet dėliojo ne Hopė. 

— Viskas dar prieš akis, — šyptelėjo Hopė. — Daugiausia lai- 
ko praleidžiu sandėlyje. Nors pamažu, bet viskas einasi gerai, ypač 
plytelių klojimas. Vėl buvau nuėjusi apžiūrėti. — Ji atsigręžė atgal 
ir į pastatą, prie kurio ryškiai degė šviesos. — Dabar jie darbuojasi 


mansardoje. Turėtum pamatyti tą plytelių raštą ant sienos prie vo- 

nios. Pagrindą jie jau padarė, bet dar neišklijavo virtuvėje. Kitą savaitę 
montuos virtuvines spinteles, kilo tam tikrų nesklandumų, tad turėjo 
atidėti. 

— Viską žinai iki smulkmenų. 

— Ovenas man viską atraportuoja. Tačiau iš Raiderio negirdžiu 
nei bū, nei me. 

— Jis mažakalbis. 

— Taigi, tiesiai prie reikalo, — pasakė Hopė, priėjusi „Vestos“ 
priekines duris. — Jei ko nors imsimės Klerei apsaugoti, tai nusprę- 
sime tik po pokalbio su Beketu. 

— Teisingai, tiesiai prie reikalo. 

Pastebėjusi, kiek restorane žmonių, Eiverė pamojo budėtojui, 
rodydama, kad tuoj grįš. Kai draugės žvilgsnis nuslydo virtuvės pu- 
sėn, Hopė ją lengvai stumtelėjo laiptinės durų link. 

— Vėliau. 

— Nesugalvočiau patikrinti, kaip einasi restorane, jei jame ne- 
būčiau, — ėmė teisintis Eiverė. 

Draugės užlipo viršun ir priėjo prie Beketo numerio. 

— Net nežinau, kaip pradėti. Mums derėjo pasipraktikuoti. 

— Dėl Dievo... — mestelėjo Hopė ir pabeldė į duris. 

— Žinai, Klerė tikrai įsius ant manęs, kad išplepėjau Beketui. 
Pasakysiu jai, kad čia — tavo sumanymas. 

— Eivere, darome tai, nes Klerė mums brangi ir jaudinamės dėl 
jos saugumo. Ji neturėtų dėl to pykti. 

— Nemanau, kad Beketas namie. Galbūt jis dirba mamos do- 
vanų parduotuvėlėje. Po galais, jis dabar gali būti net pas Klerę. Gal 
ji vis dėlto pati jam papasakos, ir mums nebereikės vargintis. Turbūt 
turėčiau... — Eiverė nutilo, išgirdusi žingsnius. 

— Atrodo, jis grįžta, — pasakė Hopė, bet atpažinusi Raiderį 
įsitempė. Kodėl tas vyras, vos ją išvydęs, visada susierzina? 


— Labas. Tai Beketas rengia vakarėlį ir manęs nepakvietė? 

— Ne. — Eiverė stengėsi nusijuokti, bet tik nenatūraliai vypte- 
lėjo. — Aš tik norėjau... tiksliau, Hopė norėjo jo paklausti... kai ko. 
Kadangi buvome čia... — ji bandė meluoti, bet to daryti labai nemė- 
go, nes visada susimaudavo. — Na, bet Beketo nėra namie. 

— Norėjau jo paklausti, iš kur gauti kavos aparatą ir du elektri- 
nius virdulius valgomajam. 

Raideris tik abejingai nužvelgė Hopę. 

— Tau puikiai sekasi, o Eiverė — apgailėtina. 

— Atsiprašau? 

— Puikiai moki knisti protą visokiomis nesąmonėmis. Apie ka- 


vos aparatus kalbėkis su mano mama. Taigi, kas atsitiko? — kreipėsi 


Raideris į Eiverę. 
— Nieko. 
— Liaukis, kiek laiko aš jau tave pažįstu? 
— Klausyk, tai tik... 


— Dėl Dievo meilės, — nekantraudama tarė Hopė, o tada krei- 
pėsi į Raiderį. — Ar turi raktą nuo Beketo buto? 

— Aha. 

— Kaip manai, jis neprieštaraus, jei užeisime vidun? Negalime 
to aptarinėti laiptinėje. 

Nieko netaręs Raideris išsitraukė raktus. 

— Norite alaus? 

— Ne, — tarė Eiverė ir įėjusi vidun susikryžiavo rankas. 

— O ašįsipilsiu. — Pasijutęs kaip namie, Raideris įjungė šviesą 
ir pasuko į virtuvę. — Nagi, klokite. 

— Nori, kad aš jam viską papasakočiau? — Hopė žvilgtelėjo į 
Eiverę, kuri tik stovėjo ir tylėjo. 

— Ne, — draugė nervingai persibraukė plaukus. — Privalau tai 
padaryti pati. Tai štai, Raideri, klausyk. Cia mes dėl Semo Frimonto. 

— To subingalvio? 

— Taip, to subingalvio. Šiandien anksti ryte pastebėjau Semo 
mašiną prie knygyno. 

Hopė stebėjo Raiderį, kuris klausėsi Eiverės pasakojimo. Vyro 
veido išraiška nesikeitė, tik kartais jis linkteldavo arba gurkšteldavo 
alaus. Tačiau atidžiau įsižiūrėjusi Hopė pastebėjo, kaip vis dėlto įsi- 
tempė Raiderio veidas ir kokiu šalčiu padvelkė akys. Moteris spėjo, 
kad po Eiverės pasakojimo apie Semą jis įkais iki raudonumo, bet 
išvydusi tokį šaltį suprato, kad Raideris dar pavojingesnis. 

— Tada nusprendžiau, kad Hopė teisi, — baigė Eiverė. — Jei 
yra bent menkiausia tikimybė, kad Klerei gali kas nors nutikti, pas- 
kui negalėčiau sau atleisti, jog nieko nedariau, kad tam sutrukdyčiau. 
Taigi, ketinome visa tai papasakoti Beketui. 

— Gerai, mes tuo pasirūpinsime. 

— Tu juk nesumuši Semo? — atsargiai pasiteiravo Eiverė. — 
Žinoma, už tai, kad išgąsdino Klerę, jis nusipelnė spyrio į subinę, 
tačiau jei jį sumuši, Klerė dar labiau nusimins. Miestelyje pasklis kal- 
bos, visi aptarinės Klerę. Jai tai labai nepatiktų. 

— Šios smulkmenos Raideriui nerūpi, — pastebėjo Hopė. — 
Jam terūpi išspardyti tam bukagalviui subinę. Ir apskritai aš su juo 
sutinku. 

— Sveikas protas ir greitai rezgamas melas. Nebloga kombina- 
cija, — pakomentavo Raideris. 

— Man nerūpi to subingalvio sveikata, bet baiminuosi, kad jis 
Klerei keršys. Tokiu atveju Klerės padėtis gali tik pablogėti. Taigi, jūs 
pasitenkinsite pasirūpindami, kad jis už tą incidentą sumokėtų, bet 
paskui Klerė gali sumokėti kur kas brangiau. 

— Mes viskuo pasirūpinsime, — pakartojo Raideris, nurijęs pas- 
kutinį alaus gurkšnį. — Sutvarkysime vienokiu ar kitokiu būdu. 

— Raideri... 

— Eivere, tu gera draugė ir pasielgei teisingai. O dabar liaukis 
jaudintis. Mes saugosime Klerę. 

Jei pažadėjo, tai tikrai padarys, nusiramino Eiverė. 


— (Gerai. Jei tave už tai areštuos, sumokėsiu užstatą. 


243 


— Visada gera žinoti, kad galima tavimi pasikliauti. Gal atsiųs- 
tum „Didvyrio“ picą? 

— Žinoma. 

Palaukęs, kol moterys nusileido žemyn ir dingo iš akių, Raideris 
išsitraukė telefoną. 

— Nesvarbu, ką dabar veikiate, viską meskite ir varykite į Be- 
keto butą. 

Baigęs kalbėti vyras prisėdo ant lovos ir ėmė laukti. 


(TRIS 


Beketas pasišokinėdamas tarsi ant sparnų užskriejo laiptais. 
Buvo velniškai sėkminga diena, pavyko surengti pačias puikiausias 
laidotuves. Grįžusi namo Klerė pavadino karstelius „baisingo meno 
kūriniais“, ir jis užsidirbo skanius pietus. 

Atvėręs savo buto duris, iškart užuodė picą. 

— Matau, jaučiatės kaip savo namuose. Ar čia mano alus? 

— Dabar jis mūsų. Liko vienas picos gabaliukas, — Raideris 
parodė į dėžutę. — Jei jo nori. 

— Pietavau pas Klerę. Tai kas vyksta? 

— Kodėl tau neprisėdus? — patarė Ovenas. 

Beketas prisėdo. 

— Jei būtų kas nors nutikę mamai, jūs čia nešlamštumėte picos 
su alumi, bet vis tiek kažkas nutiko. 

— Štai koks reikalas. Prieš valandėlę užtikau Eiverę ir tą bru- 
netę prie šito buto durų. Kiek pasispyriojusi Eiverė man išklojo, ką 
norėjo ir tau papasakoti. Šįryt prieš knygyno atidarymą Semas Fri- 
montas įsiveržė pas Klerę ir įkyriai prie jos lindo. 

— Kaip tai lindo? Konkrečiau, — Beketo akys susiaurėjo. 

— Nebuvau ten, bet, pasak Eiverės, kuri aikštelėje pastebėjusi 
Semo mašiną žvilgtelėjo pro langą, — Semas buvo prispaudęs Klerę 


prie bufeto. 

Beketas lėtai atsistojo. 

— Tas subingalvis savo suknistomis rankomis palietė Klerę? 

— Jis ją išgąsdino, — tarė Ovenas. — Klerė liepė pasitraukti, 
bet jis nepasitraukė, liepė išeiti, bet jis neišėjo. Tada Eiverė pabeldė 
į duris ir apsimetė šaukianti mane. Semas atsitraukė. Palauk, — su- 
stabdė Ovenas brolį, pamatęs, kad tas jau suka prie durų. — Ar išvis 
žinai, kur Semas gyvena? 

Beketas stabtelėjo, nes nebeįstengė mąstyti. 

— Radau jo adresą. — Ovenas panaršė savo telefone. — Bet ne- 
manau, kad nuvykti ten ir sudaužyti jam fizionomiją — gera mintis. 

— O aš manau, — įsiterpė Raideris. 

— Neabejoju, tačiau šiek tiek luktelk. Dar turiu kai ką pasakyti 
Beketui. Jei po to jis vis dar norės to paties, tuomet bus dauguma, ir 
aš pritarsiu. 

— Duokš man tą suknistą adresą. 

— Duosiu tau tą suknistą adresą, tik pirma suteik man penkias 
minutes. Jei išspardysi Semui subinę, jis tave apkaltins užpuolimu. 

— Eiverė žadėjo sumokėti užstatą. 

— Užsičiaupk, Rai. Tau niekas nerūpi, nes tik ir trokšti išspar- 
dyti Semui subinę. Negaliu tavęs kaltinti, — pridūrė Ovenas minkš- 
tesniu balsu. — Tačiau tave pasodins už grotų, būsi teisiamas, o Klerė 
dar labiau nusimins. Vaikai — taip pat. O Semas, šlykštus niekšelis, 
bandys keršyti Klerei. Vėl ją išgąsdins, pagrasins arba apšmeiš, kaip 
kadaise apjuodino Darlą. 

— Raideris už tai jam išspardė subinę, ar ne? — priminė Be- 
ketas. 

— Taip, bet Darla neturėjo vaikų, kurie klausytųsi visokio mėš- 
lo, skleidžiamo apie jų motiną. Tai Semo stilius. Ir Klerės atveju jis 
tikrai taip padarytų. 

— Ir tikiesi, kad aš nieko nedarysiu? 

— Tikiuosi, kad rytoj tu aplankysi Semą jo tėvo automobilių 

salone ir kaip reikiant šnektelėsi. Jei nesugebėsi įbauginti to kalės 
vaiko — tu man ne brolis. Kai įbauginsi, gal jis baigs Klerę persekioti. 
Mes su darbininkais ją prižiūrėsime. Jei nesiliaus, imsimės jo. 

— Alternatyvus būdas išspardyti tam šikniui subinę — padaryti 
tai prie liudininkų, — pasiūlė Raideris. 

— Jei reikės, viešai jį pažeminsime. Iš to bus daugiau naudos. 

— Galbūt, — kiek aprimęs Beketas čiupo pusiau nugertą Ove- 
no alaus butelį. — Galbūt. 

— Tau reikia pasikalbėti su Klere. 

Beketą vėl užplūdo pykčio banga. 

— Patikėk manimi, aš tikrai su ja pasikalbėsiu. Po galais, kodėl 
pati man apie tai nepapasakojo? 

— Tai būtų mano pirmas klausimas, — lyg kirviu nukirto Rai- 
deris. — Ir sutinku su Ovenu, kuris prieš tau ateinant sakė, kad Klerė 
turėtų parašyti pareiškimą ar skundą policijoje. Tada šis įvykis būtų 
užregistruotas, ir Semas elgtųsi atsargiau. Taigi, mes su juo kalbėsi- 
mės ar išgražinsime jam veidelį? 

Nors veiksmų teks imtis jam vienam, Beketas į tą daugiskaitą 
„mes“ pernelyg nė nesureagavo. 

— Pirma pasikalbėsime, o paskui vožtelsime. 

— Gerai. Atsinešk savo alų, — tarė Ovenas ir atėmė butelį iš 


Beketo. 

B rytą iš eilės Klerė įėjo į knygyną dar gerokai iki jį 
atidarant. Tik šįkart — su šypsena veide. 

— Labas. Ką tik atėjau. Palūkėk keletą minučių, išvirsiu kavos. 

— Ne kavos čia atėjau. 

Beketas uždarė už savęs duris. 

— Kažkas nutiko? — Klerė instinktyviai griebė jam už ran- 
kos. — Nemalonumai svečių namuose? 

— Ne. Noriu, kad paaiškintum, kodėl nepapasakojai man apie 
Semą Frimontą? | 

Kad tave kur velniai, Eivere, viduje nusikeikė Klerė, jausdama 
kylantį susierzinimą ir apmaudą. 

— Nenorėjau apie tai kalbėti. 

Klerė užėjo už prekystalio. Pirma neketinusi gerti kavos, dabar 
suskubo ją piltis, nes šitai suteikė galimybę atitolti nuo Beketo ir kuo 
nors užimti savo rankas. 

— Nenorėjai apie tai kalbėti su manimi? 

— Su niekuo. Tai buvo labai nemaloni situacija. Deja, dirbant 
aptarnavimo srityje su tokiomis kartais tenka susidurti — tai neiš- 
vengiama. 

— Kiek kartų klientas buvo čia užėjęs, kai buvai viena, ir graibė 
įspraustą prie prekystalio? 

— Aš nebuvau įsprausta, — paprieštaravo Klerė, vydama šalin 
mintis, kad ji tokia bejėgė. — Ir pirmiausia tai buvo mano klaida, kad 
įsileidau Semą, dar neprasidėjus darbo laikui. 

— Kodėl taip padarei? 

Kadangi Klerė save už tai jau tuzinus kartų prakeikė, šis klausi- 
mas jai buvo kaip antausis, vis dėlto pasistengė atsakyti ramiai: 

— Klausyk, Beketai, tai įvyko nieko bloga nepagalvojus. Prie 
durų pamačiau klientą, kurį, be viso to, dargi labai seniai pažįstu. 

— Toks, kuris tave persekioja ir erzina. 

— Taip, dabar labai patogu man priekaištauti, kad neturėjau įsi- 
leisti Semo. Bet patikėk — daugiau šitos klaidos nepakartosiu. Aiš- 
kiai tai pasakiau jam ir Eiverei. Jai nereikėjo bėgti pas tave ir viską 
išpasakoti. Čia — mano problemos. 

— Tikrai? Vadinasi, nesu tau toks artimas, kad dalintumeisi su 
manimi savo problemomis? 

— Ne tai turėjau omeny, — Klerės balse pasigirdo nekantrumas. 

— Bet būtent tai pasakei. Ir tai mane skaudina. 

Klerė vėl pasijuto įstrigusi, tik šįkart tarp perdėto susirūpinimo 
ir to, ką ji laikė nepagrįstu pykčiu. 

— Beketai, tu sutirštini spalvas. 

— Aš taip nemanau. Kiekvieną kartą, kai noriu tau padėti, dar 
turiu įkalbinėti, kad leistum. 

— Nenoriu tavimi naudotis vien dėl to, kad.... 

— O kodėl ne? Mes juk kartu miegame, vos tik gauname progą. 

— Tai nereiškia, kad noriu ar tikiuosi, jog rūpinsiesi mano prob- 
lemomis, kurias aš ir pati puikiausiai galiu išspręsti. Labai vertinu 
tavo pagalbą ir tu tą žinai. Bet tai nereiškia, jog pradėsiu tikėtis, kad 
manimi rūpinsiesi. 

Po šių žodžių sekusi tyla buvo iškalbingesnė už bombos spro- 
gimą. 

— Klere, mylimieji rūpinasi vienas kitu — todėl jie ir yra myli- 


mieji. Ir pasipasakoja vienas kitam, kas juos kankina, kas gąsdina. 

— Beketai, tu tikrai išputi visą šį reikalą. Eiverė... 

— Nekaltink Eiverės. Ar Frimontas išėjo, kai tu jam liepei? 

— Ne. 

— Ar jis pasitraukė, kai liepei neliesti tavęs? 

— Jis ne visai... — Klerė pajuto, kad jai nuo šios temos jau blo- 
ga. — Ne, nepasitraukė, bet jis čia daugiau neateis. Jo niekas neleis. 
Perdaviau tai visoms savo darbuotojoms. 

— Taigi, pasakei savo darbuotojoms, bet nepasakei man? — ne- 
atlyžo Beketas. 

— O, Beketai... — susierzinusi Klerė nuleido rankas. — Tik 
pasakiau joms, kad Semas buvo labai nemandagus, todėl tegul dau- 
giau neįleidžia jo į parduotuvę. Ir viskas, daugiau jokių smulkmenų. 
Beketai, su tavimi tai visiškai nesusiję. Tai mano bėda. 

— Tai susiję su mumis ir mūsų pasitikėjimu vienas kitu. 

— Aš tikrai pasitikiu tavimi. Labiausiai nenorėjau tau pasakoti, 
nes žinojau, jog tu nusiminsi, supyksi, ir visas šis reikalas bus išpūstas. 
Dabar kaip tik taip yra, o juk tai nekeičia fakto, kad Semas yra tik 
visiškas subingalvis ir aš jį išspyriau iš parduotuvės. 

— Ar būtum jį išspyrusi, jeigu Eiverė nebūtų pasirodžiusi prie 
knygyno durų? 

— Bet ji pasirodė, taigi... 

— Tai ne atsakymas. Atsakyk nuoširdžiai, bent jau sau. 

Klerė apmirė, nes nežinojo atsakymo į šį klausimą. 

— Manau, situacija būtų tapusi sudėtingesnė ir... pavojingesnė, 
bet... 

— Pavojingesnė, — lėtai linktelėjo Beketas. — Būtent šis žodis. 

— Beketai, aš kaip visada pareikalavau Semo išeiti. 

— Kaip visada? — Beketo veidas dar sugriežtėjo. — Štai dar 
vienas — kaip visada. Vadinasi, Semas taip pasielgė jau ne pirmą 
kartą. 

— Ne, šitaip jis dar niekada nesielgė. Taip, Semas — baisus įky- 

ruolis, taip, tai nervina, piktina ir gal net truputį baugina. Bet jis tie- 
siog įsikalęs į galvą, kad jeigu įkyriai kvies mane kartu kur nors išeiti, 
galų gale aš nusileisiu ir sutiksiu. Bet to niekada nebus. 

— Ar jis buvo atėjęs ir prie tavo namų? 

Klerė prisiminė savaitgalį, kai sirgo vaikai. Tačiau tai buvo vie- 
nintelis kartas. 

— Taip, bet... 

— Po velnių. 

— Beketai... 

— Jis daugiau nei įkyrus, Klere. Jis priekabiauja prie tavęs, ir tai 
būtina sustabdyti. Tu turi kreiptis į policiją. 

— Nenoriu to daryti. Tiesiog nenoriu. 

— Klere, elkis protingai. 

Beketas nusisuko į lentynas, ir Klerė pastebėjo, kad jis bando 
valdytis, nors akys vis dar žaibavo ugnimi. 

— Štai ką pasakysiu, — rėžė Beketas. — Semas ateina čia, kai 
tu viena. 

— Aš jį įleidau. Padariau klaidą. 

— Nesvarbu. Tęskim toliau. Taigi, kaip ir anksčiau Semas tave 
spaudžia, kad eitum su juo į pasimatymą. Tu atsisakai. Paprašai jo iš- 
eiti. Jis neišeina. Tada jis išgąsdina tave, užtveria praėjimą, ir tu įstrin- 
gi prie prekystalio. Tu prašai liautis, bet jis nesiliauja. Liepi išeiti, bet 
jis neina. Jis uždeda ant tavęs rankas ir tu neįsivaizduoji, kas būtų nu- 
tikę, jei tuo metu nebūtų užsukusi Eiverė. Ar tiksliai nupasakojau? 

— Beketai... — sumykė Klerė, bet kažkas to vyro veide liepė jai 
daugiau neieškoti pasiteisinimų. Jis teisus, pripažino ji. — Taip, ganė- 
tinai tiksliai. Bet Semas manęs nenuskriaudė ir net nebuvo arti to. 

— Jei Eiverė tuo metu nebūtų ėjusi pro šalį, Semas galėjo tave 
nuskriausi. Jis ateina čia, sukinėjasi prie tavo namų. Pagalvok apie 
tai ir apie savo vaikus — kas nutiktų jiems, jeigu ši situacija nebūtų 


suvaldyta. Kas tada nutiktų berniukams? 

— Taip nesąžininga. Nereikia velti į visa tai mano vaikų. 

— Niekas ir nevelia. Nes viskas, kas liečia tave, liečia ir tavo 
vaikus. Klere, iškviesk farus ir tiksliai papasakok viską, kas nutiko. 
Viskas bus užregistruota. Juk nori, kad tai baigtųsi? Kreipimasis į 
policiją — vienas iš būdų atgauti ramybę. Akivaizdu, kad Semas net 
neketina tavęs klausyti. Galbūt prie parduotuvės jis daugiau ir neat- 
eis, tačiau slampinės prie tavo namų. Tavo vaikai gali atidaryti jam 
duris. Pagalvok, kas galėtų nutikti, jeigu jį įleis vidun. 

— Dabar jau tu mane baugini. Puikumėlis, — sumurmėjo Kle- 
rė. — Gerai jau, iškviesiu policiją ir viską papasakosiu. Labiausiai 
dėl to, kad tu teisus — Semas iš tiesų visiškai nepaiso mano norų. 
Ignoruoja, kad jį atstumiu, nors aiškiai pasakiau, kad visiškai manęs 
nedomina. Tikriausiai, jei kreipsiuosi į policiją, Semas pagaliau su- 
voks, kad kalbėjau rimtai. 

— Gerai. Nujaučiu, kad po to Semas ir į; mane rimčiau žiūrės. 

— Taip ir žinojau, — Klerė smeigė pirštu. — Tu būtinai nori 
susidurti su juo ir pridaryti dar daugiau problemų. 

— Dėl Dievo meilės, Klere... — ištarė Beketas išvargusio žmo- 
gaus balsu, kokiu dažnai girdėdavo pati save kalbant, kai vaikai elg- 
davosi kaip visiški neklaužados. — Bet tai juk ir yra problema. Ma- 
nai, iškviesiu Semą į dvikovą ir sumušiu? 

— O nekviesi? 

— Tai man suteiktų didelį pasitenkinimą ir, pripažįstu, toks 
buvo mano instinktyvus sprendimas, vos tik išgirdau apie jo išpuolį. 
Bet ne, aš to nedarysiu. Tik pasikalbėsiu su juo ir užtikrinsiu, kad jei 
tave dar trukdys, tikrai geruoju nesibaigs. 

— Vadinasi, jei Semas dar mane trukdys, tu jį sumuši? 

Beketas negalėjo nesišypsoti. 

— Gali būti. Mes — pora, ir tavo problemos yra ir mano pro- 
blemos. Pasakau tau, ką darysiu, nes manau, kad kai žmonės susitiki- 


nėja, rūpi vienas kitam, jie pasipasakoja. 

Šie žodžiai užkliudė kažkokią jautrią Klerės širdies stygą ir at- 
vėrė tuštumą. Pagalvosi apie tai vėliau, o dabar tvarkykis su esama 
situacija, paliepė ji sau. 

— Nesuprantu, kas išsispręstų, jei sumuštum Semą. 

— Klere, — Beketas suėmė jos rankas. — Aš nesakiau, kad mu- 
šiuosi. O dabar padaryk tai, ką privalai, — paskambink policijai. Aš 
padarysiu, ką aš privalau. Po to, jei Semas turi bent lašelį sveiko proto, 
paliks tave ramybėje. — Jis lengvai spustelėjo Klerės rankas ir palei- 
do. O paskui pridūrė: — Gali ant manęs kurį laiką siusti, nes aš vis 
dar šiek tiek siuntu ant tavęs. Bet mes tai įveiksime. 

— Žinai, ką visą laiką pastebėdavau tavyje ir broliuose? Kieta- 
širdiškumą ir nepalaužiamą įsitikinimą, kad visada žinote geriausiai. 

— Kai žinai atsakymą — tai ne kietaširdiškumas. Tai tiesiog 
žinojimas, kad esi teisus. — Beketas atidarė duris. — Tu — mano 
moteris. Nori sužinoti dar vieną dalyką apie mane ir mano brolius? 
Mes rūpinamės savo moterimis. Kitaip nemokame. 

Vyras išėjo, susigrūdo rankas į kišenes ir pasuko per gatvę. Pyks- 
tu labiau nei tik truputį, prisipažino jis sau. Ant Klerės, sumauto 
Semo Frimonto ir visos šios suknistos situacijos. 

Bet kai reikėjo, jis mokėjo nusiraminti. Žinojo, kaip susitvardyti, 
netgi kai visiškai nesinorėjo to daryti. 

Beketas žvilgsniu perskrodė svečių namus, ieškodamas bent vie- 
no iš brolių. Užuodus šviežiai dažytas sienas ir išvydus plušančius 
darbininkus, pilve pulsuojantis pyktis apmalšo, bet tik šiek tiek. 

Užlipęs į trečią aukštą, vyras užuodė magnolijas ir išgirdo prasi- 
veriančias „E 8 D“ numerio balkono duris. 

— Ne dabar, — sumurmėjo Beketas kopdamas į ketvirtą aukš- 
tą. Ten, svečių namų šeimininkės numeryje, jis rado Raiderį statantį 
pirmuosius baldus. 

— Gerai, kad atėjai, padėsi man. 


— Išvažiuoju į Heigerstauną. 

— Vis tiek gali padėti. Pakelk tą spintelę už kampo. Kaip sekėsi 
su Klere? 

— Nepažinsi žmonių, kol su jais nesusipažinsi — argi ne taip 
visada sakė tėtis? — Jis palaikė spintelę ties nurodyta vieta, kol Rai- 
deris išsitraukė grąžtą. — Klerė užsispyrusi labiau, nei kada nors 
maniau. 

— Leisk man tavęs paklausti: kiek pažinojai neužsispyrusių 
moterų? 

— Geras pastebėjimas, — susimąstė Beketas. — Bet Klerė vis 
tiek paskambins farams. Ji nenorėjo ir supyko, kai ėmiau kalbėti apie 
galimas pasekmes. 

Raideris įgręžė pirmąjį varžtą. 

— Leisk spėti. Paminėjai vaikus, ar ne? 

— Tai jos Achilo kulnas. Tačiau nepasakiau nieko, kas nebūtų 
tiesa. Beje, Klerė įsiuto, kad ketinu pasikalbėti su Frimontu. 

— Juk liepiau jai neprasitarti. 

— Tai ne mano stilius. Santykiai kuriami ne tokiais būdais. 

— Kuriami santykiai, — prunkštelėjo Raideris, vėl įjungęs grąž- 
tą. — Per daug visokių knygučių prisiskaitei. 

— Pačiulpk man, — rėžė Beketas ir atsisuko, tarpdury pasiro- 
džius Ovenui. 

— Vaikinai apačioje pasakė, kad judu čia sklaidotės, taigi, spėju, 
mūsų balandėlis jau pasišnekėjo su Klere? 

— Aha, pasišnekėjau. O dabar važiuoju pasišnekėti su Semu. 

— Gerai. Esi tikras, kad tau nereikia pastiprinimo? 

— Su Frimontu galiu susitvarkyti ir vienas. 

— Prieš tai jis praktikavosi, tvarkydamasis su Klere, — įgėlė 
Raideris ir patikrino, ar lygiai stovi spintelė. 

— Na, — Ovenas patraukė pečiais, — Klerė neteisi. 

— Ar pamiršai memorandumą? Jeigu moteris neteisi, reikia jos 


atsiprašyti. Nupirk Klerei gėlių, — pasufleravo Raideris Beketui. 

— Neketinu jai pirkti jokių gėlių. Tai ji turėtų man pirkti. Klerė 
susimovė ir man nerūpi jokie suknisti memorandumai. 

Beketui išlėkus pro duris, Raideris pakraipė galvą. 

— Negi jam gaila dvidešimt žaliųjų už saulutes ar šiaip kokias, 
kurios iš karto sušvelnintų padėtį? 

— Jis laikosi principų. 

— Taip, ir vyrai, kurie laikosi principų, negauna sekso. — Rai- 
deris pritvirtino pirmą spintelę ir nuėjo kiek tolėliau jos apžiūrėti. — 
Gerai, imkimės likusių. 

— Dešimtą „Vestoje“ turiu susitikti su Hope. Eiverė užleido ga- 
linę patalpą. Ten iškraus priimamojo programinę įrangą, kurią reiks 
apžiūrėti. 

— Tuomet Hopė gali kelias minutes palaukti. Juk neketini jos 
išbarškinti? 

— Gal tu idiotas? Neketinu barškinti mūsų namų šeimininkės. 

— Tada tau nereikės pirkti jai gėlių, jeigu pavėluosi. Pakelk 
šitą. 


Važiuodamas Šarpsbergo keliu Beketas nusiramino. Iš patirties 
žinojo, kad geresnių rezultatų pasiekiama ne piktai konfrontuojant, 
o pateikiant kategoriškus argumentus. Jis vis turėjo sau priminti, kad 
trokšta rezultatų, o ne pasitenkinimo, paprasčiausiai išmalant Semui 
snukį. 

Ne, primušti tą kvailį Frimontą Beketas tikrai nebijojo. Kartą 
antroje klasėje jau trenkė jam, kai tas niekšelis bandė priversti mažąjį 
Den; Mozery atlikti jo namų darbus. 

Užteko vienintelio smūgio, prisiminė Beketas. 

Tada Frimontas verkšlendamas nudūmė skųstis direktoriaus 


pavaduotojui Kleinui. Bet kadangi Denis jį užstojo, Beketas išsisuko 

be skaudesnių pasekmių. Po to įvykio Semas stengėsi nesipainioti 
Montgomeriams po akimis. Ir, aišku, vargiai apsidžiaugs, išvydęs vie- 
ną jų savo valdose. 

Atvykęs į Semo tėvo įmonę, Beketas pasuko tiesiai į saloną, ku- 
rio viduryje nutvieksti prožektorių šviesų puikavosi naujausi automo- 
bilių modeliai. Nespėjus nė apsidairyti, prie vyro prišoko pardavėjas. 

— Labas rytas. Puiki diena naujam automobiliui įsigyti. Kurį 
jums pasiūlyti? 

— Atėjau čia ne mašinos pirkti. Ieškau Semo Frimonto. 

Pardavėjo šypsena liko kaip ir buvusi, bet akys nustojo švytė- 
jusios. 

— Ponaitis Frimontas jau turėtų būti savo kabinete. Galiu jį 
pakviesti. 

— Ne, nereikia, geriau pats nueisiu. O kur tas jo kabinetas? 

Vyras parodė ranka kryptį. 

— Eikite ten, o tada pasukite į kairę ir iki galo. Jo kabinetas — 
paskutinis prie kampo. 

— Ačiū. 

Beketas praėjo pro kabinetus, kuriuose pardavėjai dirbo prie 
kompiuterių arba gniaužė rankose telefono ragelius. Jis rado Semą, 
susikrovusį kojas ant stalo ir vartantį GO žurnalą. 

— Atleisk, kad trukdau, kai tu toks užsiėmęs. 

Semas nuleido žurnalą. Jo veidą iškreipė pašaipi šypsenėlė, tada 
jis lėtai nusikėlė kojas nuo stalo. 

— Ieškai naujo pikapo? Turime vieną tokį ekonominės klasės 
modelį, tau turėtų tikti. Atleisk, pigiuose automobiliuose nėra pri- 
bumbasų. 

—- Tu tikrai moki įsiūlyti prekę. 

Beketas įėjo vidun ir uždarė duris. 

— Palik duris atviras. 

— Jei nori, kad visi girdėtų, apie ką mudu kalbėsimės, puiku. 

Beketas vėl atidarė duris ir pagalvojo, kad galbūt geriau viską 
iškloti stovint, bet paskui kuo nerūpestingiau atsisėdo. 

— Jei neketini pirkti automobilio, tai aš užsiėmęs. 

— Taip, matau — naujausiais kaklaraiščių mados klyksmais. Aš 
neužtruksiu. Paskui galėsi grįžti prie to, ką veikei. Taigi vakar su Kle- 
re peržengei ribą. 

— Nesuprantu, apie ką čia šneki. 

— Žinau, jog ją persekioji ir nepaisai, kad ji tave atstumia. Se- 
mai, Klerė tavimi nesidomi. 

— Tai dabar kalbi už ją? 

— Kalbu už save. Ji jau viską tau pasakė, o aš sakau, kad palik- 
tum ją ramybėje. 

— Arba kas? — Semas sprigtelėjo savo atlapą. — Atėjai pagąs- 
dinti? Manai, man tai rūpi? 

— Manau, taip. Manau, turi užtektinai košės galvoje ir suprasi 
tai, ką pasakysiu. Tai visai nesudėtinga. Tai štai: tu stengiesi prievarta 
užkariauti Klerę. Ji to nenori. Privalai šitai baigti. 

— "Tu čia man neįsakinėsi. 

Tarsi nesutikdamas Beketas pakilo nuo kėdės ir išvydo, kaip Se- 
mas krūptelėjo. 

— Kloju tau faktus — Klerė nepasiekiama. Tai viskas. 

— Nes tu taip sakai? Nepasiekiama, nes porą kartų su tavim 
pasivoliojo? — iškošė Semas, išraudęs ir supanašėjęs su savo kakla- 
raiščiu. — Ne tavo reikalas, jei vakar tarp mūsų su Klere įvyko mažas 
nesusipratimas. 

Kai kurie žmonės nesikeičia, suprato Beketas. Jis net neabejojo, 
kad ir anuomet mokykloje aiškindamasis direktoriaus pavaduoto- 
jui Kleinui dėl savo išpuolio prieš Denį Mozerį Semas vaidino, jog 
tai — tik mažas nesusipratimas. 

— Tai neabejotinai mano reikalas, ir kaip tik dabar apie tą tavo 


„mažą nesusipratimą“ Klerė pasakoja policininkams. 


256 


Semas dar labiau išraudo, o paskui išbalo. 

— Ji niekada to nepadarytų. 

— Semai, daugiau prie jos nesiartink. Tu gyveni ne Bunsbore, 
tad neturi priežasčių ten lankytis. 

— Kas manaisi esąs — Bunsboro valdytojas? 

— Manau, kad Klerė man reiškia daug daugiau nei tąsyk mokyk- 
loje Denis Mozeris. Ne todėl, kad jis man nepatikėtų, — lėtai ištarė 
Beketas. — Jis vis dar man patinka. Bet jeigu dar ką nors panašaus 
iškrėsi Klerei, tikrai sužinosi, kiek daug ji man reiškia. 

— Dar pasigailėsi, kad man grasini. 

— Aš tau negrasinu. Tačiau labai tikiuosi, kad nepriversti manęs 
griebtis drastiškesnių veiksmų. Beje, gražus kaklaraištis, — pridūrė 


Beketas ir išėjo. 


Beketas gėlių Klerei nenupirko — tai būtų panašu į kapituliaci- 
ją. Jis nupirko vazoninę gėlę, nusprendęs, kad tai ne tas pat. Ir pridėjo 
kortelę su tekstu: 

Kraujas nepralietas. 
Beketas 


Jokio atsiprašymo. Trumpai ir paprastai. Dabar nebėra jokios 
priežasties pykti, nes abu jau padarėme tai, ką privalėjome padaryti, 
nusprendė jis. 

Beketas nusprendė palikti augalą knygyne, kad pamatę broliai 
vėl nepradėtų šaipytis. 

— Klerė galinėje patalpoje su klientu, — informavo Keisė. — 
Pranešiu jai, kad atėjai. 

— Nereikia. Tik šį tą atnešiau jai ir grįžtu į darbą. 

— Kaip gražu. Man labai patinka sanpaulijos. Kokia proga do- 


vanoji? 

— Jokia. 

— Tik šiaip? O čia pačios geriausios progos. 

— Na gerai, turiu eiti. 

Jis vėl grįžo į svečių namus, kur ketvirtame aukšte Raideris jau 
buvo beveik baigęs darbus. Beketą apėmė kažin koks siurrealistinis 
jausmas — tarsi buvo išvykęs porai metų, o gyvenimas čia plaukė 
toliau. 

— Taigi, kaip sekėsi? 

— Semas elgėsi, kaip jam įprasta — subingalviškai. Vis dėlto 
suprato, ką norėjau pasakyti. 

— Gerai, tai gal dabar jau galėsim susitelkti į darbą? 

— Man tinka. 

Broliai dirbo iki popietės. Beketas liovėsi miegamajame tvirtinti 
užuolaidų laikiklius, kai išgirdo moteriškus balsus. 

Nusileidęs žemyn jis išvydo Hopę, Eiverę ir Klerę susispietusias 
virtuvėje. 

— Merginos, kuo užsiimate? 

— Ovenas minėjo, kad galbūt jau būsite įrengę kambarėlius. 
Gražiai atrodo. 

Hopė uždarė vieno jų, į kurį buvo įkišusi galvą, duris. 

— Norėjome ateiti vėliau, kai jau bus sustatyti visi baldai, — 
ėmė teisintis Eiverė, — bet išgirdome, kad mansardoje plytelės atro- 
do tiesiog fantastiškai, tai negalėjome ištverti neapžiūrėjusios. 

— Dabar ten dirba vyrai, tačiau vis tiek gali pasižvalgyti. 

— Jūs eikite, — pasakė Klerė draugėms, neatitraukdama akių 
nuo Beketo. — Aš netrukus prisidėsiu. 

Eiverė kyštelėjo Beketui už Klerės nugaros iškeltus nykščius ir 
nusivedė Hopę apžiūrėti mansardos. 

— Kaip tu? Ar išsiaiškinai su Eivere? 

— Jaudinausi dėl tavęs. O su Eivere atsisėdome ir išsikalbėjo- 
me. Nekaltinu jos, kad viską išklojo Raideriui. Ji nuoširdžiai rūpinasi 


mano saugumu. Neturiu teisės ant jos pykti. 

— Ką sakė farai? 

— Kalbėjausi su Carliu Rideriu. Semo išpuolis jam neką labiau 
patiko nei tau. Tačiau jis nedaug ką gali padaryti. Kaip ir sakiau, pati 
Semą įsileidau, jis manęs nesužeidė ir negrasino. Bet jie viską užre- 
gistravo, taigi jei Semas grįš, bus galima reikalauti, kad jis daugiau 
prie manęs nesiartintų. Jei taip atsitiks, policija su juo rimtai pasi- 
kalbės, bet nujaučiu, kad Čarlis su Semu ir taip pasišnekės. Atrodo, 
žmones jaudina šis įvykis. O tu mateisi su Semu? 

— Taip, ir jis apie viską informuotas. Trumpai ir paprastai, tie- 
siai prie reikalo. 

— Ir, anot sanpaulijos, be kraujo praliejimo. 

— Aha. 

— Ar padovanojai gėlytę, kad suminkštintum man širdį? 

Beketas padėjo ant grindų darbo įrankį ir priėjau prie Klerės. 

— Nupirkau, kad suprastum, jog neturime dėl ko peštis. 

— Ir tai suveikė. Kaip ir žodžiai, kuriuos man pasakei per tą 
pamokslą. 

— Tai nebuvo pamokslas... Na, gerai, iš dalies buvo. 

— Sakei, kad įsimylėjėlių poros dalijasi vienas su kitu savo prob- 
lemomis. Turėjau savęs paklausti, ar nepamiršau, ką reiškia būti poro- 
je. Bet faktas tas, kad didesnę vedybinio gyvenimo dalį Klinto nebu- 
vo šalia. Ir tada viskas krito ant mano pečių. Pripratau prie to ir nė 
nenorėjau pasakoti Klintui apie problemas, kai jis trumpam grįždavo 
namo, kare prisižiūrėjęs kraupių dalykų. Argi gali juos palyginti su 
kažkokiu niekingu potvyniu tualete arba prakiurusiu stogu? 

— Pripratai visas problemas spręsti pati. 

— Ką Klintas būtų galėjęs padaryti, jei tuo metu, kai jis kovojo 
Irake, man Kanzase sugedo automobilis? 

— Bet aš ne Irake, — tarė Beketas ir atidžiai nužvelgė Klerę. 

— Ne, be to, būtina pridurti, kad mes ir ne Kanzase. — Klerė 


iškėlė rankas, o paskui nuleido. — Neužmiršau, ką reiškia būti poroje, 

bet mano patirtis gerokai skiriasi nuo tavosios. Gal net nuo daugu- 
mos žmonių. Ir po Klinto mirties aš dar ilgai ilgai buvau vieniša. 

— Bet dabar jau nebe. Ir aš nekovoju kare. Esu šalia, — švelniai 
ištarė Beketas. — Nemanyk, kad nežinau, jog moki naudotis kanali- 
zacine pompa, jei užsikemša klozetas. 

— Patikėk manimi, — nusikvatojo Klerė. 

Beketais delnais apgaubė jos smakrą. 

— Tačiau jei prakiūra stogas, tau nebūtina kabarotis ant jo ir 
lopyti. 

— Taigi, yra tam tikros ribos. Man prireiks šiek tiek laiko tai 
įsisąmoninti. 

— Laiko mes turime. Juk dabar tarp mūsų vėl viskas gerai? 

— Bent jau panašiai. Ginčai mane vargina. Gal užeisi pas mus 
papietauti? Čia mano sanpaulijos versija. 

— Mielai. — Beketas uždėjo Klerei ant pečių rankas. — Aš 
būsiu šalia. Net jei ir nesitiki iš manęs pagalbos, viliuosi, kad bent ją 
priimsi. Galbūt ji tau netgi patiks. 

— Tu man patinki, — ji pabučiavo Beketą. — Ir man patinka 
mūsų pora. 

— Tai — gera pradžia. 

— Pasimatysim vakare, — Klerė darsyk pabučiavo Beketą. — 
Ačiū už tikrą ir nuoširdų rūpestį bei gėlę. 

— Visada prašom. 

Beketas grįžo prie darbo ir nusišypsojo, užuodęs magnolijas. 

— Tai užeini ir į šį kambarį? Man tinka kompanija, ypač dabar, 
kai vėl viskas einasi puikiai. 

Patikrinus, ar lentyna kabo stabiliai, vyro nuotaika galutinai pa- 


sitaisė. 

Dirbant nuotaika nė kiek nesubjuro. Beketas išgirdo, kaip mama 
su teta Kerole užėjo pasižiūrėti išklotų plytelių ir pasidomėti, kaip 
sekasi dažymo darbai. Moterims vaikštant iš kambario į kambarį, jų 
balsai aidėjo visame pastate. 

Prieš eidamas pas Klerę, Beketas dar turėjo laiko grįžti namo ir 
nusiprausti. 

Nėra nieko malonesnio, kai trys berniukai maldauja pažaisti, o 
graži moteris gamina tau pietus, pagalvojo Beketas sukdamas namo. 
Žinoma, jei po to, kai tie trys padaužos sumigo, jis būtų dar bent šiek 
tiek laiko praleidęs su ta gražia moterimi, tuomet ši diena apskritai 
būtų ideali. 

Mudu jau apgludinome kampus, nusprendė Beketas, pagalvojęs, 
kad pastarųjų įvykių dėka jie kur kas geriau pažino vienas kitą, suži- 
nojo dalykų, kurių galbūt nė neįtarė esant. 

Klerė jau nebuvo toji nerūpestinga mergina, su kuria susipažino 
mokykloje ir įsimylėjo. Be abejo, jis tą žinojo — argi gali būti kitaip, 
kai ji tiek daug visko gyvenime patyrė? Ir kopdamas aukštyn į savo 
butą Beketas suvokė, kad pažinęs šią Klerę įsimylėjo antrąkart, ir kur 
kas stipriau. 

Šešiolikos jis sužinojo, kas yra širdies skausmas, kai esi įsimy- 
lėjęs Klerę Merfi — merginą, kuri priklauso kitam ir žiūri į tave tik 
kaip į vieną iš daugybės pažįstamų. Kai jauna našlė su dviem mažais 
vaikais ir trečiuoju po širdimi grįžo į miestelį, Beketas vėl prisivertė 
užgniaužti jausmus, nusprendęs, kad gali Klerei rodyti tik draugišku- 
mą. Tai ji mielai priėmė ir atsakė tuo pačiu. 

Ir dabar, pagaliau atsikratęs tų atsargių, saugių jausmų, jis gy- 
veno atrastais džiaugsmais ir nusivylimais, jausdamas širdy tarsi pul- 
suojančią bombą, kaip ir tada, paauglystėje. 

Net po daugiau nei dešimtmečio tie jausmai niekur nedingo, 
suprato vyras. Jausmai, kuriuos jis bandė ignoruoti, numalšinti, už- 


miršti. Beketas nujautė, kad jų pamatai niekada ir nebuvo sugriauti, 

tik tūnojo kažkur giliai. Nesvarbu, kaip per tą laiką jiedu su Klere 
pertvarkė savo gyvenimus; bet patys viduje beveik nepasikeitė. 

Beketas pastovėjo kelias minutes prie lango, žvelgdamas į svečių 
namus. Šis senas pastatas išliko, nes stengėmės jį prižiūrėti, pagalvojo 
jis. Kai kuriems dalykams lemta išlikti. Bet jiems reikia priežiūros, 
supratimo, pagarbos ir velniškai daug pastangų. Kad ir kokios per- 
mainos ištiko, jo širdis išlaikė. 

Beketas atsigulė, trokšdamas apgalvoti visas permainas svečių 
namuose, su Klere bei vaikais ir pasvajoti apie ateitį. 

Jis pabudo tos pačios ramios ir optimistiškos nuotaikos, išgėrė 
puodelį kavos, nužingsniavo į automobilių stovėjimo aikštelę, o tada 


išvydo savo pikapą supjaustytomis padangomis ir vairuotojo sėdyne. 

A jų su broliais stypsojo gaiviame rudenio vėjelyje ir 
skaičiavo padarytą žalą. 

— Čia ne šiaip apgadinimas, — konstatavo Raideris. — Tai 
įsiutusio Žmogaus kerštas. 

— Tą jau supratau. — Beketas spyrė į supjaustytą padangą. — 
Aiškiau nebūna. 

— Tada taip pat supratai, kieno tai darbas. 

— Nieko sudėtingo. Reikėjo iškart trinktelėti tam kalės vaikui. 
Suknistas bailys! Atslinko čia vidurnaktį, kad man pakenktų. Ir ką 
padarė? Kaip koks mokinukas supjaustė padangas ir sėdynę. 

— Kai kurie Žmonės paprasčiausiai nesuauga. Jie nesivysto. Se- 
mas — vienas tokių, — ramiai tarė Ovenas, bet įsiūtis pamažu užvi- 
rino ir jo balsą. — Jis nesugeba kovoti su tavim kaip suaugęs Žmogus, 
tai ateina čia ir sugadina tavo automobilį. Tipiškas bukagalvių bailių 
elgesys. 

— Ačiū, daktare Froidai, — sumurmėjo Beketas. 

— Tiesiog sakau. Tačiau net jei ir puikiai suprantam, kad tai — 
Semo darbelis, nėra jokių įrodymų, nebent kas nors jį matė. Šūdas, 
Beketai, tai užknisa. Dabar eik ir sumalk jam snukį. 

— Pasirašau, — pritarė Raideris. 

— Tačiau viskas pasikartos. Jo snukis išgis, o mane supakuos už 
užpuolimą. | 

Broliai apsigręžė, išgirdę, kaip į kiemą įsuka policijos automobi- 
lis. Ovenas padėjo ranką ant Beketui peties. 

— Paklausykim, ką pasakys Čarlis. 

— Sušikta dienos pradžia, — lipdamas iš automobilio, švilpte- 
lėjo Čarlis Rideris. 

Aukštas, liesas policininkas apėjo apgadintą Beketo mašiną ir 
susikišo rankas į kišenes. 

— Po galais, Bekai, kaip apmaudu. 

— Ar čia oficialus Bunsboro policijos pareigūno pareiškimas? 

— Tiesiog asmeniškas pastebėjimas, — įsižeidė Čarlis. — Dar 
pridurčiau, kad tai — velniava. Užregistruosiu įvykį. Beketai, tu juk 
apsidraudęs? 

— Taip, taip. 

Suraukęs antakius Čarlis dar kartą apėjo pikapą ir pastebėjo, 
kad supjaustytos ir keleivio sėdynės. 

— Kadangi dėl žalos atlyginimo turėsi išsikviesti draudikus, aš 
nufotografuosiu įkalčius. Reikės apklausti aplink įsikūrusius žmones, 
galbūt rasime įvykio liudininkų. Kelintą valandą pastatei automobilį? 

— Manau, apie dešimtą. 

— „Vestos“ restoranas dirba iki vienuoliktos, — policininkas 
pasitrynė kaklą. — Gal matėte ką nors stovėjimo aikštelėje? — pasi- 
teiravo jis, priėjęs prie brolių. 

— Mačiau keletą mašinų, bet žmonių — ne. Nors... mačiau 
Deivo Mecnerio automobilį — dėl jo esu tikras. Deivas dirbo iki pat 
uždarymo. 

— Apklausiu jį ir kitus vakar dirbusius. Gal ką nors sužinosime. 
Kelintą valandą radai savo automobilį suniokotą? 


— Maždaug be penkiolikos septintą. 

— (Gerai. Sūrinė užsidarė maždaug tuo laiku, kai grįžai 
namo. — Čarlis pažvelgė į parduotuvę. — Apklausiu jos darbuoto- 
jus. Pasiteirausiu policininkų, prižiūrinčių aikštelę, ar nematė ko nors 
įtartina. Gal mums pasiseks. | 

— Čarli, juk visi žinome, kas tai padarė, — neišlaikė Raide- 
ris. — Kone visi miestelyje žino Beko mašiną ir kur kiekvieną su- 
mautą vakarą jis ją pastato. Ir tėra vienintelis žmogus, su kuriuo jis 
smarkiai nesutaria. 

— Manai, tai padarė Semas, nes tu susitikinėji su Klere? 

— Taip, be to, vakar nuėjau į jo biurą pareikalauti, kad daugiau 
nepersekiotų Klerės. 

Čarlis sunkiai atsiduso: 

— Kodėl taip padarei? 

— O ką tu darytum, jei kas nors tavo mylimą moterį erzintų, 
gąsdintų, grabinėtų? 

— Tą patį. — Čarlis uždėjo rankas ant savo kaulėtų klubų. — 
Turbūt tu teisus. Tai galėjo būti vaikigalių ar kokio girto išperos dar- 
belis, tačiau daugiau žmonių skundų negauta. Vadinasi, buvo nusitai- 
kyta konkrečiai į tave. Neoficialiai — taip, tai tikriausiai subingalvio 
Semo Frimonto darbelis. Bet jei niekas nepatvirtins matęs Semą 
pjaustantį, tą įrodyti bus velniškai sunku. 

— Galjis paliko pirštų atspaudų? 

Čarlis kreivai nužvelgė Beketą. 

— Kaipgi, o dar jis turbūt nusispjovė ant padangų ir paliko savo 
DNR. Klausyk, Beketai, jei tai būtų Bunsboro jurisdikcija, Semą mes 
jau būtume uždarę. Padarysiu viską, ką galėsiu, kad šis reikalas pa- 
judėtų. Pats nueisiu pasikalbėti su Frimontu. Bet sakau tau tiesiai 
šviesiai — tikimybė įrodyti tiesą šiuo atveju velniškai maža. 

— Jau supratau. 

— Dabar nufotografuosiu, surašysiu tavo pareiškimą ir užpil- 
dysiu dokumentus. Paklausinėsiu žmonių ir truputį bakstelsiu Fri- 


montą. 

— Dėkui. Gal visą įsiūtį Semas dabar nukreipė į mane ir paliks 
Klerę ramybėje. Vis šis tas. 

— Padaryk mums visiems paslaugą — daugiau nesikabinėk prie 
Semo, — įspėjo Čarlis ir paplekšnojo Beketui per petį. — Jei pama- 
tysi jį slankiojantį čia ar netoli Klerės namų — paskambink man, ir aš 
viską sutvarkysiu. Dabar skambink savo draudimo agentui ir pasakyk 
mano pavardę. Pasirūpinsiu, kad jie gautų policijos raporto kopiją. 

Neturėdamas didelio pasirinkimo, Beketas parašė oficialų pa- 
reiškimą. Kai su draudikais baigė tvarkyti reikalus ir plyštančia iš 
skausmo galva pagaliau grįžo į svečių namus, visa brigada jau ap- 
tarinėjo tą vandalo išpuolį. Beketas sulaukė užuojautos, teisėto pik- 
tinimosi ir galybės patarimų. Apmaudui numalšinti jis stvėrė savo 
įrankius ir kibo į darbą. Kiekvieną kartą kaldamas vinį įsivaizduo- 
davo, kad smūgiuoja į subingalvio Frimonto marmūzę. Pykčio šitai 
nenumaldė, visgi jis pasijuto šiek tiek geriau. 

Kai į patalpas įpuolė susinervinusi Klerė, Beketas pasijuto dar 
geriau. Atlėkusi laiptais, ji buvo visa išraudusi, sunkiai alsavo ir kun- 
kuliavo pykčiu. 

Ir Beketas sužinojo apie Klerę dar kai ką naujo. Pasirodo, įsiutu- 
sios Klerės akys būna žalios kaip katės. 

— Dar ryte apie tai išgirdau, bet vis negalėjau ištrūkti iš dar- 
bo. Pirmiausia nuėjau apžiūrėti tavo pikapą. Juk žinai, kad tai — to 
šlykštaus subingalvio Semo darbas. Po galais, dabar jau aš noriu jį 
sumušti! 

— Norėčiau pamatyti. Nusileidęs nuo kopėčių Beketas pajuto, 
kad grįžta šypsena. 

— Nejuokinga, Beketai. 

— Ne, nejuokinga. Bet juk ten — tik guma ir dažai. 

— Ne tai svarbiausia, — nusisuko Klerė. 

— Ne, bet stebiuosi, kad Semas būtent taip nusprendė man at- 


keršyti. Jei dabar dėl to nervinčiausi, tai tik pamalonintų jo savimeilę. 

— Tas sumautas šunsnukis... 

— Klere, tu niekada nesikeiki, o štai dabar pratrūkai. Mano sa- 
vimeilė labai pamaloninta. 

— Semas taip pasielgė tik todėl, kad nuėjai į jo biurą ir jį pri- 
spaudei. 

— Taip, ir ką? 

— Tu neprivalėjai to daryti. 

— Privalėjau, Klere. 

— Jau tie vyrai... — Klerė nuleido rankas ir ėmė sukti ratu kam- 
baryje. — Vyrai, vyrai, vyrai... Numanau, kad dabar vėl ketini pas jį 
eiti ir taip dar labiau įkaitinti padėtį. 

Beketas pasvarstė. 

— Leisiu tau mane atkalbėti. — Klerei atsisukus, Beketas nusi- 
šypsojo. — Manau, tai paglostytų jo savimeilę. 

— Tu rimtai? 

— Mėgavausi įsivaizduodamas, kaip apstulbusių bendradarbių 
bei pašiurpusių klientų akivaizdoje čiumpu Semą už pakarpos ir vel- 
ku žeme per visą automobilių salono aikštelę. Moterys alpsta iš siau- 
bo, o Semas maldauja pasigailėti. Mielas vaizdelis. 

— Jau tie vyrai... — pakartojo Klerė. — Tie patys berniūkščiai, 
tik didesnio dydžio drabužiais. 

— Galbūt. Bet jei būčiau įgyvendinęs savo viziją, tai atėjęs už 
mane sumokėti užstatą Ovenas nusišaipytų: „Juk aš taip ir sakiau.“ 
Šįkart neleisiu Ovenui patirti pasitenkinimo. 

Klerė atsiduso: 

— Tai jau šis tas. Atleisk, Beketai. 

— Buvo verta, jei po visko Semas manys, kad mes atsiskaitėme, 
ir visam laikui atstos. Beje, aš ir taip ketinau pirkti naujas padangas. 

— Tu mano didvyris. 

Klerė priėjo ir pabučiavo Beketą. 

— Ir tai — viskas? Už keturias padangas ir automobilio perda- 


žymą? 

Klerė nusijuokė ir vėl pabučiavo. 

— Tai — geriausia, ką galiu padaryti šiomis aplinkybėmis, — su- 
šnibždėjo ji ir pakreipė galvą darbininkų, klojančių plyteles, pusėn. 

— Čia yra daugybė kambarių. 

Klerė papurtė galvą ir nužingsniavo prie nudažytų sienų. 

— Labai graži spalva. 

Nusiraminusi ji pasuko mansardos link. 

— Svarsčiau, kuris kambarys mano mėgstamiausias. Ir kaip 
išrinkti numerį, kuriame kitais metais mano tėveliai galėtų atšvęsti 
savo vestuvių sukaktį? Ne;manoma. 

— Išrink vieną mudviem. Aš jį rezervuosiu. 

— Kaip būtų nuostabu... Bet dabar neturiu laiko, reikia grįžti į 
darbą. 

— Gal papietaukime? Kur nors nusivesiu tave su berniukais. 

— Šį vakarą dalyvausiu knygų klubo susirinkime, bet ačiū už 
pasiūlymą. Paskui kurpsim Helovino dekoracijas, tad jei norėsi, gali 
užeiti. 

— Juokauji? Aš šios srities profesionalas. 

— Gerai, tada galėsi pjaustyti moliūgą. Berniukai ūgtelėjo ir jau 
gali susiprotėti, kad darau tai visiškai nevykusiai. Tai vėliau užeik. 

— Mielai. O, ir ačiū, kad taip piktinaisi dėl manęs. 

— Nėra už ką. 


SN 


Pastarosios dienelės visai neblogos, nusprendė Beketas. Tereikia 
susitvarkyti pikapo reikalus, o visa kita beveik tobula. Ypač kai stovi 
su broliais priešais svečių namus kitapus gatvės, kaip tada, kai nuka- 
bino brezentą. 


Šįkart jie apžiūrinėjo baigtą dailinti pastato fasadą ir iškabą 
„Dunsboro svečių namai“ 

— Neblogai, — pakomentavo Ovenas. 

— Velniškai gerai, — patikslino Raideris. 

— Dabar belieka baigti montuoti įrenginius, atvežti likusius bal- 
dus, nusamdyti personalą ir apgyvendinti svečius, — Beketas įbruko 
rankas į kišenes. — Juokų darbas, palyginti su tuo, ką nuveikėme. 

Vyras pažvelgė žemiau ir pritariamai linktelėjo į pastatą, ant 
kurio puikavosi užrašas, skelbiantis, kad tai Bunsboro svečių namų 
dovanų parduotuvė. 

— Puikiai derinasi. 

— Mama su Madlena dievagojasi, kad jau penktadienį bus ga- 
lima rengti atidarymą. 

— Neprieštarauju, jei mums tereikės pasirodyti ir užkrimsti 
krabų rutuliukų. — Raideris nusuko žvilgsnį pastato šalia užeigos 
namų link. — Žinai, mama jau kažką užsiminė, kad galėtume ten 
įrengti kepyklėlę. 

— Ne viskas iš karto. Kol kas pasimėgaukime svečių namais, — 
pasiūlė Beketas. 
krodį. — O laikas nesustabdomai bėga. 

— Šįryt privalau padirbėti su Hope ir internetinių tinklalapių 
kūrėju. 

— Paskambink Seviliui,, — Ovenui nurodė Raideris. — Jau 
greitai būsime pasirengę kloti grindis, tad tegul ateina apžiūrėti ir 
įvertinti padėtį. 

— Šis punktas jau įtrauktas į mano darbotvarkę. Bekai, nubėk į 
dovanų parduotuvę ir patikrink, ar viskas vyksta, kaip numatyta. Tada 
atnešk mums kavos. Šiandien sumautai žvarbu. 

— Šiąnakt numatomos pirmosios šalnos, o mūsų dar laukia aibė 
darbų lauke. Tik nelįsk į knygyno galinį kambarėlį pasimyluoti su 
Klere, — pagrasino Raideris. — Laikas spaudžia. 

— Gerai jau, gerai, — sumykė Beketas ir palikęs brolius pasuko 
dovanų krautuvėlės link. 

Vyras turėjo pripažinti, kad parduotuvėlė atrodo išties puikiai. 
Šiltos, maloniai viliojančios gelsvos sienos, lentynose išdėliota kera- 
mika ir rankų darbo papuošalai, ant sienų kabantys arba laukiantys, 
kada bus pakabinti, paveikslai. 

Beketas trumpai šnektelėjo su Madlena, kuri atidarinėjo kitas 
prekių dėžes ir žymėjosi nemalonius darbus, būtinus baigti iki par- 
duotuvės atidarymo. 

Po pažastimi pasikišęs bloknotą, Beketas pasuko į knygyną. 

— Labas, Romeo, — pasisveikino Čarlio Riderio žmona Šarle- 
nė. — Klerė viršuje. 

— Romeo? — nesuprato Beketas. 

Moteris sudėjo lūpas širdele ir pasiuntė oro bučinį: 

— Tu toks saldainiukas. 

— Eikit jau... Norėčiau tris didelius puodelius kavos. Kol pa- 
ruošite, nueisiu į viršų pasisveikinti su Klere. 

— Ji bus patenkinta. 

Šarlenė pamerkė akį, ir Beketas pakraipė galvą, mintydamas, 
kažin ko šiomis dienomis deda į knygyne parduodamą kavą. Tada 
užkopė girgždančiais laiptais ir pasuko į Klerės kabinetą. 

Prispaudusi prie ausies telefono ragelį Klerė iškėlė pirštą ir pla- 
čiai nusišypsojo. Laukdamas, kol ji baigs pokalbį, Beketas priėjo prie 
lango pasimėgauti ant svečių namų pritvirtintu ženklu, spėliodamas, 
ar Klerė jau matė. 

— Beketai. 

: Vos jis pasisuko, moteris apsivijo jį rankomis. 

— Labai tau ačiū, — tarė ji ir įsisiurbė į ilgą, svajingą bučinį. 

Kad ir ko jie ten deda į kavą, tegul ir toliau deda ir kuo didesnes 
dozes, nusprendė Beketas. 

— Prašom. O už ką? 

— Už gėles. Jos be galo gražios ir buvo nuostabi staigmena. Aš 
pradėjau taip džiūgauti, kad Liamas ėmė pavydėti ir bandė nukreipti 


mano dėmesį gagendamas. Mes iškėlėme tikrą sceną, — nusijuokė 

Klerė, stipriai apsikabino Beketą ir prisiglaudė jam prie skruosto. — 
Ateik pas mus, sutaisysiu pusryčius. 

— Kokias gėles? 

— Tu dar klausi! — Klerės akys sublykčiojo. — Taigi rožes, ra- 
dau jas prie laiptų, kai vežiau vaikus į mokyklą. 

— Klere, nesiunčiau tau jokių gėlių. 

— Jos tokios.nuos... Ką? 

— Nepalikau jokių gėlių prie tavo namų. 

— Bet kortelėje buvo parašyta... 

— Kas? 

— „Visada galvoju apie tave.“ O Dieve... — sudejavo Klerė ir 
pajutusi, kaip dreba kojos, prisėdo. — Prie lauko durų radau paprastą 
baltą dėžutę, o joje — rožes su kortele. Jaudinausi, kad galėjo nuvys- 
ti, nes buvo žvarboka, bet neatrodo, kad jos ten stovėjo ilgai. Rožės 
nuostabios. Taigi jos ne nuo tavęs. 

— Ar vakar matei Semą? 

— Ne. Tiesa, gal ir mačiau krautuvėje, bet nesu tikra. 

— Kodėl man nesakei? 

— Nes nebuvau tikra, ar ten tikrai buvo jis. Maniau, gal pasiro- 
dė. — Klerė čiupo Beketo ranką. — Prašau, nieko nedaryk. Paskam- 
binsiu Čarliui dabar pat ir viską jam papasakosiu. Bet, prašau, tik 
nieko nedaryk. Tikrai manau, kad kuo daugiau dėmesio kreipsime į 
Semą, tuo bus blogiau. 

— Skambink Čarliui. O kitą kartą, kai pamatysi Semą, skam- 
bink man. 

— Gerai, pažadu. Jis ir anksčiau man yra siuntęs gėlių. 

— Kada? 

— Per mano gimtadienį. Visada raudonas rožes, beje, kaip ir 
šiandien, bet šįkart tikrai pagalvojau, kad... Ir jis visuomet ant kor- 
telės užrašydavo savo vardą. Beketai, mačiau Semą dar kelis kartus, 
tačiau po to įvykio knygyne ir su tavo mašina pamaniau, kad man jau 


paranoja. 

— Kur dar matei Semą? — ramiai paklausė Beketas negyvu 
balsu. 

— O... — Klerė pasitrynė kaktą. — Dieve, kai dabar apie tai 
pagalvoju... Gerai. Kelis kartus mačiau jį prekybos centre, tačiau 
žmonių minioje aš nuolat apsipažįstu, todėl pamaniau, kad ir vėl ap- 
sirikau. Paskui du ar tris kartus pastebėjau prie banko. 

Beketas stebėjo karštligiškai bandančią prisiminti Klerę, moters 
veidas vis labiau blyško. 

— Vaistinės automobilių aikštelėje, medelyne, kuriame perku 
augalus, ir dar keliose vietose. Tik ten, kur buvau viena. Niekada ne- 
mačiau Semo, kai vaikščiojau su vaikais, Eivere, mama ar kuo kitu. — 
Klerė trumpam nutilo. — Tai ne sutapimas. 

— Tikrai ne, po velnių. Semas tave persekioja. Viską papasakok 
Čarliui. O aš kasdien po darbo ateisiu pas tave į namus, kol Semas 
galiausiai bus sutramdytas. 

— Neprieštarauju. Bet gėlės... — Klerė apglėbė save rankomis 
ir susimąstė. — Kažkas čia ne taip. Po visko, kas nutiko, siųsti gėles? 
Tai jau nebe įkyrumas. 

— Ir nemanau, kad anksčiau tai buvo tik įkyrumas. Papasakok 
apie tai Šarlenei ir kitoms savo kolegėms. Ir niekada nedirbk parduo- 
tuvėje viena. 

— Dieve... — Klere vėl pasitrynė kaktą. — Tu teisus. Turiu pri- 
sėsti ir viską gerai apgalvoti. Tuoj pat paskambinsiu Čarliui. 

— Aš būsiu čia pat, kitapus gatvės. Visada turėk su savimi te- 
lefoną. 

— Būtinai. Beketai, ir tu būk atsargus. Semas gali imtis kai ko 
baisesnio nei padangų pjaustymas. 

— Nesijaudink. 

Bet ji jaudinosi. Net tada, kai pasikalbėjo su vietos policininkais. 
Paskui dar paskambino Eiverei, ir ši įkalbėjo dėžutę su gėlėmis bei 


kortele nunešti į nuovadą. 

— Beketas teisus. Semas — subingalvis bailys, bet geriau nieka- 
da nelik viena — nei darbe, nei namie, nei kur kitur. 

— Eivere, juk nemanai, kad Semas ketina padaryti ką nors siau- 
binga? 

— Jei nuoširdžiai, tai nežinau, bet geriau nerizikuoti. Klere, tik 
įlipusi į automobilį, iškart užsirakink. Taip pat ir vos grįžusi namo. 
Ne tik nakčiai ar kai išeini iš namų. Pažadėk man. 

— Nesijaudink. Aš tikrai neignoruoju Semo veiksmų, tik leisiu 
jam manyti, kad ignoruoju. Apsimesiu, kad manęs tai nejaudina, ir 
greitai jis liausis mane persekiojęs. 

Galbūt taip, galbūt ne, pagalvojo Eiverė, stebėdama į savo kny- 
gyną grįžtančią Klerę. Luktelėjusi, kol draugė įėjo vidun, Eiverė ap- 
sisuko ir nužingsniavo į svečių namus. Pusiau pabaigtoje virtuvėje ji 
rado visus tris Montgomerius. 

— Atrodo puikiai, — trumpai reziumavo ji. — Reikia pasikal- 
bėti. 

— Mes jau įpusėję pokalbį, — nukirto Raideris. — Po valandos 
ketiname užeiti į tavo restoraną. Po galais, kokia spalva čia nusidažei? 

Eiverės ranka pataršė plaukus. 

— Vyšnine. Na, gal truputį per ryški... 

— Kuo tau nepatinka tavo natūrali plaukų spalva? — norėjo 
žinoti Ovenas. 

— Turėjau tokią kone trisdešimt metų. Ar esi ką nors nešiojęs 
beveik trisdešimt metų? Bet aš čia ne dėl to. Reikia pasikalbėti. Su 
Klere į policijos nuovadą nunešėme tas prakeiktas gėles, bet nežinau, 
ką jie su jomis darys. 

— Mes irgi nežinome, ką turėtume daryti su Semu, — Ovenas 
įkišo savo ruletę į įrankių diržą. 

— Sulaužyti jam kojas — ne išeitis, nors ir viliojanti. Klausykit, 
Semą apsėda manijos. Kurį laiką jis ir mane stebėjo, — išdavė Eiverė. 


— Ką? — nustėro Ovenas. — Kada? 


273 


— Kai tik atidariau restoraną. Tai buvo iki Klerei sugrįžtant į 
miestelį. Bet tai nebuvo taip beprotiška kaip šįkart. Semas kartais 
ateidavo, kai rūpinausi įranga. Tada aplink šurmuliavo daugybė žmo- 
nių. Jis visai neimdavo į galvą, kai pasakydavau, kad esu labai užsiė- 
musi ir jis man trukdo. Semas kaip kokia sumauta siurbėlė. 

— Kodėl man nieko nepapasakojai? 

Eiverė gūžtelėjo pečiais. 

— Tai nesitęsė ilgai, gal tik keletą savaičių. Klerė labai manda- 
gi, o mano kantrybė kur kas greičiau išsenka. Vieną dieną išplūdau 
Semą, rėždama, kad jei nepaliks manęs ramybėje, Liuteris nutarkuos 
jam kiaušus. Tuo laiku čia dirbęs kalvis Liuteris, žinoma, nebūtų to 
daręs, bet pamatęs jo niūrią išvaizdą negalėjai abejoti, kad tikrai su- 
gebėtų. 

— Neblogai sugalvojai, — nusprendė Ovenas. 

— Taip, ir tai padėjo. Bet Semo manija dėl Klerės užsitęsė kur 
kas ilgiau ir ėmė bauginti. Nujaučiu kažką negero. Turiu nuojautą, o 
ji manęs dar niekada neapgavo. 

— Visi brigados vyrai stebės Frimontą ir saugos Klerę. Taip pat 
ir miesto policininkai, — tarė Beketas. — Ir aš, ir Čarlis Rideris visus 
perspėjome. 

— Kai Semas sužinos, tai paglostys jo savimeilę. Dovanoti Kle- 
rei gėlių po to, kai ji užsiundė ant jo farus? Juk tai — iškrypimas. 
Nežinau, ką dar galime padaryti, kad jį sustabdytume. O aš negaliu 
pakęsti, kai nežinau, ką daryti. 

— Pranešk visiems Klerės kaimynams. Taip daugiau žmonių ją 
saugos. 

— Puiki mintis, — pritarė Ovenas. — Tegul žino ne tik kaimy- 
nai. Paskleiskite šią žinią visam miesteliui. Žmonės Klerę labai myli. 
Visa bendruomenė rūpinsis jos saugumu. 

— Visada žinojau, kad tu nekvailas, — pagyrė Eiverė Oveną ir 
pirmą kartą po ilgo laiko atsipūtė. — Tai jau šis tas gero. 

— Vakare einu pas Klerę, — tarė Beketas. — Turiu keletą idėjų. 
Viena jų — prie Klerės namo įrengti jutiklinį šviestuvą. 

— Tai dar vienas labai geras dalykas, — linktelėjo Eiverė. — 
Gerai, jau turiu grįžti į darbą, bet galite manimi pasikliauti — papa- 


sakosiu apie tą čia slankiojantį subingalvį visiems, ką tik sutiksiu. 


Beketas pats įrengė po sensorinį šviestuvą priekyje bei užpakali- 
nėje namo dalyje ir pagalvojo, kad būtų užtrukęs dvigubai trumpiau, 
jei Klerės vaikai nebūtų pasišovę jam padėti. Bet buvo labai smagu 
stebėti berniukus, tuzinus kartų bėgiojančius pirmyn atgal, kai šviesa 
įsijungdavo. Paskui jie visi maloniai pavakarieniavo. 

Tik jis turėjo pripažinti, kad pora kitų idėjų jam dar labiau pa- 
tinka, todėl kitą rytą knygyne pristatė jas Klerei. 

Beketas aptiko moterį priestate, į lentynas dėliojančią atsargas. 

— Labas, atsivedžiau kelis vaikinus, su kuriais norėčiau tave su- 
pažindinti. 

Klerė atsisuko su knygomis rankose. 

— Oi, kokie mieli šunyčiai. Iš kur juos gavai? 

Ji padėjo knygas į šoną ir pritūpė. Abu šuniukai pasileido strak- 
sėti aplink ją ir laižyti rankas bei veidą. 

— Tik pažiūrėkite, kokie gražuoliai. Beketai, kaip tu laikysi du 
šunis savo bute? Čia juk labradorai? 

— Jei tiksliau, labradoro retriverio mišrūnai — kaip ir šuniukų 
mama. Jie — broliukai, penkių mėnesių, nuo visko paskiepyti ir iš- 
dresuoti neteršti namuose. 

— Geri šuniukai. — Klerė paglostė jų rudą kailį ir pakasė paau- 
sius. — Jie nuostabūs, bet juk tokiems reikia daug erdvės, kad galėtų 
lakstyti ir... — Ji nutilo ir prisimerkusi pažvelgė į Beketą, nors šuniu- 
kai aktyviai varžėsi dėl dėmesio. — Juk neketini jų laikyti savo bute? 


— Ne, nes jie myli vaikus. 

— Beketai... — Klerė dar labiau prisimerkė. — Koks tavo antras 
vardas? 

— Railis. 

— Beketai Raili Montgomeri... 

Vyro veide nušvito šypsena. 

— Oho, Didžioji mamytė išsitraukė ginklus. 

— Čia tik pirmoji salvė. 

— Tavo vaikams reikia šuniukų, o šuniukams reikia vaikų, — 
nesiliovė šypsojęsis Beketas. — Juk ir taip ketinai pirkti. 

— Taip, bet tik vieną. 

— Jie broliai. Juk negali atskirti broliukų. — Beketas irgi pritū- 
pė, pakasė šuneliams pilvukus. — Sudaužytum jiems širdeles. Be to, 
galės žaisti vienas su kitu, kai vaikai išeis į mokyklą. Išgelbėjau šuniu- 
kus, nes šeimininkai nebenori jų laikyti. Tai tarsi atsisakyti vaikų. 

— Liaukis... 

Gal pernelyg spaudžiu, pamanė Beketas. 

— Šuniukams reikia gerų namų. Jei nenori jų, aš pasiimsiu. 

— Ir laikysi savo mažame butuke? 

— Na, — Beketas gūžtelėjo. — Nenoriu jų atskirti ir tikrai ne- 
paliksiu prieglaudoje. 

— Tu mane šantažuoji. 

— Šios veislės šunys puikiai sutaria su vaikais. Jie ištikimi, gera- 
širdžiai, mėgsta Žaisti ir tikrai džiaugsmingai šėls su trimis berniukais. 

— Tai domėjaisi, ar ne? 

— Taip, truputį. Mama pažįsta kelis kinologus. Jie man ir papa- 
sakojo apie šios veislės ypatumus. Be to, šunys visada praneš, jei kas 
vaikščios netoli namų. Netgi tokie draugiški šunys kaip šie yra puikūs 
sargai. Klere, daug ramiau jausčiausi, jei namie laikytum porą šunų. 

Mažesnis šuniukas uždėjo letenėles Klerei ant kelio ir liūdnai 
kapituliavo. 


— Vaikai išsikraustys iš proto. O Dieve, jei laikysim, jiems rei- 

kės ėdalo, žaislų, dresavimo reikmenų... o man — psichoanalitiko 
paslaugų. 

— Viskas, ko jiems reikia, guli mano automobilyje: ėdalas, inde- 
liai, guoliai, žaislai. Taip pat jie turi antkaklius ir pasaitėlius. 

— Tu tikrai sugebi šantažuoti. Tai, sakai, jie išmokyti neteršti 
namuose? 

— Taip, — atsakė Beketas, nusprendęs neminėti, kad neseniai 
vienas šuniukas apšlapino jo batus. — Galbūt porą kartų jie ir nusi- 
žengs, kol pripras prie naujos vietos. 

— O ką reikės daryti, kai lauke atšals? Aš dirbsiu knygyne, ber- 
niukai — mokykloje. Šuniukai turės gyventi kieme. 

— Sukalsime jiems būdas. 

— Tikrai? 

— Žinoma. Bus smagu. 

— Ak, Beketai... — Klerė prisiglaudė prie šuniukų. — O kokie 
jų vardai? 

— Šaunsis ir Aristotelis. 

— Turbūt juokauji? 

— Bijau, kad ne. Jie tikrai trokšta kitų vardų. 

— Ir kas juos galėtų dėl to kaltinti? — nusijuokė Klerė, kai ma- 
žesnis šunytis sulojo į didesniojo ausį. — Tikiuosi, neteks gailėtis. 

— Bus puiku. Rūpinimasis augintiniais ugdys berniukų atsa- 
komybę. 

— Tiesa, — sutiko Klerė, stebėdama du besiritinėjančius ka- 
muoliukus. — Sakai, pradžioje namuose jie gali pridaryti... 

Beketas pasilenkė per šuniukus ir ją pabučiavo. 

— Ačiū, mamyte. 

— Pričiupai mane jau ties tuo „jie broliai“. Tikriausiai tai mano 
silpnybė. Tikėkimės, kad ir mano tėvai ją turi. Penktadienį berniukai 
pas juos nakvos. 


— Tikrai? 

— Taip. Iš tiesų tai jie norėtų, kad mes apskritai pas juos persi- 
kraustytume. 

— Jie jaudinasi dėl tavęs. 

— Privalau jiems kiekvieną vakarą paskambinti, užtikrinti, kad 
užsirakinau duris ir taip toliau. Išsisukau nuo nakvojimo pas juos šeš- 
tadienį, pameluodama, kad einu su tavim į pasimatymą. 

— Pasistengsiu, kad tai taptų tiesa. 

— Puiku. Užeisiu pas tave apie septintą. 

— Tu mane pasiimsi? Kur eisime? 

— Sužinosi šeštadienio vakarą, — mįslingai nusišypsojo Klerė 
ir pažvelgė į šuniukus, uostinėjančius kampus. — Jie ne vieninteliai, 
mokantys šantažuoti. O dabar, — Klerė atsistojo, — turėsi sugalvoti, 
kur palikti šuniukus, kol vaikai grįš iš mokyklos. Tada atvežk šiuos 
mažylius pas mus su visais priedais. 

— Gal dar ir picą? Numanau, kad visi namuose bus taip pasinė- 
rę į žaidimus, kad apie valgio gaminimą visiškai pamirš. 


— Šuniukai ir pica? Vaikai bus devintam danguj. 
„NTV 


Beketas nebuvo pagalvojęs apie riziką vežti šuniukus kartu su 
pica, bet greitai suprato, kad aktyvius smalsuolius būtina atskirti nuo 
maisto. Vyras picos dėžutę padėjo pikapo gale ir dar kiek sugaišo 
vesdamas šuniukus atgal, kai tie pasileido į skirtingas puses. Bet visas 
vargas atsipirko tą pačią akimirką, vos tik Merfis atidarė duris. 

Kai abu šunyčiai draugiškai jį puolė, išplėtęs akis vaikas tik žiop- 
telėjo. Pliumptelėjęs ant žemės, pradėjo kvatoti, kai šokinėdami šu- 
niukai kaip pašėlę ėmė jį laižyti. 

— Beketas atsivedė šuniukus! — sušuko jis ridinėdamasis kartu 
ir bandydamas apkabinti. 


Broliai kaip kulkos šovė iš žaidimų kambario, ir tada užvirė pats 

mieliausias Beketo akiai chaosas. Šuniukai bėgiojo, šokinėjo, lojo. 
Vaikai juos vaikėsi, šūkčiojo ir vertėsi kūliais. 

Išbėgusi iš virtuvės Klerė užsidėjo rankas ant klubų ir pradėjusi 
kraipyti galvą prašė taip garsiai nešūkauti. O tada, viską supratusi, tik 
įsispoksojo į Beketą. 

Vaikai ir šuniukai griuvinėjo vienas per kitą ir ritinėjosi prie 
kojų, o Beketas plačiai šypsojosi, stovėjo prasižergęs, kad berniukai ir 
šunys galėtų laisvai pralįsti tarp kojų. Kai vienas šuniukų nusprendė 
išbandyti savo dantukų tvirtumą ir krimstelėjo Beketo batą, jis tik 
nusikvatojo ir bakstelėjo paragindamas šuniuką. 

Jam pažvelgus į Klerę, ši pajuto iš jo mėlynų, pilnų džiugesio 
akių sklindančią begalinę šilumą. 

Gal ji ir buvo suabejojusi jų santykiais, todėl visą tą laiką stengė- 
si elgtis atsargiai. Tačiau čia buvo finišo tiesioji — akimirka, kai ji be 
menkiausios abejonės suvokė mylinti Beketą. Ir gan nesunkiai galėjo 
įsivaizduoti save šalia jo po mėnesio, metų ir amžinai. 

Šis suvokimas į širdį įliejo lašelį panikos, bet meilė joje dabar 
skambėjo taip stipriai, kaip ir vaikų juokas. 

Viskas, pagalvojo Klerė. 

— Mamyte, mamyte, ar matei? — Liamas čiupo į glėbį lekuo- 
jantį šuniuką, kurio liežuvis buvo taip išsikišęs, kad atrodė, jog jis 
šypsosi. — Beketas atsivedė šuniukus. 

— Mes jiems patinkame. — Haris sukinėjo veiduką į kairę ir 
dešinę, kitam šuniukui vis stengiantis jį palaižyti. — Mes jiems tikrai 
labai patinkame. 

— Ateik čia, — pašaukė Merfis ir ištiesė rankas į šuniuką Hario 
glėby. — Kokie jie mieli, švelnūs ir visai nesmirda. Mamyte, gal gali- 
me laikyti šuniuką? Prašau, mamyte? | 

— Ką, dar vieną? — Klerė išplėtė akis, vaidindama apstulbu- 
sią. — Ar jums neužtenka dviejų? 

— Kokių dviejų? 

— Šitų dviejų. 

Ir štai dar viena akimirka, pagalvojo ji. Akimirka, kai ji pasakė 
sau, jog visai nesvarbu, kad ir kiek kartų teks valyti šuniukų priderg- 
tas vietas, lipti iš šiltos lovos ir išleisti juos į lauką, — tai bus tik ma- 
žytė kaina už tai, kad dabar savo mažylio veidelyje gali matyti tokį 
spinduliuojantį džiaugsmą. 

— Jie — mūsų?! — sušuko Mertis. 

— Paklausk Beketo. Tai jis išgelbėjo juos ir įkalbėjo mane pa- 
silikti. 

Trys veidukai sutartinai atsisuko į Beketą. 

— Tu juos išgelbėjai dėl mūsų? Kad mes juos pasiliktume? 

— Na, taip, nes jie broliai. 

— Kaip ir mes! — sušuko Liamas. 

— Taip, ir jiems reikia jaukių namų bei gerų draugų, kurie šune- 
liais rūpintųsi, maitintų, žaistų su jais ir mylėtų. 

— Aš juos myliu, — prisipažino Merfis ir prišliaužė apkabinti 
Beketo koją. — Tikrai tikrai myliu. 

— Meilė reikalauja ir atsakomybės, — paaiškino Beketas pri- 
tūpdamas. — Netgi kai esi pavargęs ar užsiėmęs. Pažadėk, kad visada 
duosi šuniukams paėsti ir gerti, vedžiosi ir Žaisi su jais. Ar esi tam 
pasirengęs? 

— Pažadu. 

— Na, manau, tada galite juos pasilikti. 

— Tai pati geriausia diena mano gyvenime. Ačiū, — padėkojo 
Liamas ir apsikabino Beketą, o paskui Klerę. — Mamyte, mes laiky- 
sime šuniukus. 

— Tai tu juos išgelbėjai dėl mūsų, — pakartojo Haris ir apdova- 
nojo Beketą angeliška šypsena. — Mes tikrai visada jais rūpinsimės. 

— Tikiuosi. 

— Gal išveskite juos į kiemą, kad susipažintų su aplinka? — pa- 
siūlė Klerė. 

— Eime su mumis. — Merfis įsikibo Beketui į ranką. — Išvesi- 
me juos į kiemą. O kokie jų vardai? 

— Ne kažin kokie, todėl sugalvokite naujus. Mano automobi- 
lyje dar guli daugybė jiems skirtų daikčiukų. Kai pasivaikščiosime, 
atnešiu juos į namus. 

— Padėsiu tau atnešti, — prišoko Haris. 

— Gerai, pagalba man praverstų. 

Liamas su Merfiu bėgo prieky, kviesdami šuniukus ir jau taiky- 
dami jiems visokius vardus, o Haris nusitvėrė Beketo rankos. 

Klerė stovėjo spinduliuodama meile ir pamačiusi ant grindų šu- 
niukų plaukų bei šlapimo balučių pagalvojo — taip, tai tik nedidelė 
kaina. 


15 skyrius 


— u šunys? — aiktelėjo Eiverė, dovanų parduotuvės ati- 
darymo šventei dėliodama ant lėkštės sūrio gabaliukus. — Negi čia 
ta pati konservatyvioji Klerė? Negaliu patikėti, kad taip spontaniškai 
pakeitei gyvenimą. 

— Aš irgi. Dar vakar rytą teturėjau pažadinti vaikus į mokyklą, 
juos pamaitinti, sudėti priešpiečius ir duoti smulkiųjų. Šįryt, kai tris 
vaikus ir du šunis radau susigrūdusius Merfio lovoje, privalėjau juos 
išversti iš patalo, nes jie rimtai manė neisią į mokyklą, o prižiūrėsią 
šuniukus. Ir visa tai po to, kai naktį du kartus kėliausi išvesti juos į 
lauką. 

— Vėliau nereikės. 

— Tikiuosi. Tada dar reikėjo pasirūpinti, kad jie atsigertų ir pa- 
ėstų, paskui juos išleisti laukan, įleisti ir vėl išleisti. Tada pasijutau 
kalta, kad paliekam juos vienus kieme, todėl dar kelis kartus atbėgau 
iš knygyno pažiūrėti, kaip jie laikosi. Dabar, kol grįšiu namo ruoštis 
atidarymui, su jais tvarkysis Meisė. Tikriausiai reikėtų vėl nubėgti ir 
pažiūrėti, kaip jie laikosi. 

— Viskas jiems bus gerai. Vaikai ir šunys — natūrali sąjunga. 


Nekantrauju juos pamatyti. Kokie, sakei, jų vardai? 

— Manau, po daugybės diskusijų ir ginčų nusprendėme, kad 
Benas ir Joda, kaip iš „Žvaigždžių karų“. 

= Žavinga. 

— Atleiskite, kad vėluoju. Gavom užsakytus įrenginius. O tu čia 
apsivertusi darbais, — kreipėsi į Eiverę į virtuvę įskubėjusi Hopė. 

— Per atidarymą bus sausakimša. Apžiūrėdami meno dirbinius, 
žmonės norės šio to pakramsnoti, o kol dar neatidarė parduotuvės, 
visi sugužėjo pas mane papietauti. 

— Ranka ranką plauna. Tai kuo galiu padėti? 

— Manau, galime nešti padėklus. Madlena jau laukia parduo- 
tuvėje. 

Paėmusios padėklus jos pasuko pro galinį išėjimą. 

— Negaliu patikėti, kad jau greitai lapkritis. — Hopė pasitaisė 
plaukus, kuriuos šiek tiek sutaršė nestiprus vakaro vėjelis. — Vis dar 
jaučiuosi kaip ką tik atvykusi. 

— Spalį baigsime su trenksmu ir Helovino pokštų vakaru, — 
priminė jai Eiverė. 

— Paskui bus dar vienas trenksmas — Padėkos diena, o tada — 
Kalėdos. 

— Oi, tik nesakyk „Kalėdos“, — Klerė trumpam užsimerkė. — 
Iki jų privalau tiek daug visko nuveikti... 

— O tada — Naujieji metai, — tęsė Hopė, — ir mes gyvensi- 
me svečių namų atidarymo nuotaikomis. Kiemo tvarkymo ir plytelių 
klojimo darbai tikrai pasistūmėjo. Užeik pasižvalgyti. Gal spėsim dar 
prieš atidarymą? 

— Kaip dailu, — Klerė žvilgtelėjo į dovanų parduotuvėlės pati- 
jų. — Tai pažadina norą ką nors panašaus įsirengti ir namuose. 

— Tai kodėl neįsirengi? — pasiteiravo Eiverė. 

— Nedidelė smulkmena — pinigai. — Klerė luktelėjo, ko! Ei- 
verė su padėklais rankose išlaviravo atidaryti galines duris. — Bet jau 


galvoju pradėti taupyti patijui. 

Joms atėjus, savo kaštoninius plaukus išsidžiovinusi Madlena 
lakstė pirmyn atgal, siūbuodama auskarais. 

— Sveikos. Oi, Eivere, kaip gražiai atrodo užkandžiai. Aš tokia 
susijaudinusi. Mano mergaitės ten. Padės viską sudėlioti, kur nuro- 
džiau. 

— Madlena, — giliai įkvėpė Klerė. — Kaip gardžiai kvepia. 

— Ten, tarp žvakių ir difuzorių, — Bunsboro svečių namų ski- 
riamasis Ženklas. Pristatysime „Margaritos ir Persio“ granatų kvapą. 
Sėkmė garantuota. 

— Oi, toks kvapas vilioja jau vien apie jį pagalvojus. — Klerė 
stabtelėjo virtuvės kampe. — Kaip apgalvotai įrengta. Dabar užsima- 
niau atnaujinti savo virtuvę. Tik pažvelkite, koks dailus šis ąsotis ir 
dubenys. Per atostogas ketinu nusiaubti parduotuves. 

Moterys perėjo parduotuvėlę, apžiūrinėdamos eksponuojamus 
juvelyrinius dirbinius, ryškių spalvų paveikslus, blizgančius kerami- 
kos gaminius. 

— Madlena, puikiai padirbėjai. 

— Noriu šito, — ištarė Hopė, stovėdama priešais paveikslą, ku- 
riame žydro dangaus fone prie svajingai tyvuliuojančio ežero žydėjo 
vyšnios. — Noriu pasikabinti jį savo kambaryje ir kiekvieną dieną 
matyti pavasarį. 

— Tikrai gražus, — sutiko Eiverė ir pažiūrėjusi į Klerę linktelė- 
jo. — Nupirkta. Mudvi su Klere dovanojame jį tau įkurtuvių proga. 

— Nejaugi? Kaip šaunu. Mielai priimsiu, — Hopė apkabino 
drauges. — Jūs pačios geriausios. 

— Arjau galiu pažymėti kortelėje, kad paveikslas parduotas? — 
pasiteiravo Madlena. 

— Tikrai taip, — nusišypsojo Klerė. 

— Pirmoji parduota prekė. Ir ją nupirkau ne aš, mano mergai- 
tės, Džastina ar Kerolė. Ponios, tai verslo pradžia. 

— O ką dar galėtume čia daryti, jei ne pirkti? — šyptelėjo Ei- 


verė. 

— Aš jau beveik pasirengusi atidarymui. Susijaudinusi, nervin- 
ga, bet pasirengusi. 

Eiverė žvilgtelėjo į laikrodį. 

— Dėl visa ko grįšime po dvidešimties minučių. Jei ko prireiks, 
skambink į mobilųjį. O dabar eime į svečių namus — Hopė aprodys, 
ką tokio stebuklingo jie ten nuveikė. 

— Mano galvoje kirba visas sąrašas daiktų, kuriuos dar reikės 
nupirkti svečių namams, — tarė po lentynas žvalgydamasi Hopė, 
nors Eiverė jau laukė atvėrusi duris. — Rytoj grįšiu su užrašų knyge- 
le. Matai tą bambukinį dubenį? Tobulai tiks virtuvėje. 

Joms priėjus svečių namus, Hopė išsitraukė raktus. 

— Duris turėtų baigti kitą savaitę. Noriu pamatyti tuos tikme- 
džio suolus, kuriuos Džastina nupirko balkonui. 

Kai įėjo vidun, Hopė užrakino duris. 

— Eime viršun. „Niko ir Noros“ numeryje jau baigtos kloti ply- 
telės. Turite jas pamatyti. Brigadai baigus darbą, aš kiekvieną vakarą 
ateinu apžiūrėti, kas padaryta. Žinau, kad tikrina ir Beketas, bet jau- 
čiuosi ir aš privalanti tą padaryti. 

— Ar kada?.. — Klerė linktelėjo į „Elizabetos ir Darsio“ nu- 
merį. 

— Kartais užuodžiu magnolijas arba girdžiu beldimą. Bet, ma- 
nau, ji manęs truputį drovisi. Tik pažvelkite. Argi ne nuostabu? 

Galinė siena nuo grindų iki lubų mirguliavo jūros žydrumo ply- 
telėmis, kurios sukūrė stulbinamą kontrastą šokoladinėms grindims. 
Didelės plytelės, primenančios dryžių raštą, kitoms sienoms suteikė 
rafinuotumo. 

— Niekada nesugalvočiau derinti tokių spalvų, — prisipažino 
Klerė. — Kaip dailu, elegantiška, modernu, originalu. 

— Būtent. O koks fantastiškas apšvietimas. Virš lovos — kriš- 
tolinis sietynas, prie veidrodžio — krištolinės žvakidės. 


* Komedijos „Begalinis Niko ir Noros grojaraštis“ veikėjai. 

— Prisiekiu, kiekvieną dieną vis labiau ir labiau įsimyliu šią vie- 
tą, — prisipažino Hopė ir pridėjo prie širdies ranką. 

— O ašįsimylėjau Beketą, — nusikvatojo Klerė ir draugės tuoj 
pat atsisuko. — Oi, atskleidžiau paslaptį. 

— Ar tai tikra meilė? — paklausė Eiverė. — Toji, iš didžiosios M? 

— Ta pati, — patvirtindama Klerė kaip ir Hopė pridėjo ranką 
prie širdies. — Tikrai nesitikėjau kada nors gyvenime vėl įsimylėti. 
Turbūt taip buvo todėl, kad netikėjau, jog antrąkart gyvenime mane 
gali aplankyti tas beprotiškai stiprus jausmas. Ne, tai ne tas pat kaip 
su Klintu ir nemanau, kad tai galėtų ar turėtų pasikartoti. Bet ši meilė 
tokia pat gili ir tikra. Negaliu patikėti, kad esu tokia laiminga. 

— Tu su Beketu? — sumirksėjo Eiverė. — Didžioji meilė... 

— Dėl Beketo tai nežinau. Jo meilė tikriausiai iš mažosios M. 

— Klere, jis įsimylėjęs tave jau visą amžinybę. 

— Tai visai kas kita. Bet ir meilė iš mažosios m nepaprastai 
puiku. Nieko daugiau iš Beketo man ir nereikia — nei pažadų, nei 
įsipareigojimų. Kaip ir sakiau, šįkart viskas kitaip. Dabar išmanau 
apie gyvenimą kur kas daugiau nei tada, šešiolikos. Ir dabar turiu kuo 
rizikuoti. 

— Bei pasiūlyti, — pridūrė Hopė. 

— Taip, tiesa. Bet meilė reikalauja atsakomybės, — Klerė pa- 
kartojo vakarykščius Beketo žodžius. — Moteris, trys vaikai, o dabar 
dar ir du šunys. Labai daug darbo. Aš laiminga ir patenkinta dėl to, 
kaip viskas klostosi. Laiminga ir dėkinga likimui, kad vėl galiu patirti 
meilę. Laiminga žinodama, kad apskritai galiu ją jausti. 

— Kaip man patinka tas jausmas, — atsiduso prisiminusi 
Hopė. — Man jo trūksta. 

— Tikriausiai trūko ir man, tik to nesuvokiau. Ir šįkart tai tru- 
putį baugina. Gal skambės beprotiškai, bet man tai visai patinka. 
Skraidau kaip ant sparnų. 


— Jei laiminga tu, — nusprendė Hopė, — tai laimingos ir mes. 

— Labai laiminga. Esu įsimylėjusi auksinės širdies, ;domų vyrą, 
kuriam patinka mano vaikai. Tai nuostabu. 

— Visada žavėjausi tavo skoniu vyrams, — pasakė Eiverė. 

Atsivėrė vonios langas, pro jį papūtė vėjelis ir padvelkė magno- 
lijomis. 


— Atrodo, patinka ir jai, — sumurmėjo Eiverė. 


Viena priežasčių, dėl kurių Klerė mylėjo Bunsborą ir grįžo čia 
auginti savo vaikus, buvo bendrumo jausmas. Stovint naujoje dovanų 
parduotuvėje ir iš mažo plastikinio puodelio siurbčiojant vyną, prie 
jos priėjo daugiau nei tuzinas pažįstamų. Klerė stebėjo juos vaikš- 
čiojančius, susispiečiančius į grupeles, besidalijančius naujienomis ir 
diskutuojančius. 

Eiverės tėtis, plačiapetis vyras sutaršytais raudonais plaukais ir 
tvarkingai pakirpta barzdele, bandė prasibrauti prie Klerės. Kai paga- 
liau jam pavyko, pastebėjusi Klerė šelmiškai pakraipė galvą. 

— Tik pažvelkite, koks pasipuošęs. 

Vyras kukliai nuraudo. 

— Džastina prisakė nesivilkti jokių darbinių drabužių. 

— Manau, tai visai nebūtina, ypač kai esate vienas iš čia savo 
darbus pristatančių menininkų. 

Vyras dar labiau paraudo. 

— Oi, aš joks menininkas. Tik suvirintojas, turintis marias lais- 
vo laiko. 

— Pone Vili, tokioms dailioms metalo skulptūroms sukurti 
reikia kur kas daugiau nei suvirintojo įgūdžių ir laisvo laiko. O tie 
staliniai laikrodžiai stulbinantys. Žinote, Hopė svečių namams jau 
užsisakė šį ir dar tuos švendrus. — Klerė parodė ranka. 


— Jie stovės svečių namuose? Tikrai? 

— Laikrodį Hopė pastatys valgomajame priešais akmeninę 
arką. Visi viešbučio gyventojai matys jūsų darbus. 

— Oho, — sutrikęs nusijuokė vyras. 

Eiverė irgi prasibrovė pro minią. 

— Jau baigiasi krabų rutuliukai. Tuoj atneš daugiau. 

— Kiek daug žmonių, — tarė Klerė. — Madlena susijaudinusi 
ir net apstulbusi. 

— Man turbūt reiktų eiti laukan. Jaučiuosi lyg vienas užimčiau 
pusę kambario. 

— Lik, kur esi, — prisakė Eiverė tėčiui. — Madlena norės supa- 
žindinti tave su būsimais klientais. Turėsi jiems papasakoti apie savo 
kūrybinį procesą. 

— O, prašau, Eivere. 

— O, prašau, Vili, — Eiverė pamėgdžiojo tėtį, baksteldama jam 
į platų petį. — Dabar turiu patikrinti kitus užkandžių padėklus. Kle- 
re, neleisk jam pabėgti. 

— Vykdysiu, — Klerė truktelėjo pečiais, bet pagailėjo Vilio. — 
Galime išeiti į kiemą. Ten taip pat daugybė klientų, kvėpuojančių 
grynu oru. 

— Kaip malonu, kad atėjo tiek daug žmonių, — pasidžiaugė 
vyras, jiems išėjus iš parduotuvės. 

— Tikrai labai malonu matyti tiek daug pažįstamų veidų ir bent 
trumpai pabendrauti. 

Klerė sukiojosi apsupta žmonių ir net nepastebėjo kiek tolėliau 
automobilyje prie vairo sėdinčio Semo Frimonto. 

— Kaip laikosi berniukai? Džastina minėjo, kad tavo šeima pa- 
gausėjo dar dviem nariais, — pasmalsavo Vilis. 

— Vaikai kaip ant sparnų ir atsakingai rūpinasi šuniukais, na, 
bent jau kol kas. Turiu pripažinti, kad jie teikia kur kas daugiau 
džiaugsmo ir mažiau rūpesčių nei įsivaizdavau. Bet vėlgi — bent jau 
kol kas. 


— Tikrai nesigailėsi. Girdėjau, juos atvežė Beketas? 

— Atsivedė į knygyną, — patikslino Klerė. — Ir mane nokau- 
tavo. 

— Žinai, Džastina labai patenkinta, kad judu su Beketu drau- 
gaujate. Tave ir tuos berniukus ji beprotiškai myli. 

— Žinau. O kad jau prakalbome apie juos, man reikia eiti namo 
ir paleisti Meisę. 

— Taigi tik nusisukau minutėlei, o tu jau bandai suvilioti mano 
moterį? — Beketas draugiškai kumštelėjo Viliui į petį. 

— Nemoku atsispirti gražioms moterims. Tikrai puikiai atro- 
do, — Eiverės tėtis smakru parodė svečių namų pusėn. — Tomis ju- 
mis didžiuotysi. 

Vilis buvo geriausias Beketo tėčio draugas nuo pat vaikystės. Jis 
nesigėdydamas raudojo per draugo laidotuves ir, atrodo, ilgėjosi jo ne 
mažiau nei žmona bei sūnūs. 

— Taip, turbūt. Ir, manau, būtų mėgavęsis šiuo vakaru. 

— Be abejonės. Norėčiau apsižvalgyti svečių namų viduje. 

— Gali užsukti, kada tik panorėsi, — patikino Beketas. 

— Tai užsuksiu kada pavėpsoti. 

— Vili, — šūktelėjo pro duris Džastina Montgomeri. — Grįž- 
kite vidun ir prisidėkite prie kompanijos. 

— O, Džastina... — atsiduso jis ir atsisuko į Klerę. — Nėra 
prasmės ginčytis. Tikiuosi, ten nieko nenuversiu. 

— Jis pats Žaviausias vyras, — konstatavo Klerė, kai Džastina 
nusitempė Vilį atgal į parduotuvę. 

— Jis didesnio nei dviejų metrų ūgio ir nešioja turbūt penkias- 
dešimto dydžio batus! Kaip jis gali būti žavingas? 

— Tiesiog toks. Na, nors ir labai noriu čia dar pasilikti, deja, 
reikia skubėti namo. Neužmiršk — rytoj septintą susitinkame. 

— Pala, pala, — Beketas pagriebė Klerės ranką. — Juk viena 
nevažiuosi? 

— Beketai, iki mano namų nėra nė mylios, be to, pagrindine 


gatve. 

— Važiuosiu iš paskos ir įsitikinsiu, kad saugiai pasiekei namus, 
o tada nuvešiu namo Meisę. Girdėjai, ką sakė Vilis. Nėra prasmės 
ginčytis. 

Kai Beketas dar primygtinai paprašė Klerę kartu nueiti prie jo 
pikapo „Vestos“ stovėjimo aikštelėje, mat norįs nuvežti ją tuos kelias- 
dešimt metrų iki automobilio prie knygyno, moteris pamanė, kad tai 
jau pernelyg globėjiška. 

Žinodama, kad Beketas laukia, kol ji atsirakins duris, prieangyje 
Klerė uždegė šviesas. Prieš išsukdamas į plentą su Meise, kurią vežė į 
namus, Beketas dar pasignalizavo. 

Kitapus gatvės Semas stebėjo, kaip Klerei įėjus ; namus švie- 
somis sužimba pirmas aukštas. Po kelių minučių šviesa nutvieskė ir 
užpakalinį namo kiemą. Išleido tuos mišrūnus pasivaikščioti, suprato 
Semas. 

Šunys ir sensoriniai šviestuvai. Ar šitaip pasistengė dėl jo? Negi 
Klerė laiko jį kažkokiu suknisti įsilaužėliu? 

Ne, šitaip su manim nesielgiama, įsiuto Semas. Aišku, čia to 
Montgomerio darbelis. Klerė juk pernelyg minkšta ir mandagi, kad 
lieptų tam įkyriam tipeliui nekišti nosies ne į savo reikalus. 

Jis viskuo pasirūpins. Pasirūpins ja. 

Jis žino, Klerei reikia rimto, stilingo, išvaizdaus vyruko, kuris 
įkištų tuos vaikigalius į internatą, idant jai nereiktų tiek vargti. Vyro, 
kurį ji visur lydėtų, o jis ją visiems rodytų. 

Ji tą supras. Jis privers Klerę tai suprasti. 

Semas patogiai įsitaisė automobilyje ir toliau stebėjo namą, ko! 
šviesos apačioje užgeso, užsidegė kambaryje ir vėl užgeso. 

Taip jis kiurksojo beveik valandą, spoksodamas į šviečiančius 
Klerės miegamojo langus, ir dar ilgokai po to, kai juose užgeso 
šviesos. 


Kai pagaliau nuvažiavo, jis jau turėjo planą. 

Kadangi visi darbininkai vyrai buvo užsiėmę, Beketas pasiraitojo 
rankoves ir pats atitempė vonią į trečią aukštą, trokšdamas sužinoti, 
kaip ji patinka Lizei. Palyginti su kitais svečių namuose prašmatniai 
įrengtais vonios kambariais, šis su balta vonia ir ne;mantriu šviesių, 
šiltų spalvų sienų plytelių raštu buvo artimiausias įprastam. Tačiau 
paprastumui atsvaros suteikė ištaigingi sendintos bronzos įrenginiai, 
o telefono formos čiaupas vonioje nepašykštėjo žavesio. 

Tikėdamasis bent kokios nors reakcijos, Beketas luktelėjo, bet 
tvyrojo tyla. Tikriausiai Lizė savo nuomonę išreikš tik tada, kai baigs 
darbus santechnikai. 

Vyras leidosi ir kopė laiptais dešimtis kartų, vilkdamas brolio 
ar Hopės smulkmeniškai pažymėtas vonias, klozetus, dušo kabinas 
ir visokiausius kitus priedus. Paskutinį kartą nusileidęs jis pastebėjo 
prie sandėlio stovinčią Hopę su bloknotu rankose. 

— Nežinojau, kad tu čia? 

— Buvau kitame sandėlyje, kuriame pagaliau atsirado vietos. 
Patikrinsiu šį, tada pereisiu per svečių namus, kad įsitikinčiau, jog visi 
įrenginiai jiems skirtuose kambariuose. 

— Juk jie sužymėti, — priminė Beketas. — Nesijaudink, jie tik- 
rai visi numatytuose kambariuose. 

— Tai tu taip sakai, — nusišypsojo Hopė. — Turiu įsitikin- 
ti savo akimis. Beprotiškai daug detalių: praustuvės, čiaupai, vonios, 
dušo sistemos, gyvatukai, veidrodžiai, drabužių kabliukai... — ji iš- 
lenkė elegantišką antakį. — Ar man tęsti? 

— Nebūtina, nes visa tai ir dar daugiau pats užtempiau į viršų. 

— Bus verta. — Moteris nuleido bloknotą ir pasitaisė savo 
įmantriai užrištą šalikėlį. — Be to, šįvakar per savo karštą pasimaty- 
mą galėsi pailsėti. 

— O kur mes vyksime? 

Hopė nusijuokė: 

— Manai, imsiu ir išpliurpsiu? Pats pamatysi. Beje, tai buvo 
mano mintis. — Moteris atsegė rankinę ir ištraukė kažkokį dienoraš- 
tį ar žurnalą su stilizuotomis fėjomis ant viršelio. — Pasiskolinau iš 
Klerės knygyno norėdama parodyti Džastinai. Pagalvojau, kad kiek- 
viename kambaryje pagal jo tematiką reikėtų padėti po tokį žurnalą. 
Juose svečiai galėtų palikti atsiliepimus. 

— Neprieštarauju. 

— Tai gerai. Mums dar reikėtų ir dailaus registracijos žurnalo. 
Žinau, jis nebūtinas, bet jei gautume kokį klasišką, galėtume padėti 
bibliotekoje ant stalo. Tai dar vienas būdas svečiams išreikšti nuomo- 
nę. Šiandien kaip tik gavau tokį pavyzdį. 

Hopė vėl panaršė rankinėje ir ištraukė kreminės spalvos ap- 
lanką. 

— Čia — laiškinis popierius. Tokio galėtume padėti kamba- 
riuose šalia lovos kartu su kortele, dovanų parduotuvėlės prekių sąra- 
šu ir Eiverės restorano valgiaraščiu. 

— Matau, tu tiesiog mėgaujiesi darbu. 

— Tikrai taip, bet palauk, kol pradėsiu pirkti raštinės reikmenis. 
Beje, vakar pagalvojau dar apie kelis dalykus. 

Hopė vėl panaršė savo milžiniškoje rankinėje ir ištraukė didžiulį 
bloknotą. 

— Beketai! — iš trečio aukšto balkono šūktelėjo Raideris. — Ar 
plepėsi ten su namų šeimininke visą dieną, ar imsiesi ko nors kon- 
kretaus? 

— Pabučiuok man į užpakalį, — atkirto Beketas. 

— Geriau jau paleisiu tave. 

Hopė vėl įsidėjo bloknotą į rankinę. 

— Tik štai ką man pasakyk: ar kada nors Raideris pavadins 
mane vardu, ar aš jam amžinai liksiu tik svečių namų šeimininkė? 

— Pradėk jaudintis tik tuo atveju, jei jis tave pavadins sumauta 


namų šeimininke. 

— Aišku. 
Šaltu žvilgsniu Hopė vėl žvilgtelėjo viršun, bet Raideris jau buvo 


dingęs. 


Pirmąkart Beketas susimąstė, kad būtų visai neblogai pertvarky- 
ti savo buto vonios kambarį ir įsirengti sūkurinę vonią. Nors ir nesu 
treniruoklių gerbėjas, atrodo, esu ganėtinai geros formos. Ar bent jau 
buvau, apmaudžiai pagalvojo vyras, nes po vonių, klozetų, praustuvių, 
veidrodžių ir velniai žino ko tampymo maudė visą kūną. 

Kurgi ne, sūkurinė vonia, sumykė Beketas, nusitraukęs ir ant 
vonios grindų numetęs prakaituotus drabužius. Užteks ir naujos dušo 
kabinos su purkštukais, kokius įtaisė svečių namuose. Kaip būtų gera 
turėti ir gyvenančią kartu masažuotoją... 

Tačiau vonią tikrai patobulinsiu, pažadėjo sau Beketas, lįsdamas 
į dušo kabiną. Žinoma, veikdamas tokiais tempais kaip iki šiol, jis 
greičiau sulauks pensijos, nei rekonstruos tą prakeiktą dušą. Reiktų 
rimtai susiimti. Tačiau dar nebaigti restauruoti svečių namai, o kitą 
savaitę teks kalti šunims būdas, kurias prižadėjo Klerės vaikams. 

Na, bet artimiausiu metu jis tikrai prisės prie savo braižymo len- 
tos, „AutoCAD“ programos, logaritminės liniuotės ir mėlyno švie- 
soraščio popieriaus, o paskui jau tik kitiems nurodinės, kur pjauti, 
gręžti ir kalti. 

Taip, tai tikrai įvyks, sumurmėjo Beketas, mėgindamas įsivaizduo- 
ti karštas sroves, plakančias ir besisukančias verpetais apie jo nualintus 
raumenis. Išvargusi jo vaizduotė nesugebėjo pasiekti tinkamo lygio. 

Prisiminęs, kad užvažiavusi Klerė gali užsukti į vonią, vyras pri- 
sivertė surinkti nuo grindų drabužius ir sumetė į skalbinių dėžę. 

Kadangi nežinojo, kur eis, Beketas susimąstė, kaip apsirengti. 
Pavargęs jo kūnas prašėsi tik džinsų ir medvilninio nertinio, vis dėlto 


nusprendė, kad taip vilktis nederėtų. 

Taigi pasirinko juodas kelnes bei marškinius su žaliais ir mėly- 
nais langeliais. Jei tikrai būtina, galės užsirišti ir kaklaraištį bei apsi- 
vilkti švarką, vis dėlto jis tikėjosi, kad to neprireiks. 

Jei Klerė nebūtų parengusi plano, mieliau praleistų su ja ramų 
vakarą namuose — užsisakytų maisto ir žiūrėtų filmus. 

Bet visą savaitę darbe ir namuose triūsianti moteris šeštadienio 
vakarą juk nusipelno išeiti pasilinksminti. Tačiau jei ji norės pašokti, 
tikriausiai apsiverksiu, nervingai pagalvojo Beketas. 

Apžvelgęs savo kambarį, jis nusprendė, kad reikėtų išsiurbti dul- 
kes. Seniai tai darė, nes visą savo laiką paaukojo Klerei, darbui, šeimos 
susitikimams, šunims, vaikams, pasisėdėjimui su broliais prie alaus. 

Net neprisimenu, kada žiūrėjau savo mėgstamiausią ESPN spor- 
to kanalą, pagalvojo vyras. Minutėlę susimąstęs, ar pasiilgo televizo- 
riaus, Beketas nusprendė, kad nelabai. Visa veikla teikė daug privile- 
gijų, ypač susijusi su Klere ir jos žavia šeimynėle, mėgstamu architekto 
darbu bei nenutrūkstamu ryšiu su savo šeima. Gana verkšlenti, verčiau 
pasitepti raumenis skausmo malšinamuoju tepalu, nusprendė jis. 

Vos tik Beketas nusprendė nors penkioms minutėms išsitiesti 
ant sofos, pasigirdo skubus beldimas į duris. Pašokęs jas atidarė, už jų 
stovėjo susikibusios Hopė su Eivere. 

— Apsimesk, kad mūsų nėra, — sučiulbėjo Eiverė ir nudrožė į 
virtuvę. 

— K3? — nesuprato Beketas. 

— Labas, — pasisveikinusi pro duris įėjo Klerė ir pasuko veidą 
laukdama bučinio. — Mes tik kai ką suruošime. Tai ilgai neužtruks. 

— Ką suruošite? 

— Šį tą, ką man vienai per sunku. 

— Mes nematomos. — Eiverė nukraustė atlenkiamąjį stalą, prie 
kurio jis kartais valgydavo. — Tu mūsų nematai. 

Hopė vienu mostu uždengė stalelį balta staltiese, o Eiverė at- 
kimšo vyno butelį ir įstatė į sidabrinį laikiklį. 

— Tikiuosi, neprieštarauji, jei pavakarieniausime namuose? 

Suglumęs Beketas nusekė paskui Klerę į virtuvę, kurioje ji į or- 
kaitę įkišo kepimo skardą. 

— Tai nenori niekur eiti? 

— Tau nepatinka mintis vakarieniauti namuose? 

— Ne, bet... 

Klerė buvo apsirengusi trumpą tamsiai mėlyną suknelę ir apsia- 
vusi blizgančius raudonus aukštakulnius. 

— Atrodai puikiai, — pagyrė Beketas ir užuodė kažkokį nepa- 
prastą kvapą. — O kas orkaitėje? 

— Troškinta jautiena. 

— Nejuokauji? 

Akivaizdžiai pamaloninta moteris nusijuokė. 

— Kalbėjau su tavo mama ir ji man išdavė, kad tai — tavo mėgs- 
tamiausias valgis. Viliuosi, pagaminau bent šiek tiek panašų į jos. 

— Pati jį pagaminai? 

— Ir dar kelis dalykus. Kadangi vynas jau atidarytas, gal pripilk 
taures? Aš čia dar turiu kai ką nuveikti. 

— (Gerai, — neprieštaravo Beketas, bet jo akys užkliuvo už pa- 
žįstamos formos ant bufeto. 

Priėjęs arčiau vyras pakėlė dangtį. 

— Obuolių pyragas? Nejuokauji? Tu dar ir obuolių pyragą iš- 
kepei? 

— Pasak kitų gandų, jis irgi vienas mėgstamiausių Beketo val- 
gių. Kai turiu laiko, man patinka kepti pyragus. 

— Klere, tikriausiai paaukojai tam visą dieną. Viskas tiesiog... 
Oho. 

— Tu vedeisi mane pietauti, vedeisi mano vaikus, padovanojai 
jiems šuniukus, įrengei jutiklinius šviestuvus mano namuose. Beke- 
tai, juk skyrei mums visą savo laiką ir dėmesį. Norėjau ir aš bent kuo 
nors tau atsilyginti. 

Tai Beketą nustebino ir pribloškė. 

— Tai turbūt pats gražiausias dalykas, kokį tik man yra kas nors 
padaręs. 

— Nežinau, bet man patiko gaminti. Tai ar įpilsi vyno? 

— Žinoma. 

Beketas išėjo iš virtuvės ir išvydo, kad Hopė su Eivere jo kuklų 
atlenkiamąjį stalą jau pavertė prašmatniu staliuku dviem su žvakėmis 
ir gėlėmis. Iš grotuvo sklido tyli muzika. 

Vyras pripylė dvi taures vyno ir nunešė į virtuvę, kur Klerė ant 
padėklo jau dėliojo alyvuoges. 

— Kaip viskas įspūdinga. Tavo draugės tikrai nematomos ar jau 
išėjo? 

— Dabar čia tik tu ir aš. — Klere paėmė taurę ir susidaužė su 
Beketu. — Išgerkim už mudviejų vakarą. 

— Geriau net negalėčiau sugalvoti. Klere, ačiū. 

— Beketai, prašom, — prisiglaudusi tarstelėjo Klerė. 

Buvo beprotiškai gera paprasčiausiai sėdėti šalia Klerės ir kalbė- 
tis prie vyno taurės bei viliojančių užkandžių. Visus dienos sunkumus 
atpirko akimirka, kai jiedu prisėdo prie stalo ir jis atsikando pirmąjį 
troškintos jautienos kąsnį. 

— Neabejotinai prilygsta gamintam mano mamos. 

— Palyginau savo receptą su josios — jie gan panašūs. Privalė- 
jau pagaminti gardžiai, — pridūrė Klerė, — kad nenusimintum, jog 
mes niekur neisim. 

— Klere, šiandien laiptais užtempiau gal pusę tonos visokiausių 
vonios detalių. Kai grįžau namo, jaučiausi kaip aštuoniasdešimtmetis, 
pervažiuotas traktoriaus. Troškinta jautiena ir obuolių pyragas na- 
muose? Tai kaip Kalėdos. 

— Girdėjau, kaip sunkiai šiandien dirbai. Bent sekmadienį ga- 
lėtum pailsėti. 

— Paprastai taip ir būna, bet dabar privalome baigti įrengti vo- 
nios kambarius, kad nuo pirmadienio ten galėtų darbuotis santech- 


nikai. 

— Viskas vis realiau, ar ne? Kalbu ne tik apie pastatą, nors ir jis 
nuostabus. Viskas pamažu įgauna formą ir funkciją. Kuo aiškiausiai 
prisimenu, kaip knygyne pakabinome lentynas, įrengėme prekystalį 
ir atidarėme pirmas knygų dėžes. Tada pagaliau iš tiesų suvokiau, kad 
tai — knygynas. Ir jis — mano. 

— Dažniausiai svečių namuose tiek daug visko vyksta, kad tik 
ką nors baigęs, jau karštligiškai mąstai, ko imtis toliau. Bet būna aki- 
mirkų, kai stabteli ir suvoki, kad viskas jau gan realu. — Beketas vėl 
pripildė Klerės taurę, tada savo. — O dabar čia su tavimi tenoriu 
mėgautis šia akimirka. Pasakyk, kad šiąnakt pasiliksi pas mane? 


— Maniau, jau nepaprašysi, — nusišypsojo Klerė. 


19 skyrius 


„2 dar būtų mielai užtrukęs prie pyrago, bet Klerė 
primygtinai norėjo nukraustyti stalą. Supratęs, kad šįkart vadovauja 
ji, vyras nė nesistengė perkalbėti. Skambant muzikai ir lengvai be- 
siliejant pokalbiui, Beketas mėgavosi stebėdamas, kaip moteris dar- 
buojasi virtuvėje. 

— Klere, tai buvo neįtikėtinai puiki staigmena. 

— Tikriausiai neprilygsta dviem šuniukams, bet vis tiek neblo- 
gai, — šyptelėjo moteris. — O man buvo malonu praleisti vakarą, 
kuriame svarbiausia ne superherojų kostiumai ir saldainiai. Bet dabar 
iki pat Kalėdų berniukai svaičios apie Kalėdų Senelį. 

— Jie vis dar juo tiki? 

— Manau, Haris jau nebe, bet apsimetinėja, kad tiki. Jie jau 
pateikė dovanų sąrašus. Surašė visus žaislus, kuriuos tik matė rekla- 
muojamus per televizorių. 

— Prisimenu, dariau tą patį. Seni geri laikai. 

— Liamas nori lėlės Barbės, — nusišypsojo Klerė. 

— Berniukai norės panaudoti ją kaip įkaitę, auką arba nekaltą 
liudininkę. 

— Kaip tik taip ir pagalvojau, tik man neatėjo į galvą liudinin- 

kės variantas, — tarė Klerė, čiupusi indų pašluostę. — Vyrai išties yra 
berniukai, tik vilkintys didesniais drabužiais. 

— Nupirk Liamui Barbę su automobiliu. Ji išvažiuos pasivaži- 
nėti, o berniukai suorganizuos pagrobimą. Bus šaunu. 

— Mes žaisdavome su Mike Pūkuotuku ir dėžute su iššokančia 
figūrėle. 

— Laikai keičiasi, — neabejojo Beketas. 

— Tai jau taip... Tik pagalvok, kitais metais tu jau dekoruosi 
svečių namus. 

— Reikės pasistengti. 

— Šventėms galėtum papuošti koridorius ir surengti ekskursi- 
ją, — pasiūlė Klerė. 

— Hmm... Gal ir nebloga mintis. 

— Žinau, žmonės dega iš nekantrumo, norėdami pamatyti, 
kaip ten viskas įrengta. Kai viskas bus baigta, suorganizuok ekskur- 
siją. Hopė tikrai puikiai išmano šiuos dalykus ir tau pagelbės. Kaip 
ir mudvi su Eivere. Pagalvok, kokia puiki bus reklama dar prieš ati- 
darant svečių namus. 

— Aptarsiu tai su savo šeima, — prižadėjo Beketas, bet jau ga- 
lėjo įsivaizduoti, kaip patenkinta mama pritaria. 

— O aš mąstau, kad knygynas galėtų veikti ir šeštadieniais. Kai 
atidarysite svečių namus, galbūt dalis jų klientų užsuks ir pas mane? 
Tai padėtų mano verslui dar labiau suklestėti. Gerai, išpilk likusį 
vyną, O aš einu atsišviežinti. 

Kaip gerai, kad susirinkau nešvarius drabužius ir šlapius rankš- 
luosčius, pamanė Beketas. 

Vyras išpilstė vyną ir pasiėmęs taurę nuėjo prie lango. Klerė tik- 
riausiai teisi dėl papuošimų, ekskursijos ir netgi dėl knygyno dar- 
bo šeštadienį. Visiems daugiau darbo, bet tai — tik į gera. Beketas 
žvilgtelėjo į iš tolo šviečiančius svečių namus ir įsivaizdavo, kaip jie 
atrodys papuošti šventiniu laikotarpiu. 

Tikrai bus verta. 

Vos daugiau nei prieš metus tas pastatas dunksojo tamsoje, o 
štai dabar šviečia. O kai pakabins šviesų ir girliandų dekoracijas, jis 
tiesiog mirguliuos. 

Nuostabu, kiek visko gali nutikti vos per metus. 

Klerė su juo, čia. Ir Beketas puikiai įsivaizdavo juos drauge ir ki- 
tais metais. Tiksliau, jis negalėjo įsivaizduoti, kad galėtų būti kitaip. 

— Beketai, ar gali trumpam ateiti? 

Velnias, nejau jis pamiršo paslėpti kokius nors daiktus? Jei taip, 
tai jie tikriausiai sutrikdė Klerę, todėl skubėdamas vyras pagriebė ir 
antrą vyno taurę. 

— Neturėjau daug laiko... — priėjęs prie miegamojo durų, Be- 
ketas staiga nutilo, tarsi prarijęs liežuvį. 

Klerė žvakių šviesoje. 

Ji išdėliojo žvakes visame kambaryje ir pamerkė gardžiai kve- 
piančių gėlių, kad sukurtų malonią romantišką atmosferą. Ant lovos 
jaukiai pūpsojo pagalvių krūva, o atverstas patalas viliojo atsigulti. 
Tame tūkstančius svajonių gimdančiame apšvietime išryškėjo Klerės 
kūnas — subtilūs figūros linkiai ir lygi oda, o jos ilgi palaidi plaukai 
krito ant nuogų pečių, kaip auksas spindėdami žvakių šviesoje. 

Beketas tiksliai nežinojo, kaip moterys vadina tai, ką Klerė dė- 
vėjo. Korsetas skambėjo pernelyg kasdieniškai ir nuvalkiotai. Jis pa- 
vadino tai „Žaibiška pagunda“. 

— Tikiuosi, neprieštarausi? 

— Tu gniauži kvapą. 

— Tikėjausi užgniaužti. Ateik pas mane, Beketai, ir užgniaužk 
man kvapą. 

Beketas pastatė taures ir priėjo prie Klerės. Pirštų galiukais per- 
braukė per jos nuogus pečius, nugarą, rankas... 

— Nupirksiu tavo vaikams visą šunų veisyklą. 

Klerė nusijuokė, ir vyras tą pačią akimirką įsisiurbė į lūpas, už- 
gniauždamas jai kvapą. 


Ji be galo troško pažinti šią nepaprastą absoliutaus kūno ir sielos 


300 


susitelkimo akimirką. Tą įstabią akimirką, kurioje šuolininkas stovi 
ant stataus skardžio prieš šokimą ir, užvaldytas pojūčių bei troškimų, 
nebepaiso jokio pavojaus. 

Klerė troško padovanoti Beketui tą akimirką ir visas, kurios seks 
po jos. Ji apsivijo vyrą dar stipriau, trokšdama įsiskverbti, kaip prieš 
tai padarė jis. Užkariauti jį, kaip pati buvo užkariauta. 

Šiąnakt ji atiduos jam viską, dėkodama už tai, kad gali mylėti. Ir 
mėgausis tuo visą naktį. 

Klerė trumpam prispaudė savo skruostą prie Beketo, tada ati- 
traukė. 

— Kaip malonu turėti tiek laiko ir niekur neskubėti, — sumur- 
kė sagstydama vyro marškinius. 

— Klere, pasakyk, negi tu visą laiką jį vilkėjai po apačia? 

Ji tik vylingai pažvelgė ir nusišypsojo. Ar moterys žino, kad toks 
žvilgsnis vyrus akimirksniu paverčia vergais?.. — pagalvojo Beketas. 

— Taip buvo patogiau. Ir buvo gera žinoti, kad atėjusi čia nusi- 
mesiu savo suknelę, — Klerė nuvilko Beketo marškinius. — Pažiūrė- 
sim, ar išvydęs be korseto vis dar manęs trokši. 

— Trokštu tavęs kiekvieną kartą, kai pamatau. Trokštu tavęs, kai 
nematau. Aš tiesiog tavęs trokštu, Klere. 

— Tai gali mane turėti. Man gera tai žinoti. 

Beketas patraukė žemyn užtrauktuką, ir jo viduje viskas suvir- 
pėjo. 

— Kai tu taip stulbinamai atrodai, nesugebu net mąstyti, tuo 
labiau nurengti. 

— Padėsiu tau. Prigulk. Šiandien sunkiai dirbai, — žaismingai 
bakstelėjo Klerė. 

Beketas pagalvojo, jei leis Klerei pačiai lėtai nusirengti, tai tur- 
būt jį nužudys. Betgi tada jis mirtų laimingas. 

Vyras atsigulė ant nugaros ir pajuto, kaip Klerės rankos slysta jo 
kūnu. Tada ji atmetė atgal plaukus, apsižergė Beketą ir uždėjo rankas 


jam ant pečių. 

— Jaučiu, kokį krūvį jie patiria. — Ji švelniai pamasažavo rau- 
menis. — Ir čia, — tęsė braukdama per jo bicepsus. — Kaip tai jaudi- 
na. O tavo rankos, — Klerė suėmė Beketo delnus į savuosius, — to- 
kios kietos ir stiprios. Žinojimas, kad netrukus jos lies mane ir darys 
dalykus, apie kuriuos žinosime tik mudu, nepaprastai jaudina. 

Jų pirštai susipynė, tada ji pasilenkė ir panardino abu į bučinį. 

Akimirką Beketo galvoje šmėstelėjo mintis, kaip vienu metu 
kūnas gali būti visiškai atsipalaidavęs ir pakvaišęs. Klerė glostė ir su- 
kėlė jo viduje tikrą kunkuliavimą, kuris išlaisvino visus įtampos sai- 
tus. Moteris lūpomis perbraukė jam per smakrą ir neskubriai bučiavo 
kaklo odą. 

— Trokštu tave liesti. 

— Dar paliesi. Aš irgi to trokštu. Jau greitai... — sumurmėjo 
Klerė, laikydavo abiejų pirštus sunertus, o jos lūpos slydo jo krūtine, 
paskui kankinamai lėtai jo pilvu... 

Šis neskubus mėgavimasis ir gardžiavimasis Beketo kūnu — tik- 
ra dovana, pagalvojo Klerė. Dovana jiems abiem. Be galo gera jausti 
Beketą po savimi, pažinti jo kūno formas, kvapą ir odos skonį. 

Leisti sau malonumą iki soties gardžiuotis jo kūnu. Ir kuo ilgiau 
juo mėgavosi, tuo apetitas didėjo. 

Tokios tvirtos rankos, pečiai ir nugara, o štai dabar jis dėl manęs 
dreba, pagalvojo ji. Beketo atodūsiai padažnėjo, raumenys įsitempė. 
Dėl jos. Tai taip pat buvo dovana. 

Klerė užgulė Beketą ir laikė, kol jo sunkūs atodūsiai virto išti- 
siniu liepsnojančiu alsavimu. Tada pasikėlė ir prisitraukė vyro rankas 
prie savo krūtinės, paslėptos po plonu korsetu. 

Žvakių šviesos maudė ją, kai aiktelėjo ir sudejavo iš malonumo, 
leisdama Beketui ją paliesti. 

Vyro pirštai užčiuopė korseto kabliukus. Jis nenorėjo niekur 
skubėti, nuplėšti korsetą nuo Klerės. Tetroško palengva atsegti kab- 
liuką po kabliuko, stebėdamas, kaip drabužis lengvai slysta nuo mo- 


ters kūno, atverdamas vis daugiau jos odos. 

Kai Beketas pasilenkė gardžiuotis Klerės kūnu, ji visa pulsavo 
nekantraudama, kada jis baigs. 

Oras įkaito, svaiginamai sumišęs su žvakių ir gėlių kvapais, o 
toje silpnoje šviesoje Klerė vėl paguldė jį ant nugaros ir apkabino per 
pečius. Žiūrėdama tiesiai į Beketo mėlynų akių gelmę, apžergė jį ir 
leido įsiskverbti į save. 

Beketo kvėpavimas palengvėjo, pasidarė panašus į kūkčiojimą. 
Klerė vėl susivijo pirštais su jo ir ėmė palengva siūbuoti. 

Klerei bežiūrint į akis, jis daugiau nebematė nieko, tik ją; nejau- 
tė nieko kito, tik ją. Tik Klerę. 

Lėtas ritmas palengva virto siautulingu. Karštis atėmė likusius 
proto likučius, kūnas akimirką atsiskyrė nuo žemės, o paskui nu- 


grimzdo į sukrečiančią tamsą. 
(NIL 


Ryte viskas vyko priešingai — tai Beketas pagamino pusryčius 
ir atnešė juos Klerei į lovą. Be abejo, tai nebuvo troškinta jautiena su 
visais priedais, bet jis mokėjo kepti visai gardžią kiaušinienę. 

Išvydęs apstulbus; iš netikėtumo Klerės veidą jis nusivylė, kad 
gali jai pasiūlyti tiek nedaug — tik omletą su sūriu. 

— Valgai pyragą pusryčiams? 

— Jis su vaisiais. — Beketas atsisėdo šalia, kad galėtų stebėti 
Klerę valgančią. — Priimta per pusryčius valgyti pyragaičius, tai kuo 
blogai pyragas? 

— Prašau, tik nedėstyk šios logiškos išvados mano vaikams. 
Dieve, sėdžiu tavo lovoje, geriu kavą ir valgau kiaušinienę. Tikriausiai 
aš kitoje planetoje. 

— Jei joje bus pyrago, ir aš norėčiau ten gyventi. Ką šiandien 
turi nuveikti? 


— Galybę darbų. Padėti tėčiui surinkti vaistažoles, o tai reiš- 

kia, kad jų gausiu ir aš. Pakeliui į namus staigiai apsipirkti prekybos 
centre. Reikia atnaujinti knygyno tinklalapį, padirbėti sode ir taip 
toliau. O tu? 

— Turiu padirbėti su brėžiniais ir dirbtuvėse. Bet mieliau pra- 
leisčiau dieną su tavimi. 

— Rytoj vakarop gali pas mus užeiti. Ko nors nugriebsime „Ves- 
toje“, o tada eisim kaulyti saldainių. 

— Mielai prisidėsiu. Galiu užvažiuoti jūsų pasiimti. 

Nurijusi paskutinį kąsnį, Klerė papurtė galvą. 

— Pasiėmusi berniukus iš mokyklos, parvešiu juos namo ir per- 
rengsiu kostiumais, tada eisime pas mano tėvus kaulyti saldainių. Ten 
per skaipą pasikalbėsime su Klinto tėvais, kad jie galėtų pamatyti 
berniukus, pasipuošusius Helovino kostiumais. Tikiuosi, pas Eiverę 
būsime apie penktą ir tada padoriai pavalgysime. 

— (Gerai, tuomet susitiksime ten. 

Beketas nenorėjo išleisti Klerės, bet sąžinė neleido bent žodelį 
tarti dėl to, kad ji lankys savo tėvus ir virtualiai bendraus su mirusio 
vyro tėvais, kurie nori pamatyti vaikaičius. Reiks paskambinti Ove- 
nui ir perspėti, kad į dirbtuves jis pasistengs ateiti apie pusiaudienį. 

Išėjęs iš namų ir visą kelią, kol vairavo, Beketas galvojo tik apie 


Klerę. 
NE 


Klerė išklausė tris pasakojimo apie praleistą laiką pas senelius 
versijas ir išleido vaikus į lauką pabėgioti su šuniukais, kad išlietų 
susikaupusią energiją. 

— Arjie gerai elgėsi? — pasiteiravo Klerė mamos. 

— Jie visada gerai elgiasi, — linktelėjo Roza ir pastebėjusi klau- 
siamą Klerės žvilgsnį patraukė pečiais. — Seneliai neliepia anūkė- 


liams taip griežtai laikytis gero elgesio taisyklių kaip tėvai. Tai mūsų 

pareiga. Beje, tie šuneliai be galo mieli ir vaikai dėl jų beprotiškai 
laimingi. O Beketas — tikras auksas. 

— Taip, tikrai. 

— Tai kaip praėjo pasimatymas? 

— Tobulai. Jautienos troškinys niekada neapvilia. Šįryt jis man 
atnešė pusryčius į lovą. 

— Jis elgiasi kaip sutuoktinis, — Roza vėl nužvelgė Klerę. — 
Tik nesakyk, kad apie tai nepagalvojai. 

— Mudu susitikinėjame tik nuo vasaros, tad nenoriu niekur 
skubėti. Bet, mama, aš labai myliu Beketą. 

— Mieloji... — Roza apkabino dukrą ir palingavo. — Kaip 
nuostabu. 

— Viskas tiesiog tobula. Aš laiminga, mes laimingi, bet tai ne- 
reiškia, kad... Mama, aš nekuriu jokių ateities planų. Dabar mėgau- 
juosi šia diena, negalvodama apie... visa kita. Man patinka būti su 
Beketu, vaikai dėl jo pametę galvas, o jis pametęs dėl jų. Daugiau 
nieko nenoriu ir esu patenkinta, kad nereikia kurti ateities planų. La- 
bas, — pasisveikino Klerė, kai tarpdury kyštelėjo tėčio galva. 

— Tai tu man padėsi rinkti ar ne? 

— Tuoj ateisiu, — pažadėjo Klerė. 

— Ūkininkas Merfis užaugino daugiau bazilikų ir pomidorų, 
nei mes abi galėsime suvartoti per trejus metus. Tavo namai bus už- 
versti derliumi, — įspėjo mama. 

— Tada geriau jau eisiu. 

— Aš irgi netrukus prisidėsiu. 

Roza dar kelias minutes pastovėjo prie lango, stebėdama, kaip 
jos vyras paduoda dukrai sodo pirštines ir žirkles, o vaikaičiai šėlsta 
lauke su rudais šuniukais. 

Jos duktė tikrai laiminga — tą Roza galėjo patvirtinti. Ir įsimy- 
lėjusi — tai irgi aiškiai matė. Roza gerai pažįsta savo mergaitę. Per- 
nelyg gerai, kad žinotų, jog Klerė visada kuria ateities planus — ne- 


svarbu, prisipažino ji tą ar ne. 

Pirmadienį Beketas dėkojo Dievui, kad nereikės vėl tempti ko 
nors sunkaus į viršų, ir didžiąją dienos dalį praleido su teptuku ir 
pjūklu rankose. Kai baigė, buvo beveik penkios. 

— Vaikinai, liksite dėl Helovino išdaigų? — pasiteiravo jis brolių. 

— Aš tai liksiu, — atsakė Ovenas. — Prie svečių namų įėjimo 
Hopė ketina dalinti saldainius. 

— Tai kad mes dar neatsidarę. 

Ovenas pamerkė akį. 

— Ji dalins „Milk Duds“ ir „Butterfingers“. 

— „Butterfingers“? — perklausė Raideris. — Na, gal šiek tiek 
pabūsiu ir pažiūrėsiu, kaip viskas eisis. Po velnių, ką darai? 

— Deduosi savo apsiaustą, — pasakė Beketas, ant pečių segda- 
masis ryškų raudoną audeklą. Jis užsidėjo suvirintojo akinius, darbi- 
nes pirštines ir padavė Ovenui izoliacijos ritinėlį. — Ant mano marš- 
kinių nugaros padaryk iš jos didelį X ženklą. Pasistenk per vidurį. 

— Po galais, ir koks gi čia personažas? — vyptelėjo Raideris. 

Beketas pasuko smakrą ir apžiūrėjo Oveno darbą. 

— Aš — Dailidė X. Greitesnis už meistriškiausią pjūklą, galinges- 
nis už vinių šaudyklę. Kovoju už tiesą, teisingumą ir lygius kampus. 

— Tai idiotiška. 

— Lažinuosi, kad vaikai taip nemanys. Ir lažinuosi, kad aš gau- 
siu daugiau saldainių nei tu. 

— Nebent iš gailesčio! — šūktelėjo Raideris nueinančiam broliui. 

„Vesta“ šurmuliavo. Kone visų lankytojų ketinimai buvo tokie 
patys — nusipirkti picos ir traukti į pagrindinę gatvę. Beketas paste- 
bėjo Eiverę — užsidėjusi ilgą šviesių plaukų peruką, ji minkė tešlą, o 
ją stebėjo didžiulė superherojų, princesių ir vampyrų minia. 

— Tu Hana Montana? — priėjęs pasidomėjo jis. 


Eiverė išsitraukė kočėlą. 

— Ne, aš Bafi — vampyrų žudikė. 

= Žavinga. 

— Nelabai, jei esi vampyras. 

Pralinksmintas Beketas ėmė žvalgytis po tuntą superherojų, 
akimis ieškodamas Klerės su vaikais. Netrukus jis atpažino ją, pasi- 
puošusią baltu pankišku peruku, apsitempusią juodu sijonėliu ir ilga- 
auliais batais. Velniškai puikiai pasistengė, pagalvojo jis. 

— Atleiskite, ponia, ieškau trijų berniukų, — pasakė jis priėjęs ir 
rodydamas ranka. — Maždaug tokio ūgio. Juos vadina Hariu, Liamu 
ir Merfiu. 

— Atleiskite, nemačiau jų, — atsakė Klerė. — Aš — Audra, o 
čia — mano draugai ir bendradarbiai: Ernis, Geležinis Žmogus ir 
Vulkanas. 

— Malonu susipažinti. Aš esu Dailidė X. 

— Tu Beketas! — sušuko Merfis, pašokęs iš savo vietos ir rody- 
damas pirštuku. 

— Dieną aš esu Beketas — puikus architektas ir gražiausias 
miestelio vyras, bet naktį, kai gatvėse pasirodo niekšeliai, aš esu Dai- 
lidė X — Bunsboro ir jo apylinkių gynėjas. 

— Tai tu turi supergalių? 

— Turiu be galo aštrų protą, esu judrus kaip katė ir stiprus kaip 
jautis. 

Ištiesęs rankas Beketas čiupo už pažastų mažąjį Vulkaną ir už- 
sikėlė ant pečių. 

— Čia mes, — pasilenkęs jam į ausį sušnibždėjo Merfis. — 
Merfis, Haris, Liamas ir mamytė. 

— Pala, pala... — Beketas nusikėlė Merfį ir atsuko jį veidu į 
save. — Tai tu nori pasakyti, kad visą laiką buvai Vulkanas ir man to 
nesakei? 

— Esu juo tik per Heloviną, — paaiškino Merfis nusiimdamas 
savo kaukę. — Matai? 

— Eik tu sau, tikrai? — Beketas stvėrė Merfį į glėbį ir suspau- 
dė. — Tu tikrai mane apmulkinai. O, pačiu laiku, — pasakė jis, kai 
Hetera atnešė picą. 

— Mes turime vadinti vienas kitą superherojų vardais, — pra- 
nešė jam Liamas. — Merfis visą laiką susipainioja. 

— Beketui galiu pasakyti, nes jis mūsiškis. 

— Nenoriu picos, — Haris pastūmė lėkštę mamai. — Aš ne- 
alkanas. 

— Tai gerai. Tada visus saldainius, kuriuos davė močiutė su se- 
neliu, gausi rytoj. 

— Mielai suvalgysiu tavo dalį. Aš alkanas kaip Halkas. 

Beketas pavaizdavo, kad jau tiesia ranką į Hario picą. 

— Galiu ir pats suvalgyti, — sumurmėjo Haris ir prisitraukė 
lėkštę. 

— Vaikinai, ar neprieštarausite, jei ir aš su jumis dalyvausiu tame 
„Pokštas arba saldainis“ žaidime? 

— Tu per senas, kad prašinėtum saldainių. 

— Erni, tu klysti, — Dailidė X papurtė galvą. — Saldainiams 
niekada nesi per senas. Kaip ir picai. Visi žino, kad tai — mėgsta- 


miausias superherojų valgis. 
TL 


Šeštą valandą visi superherojai, piktadariai, popžvaigždės, prin- 
cesės ir kiti persirengėliai užplūdo pagrindinę miestelio gatvę. Pa- 
augliai bėgiojo gaujomis, tėvai stumdė vaikiškus vežimėlius, kuriuo- 
se pūpsojo kiškučiai, katinėliai, šuniukai ar klounai. Vieni vedėsi ar 
nešėsi vos pradedančius vaikščioti vaikučius, kiti tiesiog sekė paskui 
savo atžalas nuo parduotuvės iki parduotuvės, nuo namo prie namo, 
nuo durų prie durų. 

Hopė atsisėdo ant viešbučio laiptų ir ant kelių pasidėjo didelį 

dubenį saldainių. Kai pribėgę Klerės berniukai sušuko: „Pokštas arba 
saldainis“, ji ištiesė jį į priekį. 

— Kaip puikiai atrodote. O tu kas toks, Rangovas X? 

— Dailidė X. Mano įrankių diržas visada pilnas. 

— Matau. 

Beketas nusikvatojo ir tarsi kaltindamas parodė į Klerę. Hopė 
ištiesė saldainių dubenį kitai vaikų grupelei ir atsakinėjo į gausybę jų 
tėvų klausimų apie svečių namus. 

— Visi tik ir klausinėja, — pasakė ji Beketui. — Kai pasakysi 
man bent apytikslę atidarymo datą, jau galėsiu priiminėti užsakymus. 

— Pasistengsime kuo greičiau. 

— Kaip man čia patinka. — Hopė vėl prisėdo ant laiptų. — Ne- 
žinojau, ko tikėtis, bet labai šaunu dalinti vaikams saldainius ir stebė- 
ti žmones. Tačiau kaip reikiant prašoviau apskaičiuodama saldainių 
kiekį. 

— Gali pasiimti iš Eiverės arba knygyno, — pasiūlė Klerė. — 
Mes jų visada gauname per daug. 

— Mamyte! — suriko Liamas, pamiršęs, kad yra superhero- 
jus. — Greičiau eikime, kol dar yra saldainių. 

— Kai suvalgysite savo, galėsite prašinėti kitoje gatvės pusė- 
je, — patarė Klerė. 

— Kaip smagu. — Beketas atsistojo greta Klerės, kai vaikai pri- 
šoko prie dar vieno Žmogaus su saldainiais. — O su vaikais — dar 
smagiau. Šiandien jie itin gyvybingi. 

— Oi, tas cukraus perteklius, — palingavo galvą Klerė. — Ka- 
dangi šventė, šįkart turiu jiems leisti valgyti, bet paskui jie dar ilgai 
triukšmaus ir neužmigs, o rytoj mokykloj sėdės išvargę. 

— Tuomet, Audra, — Beketas paėmė Klerės ranką, vaikams nu- 
skubėjus prie kito kampo, — padaryk taip, kad pasnigtų. Pademonst- 
ruok savo galias. 


Jiedu toliau ėjo susikibę rankomis, prisitaikydami prie berniu- 

kų tempo ar pasivydami juos, jei kas nors sustabdydavo ir užkalbin- 
davo. Oras atvėso ir sausi lapai, papūsti žvarbaus vėjelio, leidosi ant 
šaligatvio. 

— Verčiau jau būtume pasiėmę striukes, o ne palikę mašino- 
je, — sunerimo Klerė. 

— Sušalai? Nes, turiu prisipažinti, atrodai tikrai karštai. 

Klerė nusišypsojo koketiška šypsena. 

— Tuomet šiais drabužėliais tikrai buvo verta apsivilkti. Ne, 
man nešalta, bet girdžiu, kad Liamas jau šnirpščioja. 

— Jau nebedaug liko, — nuramino Beketas, kai berniukai per- 
bėgo į kitą gatvės pusę ir pradėjo kaulyti saldainių ten. 

— Tu teisus. Be to, po kostiumais jie apsivilkę pašiltintus marš- 
kinukus. Bet vis tiek... 

— Štai ką tau pasakysiu, Supermamyte. Užsuksime į knygyną ir 
leisime jiems apšilti. Nupirksiu visiems kakavos. 

— Puiku, dar daugiau saldumynų. Bet apskritai tai gera mintis. 

Klerei su kompanija sustojus prie knygyno, kitapus gatvės su 
ledo ritulininko kauke, treninginėmis kelnėmis ir gobtuvu stypsojo 
Semas Frimontas. Žinojimas, kad dabar niekieno netrukdomas atvi- 
rai gali stebėti Klerę, kėlė jaudinant; virpuliuką. 

Puiku, vaišės arba pokštas. Labai greitai jie sulauks abiejų, pa- 
galvojo jis. 

Patenkintas, kaip klostosi įvykiai, Semas pasuko pagrindinės 
gatvės link. Įsiliejęs į minią ir jos gretoms retėjant, kaskart jis vis pri- 
sišliedavo prie kokios nors grupelės. Kai vaikai šaukdami pribėgdavo 
prie durų, namų balkonuose ir laiptinėse sužibdavo ryškios šviesos. 
Į Semą, besišlaistantį šaligatviu su kauke, niekas nekreipė dėmesio. 
Nekantrumas dėl to, kas netrukus įvyks, jam kėlė kone seksualinį 
pasitenkinimą. 

Semas neskubėdamas priėjo prie Klerės namo, mitriai apsidairė 


ir šmurkštelėjo į medžių greta tvoros šešėlius. 

Jis seniai stebėjo namą ir žinojo jo silpnąsias vietas. Galinia- 
me kieme bėgiojo šuniukai, tačiau jis tam puikiai pasirengė. Pasėmęs 
saują skanėstų šunims, švystelėjo per tvorą. Tuoj, vizgindami uodegy- 
tes, šuneliai ėmė garsiai čepsėti. 

Semas perlipo tvorą ir pasirinkęs langą išsitraukė laužtuvą. 

Niekam tikęs laužas, pagalvojo jis, kai langas sugirgždėjo ir su- 
trūkčiojo. Niekam tikęs Klerės gyvenimas. Juk siūlė jai kur kas dau- 
giau, bet Klerė jį atstūmė. Dabar jau per vėlu. 

Semas patraukė laužtuvą, įlipo į vidų ir uždarė langą. 


Aštuntą, kai saldumynų kaulijimo linksmybės pagaliau baigėsi, 
berniukai sėdėjo „Vestoje“, valgė ir mainėsi saldainiais. Beketas, su- 
šlamštęs „Butterfinger“, „Snickers“ ir pakelį „Skittles“, jautėsi ne ka- 
žin kaip. Matyt, vaikai pagaminti iš tvirtesnės medžiagos, nes Liamas 
kaip tik siekė dar vieno šokoladinio batonėlio. 

— Rytoj, — nukirto Klerė didžiam berniuko nusivylimui. Haris 
išgirdo tą patį nuosprendį, kai paprašė dvidešimt penkių centų mo- 
netos vaizdo žaidimams. 

— Jau metas į lovytę, — priminė Klerė ir žvilgtelėjo į Mertį, 
kuris sėdėjo susitelkęs į savo trečią ir paskutinį saldainį, tarsi nuo to 
šokoladinio su karamelės įdaru gardėsio priklausytų jo gyvenimas. 

— Metas eiti, Vulkane. 

— Palydėsiu jus iki namų, — pašoko Beketas. 

— O, Beketai. Juk iki dabar daugiau neįvyko jokių... dalykų. Be 
to, Alva su Džo žadėjo patikrinti namus. Tuoj pasiteirausiu, ar jie jau 
eina, ir tada turėsiu palydą. Tinka? 

— Tinka. 

Klerė nuėjo. 

— Sliekus pasiliksiu rytojui. 


— Sliekai — lietingai dienai. 

— Neturėtų lyti. Gal galime nueiti į svečių namus, kad vėl galė- 
čiau susitikti tą panelę? 

— Jei tik tavo mama neprieštaraus. 

— Noriu pažaisti dar vieną žaidimą, — suniurzgėjo Haris. 

Beketas pasisuko į paniurusį Ernį. 

— Štai ką pasakysiu. Jei nori, savaitgalį važiuojam į pasažą ir 
žaisime kaip maniakai. 

— Tikrai? Bet ne šeštadienį, nes einam į Tailerio gimtadienį. 
Gal galim sekmadienį? 

— Man tinka. 

Klerė sugrįžo su Džo, kuris priėjęs pataršė Liamo plaukus. 

— Mes laimingi, kad galėsime palydėti namo šiuos kovotojus 
su piktadariais. 

— Sekmadienį važiuosim į pasažą, — pareiškė mamai Haris. 

— Tikrai? — Klerė pakėlė antakius. 

Po stalu Haris įspyrė Beketui. 

— Mes diskutavome apie šią galimybę, — tarė Beketas. 

— Tai tikrai bus įmanoma, jei dabar šie trys superherojai nesi- 
skųsdami Žygiuos namo. 

Papirkinėjimas suveikė. Berniukai staigiai pašoko ir pasileido 
prie durų. Beketas pakilo nuo stalo palydėti. 

— Pasimatysime rytoj, — pakštelėjo jis Klerei į skruostą. — 
Smagaus Helovino. 

Moteris lengvai spustelėjo jam ranką. 

— Nepersivalgyk saldainių. 

Vyras stebėjo juos einančius per gatvę ir pajuto, kaip trokšta eiti 
kartu. Ne tik saugiai palydėti, bet ir pasilikti. O paskui galbūt padėti 
Klerei paguldyti vaikus. 

Tik nepersistenk, sudrausmino jis save. Be jo Klerė viską atliks 
kur kas greičiau. Juk tik sukeltų šurmulį, nes berniukai nenorėtų jo 
paleisti. Ir dar Klerė tikriausiai baisiai išvargusi, todėl suguldžiusi vai- 


kus norės vienintelio dalyko — tylos. 

Jiedu pasimatys rytoj ir to pakanka. 

Tačiau Beketas nesijautė taip, kad pakaktų. 

Vyras grįžo į piceriją ir prisėdo prie baro. Velniai nematė, išger- 
siu alaus. 

— Šiandien tu kaip išgręžta, — pasakė jis Eiverei, kai ši padavė 
butelį. 

— Helovino vakarą visada taip. Buvo smagu, bet kojos manęs 
jau nebelaiko. Eisiu nusiauti ir pasakysiu Deivui, kad užrakintų res- 
toraną. 

— Gal pirma nori su manim išgerti? 

Eiverė pasvarstė. 

— Aišku. 

Nusirišusi prijuostę, moteris taip pat pasiėmė alaus. Apėjusi bu- 
fetą, atsisėdo prie Beketo ir susidaužė buteliais. 


— Už Heloviną. 


20 skyrius 


I E aniojas po tuščią Klerės namą teikė Semui jaudinantį 
pasitenkinimą. Jis galėjo eiti kur panorėjęs ir kada panorėjęs. Vyras 
apžiūrinėjo Klerės šeimos fotografijas, išdėstytas ant stalelių bei len- 
tynų, ir įsivaizdavo jose save. 

Netrukus nereikės įsivaizduoti. Tik laiko klausimas, kada Klerė 
supras, kas jai geriausia. Kol pagaliau pripažins, kad priklauso jam. 

Tikri vyrai gauna tai, ko nori. Jis buvo daugiau nei kantrus, taigi 
pats laikas ir Klerei tai suprasti. 

— Pamokos prasidės šįvakar, — tarė Semas ir užlipo į viršų. 

Tik pažiūrėkit, kaip ji gyvena. Mama pasakytų: kažkokioje lūš- 
noje atsilikusiame miesteliūkštyje, nusiviepė Semas. Aš tai pakeisiu, 
pažadėjo jis. 

Vyras užėjo į vonią ir dar labiau susiraukė, išvydęs, kokia ji nedi- 
dukė, paprastai ir nebrangiai įrengta. Ji ne didesnė už mano korido- 
riaus spintą. Apgailėtina, su kuo Klerė taikstosi. 

Semas įkišo nosį į Klerės vaistų dėžutę ir pastebėjo kontracep- 
tines tabletes. Labai teisingai. Būtina apsisaugoti nuo klaidų, kurios 
paskui neištaisomos. 

Gaila, kad Klerė jau spėjo susilaukti trijų vaikigalių, apgailestavo 
jis. Bet surasiu gerą internatą, kur jais bus tinkamai pasirūpinta. Tai 
bus protinga investicija, paliksianti laisvą kelią. 

Dar patyrinėjęs ir apuostinėjęs rastus kremus bei kūno losjonus, 
Semas nusprendė, kad reiks Klerę nusiųsti pas motiną, kuri nuves ją 
į SPA centrą. Tai bus ne tik malonumas, bet ir dar viena pamoka jai. 
Mano moteris privalo atrodyti prideramai — tiek visuomenėje, tiek 
namuose. 

Tada Semas įžengė į Klerės miegamąjį. 

Vaje, kaip ji stengėsi su tais niekingais daikteliais, kuriuos įsten- 
gė įpirkti, kad paverstų miegamąjį patraukliu. Semas jau įsivaizdavo, 
kokia dėkinga pasijus Klerė, kai jis parodys jai, kaip iš tiesų praban- 
giai reikia gyventi. 

Tai šitoj lovoj ji mylėjosi su Montgomeriu? Mes būtinai apie tai 
pasikalbėsim. Laikas parodyti savo tvirtą ranką. Na, žinoma, atleisiu 
jai tą akimirkos silpnybę. Moterys juk silpnos. 

Atidaręs Klerės spintą, Semas perbraukė ranka sukneles ir pa- 
laidinukes. Prisiminė matęs Klerę dėvinčią daugumą jų — gatvėje, 
prekybos centre stumiančią prekių vėžimėlį, stovinčią už prekystalio 
tame kvailame knygyne. 

Jai verkiant reikia naujų drabužių. Semas įsivaizdavo, kokia su- 
apdarų. Nors tikriausiai pačiam juos teks išrinkti, kol Klerė pripras 
prie savo naujojo statuso. 

Taip, taip bus geriausia. Aš išmokysiu ją, kaip reikia rengtis. 

Apimtas smalsumo, Semas atidarė Klerės tualetinio staliuko 
stalčių ir ėmė čiupinėti apatinius. Akivaizdu, kad Klerei būtina patar- 
ti dėl naktinių marškinių ir apatinio trikotažo. Jis juk bus po naujais 
drabužiais. Mano moteris privalo būti stilinga ir atrodyti deramai 
pagal statusą net intymiais momentais. 

Semas aptiko ir keletą drabužėlių, nepanašių į likusius. Jie buvo 
seksualūs ir viliojantys. Perbraukęs juos ranka ir įsivaizduodamas jais 
vilkinčią Klerę, Semas pajuto, kaip jo pulsas padažnėjo. 

Tada suvokė, kad juos moteris nusipirko ne dėl jo. Ji dėvėjo juos 


dėl to prakeikto Montgomerio. Nieko, daugiau nedėvės, nusprendė 

jis ir grubiai nuplėšė nuo korseto nėrinius. Priversiu Klerę juos su- 
deginti ir manęs atsiprašyti. Pati supleškins šitą kekšišką apdarą, kurį 
įsigijo dėl Montgomerio. Po to dėvės tik tai, ką aš jai nupirksiu ir 
paliepsiu dėvėti. Ir ji privalės jaustis dėkinga. 

Aštrus pyktis taip užtemdė protą, kad Semas vos išgirdo kieme 
lojančius šunis. 

Vyras staigiai uždarė visus stalčius ir atsargiai įlindo į spintą, o 
po kelių sekundžių apačioje Klerė jau atidarė duris. Tada jis išgirdo 
vaikėzų šūksnius — tie bėgiojo po koridorių ir rėkė kaip bepročiai. 

Jie irgi bus pamokyti. Greit išmoks gyventi pagal mano taisy- 


kles, jei tik supras, kas jiems geriausia, prisiekė Semas. 
RR 


Jos mažieji superherojai nuskubėjo prie galinių durų įleisti vi- 
dun šuniukus. Dabar penkias minutes vyks chaosas. Duosiu jiems 
dar penkias minutes nurimti, o tada keliaus į lovą. Rytoj jie tikrai 
nebus vieninteliai vaikai Bunsboro mokykloje, persivalgę saldumynų 
ir nuėję per vėlai miegoti, pagalvojo Klerė. 

Helovino saldumynų maišelį ji padėjo atokiausioje bufeto vie- 
toje, kad nepasiektų smalsūs šuniukai ir smaližiai vaikai. Tada pagal- 
vojo, kad pagaliau reikia nusiimti tą peruką, nusirengti kostiumą ir 
nusivalyti Audros makiažą. 

Buvo tikrai smagu, o dabar metas tą smagumą baigti. Klerė leido 
vaikams dar pasikalbėti apie šį išskirtinį vakarą, pašėlti su šuniukais, 
betampant juos už uodegų, o tada paskelbė nuosprendį: 

— Gerai, vaikučiai, metas į lovytę. 

Kaip ir tikėjosi, tuoj pasipylė lavina „Bet, mamyte...“ protestų, 
atsikalbinėjimų ir derybų, tačiau Klerė nenusileido — ir dėl jų, ir dėl 
savęs. 

Moteris tetroško apsivilkti patogią pižamą, puodelio arbatos ir 
galbūt dar tyloje paskaityti knygą. 

— Kaip suprantu, nelabai norit sekmadienį eiti į pasažą? 

— Tikrai norim! — sušuko Haris. 

— Mamos neklausantys berniukai tikrai neina į pasažus. Noriu, 
kad kuo greičiau vilktumėtės pižamas ir geriau nei bet kada išsivaly- 
tumėte dantukus. Žygiuokite, kariai. 

Klerė palydėjo vaikus iki laiptų ir pastovėjo norėdama įsitikinti, 
kad jie pradėjo ruoštis. 

— Tik nemeskite savo kostiumų ant grindų. Sudėkite juos į 
dėžę. Nejuokauju. Aš irgi tuoj apsivilksiu pižamą. 

— Ar galėsim apsirengti šiuos kostiumus eidami į pasažą? — 
paklausė Liamas. 

— Pažiūrėsim. O dabar tvarkingai sudėkit juos į dėžę. 

Klerė pasuko į savo kambarį. Traukdama nuo galvos peruką, ji 
žvilgtelėjo į save veidrodyje ir nušvito: na, gal aš ir ne Heilė Beri, bet 
visai nebloga. 

Nusitraukusi peruką, Klerė giliai atsiduso. 

Lindėdamas spintoje, kvėpuodamas pridvisusiu oru ir tegalė- 
damas pažvelgti pro durų plyšiuką, Semas susimąstė, ką padarė. Kai 
suvokė, jo širdis nusirito į kulnus. 

Kaip vagis jis įsilaužė į Klerės namus ir dabar tupėjo jos spintoje 
kaip... Semas net bijojo apie tai pagalvoti. Kas bus, jei ji atidarys du- 
ris? Ką jis pasakys? Padarys?.. 

Bet juk tai ji privertė mane šitaip pasielgti. Tik dėl jos elgesio 
patekau į šią padėtį. 

Klerei prireikė šiek tiek laiko, kol pagaliau nusiplėšė nuo savęs 
Helovino kostiumą. Palaidi plaukai užkrito ant nugaros. Sulanksčiusi 
viską padėjo ant kėdės. 

Dabar ji dėvėjo paprastą baltą liemenėlę ir baltas kelnaites. Ne- 
žinojau, kad paprasti balti apatiniai gali taip jaudinti, pagalvojo spin- 
toje tupintis Semas ir nusprendė išlįsti. 

Žinau, ką darau, imu tai, ko noriu, nuramino jis save ir jau siekė 


durų. 

— Mamyte, Haris man neduoda dantų pastos, — įbėgęs pasi- 
skundė Merfis. 

— Jos visiems užteks. Tuoj ateisiu. 

Visai užmiršau tuos vaikėzus, tyliai nusispjovė Semas ir nuleido 
drebančią ranką. Reikia dar šiek tiek luktelėti, kol jie suguls. Privalau 
kantriai laukti ir stebėti. 

Klerė nusiavė kelnaites ir nusisegė liemenėlę, įdėjo juos į skalbi- 
nių dėžę ir apsivilko medvilnines kelnes bei išblukusius marškinėlius. 
Išgirdusi berniukų šūksnius, kurie buvo visai nepanašūs į dantų valy- 
mąsi, ji čiupo plaukų šepetį ir išlėkė iš kambario. 

Haris su Liamu pristabdė savo dantų šepetėlių mūšį, o Merfis 
liovėsi leisti bombų sproginėjimo garsus prie kriauklės, kurią beveik 
iki viršaus buvo pripildęs vandens ir įmetęs kamuoliuką. Paklaikę iš 
džiaugsmo šuniukai šokinėjo ant Merfio ir varvančio kamuoliuko. 

— Mes jau išsivalėm dantis, — angeliškai nusišypsojo Mer- 
fis. — Dabar prausiu kamuoliuką, nes jis apseilėtas. 

— Išleisk vandenį, Hari, — Klerė pasilenkė prie Liamo. — Iš- 
sižiok. 

Kai tas išsižiojo ir papūtė, Klerė užuodė vaikų mėgstamiausios 
kramtomosios gumos kvapo dantų pastą. — Išlaikei. Marš į lovą. 
Hari? 

Tas pavartė akis, bet išsižiojo ir papūtė. 

— Tu irgi laisvas. Į lovą. 

Pagriebusi rankšluostį Klerė priėjo prie Merfo. 

— Kamuoliukas jau švarus. 

— Kurgi ne. Tavo pižama šlapia. — Ji nuvilko sūnaus pižamos 
viršutinę dalį, nušluostė jo rankutes ir krūtinę. — O dabar išsižiok. 

— Aš labai gerai išsivaliau dantis. 

Berniukas išsižiojo ir papūtė, kad įrodytų. 

— Šaunuolis. Eik ir apsivilk kitos pižamos viršutinę dalį. 


— Tai tada turėsiu persimauti ir kelnes, nes jos nesiderins. 


318 


— Meri... — Klerė prikando lūpą. — Bėk greičiau ir persirenk. 

Tuo pačiu rankšluosčiu Klerė nuvalė aptaškytą spintelę, grindis 
ir dušo kraštus, tada išgręžė ir įmetė į skalbinių dėžę. 

Nuėjusi į berniukų miegamąjį, išvydo Mertį, susirangiusį šuns 
guolyje su Joda, o Benas vizgino uodegą Hario lovoje po paklode. 
Liamas jau snūduriavo savo lovytėje. 

— Merfi, tu nemiegosi šuniuko guolyje. 

— Jam labai liūdna vienam. 

— Jis neliūdės — su juo miegos Benas. 

— Bet, mamyte!.. 

Haris prisispaudė arčiau šuniuką, o Klerė pagalvojo, kiek kartų 
šiandien jau girdėjo šiuos du žodžius. 

— Hari, šuniukas negali miegoti lovelės antrame aukšte. Jis 
gali iškristi arba bandyti nušokti, o tada susižeis. Juk nenori, kad jam 
skaudėtų? Duok man šuniuką ir visi eime miegoti. Jau vėlu. 

Nukėlusi šuniuką Klerė paguldė į guolį, bet Merfis ir toliau rai- 
čiojosi su Joda. 

— Nieko nebus. — Klerė pakėlė Merfį, nuvalė nuo jo šuns plau- 
kus ir paguldė į lovelę apačioje. — Gulėt, — paliepė ji šuniukams, 
paskui pabučiavo Mertį, Liamą ir galiausiai Harį. — Ir tai galioja tiek 
šuniukams, tiek vaikučiams. Labos nakties. 

Klerė jau buvo beveik pasiekusi savo miegamojo duris, kai išgir- 
do specifinį šuniukų kojų nagų krebždenimą į grindis, tada Merfio 
krizenimą ir galėjo nuspėti, kad šuniukas įsirabždino pas jį į lovą. 

Nuo rytojaus griežtai laikysimės disciplinos, pažadėjo Klerė. 
Prisiminusi, kad paliko plaukų šepetį, ji nutipeno į vonią. Kai tik nu- 
sivalysiu makiažą ir užsikaisiu arbatos, dar kartą patikrinsiu, ar ber- 
niukai miega, o tada nusiraminsiu. 

Reikėjo padirbėti prie knygyno informacinio biuletenio, bet 
Klerė jautėsi pernelyg pavargusi. Ryt atsikelsiu anksčiau ir tai pada- 


rysiu. 

Eidama pro miegamąjį, Klerė pastebėjo kažkokį judesį ir grįž- 
telėjo. Kai miegamojo tarpdury išdygo Semas, plaukų šepetys iš jos 
rankų su trenksmu nukrito ant žemės. 

— Geriau jau tylėk, — su šypsena lūpose tarė jis. — Juk nenori 


trikdyti savo vaikų. Jie gali nukentėti. 


„Vestoje“ Beketas gurkšnojo alų. Buvo labai smagu paprasčiau- 
siai sėdėti ir pliaukšti su Eivere apie nereikšmingus dalykus. 

— Ar eisi į Čako ir Lizos vakarėlį? — pasiteiravo ji. 

Tik už kelių kvartalų bus daugybė jo draugų ir abu broliai. 

— Praleisiu. 

— O tai be savo draugės jau niekur neini? 

— Protinguolė. O koks tavo pasiteisinimas? 

— Ketinau eiti, bet mane pavedė kojos. Bekai, kas mums nege- 
rai? Juk visada būdavome pasirengę drožti į vakarėlius. 

— "Tu teisi. Štai ką pasakysiu. Mudu kokiai valandai galime nu- 
eiti į pasimatymą. Bafi ir Dailidė juk turi išlaikyti savo reputaciją. 

— Gal gali ir mane panešioti ant pečių? — paklausė Eiverė, bet 
tą akimirką įėjo Hopė. 

— Tikėjausi jus dar čia rasti. 

— Rūpesčiai? — pasiteiravo Beketas. 

— Negaliu įeiti į svečių namus. Mano raktas nerakina tų pra- 
keiktų durų, o viduje mačiau blykčiojančią šviesą. Norėjau patikrinti, 
gal įvyko koks gedimas, bet negaliu atidaryti durų. 

Hopei bešnekant, Beketas atsikėlė ir žvilgtelėjo pro priekines 
restorano duris. Pro stiklines „E ėc D“ balkono duris kaip žaibas 
blykčiojo šviesa. 

— Pastaruoju metu ji buvo aprimusi, — pasakė jis, o Hopė išlen- 
kė antakį. Beketas truktelėjo pečiais. — Tik sakau. Eisiu patikrinti. 

— Eisiu su tavim. Tas raktas tikrai mane sunervino. Juk dar 
prieš kelias valandas kuo puikiausiai rakino. 

— Palaukit manęs! — sušuko pasivijusi Eiverė. — Nepamiršot, 
aš juk Bafi — vampyrų žudikė? 

— Nemanau, kad svečių namuose rasi kokių vampyrų, — mes- 
telėjo Beketas jiems einant per gatvę. 

— Niekada negali žinoti. Be to, susidūrimai su energingais vai- 
duokliais Vampyrų žudikei yra patys maloniausi. 

Žengdamas šaligatviu šalia galinės pastato sienos, Beketas išsi- 
traukė savo raktus. 

— Gal pirma išbandyk manuosius? — Hopė ištiesė savuosius. 

Beketas įkišo raktą į spyną ir pasuko. Durys atsidarė be jokių 
trikdžių. Beketas nustebęs žvilgtelėjo į Hopę. 

— Prisiekiu, prieš penkias minutes jie visiškai nerakino. Jei čia 
tavo vaiduoklis žaidžia su manim žaidimus, tai nežinau, kodėl jis ant 
manęs pyksta. 

— Kaip jau sakiau, — Beketas uždegė šviesą priimamajame, — 
pastaruoju metu Lizė buvo aprimusi. 

Tą pačią akimirką šviesos ėmė blykčioti, o durys viršuje — tran- 
kytis kaip patrankų šūviai. 

— Dar ir kokia energinga, — sumurmėjo Eiverė. 

— Einu pažiūrėti, kas ten vyksta. Tu lik čia. 

— Dar ko. — Eiverė sugriebė Hopės ranką ir abi nusekė Beke- 
tą. — Gal Lizė taip švenčia Heloviną? 

— Nelabai panašu, kad švęstų, — pastebėjo Hopė. 

— Man rodos, kelias pastarąsias dienas ji buvo liūdnoka, — tarė 
Beketas. 

Jam tai ištarus, atsidarė „E 8 D“ balkono durys. Viduje šviesos 
ėmė mirksėti dar dažniau. 

— Gal ji supykusi? 

— Mums reikia išsikviesti vaiduoklių medžiotojus, — sušnibž- 


dėjo Eiverė. 

— Gerai, Lize, baik, — susierzinęs Beketas pakėlė balsą. — Po 
velnių, kas negerai? Tau nepatinka plytelių raštas, sumauta vonia? Tai 
kraustykis į kitą kambarį. 

— Beketai... — drebančiu balsu ištarė Hopė ir uždėjo jam ant 
peties ranką. — Pažiūrėk į veidrodį... 

Aprasojusiame veidrodyje matėsi raidės, lyg kažkas būtų užrašęs 
pirštu. 

— Padėk, — perskaitė jis. — Lize, jei pakliuvai į bėdą... — pra- 
dėjo Beketas, bet nutilo, perskaitęs kitus žodžius: 


PADĖK KLERE!! PASKUBĖK! 


— O Dieve... — Eiverė pasileido bėgti, o Beketas pavymui su- 
šuko: 

— Skambink farams, mano broliams. Tuoj pat. Visiems liepk 
vykti pas Klerę. | 

— Turiu farų numerį, — bėgdama Hopė spaudė telefono myg- 
tukus. 

— Susisiekiau su Ovenu. Atbėgsim paskui. 


3. 
Sal 


Nerėk, liepė sau Klerė. Išgirs berniukai ir ateis čia. Negalima 
taip rizikuoti. 

— Tu įsilaužei į mano namus. 

— O kokį pasirinkimą man palikai? Pats metas mudviem as- 
meniškai pasikalbėti ir tau suvokti, kaip viskas bus. Kodėl tau nepri- 
sėdus? 

— Nenoriu sėstis. 

— Liepiau sėsti. Vienas iš dalykų, kuriuos privalėsi suprasti, — 
turėsi daryti tai, ką sakau ir kada pasakau. 


Klerė įsitempusi prisėdo ant lovos krašto. 

— Semai, įsilaužęs į mano namus, tu suklydai. Jei dabar išeisi, 
nieko tau nebus. Tai buvo tik klaida. 

— Ne, tai tu padarei klaidą, kai ant manęs užsiundei farus, — 
Semas bedė pirštu į Klerę. — Na, aš tau atleisiu, bet tu išmoksi mane 
gerbti. Visada prisiminsi, kas aš toks. 

— Žinau, kas tu toks. 

— O aš žinau, kad tau trūksta pasitikėjimo savimi ir dėl to vai- 
dinai tokią nepasiekiamą, vertei mane stengtis. Kai sugrįžai, argi ne- 
daviau tau pakankamai laiko? Negalėjau būti dar dėmesingesnis ir 
kantresnis po to, kai tu pabėgai su Klintu Brusteriu. 

— Klintas buvo mano vyras. 

— lr jis miręs, ar ne? Paliko tave su dviem vaikiščiais ir dar vie- 
nu pilve, kad tu ant kelių paršliaužtum į šitą skylę. 

Klerės pyktis kovojo su baime ir ji paliepė sau tvardytis. Jei pa- 
stums, Semas gali ją sužeisti. Ir Dievas žino, ką tada padarys berniu- 
kams, jeigu ji neįstengs jo sustabdyti. 

— Aš sugrįžau namo. Čia gyvena mano tėvai, todėl... 

— Tu apskritai neturėjai iš čia išvažiuoti. Bet tai — smulkmena. 
Tu apgavai mane, Klere. 

— Kaip aš tave apgavau? 

— Manai, nežinau, ką darei kiekvienąkart, kai man nusišypso- 
davai? Kiekvieną kartą, kai sakydavai, kad negali eiti sa manim pa- 
pietauti ar paprasčiausiai pasivažinėti? Mačiau, kaip į mane žiūrėjai, 
Klere. Argi aš nebuvau kantrus? Nebuvau? — Semo pakeltas balsas 
jau panėšėjo į rėkimą. 

— Prašau, nepažadink vaikų. 

— Tuomet išgirsk ir suprask, ką sakau. Noriu baigti šį žaidimą 
čia ir dabar. Klere, tu pasinaudojai Montgomeriu, kad sukeltum man 
pavydą, ir tai niekinga. Nenoriu, kad su juo susitikinėtum ar kalbė- 
tumeisi. Ar aišku? 

— Taip. 

— Gerai. O dabar... 


323 


— Paskambinsiu jam tiesiog dabar ir viską nutrauksiu. 

Klerė atsistojo ir žengė prie durų. 

Semas sugriebė Klerės ranką. 

— Pasakiau, kad su juo nesikalbėtum. Sėsk, kol neliepsiu ki- 
taip. 

— Atsiprašau. 

Klerė vėl prisėdo ir tarsi kokio ginklo nusitvėrė plaukų šepečio. 
Žiūrėdama į jį rankose, jautėsi apgailėtina. 

— Taip jau geriau. — Semas atsikvėpė ir nusišypsojo. — Daug 
geriau. O dabar štai ką padarysime. Tu susikrausi lagaminą. Tau rei- 
kės tik būtiniausių daiktų. Visa kita iškart tau nupirksiu. Kelioms 
dienoms išvyksime į kelionę — tik tu ir aš. Jau užsakiau viename 
mano mėgstamiausių kurortų apartamentus privačioje viloje. Jie ten 
mane pažįsta, taigi pasiruošk būti priimta karališkai. 

Semo veide Klerė išvydo tą iki skausmo pažįstamą savimi pa- 
tenkinto šikniaus vypsnį. 

— Pamatysi, kiek daug visko galiu tau duoti, Klere. Tau tik rei- 
kės daryti tai, ką pasakysiu, ir duoti man tai, ko abu ilgą laiką troš- 
kome. 

— Skamba viliojančiai. Tik turiu kam nors paskambinti, kad 
pasirūpintų vaikais. Galėčiau paskambinti mamai. Ji... 

— Vaikai, vaikai... — Semo balse pasigirdo įtūžis. — Mane jau 
vemti verčia nuo tų kalbų apie vaikus. Dabar jie saugiai miega savo 
lovytėse su tais apsiseilėjusiais šuniūkščiais. Kai nuvyksime į vilą, pats 
paskambinsiu savo mamai. Ji suras, kas pasirūpins tavo vaikais. Šiau- 
rinėje Niujorko dalyje yra nuostabi internatinė mokykla. Nuvešime 
juos ten iškart, kai grįšim. Tu suprasi, kad tau nėra nieko svarbesnio 
už mane. Galiu būti dosnus ir mokėti už kito vyro vaikų mokslus, bet 
jie negali būti svarbesni už mane ir mano norus. Supratai? 

— Kuo puikiausiai. Tai jau galiu krautis lagaminą? 

— Taip. Parodysiu, ką reikia pasiimti. — Dabar jau Semas kal- 
bėjo tarsi pataikaudamas. — Klere, nesigėdink, kad reikia rinktis tik 

iš to, ką turi. Netrukus nusivesiu tave apsipirkti. Turėsi daugybę laiko 
tuo pasimėgauti, būti su manimi. Padovanosiu tau tikrą gyvenimą, 
kurio neapsunkins vaikai ir tas knygynas. 

Klerė lėtai atsistojo. Dabar baimė susilpnėjo, viduje kunkuliuote 
kunkuliavo pyktis. Moteris meldėsi, kad tik Semas to nepastebėtų. 
Palikti vaikus vienus? Greičiau jau su tavim pasimatysiu pragare! 

— Semai, norėčiau tau padėkoti, — nuleidusi akis Klerė nedrą- 
siai žengtelėjo prie įsibrovėlio. — Anksčiau buvau labai sutrikusi ir 
susipainiojusi savo jausmuose. Bet dabar man viskas aišku. 

Klerė pakėlė akis, pažvelgė į Semą ir su visa jėga bei įsiūčiu vožė 
šepečiu į jo išsišiepusią fizionomiją. Kai iš vyro burnos pasipylė krau- 
jas, Klerė šoko pro duris. Vienintelė jos mintis buvo sprukti į berniu- 
kų kambarį ir juos apsaugoti. 

Klerės ranka jau siekė durų rankenos, bet kaip tik tada Semas 
sugriebė ją ir atitraukė. Ryški kaip kraujas ant Semo veido baimė vėl 
ją užvaldė, kai vyras nusviedė ją ant grindų. Spyrusi Semui Klerė dar 
bandė iškabinti jam akis, bet tas taip trenkė per veidą, kad net akyse 
sužaibavo. 

— Kale! — suriko jis. — Tik pažiūrėk, ką man padarei! Aš tau 
viską duodu, o tu vis nepasimokai! Bet dabar pasimokysi... 

Kai Semas nuplėšė Klerei pižamos marškinėlius, ji išakėjo na- 
gais jam veidą. Vyras kone pasiuto, susimaišė viskas — šokas, skaus- 
mas, kraujas. 

Versdamasi Klerė bandė išsivaduoti, ir staiga Semas atsiplėšė 
nuo jos. Vos atgaudama kvapą, kūkčiodama moteris nušliaužė prie 
durų, stengdamasi atsikelti ir turėdama tik vieną mintį — bėgti pas 
vaikus. 

Aplink kaklą apsivijo rankos. 

— Klere, Klere, Klere... — Eiverė laikė tvirtai, kai draugė iš 
inercijos dar bandė priešintis. — Viskas gerai. 


— Mano vaikučiai... 

— Tss... Hopė nuėjo pažiūrėti, kaip jie. Tyliau. 

— Aš turiu... 

Pagaliau Klerė suvokė, kas jai sakoma. Staigiai atšokusi nuo Ei- 
verės, atsisuko. 

Prie jos lovos sudribęs gulėjo Semas, o apsižergęs Beketas kumš- 
čiu talžė jo kruviną veidą. 

— O Dieve, Dieve... 

Apsvaigusi Klerė jau buvo besusmunkanti, bet prišoko Hopė ir 
padėjo Eiverei ją sulaikyti. 

Po kelių sekundžių įpuolė Ovenas su Raideriu. Pastarasis su- 
griebė brolio ranką, kai tas jau veržėsi į priekį. 

— Reikia jį surišti. 

— Gerai, — patraukė pečiais Raideris. — Tik duok man mi- 
nutėlę. 

— Jėzau Kristau, Rai! 

Net jei Hopė pritariamai linktelėjo Raideriui, Ovenas jį atitraukė. 

— Nagi, Bekai, liaukis. Po galais, liaukis! Jis jau be sąmonės. 
Raideri, padėk man, kol Bekas dar neužmušė to kalės vaiko! 

Beketą patraukti nuo Semo prireikė abiejų brolių. Tik žvilgsnis 
į Klerę pakeitė jo užmačias. 

— Jis tave sužeidė, — prišokęs jis švelniai glostė Klerės veidą, 
kad neužgautų įdrėskimų. — Jis tave sužeidė. 

— Aš jį — kur kas labiau. O tada — tu... Beketai... — drebėda- 
ma Klerė prisiglaudė. — O Dieve, Beketai... 

— Atvyko farai. — Pasigirdus sirenoms Hopė pažvelgė pro lan- 
gą. — Nusileisiu žemyn ir paprašysiu, kad elgtųsi tyliai ir neprižadin- 
tų vaikų. Reiktų iškviesti ir greitąją pagalbą. — Moteris pažvelgė į be 
sąmonės tysantį sumuštą Semą. — Bet nėra reikalo skubėti. 

Po šių žodžių Raiderio veide ji pastebėjo atšiaurią šypseną ir 
išskubėjo iš kambario. 

— Nuvesiu tave žemyn, kuo toliau nuo Semo. — Beketas apka- 


bino Klerę ir ėmė vestis. — Ten ir papasakosi, kas nutiko. 

Klerė tik linktelėjo ir padėjo galvą vyrui ant peties, tikėdamasi, 
kad viskas aplink liausis sukęsi, kai ji atsisės apačioje. 

— Eivere? 

— Nesijaudink, dar kartą nueisiu pažiūrėti, kaip vaikai. 

— Semas man pareiškė, kad tuoj pat išvykstame, — ėmė pa- 
sakoti Klerė, Beketui ją vedantis laiptais. — Išvykstame į kelionę, o 
vaikus paliksime vienus, kol jis neatiduos juos į kažkokią internatinę 
mokyklą, nes šie jam trukdo. 

— Semas daugiau nepalies nei tavęs, nei tavo vaikų. Niekada 
gyvenime. 

— Kai jis man tai pasakė ir liepė susidėti keletą daiktų, aš iš visų 
jėgų trenkiau jam plaukų šepečiu. Atrodo, išmušiau dantį. 

— Viršuje, — jau pasiekęs paskutinį laiptelį pasakė Beketas 
Čarliui Raideriui. — Tu trenkei Semui plaukų šepečiu? 

— Daugiau nieko neturėjau. 

— Ne, — tarė Beketas, tvirtai laikydamas Klerę savo glėbyje. — 
Tu turi kur kas daugiau. 

Kol Klerė davė parodymus, Beketas sėdėjo šalia ir net nežvilgte- 
lėjo, kai policininkai nutempė Semą žemyn ir prirakino prie neštuvų. 
Hopė atnešė Klerei arbatos, o paramedikas apžiūrėjo sužeistus Be- 
keto krumplius. 

Kai policininkai aptiko išlaužtą langą ir jį nufotografavo, Raide- 
ris atsinešė įrankius ir ėmėsi taisyti. 

Pareigūnams išvykus, iš virtuvės išėjo Eiverė. 

— Išviriau sriubos. Kai esu nusiminusi, puolu gaminti, taigi ei- 
kim visi užvalgyti sriubos. 

Jai samčiu pilstant sriubą į dubenėlius, Raideris prisitraukė 
kėdę. 

— Dabar, kai farai išvažiavo, pasakykite tai, ko jiems nesakėte. 
Tai kaip sužinojote, kad Klerė pakliuvo į bėdą? 


— Lizė. 

Beketas paėmė Klerės ranką ir papasakojo visą istoriją. 

— Kaip vaiduoklis ji labai protinga, — pakomentavo Raideris, 
žiūrėdamas į Hopę. — Svečių namų šeimininkė turės ką veikti. 

— Svečių namų šeimininkė turi vardą, — atšovė Hopė. 

— Žinau, — atsakė Raideris. 

— Mudvi su Hope šiąnakt pasiliksime su Klere. — Eiverė pa- 
stūmė sriubą Ovenui. — Jei eičiau namo, negalėčiau užmigti. Mes 
liksime čia. 

— Būtų puiku, — apsidžiaugė Klerė ir gailiai atsiduso. — Eli- 
zabeta tau pranešė, kad man reikia pagalbos, ir tu atėjai. — Klerės 
pirštai susivijo su Beketo. — Jūs visi atėjote. Tikriausiai tai daug svar- 
besnė pagalba nei šepetys. 

Beketas nepaliko Klerės, kol toji neužmigo. Į savo pikapą įsime- 
tęs Henrio Žmogaus-voro miegmaišį, jis nuvažiavo į svečių namus ir 
pasitiesė jį „Elizabetos ir Darsio“ numeryje. 

— Tavo dėka Klerei viskas gerai. Semas ją truputį sužeidė, ta- 
čiau jei nebūtum mums pranešusi, ją būtų daug labiau įskaudinę. 

Beketas atsisėdo ir nusiavė savo darbinius batus. 

— Semas ligoninėje ir yra stebimas. Bus patupdytas į vienutę 
iškart, kai tik gydytojai jį paleis. Aš ir Klerė su savo šepečiu jį ge- 
rai pamokėme. Semui sulaužytas žandikaulis, išmušti du dantys ir 
suknežinta nosis. O, jis dar lengvai išsisuko. — Išvargęs vyras išsi- 
tiesė. — Jei neprieštarauji, praleisiu čia naktį. Namo eiti nenoriu, o 
tau galbūt norisi kompanijos. Tikriausiai aš pirmasis gyvas Bunsboro 
svečių namų svečias. 

Beketas gulėjo spoksodamas į lubas ir pajuto vėsą ant nubroz- 
dintų krumplių. Tada išsijungė šviesa, kurią jis pamiršo užgesinti vo- 
nioje. 

— Ačiū. Labos nakties. 


Vyras užsimerkė ir užmigo. 

Sekmadienio rytą, Beketui primygtinai išprašius, Klerė, vaikai ir 
šunys susigrūdo į jo pikapą. 

— Tu prižadėjai, kad šiandien važiuosime į pasažą. 

— Taip, per popietę. Bet prieš tai noriu jums kai ką parodyti. 
Tai netoli. 

— Tai tikrai kažkokia paslaptis. 

Beketas per veidrodėlį žvilgtelėjo į Klerę. Įbrėžimus šiek tiek 
papudravusi, bet vyras žinojo, kad berniukai juos matė. Kaip ir tai, 
kad ji papasakojo sūnums apie įvykį. 

Beketas išsuko iš miesto, klausydamasis, kaip Liamas su Hariu 
pešasi, o Merfis dainuoja šuniukams, kurie bandė pritarti jam staug- 
dami. 

Viskas atrodė labai įprastai, išskyrus apdraskytą Klerės veidą. 

— Galiu vienas nuvesti vaikus į pasažą, jei tu nori likti automo- 
bilyje ir pailsėti. 

— Beketai, Semas man tik porą kartų sudavė. Skaudėjo ir buvo 
labai baisu, bet tik tiek. Ir viskas baigta, — ramiu, tik kiek aukštesniu 
balsu ištarė moteris, kadangi per radiją grojo muzika. 

Tačiau Beketas nemanė, kad jam kada nors bus viskas baigta. 
Jau niekada nebus taip, kaip buvo. 

— Hopė kalbėjosi su viena savo drauge, Kolumbijos apygardos 
psichiatre, — kalbėjo Klerė. — Ji sakė, kad tai klasikinis persekiotojo 
elgesys, kurį paskatino progresuojantis narcisizmas. Semo apsėdimas 
vis stiprėjo, nes buvo įsitikinęs, kad noriu būti su juo, vedžioju jį už 
nosies, o vaikai tėra kliūtis. Sermas manęs nepuolė, kai su niekuo 
nesusitikinėjau, bet mano santykiai su tavimi paaštrino psichozę. Jis 
ėmė kraustytis iš proto. Dabar jį uždarys ir suteiks pagalbą. Man tai 
nerūpi, bet jam ją suteiks. 

— Jei ta pagalba bus grotos ir kalinio uniforma, tas šiknius gaus 
viską, ko jam reikia. 

— Visiškai sutinku, — Klerė pažiūrėjo pro langą. — Ar kartais 
ne šitoje gatvėje gyvena tavo mama? 

— Netoliese. Ne, ten neisime, kad ir ji nepradėtų tavęs gailėtis. 

— Ačiū Dievui. Man teko priimti tiek užuojautos iš draugų, 
šeimos, kaimynų ir policijos, kad jau viskas lenda per gerklę. Šiandien 
jau noriu jaustis normali ir nuobodi. 

Beketas pasuko žvyrkeliu dešinėn ir į nuokalnę. 

— Raideris gyvena toje pusėje, Ovenas — anoje, — tarė jis, 
rodydamas ranka. — Netoli vienas kito, bet ir ne per arti. 

Beketas sustojo priešais pradėtą statyti namelį. 

— Aštuoni akrai. Kitoj pusėj namo — ar to, kas vadinsis 
namu — teka gražus upeliukas. 

— Tai jis tavo? Koks mielas. Kodėl nebaigi jo ir čia neįsikuri? 

— Gal taip ir padarysiu. 

Vaikai ir šunys išsigrūdo iš automobilio ir pasileido bėgioti. Tam 
yra daug vietos, pastebėjo Beketas. Jis jau buvo numatęs, kurioje vie- 
toje pasodins medžius, įrengs kiemą, daržą ir kai ką daugiau. 

— Tai čia tavo namas? — paklausė Haris. — Gal galim čia sto- 
vyklauti? 

— Tikriausiai galit. 

— Atsisakau, — Klerė iškėlė rankas. — Aš su jumis nestovy- 
klausiu. 

— O kas tave kvietė? — prunkštelėjo Beketas ir sugavo Hario 
jam mestą kamuolį, kurį po jo smūgio pasileido gaudyti visa dvikojų 
ir keturkojų gauja. 

— Nuostabu, — sukdamasi tarė Klerė. — Čia taip gražu ir 
tyku. Aprodyk namą ir papasakok, koks jis bus, kai baigsi. 

Paėmęs Klerės ranką, vyras ją sustabdė, kad neitų prie namo. 

— Praėjusią savaitę buvau čia kelis kartus atvažiavęs. Mąsčiau, 
ką nuveikiau ir ko niekada taip ir nepabaigiau. Ir klausiau savęs, ko- 
dėl to nepadariau. Man patinka šios vietos atmosfera ir namukas. Ir 


kaip jis atrodys, kai baigsiu statyti. 

— O kam nepatiktų? 

Gilios mėlynos Beketo akys sutiko Klerės žvilgsnį. 

— Tikiuosi, tai tiesa, nes supratau, kodėl taip ir nebaigiau statyti 
namo, ko laukiau. Aš laukiau tavęs, Klere. Berniukų. Mūsų visų. No- 
riu baigti šį namą dėl tavęs, dėl vaikų ir dėl mūsų visų. 

Klerės ranka suglebo ant vyro rankos. 

— O, Beketai... 

— Galiu pakeisti namo išplanavimą, suprojektuoti keletą mie- 
gamųjų ir žaidimų kambarį. Manau, reikėtų išgrįsti kelią, kad vaikai 
galėtų važinėtis dviračiais, galbūt įtaisyti beisbolo žiedą. Vaikams ir 
šunims reikės daug erdvės. Aš noriu jiems tai suteikti. Noriu suteikti 
tau tai, ko trokšti, tik turi man tai pasakyti. Trokštu vaikams suteikti 
tai, apie ką jie svajoja. Aš trokštu tavęs, Klere, ir jūsų visų. Prašau... 
Velnias. Palauk truputėlį. 

— Ką? — iš nustebimo žiobtelėjo Klerė. — Kur eini, Beketai? 

— Luktelk minutėlę. — Beketas pasileido prie berniukų, kurie 
mėtė pagaliukus šunims. — Hari? 

— Jie juos sugraužia. Žiūrėk, kaip jie juos sugraužia. 

— Hari, aš tau kai ką pažadėjau. Prisiekiau, kad prieš paprašy- 
damas tavo mamytės už manęs tekėti pirma atsiklausiu tavęs. Noriu, 
kad pasakytum, jog; neprieštarauji, kad vesčiau tavo mamytę. 
akis. 

— O kodėl nori ją vesti? 

— Nes aš ją myliu, Hari. Ir jus myliu, vaikinai. Noriu, kad visi 
būtume šeima. 

— Tas blogas žmogus norėjo ją įskaudinti, — pasakė Mer- 
fis. — Bet atėjai tu ir kartu su mamyte jį nugalėjote, ir jį pasodino į 
kalėjimą. 

— Taip, ir tau daugiau nereikia dėl nieko bijoti. 

— Ar tu miegosi mamytės lovoje? — norėjo žinoti Liamas. 


— Šitai irgi įeina. 

— Kartais ir mes miegame su mamyte, kai žaibuoja arba susap- 
nuojame blogus sapnus. 

— Tada mums reikės nusipirkti didesnę lovą. 

Beketas laukė, ko! broliukai žvalgėsi vienas į kitą. Jis žinojo, kas 
yra žodžiais neišreikšta brolių kalba. 

— Gerai, jei tik ji nori, — sutiko Haris. 

— Ačiū. — Beketas paspaudė berniukui ranką, tada visus juos 
prisitraukė ir apkabino. — Ačiū. Palinkėkite man sėkmės. 

— Sėkmės! — sušuko Merfis. 

Jei nebūtų taip nervinęsis, tai eidamas atgal pas Klerę visą kelią 
Beketas būtų juokęsis. 

— Apie ką šnekėjotės? 

— Tai vyriškas pokalbis. 

— Tikrai, Beketai? Pradėjai kalbėti apie miegamųjų įrengimą ir 
grindinį, o tada paprasčiausiai nuėjai pasikalbėti vyriškai? 

— Negalėjau pasakyti iki galo, kol šio to neišsiaiškinau su Ha- 
riu. Mes buvome susitarę, o vyrai turi laikytis žodžio. 

— Na, gerai, bet... 

— Turėjau gauti iš Hario leidimą tave vesti, prieš paprašydamas 
to tavęs. Jis sutiko, jei tik tu to norėsi. Prašau, norėk. Neleisk man 
tavo vaikų akyse atrodyti kaip nevykėliui. 

Klerės ranka, kuria ji ketino pasitaisyti plaukus, sustingo ore. 

— Tu paprašei mano aštuonmečio sūnaus palaiminimo? 

— Taip. Juk jis vyriausias. 

— Žinau... — moteris nusisuko. 

— Aš viską supainiojau. Reikėjo pradėti nuo to, kad aš tave 
myliu. Visada mylėjau, bet dabar ši meilė kitokia nei mokykloje. Da- 
bar ji nepaprastai tvirta. Tu esi tvirta, patikima, stipri ir protinga. 
Klere, myliu tave, kokia esi. Ir privalai žinoti, kad myliu tuos tris 
berniukus. 

— Žinau, kad myli. — Klerė pažiūrėjo į krintančius nuo medžių 


lapus ir nusišluostė ašaras. — Mylėčiau tave, net jeigu nemylėtum 

mano vaikų, nes kartais meilė tiesiog yra. Bet negalėčiau už tavęs 
tekėti, jei jų nemylėtum ir nebūčiau tikra, ar su jais elgsiesi gerai. 
Aš irgi myliu tave, Beketai. — Moters akyse vėl sublizgo ašaros ir ji 
norėjo nusisukti. — Tu padovanojai jiems šuniukus, dėl kurių nebu- 
vau tikra, ir taip stengeisi mane įtikinti, jog nepastebėjai, kad tiesiog 
ištirpau. Beketai, myliu tave, visiškai dėl to neabejoju ir nebijau. Ir 
lygiai taip pat sutinku tekėti už tavęs, — pažadėjo Klerė ir apsivijo 
rankomis Beketą. — Tu net neįsivaizduoji, kas tavęs laukia. 

— Lažinuosi, kad įsivaizduoju. 

— Mes tai išsiaiškinsime, kai... O kas čia tavo kišenėje? Tik 
nesakyk, kad tu toks laimingas, mane matydamas. 

— Oi, visai užmiršau. Nupirkau tau naują šepetį. 

Beketas išsitraukė nedidelį maišelį. Minutėlę Klerė tik spoksojo, 
o paskui delnais suėmė Beketo veidą. 

— Argi tai nežavinga? 

Beketas čiupo Klerę į glėbį ir apsuko. Pastatęs ant žemės, jai už 
nugaros parodė iškeltus nykščius spoksantiems berniukams. 

Jos berniukai — jų berniukai — pratrūko šaukti, ploti ir pasilei- 


do prie jų su įkandin amsinčiais šuniukais. 

